
Comme  Galaor  arriva  fort  blessé  en  ung  mona- 
stère, ou  IL  SEJOURNA  QUINZE  JOURS  ATTENDANT  QU'iL 
FUT  GUERY,  PUIS  s'eN  PARTIT  COMME  IL  VOUS  SERA 
DECLAIRÉ. 

5  CHAPITRE    XXII 

Quinze  jours  entiers  séjourna  Galaor  au  monastère,  oià 
il  avoit  conduict  la  damoyselle  qu'il  délivra  hors  de  pri- 
son, attendant  qu'il  fust  guery  de  ses  playes.  Puis  se 
trouvant  dispos  et  fort  pour  porter  harnois,  print  congé 

ïo  et  se  meit  en  chemin,  allant  ainsi  que  fortune  le  condui- 
soit,  car  il  n'avoit  vouloir  de  s'adresser  plustostune  part 
que  aultre.  Et  environ  l'heure  de  midy  arriva  en  une 
vallée,  au  bas  de  laquelle  estoitune  fontaine,  où  il  trouva 
joignant  ung  chevalier  armé,  qui  n'avoit  cheval  ny  aultre 

15  monture,  dequoy  Galaor  s'esbahit,  et  luy  demanda  s'il 
estoit  là  venu  à  pied.  [v°]  Lors  celuy  de  la  fontaine  luy 
respondit  :  En  bonne  foy,  non,  mais  m'en  allant  par 
ceste  forest  droict  à  ung  mien  chasteau,  j'ay  rencontré 
aulcuns  brigans  qui  m'ont  tué  mon  cheval.   Ainsi  force 

20  m'est  retourner  chez  moy  en  Testât  que  me  trouvez, 
pource  que  mes  gens  ne  sçavent  mon  infortune.  Vraye- 
ment,  dit  Galaor,  vous  prendrez  la  monture  de  mon 
Escuyer.  Grand  mercy,  respondit  le  chevalier.  Toutesfois 
devant  que  nous  partons  d'icy,  je  veulx  que  sçachez  la 

25  grand  vertu  de  ceste  fontaine,  car  il  n'y  a  au  monde  si 
forte  poison  qui  puisse  avoir  force  contre  l'eaue  qui  en 
sort  :  telement  que  pour  la  bonté  d'icelle,  il  advient  sou- 
vent que  les  bestes  venimeuses  y  viennent  boire,  et  s'en 
retournent  guéries,  et  pourtant  ceulx  de  ceste  contrée  se 

y  retirent  quelque  fois  pour  recepvoir  santé  de  leurs 
infirmitez.  Vrayement,  dit  Galaor,  vous  me  comptez 
merveilles,  et  puis  que  j'en  suis  si  près,  je  descendray 
pour  en  boire  comme  les  aultres.  Comment,  respondit  le 

5  chevalier,  vouldriez  vous  faire  aultrement  ?  veu  que  si 
estiez  loing  vous  debvriez  destourner  grandement  pour  y 
venir.  Adonc  descendit  Galaor,  disant  à  son  Escuyer  qu'il 
meit  (comme  luy)  pied  à  terre  pour  en  gouster.  Mais 
tandis  qu'ilz  beuvoient,  le  chevalier  s'arma  de  l'armet  de 

10  Galaor,  et  saisit  son  cheval  et  sa  lance,  et  donnant  des 
espérons  laissa  Galaor  beuvant,  et  luy  dit  :  Chevalier,  je 
m'en  voys,  demeurez  cy  tant  que  vous  en  trompiez  ung 
aultre,  comme  vous  l'avez  esté.  Galaor  qui  beuvoit  haul- 
cea  la  teste,  et  veid  que  le  chevalier  s'en  alloit,  dont  il 

ij  fut  fort  esbahy,  et  lui  cria  :  Par  dieu,  paillard,  oncques 
brigant  ne  feit  plus  meschant  tour  :  car  vous  ne  m'avez 
seulement  trompé,  mais  faict  grande  desloyauté,  laquelle 
je  vous  feray  recognoistre  si  je  vous  puis  jamais  attaindre. 
Si  suis  je  d'advis  que  vous  reposez  la,  respondit  le  cheva- 

20  lier,  tant  qu'ayez  recouvert  aultre  moyen  pour  me  com- 
batre.  Et  ce  disant  donna  carrière  au  cheval,  s'eslongnant 
incontinent  de  Galaor,  lequel  s'arresta  tout  pensif.  Mais 
voyant  qu'il  n'avoit  aultre  remède,  monta  sur  le  cheval  de 
son  Escuyer,  et  suyvit  le  chemin  qu'il  avoit  veu  prendre 

2j  au  chevalier  jusques  à  une  sente  fourchée,  et  là  ne  sceut 
laquelle  des  deux  voies  il  debvoit  prendre,  qui  luy  aug- 
mentoit  son  ennuy,  quand  il  advisa  une  damoyselle  venir 
vers  luy  au  grand  trot  de  cheval,  à  laquelle  il  demanda, 
si  elle    avoit  rencontré    ung   chevalier    monté   sur  ung 

}o  cheval  bay,  portant  ung  escu  blanc  à  une  fleur  vermeille, 
due  luy  voulez  vous  ?  respondit  la  damoyselle.  Je  voul- 
drois  bien,  dit  il,  recouvrer  si  je  povois  le  cheval  et  les 
armes  qu'il  m'emporte,  car  elles  sont  miennes  et  lasche- 

ment  me  les  a  emblées  ?  Quand  a  ce  esté?  responditelle. 
Lors  Galaor  luy  recita  comme  il  luy  estoit  advenu.  Et 
bien,  respondit  la  damoyselle,  que  luy  feriez  vous  ainsi 
desarmé  que  vous  estes  ?  car  à  mon  advis  ne  vous  les  a 

5  il  tollues  pour  rendre.  Je  ne  vouldrois  autre  chose,  dit 
Galaor,  que  me  joindre  à  luy.  Vrayement,  respondit  elle, 
si  vous  me  voulez  donner  ung  don,  je  vous  mettray  bien 
test  ensemble.  Galaor  qui  trop  grand  désir  avoit  de 
[LXXXI]  ce   faire,    luy  accorda  ce   qu'elle  demandoit. 

10  Suyvez  moy  doncques,  dit  elle.  Puis,  tournant  bride, 
retourna  la  voye  qu'elle  estoit  venue.  Et  cheminèrent 
quelque  temps  ensemble,  mais  la  damoyselle  qui  estoit 
mieulx  montée  que  luy  le  laissa  derrière  avec  son  Escuyer, 
et  picqua   devant,  telement  qu'il[z]   la  perdirent  incon- 

15  tinent  de  veue.  Et  allèrent  bien  trois  lieues  sans  en  avoir 
nouvelles,  et  tant  qu'ilz  vindrent  en  une  grande  plaine 
où  ilz  l'apperceurent  retourner.  Or  entendez  qu'elle  les 
avoit  ainsi  devancez,  pour  advertir  le  chevalier  de  la 
fontaine  (qui   estoit  ani}'  d'elle)  de  leur  venue,  lequel 

20  l'avoit  envoyée  exprès  pour  lui  amener  Galaor,  à  ce  qu'il 
le  desarmast  du  reste  de  ses  armes  :  ce  qu'il  pourroit,  ce 
luy  sembloit,  aiséement  faire  sans  danger,  veu  qu'il  luy 
avoit  osté  le  moyen  pour  se  deftendre.  Et  pour  le  moins 
esperoit  le  tuer  ou  luy  faire  quelque  grand  honte,  et  à 

2)  ceste  cause  l'attendoit  au  dedens  d'ung  pavillon  qu'il 
avoit  faict  dresser  en  la  plaine.  Et  aussi  tost  qu'elle  fut 
près  de  Galaor,  elle  luy  dit  :  Seigneur,  ne  vous  voulant 
faillir  de  promesse,  je  vous  ay  naguieres  habandonné, 
pour  aller  voir  si  celuy  que  vous  cherchez  estoit  encores 

50  au  lieu  011  je  l'avois  veu  entrer,  et  là  l'ay  trouvé  se  sous- 
peçonnant  bien  peu  de  vous.  Puis  luy  monstra  de  loing 
le  pavillon.  Leans,  dit  elle,  pourrez  vous  parler  à  luy.  Et 
ainsi  qu'ilz  devisoient,  arrivèrent  tout  au  plus  près  :  par- 

quoy  Galaor  nicit  pied  à  terre  pour  entrer  dedens,  mais 
il  trouva  le  chevalier  à  l'entrée  qui  luy  dit  :  Damp  che- 
valier, qui  vous  lîieut  de  venir  céans  sans  mon  congé  ? 
Par  dieu,  vous  estes  très  mal  arrivé  :  car  vous  y  laisserez 

5  ce  reste  d'armes  que  vous  portez,  ou  vous  mourrez  pré- 
sentement. Je  ne  sçay  qu'il  en  sera,  respondit  Galaor, 
mais  tel  paillard  que  toy  ne  me  sçauroit  espoventer. 
Quand  celuy  de  la  fontaine  s'entendit  injurier,  haulcea 
l'espée  pour  le  ferir.  Toutesfois  Galaor  fut  legier,  et  tant 

lo  adroict,  qu'il  se  guarda  du  coup  qui  en  vain  passa  oultre, 
et  se  tirant  à  costé  attaignit  celuy  du  pavillon  si  rudement 
au  dessus  de  l'armet,  qu'il  luy  feit  mettre  le  genoil  à  terre, 
puis  le  saisit  soubdain,  et  luy  arrachea  le  heaulme  de  la 
teste,  le  poussant  si  fort  du  pied,  qu'il  le  feit  donner  du 

i;  nez  à  terre.  Quand  le  chevalier  se  veit  en  tel  danger,  il 
appella  à  haulte  voix  la  damoyselle  pour  le  secourir  : 
laquelle  y  accourut,  disant  à  Galaor  que  pour  Dieu  il 
s'arrestast  :  Car  c'est  le  don,  disoit  elle,  que  vous  m'avez 
promis.  Mais  il  estoit  en  si  extrême  colère  qu'il  neenten- 

-''  doit  chose  qu'elle  luy  dist,  et  meit  le  chevalier  en  tel 
estât  qu'il  luy  feit  rendre  l'ame,  dont  la  damoyselle  cuyda 
désespérer,  et  se  print  à  lamenter  tendrement  et  à  le 
plaindre,  disant  :  Helas,  chetifvc  que  je  suis,  j'ay  bien 
trop  tardé.  Helas,  cuydant  aultruy  decepvoir,  moymesmc 

2;  ay  je  esté  deceue.  Et  toy  malheureux,  disoit  elle  à  Galaor, 
qui  l'as  meschamment  faict  mourir,  je  prie  Dieu  qu'il 
t'envoye  encores  plus  malheureuse  fin,  puis  que  par  toy 
est  finie  la  chose  que  plus  j'aymois  en  ce  monde,  pour 
laquelle  je  t'asseure  qu'il  t'en  coustera  la  vie,  ou  me 
dcffauldras  de  promesse.  Car  je  te  la  demanderay  en  tel 
lieu,  que  sans  mourir  ne  la  pourras  ac[î^°]complir,  et 
fusses  tu  encor  trop  plus  hardy  chevalier  que  tu  n'es.  Et 
si  tu  la  refuses,  j'auray  plus  juste  occasion  de  publier  en 

tous  endroicts  la  pusillanimité  de  ton  lasche  couraige. 
En  bonne  foy,  damoyselle  m'amye,  respondit  Galaor,  si 
j'eusse  pensé  que  sa  mort  vous  eust  esté  tant  ennuyeuse, 
il  n'en  feust  ainsi  advenu,  combien  qu'il  l'eusttresbien 
">  méritée  :  mais  trop  tard  vous  m'en  advertistes.  Tant  pis 
pour  vous  (dit  la  damoj'selle)  car  vostre  vie  yra  pour  la 
sienne.  Quand  Galaor  veid  qu'elle  continuoit  ses  injures, 
sans  plus  luy  respondre  la  laissa,  reprenant  son  cheval 
et  ses  armes  que  le  chevalier  mort  luy   avoit  par  avant 

lo  ostées,  et  ayant  cheminé  environ  une  heure,  se  advisa 
de  reguarder  si  la  damoyselle  le  suyvoit,  et  veid  qu'elle 
estoit  tout  au  plus  près  de  luy.  Lors  il  luy  demanda  où 
elle  vouloit  aller.  Avec  vous,  respondit  elle,  et  si  ne  vous 
habandonneray,    tant   que  j'aye  trouvé   opportunité  de 

15  vous  demander  le  don  que  m'avez  accordé,  pour  vous 
faire  perdre  la  teste  et  mourir  de  maie  mort.  Damoyselle 
m'amye,  respondit  Galaor,  il  vauldroit  mieulx  prendre 
de  moy  aultre  satisfaction,  et  telle  qu'il  vous  plairoit. 
Rien  rien,  dit   elle,  vostre  propre   ame   accompaignera 

20  celle  de  celuy  que  vous  m'avez  faict  perdre,  ou  vous 
n'accomplirez  ce  que  m'avez  promis.  Et  bien,  respondit 
Galaor,  nous  verrons  qu'il  en  sera.  Ainsi  querellans, 
cheminèrent  trois  jours  durans  ensemble,  et  entrèrent  en 
la  forest  de  Angaduze,  en  laquelle  il  leur  advint  l'adven- 

25    ture  dont  l'autheur  fera  cy  après  mention. 

Mais  pour  ceste  heure  parlera  d'Amadis,  lequel  ayant 
prins  congé  (comme  cy  devant  a  esté  dit)  des  danioyselles 
d'Urgande,  chemina  tant  qu'environ  midy  (au  sortir 
d'une  forest)  se  trouva  en   une  plaine  assez  près   d'ung 

30  beau  chasteau,  duquel  il  apperceut  venir  une  charrette 
la  mieulx  equippée  qu'il  eust  oncques  veue,  que  deux 
roussins  trainoient,  et  estoit  couverte  d'ung  samy  rouge, 
si  proprement  qu'il  ne  se  povoit  voir  chose  qu'il  fust 

dedans.  Ceste  charrette  estoit  guardce  de  huyt  chevaliers 
armez  :  toutesfois  Amadis  eut  tel  désir  de  sçavoir  qui 
estoit  dedens,  qu'il  s'avancea  pour  lever  le  samy,  mais 
l'ung  des   guardes  vint  au    devant,    qu'il  luy   dit   assez 

<i  rudement  :  Tirez  vous  arrière,  chevalier,  et  ne  soyez 
tant  téméraire  d'approcher  près.  Ce  que  je  faiz,  respondit 
Amadis,  n'est  pour  mal.  Quoy  qu'il  en  soit,  dit  l'aultre, 
ne  vous  en  travaillez  plus  avant,  veu  que  vous  n'estes  si 
esprouvé  que   méritez  descouvrir  ce  qui  est  couvert.  Et 

lo  si  plus  oultre  entreprenez,  il  vous  coustera  la  vie,  car  il 
vous  conviendra  avoir  débat  à  toute  ceste  trouppe,  en 
laquelle  y  a  tel,  que  luy  seul  aiséement  viendroit  au  des- 
sus de  vous,  et  pour  plus  grand  raison  tous  ensemble 
vous  rengeront  Icgierement  à  leur  volunté.  Je  ne  sçay, 

15  respondit  Amadis,  quelle  est  la  bonté  de  celuy  que  vous 
dictes,  mais  quoy  qu'il  en  doibve  advenir,  si  verray  je 
qu'il  y  a  dedens  ceste  charrette.  Puis  print  ses  armes.  Ce 
que  voyant  les  deux  chevaliers  qui  marchoicnt  devant, 
luy  coururent  sus,  l'ung  desquelz  le  frappa  si  rudement 

2«  qu'il  rompit  sa  lance,  et  l'aultre  faillit  [LXXXII]  d'at- 
taincte.  Mais  Amadis  ne  feit  pas  ainsi  :  car  il  renversa 
celuy  qu'il  rencontra,  et  sans  aulcune  résistance  le  desar- 
sonna,  puis  s'adressa  à  l'aultre,  lequel  il  atteignit  de  si 
grand  force,  qu'il  feit  homme  et  cheval  tumber  ensemble- 

^5  ment.  Adonc  Amadis  s'approcha  de  la  charrette.  Lors 
luy  vindrent  courre  deux  aultres  chevaliers,  à  l'ung  des- 
quelz il  donna  de  la  lance  au  travers  des  flans,  puis  meit 
la  main  à  l'espcc  et  s'adressa  à  l'aultre,  auquel  il  rua  tel 
coup  sur  l'armet  qu'il  l'estourdit,  de  sorte  que  s'il  n'eust 

3"  embrassé  le  col  de  son  cheval,  il  feust  cheut  à  terre. 
Quand  les  quatre  qui  restoient  veirent  leurs  compaignons 
si  mal  menez  par  ung  seul  chevalier,  ilz  furent  trop 
esmcrveillez,  et  voulans  venger  leur  injure,  vindrent  tous 

furieusement  charger  Amadis,  lequel  avoit  desja  rué  le 
quart  en  my  le  champ.  A  ceste  furie  et  dernier  assault 
se  trouva  fort  pressé,  car  les  ungs  l'attaignirent  en  l'escu, 
et   les   aultres  dens  son   harnoys,  si  que  peu  s'en  fallut 

5  qu'il  ne  feust  renversé.  Mais  il  tint  ferme,  et  donna  tel 
coup  d'espée  en  passant  au  premier  qu'il  rencontra,  que 
le  chocquant  de  corps  et  de  teste  le  jecta  evanouy  en  la 
place  :  lors  les  trois  qui  rcstoient  luy  tournèrent  visaige. 
Et  ainsi  qu'ilz  se  rengeoient  contre  luy,  il  saisit  une  lance 

ïo  que  l'ung  d'eulx  avoit  encores  entière,  et  la  luy  arrachea, 
la  couchant  à  l'instant  mesme  contre  le  premier  qu'il 
trouva  à  propos,  laquelle  il  luy  meit  si  avant  dans  la 
gorge,  qu'elle  passoit  départ  en  part,  et  de  douleur  rendit 
l'esprit  sans  plus  se  mouvoir.  Apres  la  mort  de  cestuy, 

15  rua  sur  l'ung  des  aultres,  et  l'attaignit  de  l'espée  sur  le 
heaulme,  de  telle  force  qu'il  le  luy  feit  voler  hors  de  la 
teste,  et  cognent  que  c'estoit  ung  tresancien  chevalier, 
ayant  le  poil  et  la  barbe  toute  blanche,  qui  le  meut  à 
telle  pitié  qui  luy  dit  gratieusement  :  Père  père,  il  seroit 

20  désormais  bien  saison  que  remissiez  le  travail  des  armes 
à  ung  plus  jeune  que  vous,  veu  que  si  avez  vescu  jusques 
à  présent  sans  gaigner  prix  et  louenge,  l'aage  vous  en 
peult  tenir  excusé.  En  bonne  foy,  respondit  ce  vieillard, 
c'est  tout  le  contraire,  car   s'il   est    sceant  aulx  jeunes 

25  pener  pour  estre  renommez  et  acquérir  honneur,  il  est 
encores  plus  nécessaire  aulx  anciens  le  maintenir  tant 
qu'ilz  en  auront  le  povoir.  Vrayement,  dit  Amadis,  père, 
vostre  raison  est  tresbonne.  Et  ainsi  qu'ilz  devisoient, 
tourna  la  teste,  et  apperceut  que  celuy  qu'il  avoit  naguieres 

30  abatu  s'estoit  relevé,  et  se  diligentoit  grandement  de  gai- 
gner le  chasteau,  suyvant  ceulx  qui  estoient  les  moins 
blessez  qui  se  y  retiroient  à  grande  haste.  Lors  sans  con- 
tredit, Amadis  s'approchea  de  la    charrette,  de  laquelle 

il  leva  le  samy  qui  la  couvroit,  et  veit  dedans  ung  tom- 
beau de  marbre,  et  ung  Roy  couronné  entaillé  dessus, 
vestu  de  sa  tunicque  royalle,  ayant  toutesfois  la  couronne 
et  la  teste  my  partie.   Et  au  plus  près  estoit  une  dame 

5  assise,  et  joignant  d'elle  une  jeune  damoyselle  de  tres- 
excellcnte  beaultc,  lesquelles  il  salua  gratieusement,  puis 
dit  à  la  plus  ancienne  :  Madame,  je  vous  supplie  me 
declairer  quelle  figure  est  celle  que  tant  songneusement 
vous  accompaignez?  Comment,  chevalier,  respondit  [v°] 

10  elle  (ne  saichant  encores  la  deffaicte  de  ses  guardes),  qui 
vous  en  a  donné  permission  d'user  de  telle  privaulté  ? 
Nul  aultre,  dit  Amadis,  que  l'envie  que  j'ay  eu  de  ce 
faire.  En  bonne  foy,  respondit  la  dame,  cela  vous  part 
de  grand  presumption,   et  m'esbahis    comme  mes  gens 

15  vous  en  ont  tant  enduré  sans  avoir  pis.  Hz  m'ont  si  oul- 
traigé,  dit  il,  que  je  n'ay  cause  de  les  estimer  mes  amys. 
A  l'heure  la  dame  meit  la  teste  hors  la  charrette,  et  apper- 
ceut  que  la  plus  grande  part  des  siens  estoient  mors  et 
escartez,  les  ungs  fuyans  vers  le  chasteau  à  saulveté,  les 

20  aultres  après  leurs  chevaulx  eschappez,  dont  elle  fut  tant 
estonnée,  qu'elle  s'escria  :  Ha  chevalier,  mauldite  soit 
l'heureque  pourtant  m'oultraigeroncquesvousnacquistes. 
Madame,  respondit  Amadis,  voz  gens  m'ont  assailly  : 
mais  s'il  vous  plaist,  ne  différez  à  respondre  à  ce  que  je 

23  vous  ay  demandé.  Si  Dieu  m'ayde,  dit  elle,  par  moy  ne 
le  sçaurez,  car  par  vous  suis  je  trop  endommagée.  Et  ce 
disant  feit  chasser  les  chevaulx  de  sa  charrette.  Et  à  ceste 
cause  Amadis  la  voyant  trop  contristée  ne  luy  tint  plus 
long  propos,  et  s'en  alla  d'aultrc  costé.  Lors  le  reste  des 

30  plus  sains  prindrent  les  corps  mors,  et  les  jecterent  dens 
la  charrette,  prenans  la  route  vers  le  chasteau.  Or  avoiî 
ouy  le  Nain  tous  les  propos  que  Amadis  avoit  cuz  avec 
la  dame,  mais  il  n'avoit  veu  ce  qu'elles  guardoient,  et  à 

cestc  cause  s'enquit  que  c'estoit.  Je  ne  t'en  sçaurois  que 
dire,  dit  il,  car  oncques  ne  me  l'ont  voulu  dire.  En  bonne 
foy,  respondit  le  Nain,  se  sont  tours  de  femmes  quand 
elles  appreignent  à  se  taire.  Ainsi  s'en  alloient  devisans, 

5  et  cheminèrent  environ  une  lieue  qu'ilz  apperceurent 
venir  après  eulx  le  chevalier  ancien  qui  avoit  esté  desarmé, 
lequel  crioit  le  plus  hault  qu'il  povoit  à  Amadis,  qu'il 
l'attendist,  ce  qu'il  feit.  Lors  luy  dit  le  vieillard  :  Seigneur, 
je  viens  vers  vous  par  le  commandement  de  la  dame  que 

10  vous  trouvastes  dans  la  charrette,  laquelle  veult  amender 
l'injure  qu'elle  vous  a  faicte,  et  vous  supplie  de  venir 
pour  ceste  nuict  reposer  en  son  chasteau.  Ha,  mon  père, 
respondit  Amadis,  je  l'ay  trouvée  avec  tant  de  passion 
pour  le  débat  que  j'euz  avec  vous  aultres,  que  je  pense 

15  que  ma  présence  luy  causera  plus  d'ennuy  que  de  plaisir. 
Asseurez  vous,  dit  le  chevalier,  que  vostre  retour  luy  sera 
tresagreable.  Amadis  estimant  que  à  tel  aage  ce  chevalier 
tant  décrépit  n'eust  voulu  dire  mensonge  (veu  mesmement 
l'affection  de  laquelle  il  faignoit  le  prier)  fut  content  de 

20  le  suyvre.  Et  en  cheminant  s'enqueroit  à  luy,  pourquoy 
ceste  figure  de  pierre  avoit  ainsi  la  teste  fendue,  mais  il 
ne  luy  en  voulut  rien  dire,  le  remettant  à  quand  il  seroit 
avec  la  dame  qu'elle  luy  feroit  entendre.  Ainsi  chemi- 
nèrent tant  qu'ilz  arrivèrent  près  du  chasteau.  Adonc  dit 

25  le  vieillard  à  Amadis  :  Seigneur,  à  ce  que  madame  saiche 
vostre  venue,  je  picqueray,  s'il  vous  plaist,  devant.  Or 
allez,  respondit  il,  et  je  vous  suyvray  au  pas.  Puis  estant 
arrivé  au  près  du  chasteau,  il  advisa  au  dessus  de  la  porte 
la  dame,  et  la  damoyselle   qui  l'attendoient,    lesquelles 

30  luy  dirent  qu'il  fut  le  tresbien  venu.  Mes  dames,  respon- 
dit il,  je  seroistresaise  de  vous  donner  plaisir,  non  pas  fas- 
cherie.  Et  [LXXXIII]  ce  disant,  entra  au  dedens,  où  il 
entendit  aussi  tost  grand  esmotion  de  gens.  Et  peu  après 

veit  saillir  chevalier[s]  et  aultres  gens  de  pied  armez,  qui 
luy  crièrent  tous  :  Rendez  vous,  chevalier,  ou  vous  estes 
mort.  Par  dieu,  respondit  il,  de  mon  gré  n'entreray  je  en 
prison  de  gens    si  trahistres.  Lors   lassa  son  heaulme, 

s  mais  il  n'eut  loisir  de  prendre  l'escu,  tant  fut  assailly  de 
près  :  ce  nonobstant  il  feit  grand  debvoir  de  bien  se 
deffendre,  jectant  par  terre  ceulx  qu'il  attaignoit  à  ferme. 
Toutesfois,  à  la  fin,  force  luy  fut,  pour  la  multitude  des 
assaillans,  se  retirer  à  l'ung  des  quantons  de  la  court,  et 

lo  lors  plus  que  devant  il  endommaigeoit  ses  ennemys. 
Mais  ainsi  qu'il  se  combatoit,  il  advisa  mener  en  prison 
le  Nain  et  Gandalin,  dont  il  eut  tel  dépit,  que  le  cueur 
luy  creut,  de  sorte  que  postposant  la  craincte  de  mort, 
fendoit  la  presse  :  telement  que  nul  [n'Josoit  approcher 

is  de  luy,  combien  qu'ilz  feussent  en  si  grand  nombre  qu'il 
luy  estoit  difficile  de  se  guarder  de  tous.  Car  il  n'avoit 
si  test  tourné  visaige  aulx  ungs,  que  par  derrière  les 
aultres  ne  l'oultrageassent,  si  continueleraent  qu'il  estoit 
souvent  contrainct  donner  du  genoil  àterre.Neantmoins, 

3o  n'espérant  trouver  mercy  à  telle  gent,  faisoit  tout  deb- 
voir de  les  ofFendre  avant  mourir,  si  qu'il  en  occit  maintz 
des  plus  apparans  de  la  trouppe.  Lors  l'infinie  bonté  de 
Dieu  le  reguarda  en  pitié,  et  le  voulut  délivrer  de  ce 
grand  péril,  par  le  moyen  de  la  damoysclle  belle,  qui 

25  luy  voyant  faire  tant  d'armes  pensa  à  le  saulver,  et 
appella  l'une  de  ses  femmes,  à  laquelle  elle  dit  :  Le  bon 
cueur  de  ce  chevalier  me  faict  avoir  compassion  de  luy, 
telle  que  j'aymerois  mieulx  que  tous  ces  aultres  miens 
mourussent  que  luy  seul,  pourtant  suyvez  moy.  Com- 

30  ment  ?  madame,  respondit  la  damoyselle,  que  pensez 
vous  faire?  Lascher  mes  lyons,  respondit  elle,  affin  qu'ilz 
cscartcnt  ceulx  qui  font  tant  d'oultraiges  au  meilleur 
chevalier  du  monde.  Et  à  vous,  comme  à  ma  vassale,  je 

commande  les  aller  présentement  deslj^er.  Ce  qu'elle 
n'osa  différer,  ains  courut  leur  donner  liberté,  et  les  faire 
sortir  de  leur  caverne.  Lors  la  damoyselle  belle,  pour 
faire  retirer  ceulx  qui  contre  Amadis  combatoient,  leur 

5  escria  :  Q.ui  vouldra  se  donne  guarde,  car  les  lyons  sont 
par  fortune  maintenant  eschappez.  A  l'heure  ceulx  du 
chasteau  effrayez  se  meirent  à  fuyr  pour  éviter  la  fureur 
des  bestes  :  mais  les  lyons  agiles  feirent  si  bonne  dili- 
gence que  aulcuns  furent  rencontrez  et  mis   en  pièces. 

10  Quand  Amadis  se  trouva  habandonné  de  ceulx  qui  tant 
l'oppressoient,  voyant  la  porte  du  chasteau  encores 
ouverte,  sortit  dehors  et  enferma  les  lyons  dedens  la 
court,  tandiz  qu'ilz  s'amusoient  à  dévorer  ceux  qu'ilz 
tenoient.  Par  le  moyen  qu'avez  entendu,  Amadis  eschappa 

i^  des  mains  de  ses  ennemys,  tant  las  (toutesfois)  qu'il  ne 
se  povoit  quasi  soustenir  :  parquoy  il  s'assit  sur  une 
pierre  tenant  encores  son  espée  nue  au  poing,  de  laquelle 
il  s'estoit  rompue  une  grande  partie.  Et  ce  pendant  ces 
lyons  afî'amez  couroient  au  travers  de  la  court,  cherchant 

20  la  voye  pour  sortir  aulx  champs.  Et  n'y  avoit  lors  homme 
vivant  au  chasteau  qui  eust  la  hardiesse  de  descendre 
pour  [v°]  les  faire  retirer,  non  pas  mesmes  la  damoyselle 
qui  les  gouvernoit.  Car  ilz  estoient  tant  eschauffez  qu'ilz 
n'âvoient  adonc  nulle  obéissance,  si  que  les  plus  advisez 

25  de  tous  n'y  sçavoient  plus  de  remède,  fors  que  la  dame 
priast  le  chevalier  estrange  de  leur  faire  ouverture,  espé- 
rant que  sa  requeste  (pource  qu'elle  estoit  femme)  luy 
seroit  plus  tost  octroyée  qu'à  nul  d'entre  eulx.  Mais  elle 
qui  consideroit  la  trop  grand  lascheté  qu'elle  luy  avoit 

30  faicte,  ne  s'osoit  adventurer  de  luy  requérir  ayde.  Tou- 
tesfois voyant  que  c'estoit  le  dernier  refuge,  meit  la  teste 
à  la  fenestre,  et  parla  dételle  sorte  à  Amadis  :  Seigneur, 
encores    qu'envers   vous   nous  ayons  trop    lourdement 

faîlly,  vostre  honestetc  et  courtoysie  nous  excusera  s'il 
luy  plaist.  Et  pour  nous  saulver  ouvrez  la  porte  de  céans 
à  ces  lyons,  à  ce  que  sans  plus  nous  mal  faire  (et  que 
de  la  craincte  d'icculx  nous  demeurions  libres)  ilz  puis- 

<,  sent  aller  aulx  champs.  Pourtant  nous  vous  supplions 
tous  nous  faire  ce  bien,  par  telle  condition  que 
amenderons  à  vostre  vouloir  l'injure  qui  vous  a  esté 
faicte.  Tant  y  a,  que  je  vous  jure  ma  foy,  que  oncques 
nostre  intention  ne  fut  aultre,  que  de  vous  prendre  pour 

10  vous  mettre  prisonnier,  jusques  à  ce  que  vous  fussiez 
accordé  à  estre  notre  chevalier.  Madame,  respondit 
Amadis,  pour  estre  vostre  me  poviez  bien  gaigner  par 
plus  honneste  voye,  car  sans  contraincte  je  l'eusse  trop 
voluntiers  esté,    comme  je  suis  de  plusieurs  dames   et 

15  damoyselles  qui  ont  affaire  de  mon  service.  Comment, 
Seigneur,  dit  elle,  n'ouvrirez  vous  doncques  la  porte? 
En  bonne  foy  non,  respondit  il.  Lors  se  retira  la  dame 
lamentant  tendrement,  et  vint  la  jeune  damoysellc  appel- 
1er  Amadis,  luy  disant  :  Ha,  seigneur,  tel  est  céans  qui 

30  ne  peult  mais  de  l'oultraige  que  l'on  vous  a  faicte,  ains 
plustost  mérite  que  vous  luy  saichezgré  de  ce  que  encores 
ne  sçavez.  Si  gratieusement  parla  ceste  damoyselle, 
que  Amadis  luy  respondit  :  Ma  damoyselle,  vous  plaist 
il  que  la  porte  soit  ouverte[?]  Helas,  dit  elle,   Seigneur, 

2-,  je  vous  en  supplie  humblement.  Adonc  se  leva  Amadis 
pour  luy  obéir,  mais  elle  luy  escria  qu'il  diff'erast  jusques 
à  ce  qu'elle  eust  prié  la  dame  qui  l'avoit  faict  venir  leans 
de  luy  donner  seureté  de  ses  gens,  Tresadvisée  et  pru- 
dente l'estima  lors  Amadis,  lequel  peu  après  fut  assuré 

îo  de  tous  ceulx  du  chasteau  avec  promesse  de  luy  rendre 
Gandalin  et  le  Nain,  qui  estoient  prisonniers.  En  ces 
cntrefaictes  survint  le  chevalier  ancien,  duquel  cy  devant 
a  este  devisé,  lequel  appclla  Amadis,  et  luy  dict  :  Sei- 

gneur,  pource  qu'il  me  semble  que  vostre  escu  vous  reste 
de  peu  de  valeur,  mesmement  que  vostre  espée  est  rom- 
pue, prenez  cestuy  avec  ceste  masse,  de  laquelle  vous 
pourrez  aiséement  assommer  les  lyons,  ainsi  qu'ilz  sor- 

;  liront  de  céans.  Et  ce  disant,  luy  jccta  bas  la  masse  et 
l'escu  qu'il  tenoit,  lesquclz  Amadis  accepta  voluntiers, 
et  luy  respondit  :  Ja  [à]  Dieu  ne  plaise  que  je  soye  si 
ingrat  à  ceulx  qui  m'ont  au  besoing  si  bien  secouru.  Par 
dieu,  dit  le  chevalier,   puis  que  guardez   loyaulté  aulx 

o  bestes  cruelles,  vous  la  maintiendrez  bien  aulx  personnes 
raisonnables.  Adonc  vint  Amadis  ouvrir  la  porte,  et  sor- 
tirent [LXXXIIII]  aussi  tost  les  lyons,  parquoy  il  rentra 
au  chasteau.  Ce  que  voyant  ceulx  de  leans,  mesmes  les 
dames,  vindrent  le  recepvoir,  le  suppliant  leur  remettre 

;5  l'offense  qui  luy  avoit  esté  faicte,  et  luy  présentèrent 
Gandalin  et  le  Nain.  En  bonne  foy,  dit  Amadis,  oncques 
jour  de  ma  vie  je  ne  fuz  si  laschement  traicté  pour  l'avoir 
si  peu  mérité.  Mais  (puis  que  ainsi  est)  faictes  moy  au 
moins  donner  ung  cheval,  aultrement  je  seray  contrainct 

!o  m'en  aller  à  pied,  car  vous  aultres,  messieurs,  avez  occis 
le  mien.  Seigneur,  respondit  la  dame  ancienne,  il  est  ja 
tard,  et  si  c'estoit  vostre  plaisir  pour  ceste  heure  vous 
desarmer  et  prendre  repos  céans,  demain  vous  aurez 
cheval,  et  tout  ce  qu'il  vous  sera  nécessaire.  Et  bien,  dit 

25  Amadis,  je  ne  reffuseray  pas  ce  party,  ayant  la  nécessité 
que  j'en  ay.  Lors  fut  conduict  en  une  chambre,  où  il  se 
desarma,  et  luy  apporta  on  ung  bien  riche  manteau  pour 
vestir.  Puis  retourna  vers  les  dames  qui  l'attendoient, 
lesquelles  le  voyant  desarmé,  furent  esmerveillées  de  son 

^o  excellente  beaulté,  et  plus  encores  de  l'adresse  qu'il  avoit 
aulx  armes  en  si  jeune  aage.  Luy  au  semblable  jectant 
l'œil  sur  celle,  à  la  prière  de  laquelle  il  avoit  ouvert  la 
porte  aulx  lyons,  luy  sembla  l'une  des  plus  belles  damoy- 

selles  qu'il  cust  oncques  veue.  Toutesfois  il  n'eut  propos 
(pour  l'heure)  qu'à  la  vieille,  à  laquelle  il  dit  :  Madame, 
je  vous  supplie  me  faire  entendre,  pourquoy  la  figure 
que  je  veiz  en  la  charrette  a  la  teste  my  partie.  Cheva- 

5  lier,  respondit  elle,  si  vous  voulez  promettre  accomplir 
les  convenans  requis  avant  que  le  sçavoir,  je  le  vous 
diray,  sinon  je  vous  prie  vous  en  déporter.  Dame,  dit 
Amadis,  il  n'est  raisonnable  de  promettre  legierement 
sans  sçavoir  quoy  :  mais  s'il  vous  plaist  me  declairer  les 

10  convenans  estans  raisonnables,  et  que  chevalier  puisse 
exécuter,  ne  différez  à  me  rcspondre,  car  je  yemploieray 
mon  povoir.  Vous  avez  raison,  respondit  la  dame.  Lors 
feit  retirer  ung  chascun  et  retint  seulement  la  damoyselle 
belle,  puis  dit  à  Amadis  :    Seigneur,  entendez  que  ceste 

15  figure  de  pierre  que  vous  veistes,  fut  faicte  en  remem- 
brance  du  père  de  ceste  jeune  damoyselle,  qui  gist  en 
ung  sercueil  dans  la  charrette,  et  fut  en  son  temps  Roy 
couronné  :  lequel  ung  jour  d'une  grande  feste  (ainsi 
qu'il  tenoit  court  et  estât   Royal)  feut  assailly  par  son 

20  frère,  oncle  de  ceste  fille,  qui  luy  vint  dire  que  la  cou- 
ronne qu'il  avoit  sur  la  teste  ne  luy  appartenoit  non  plus 
qu'à  luy,  estans  tous  deux  sailliz  d'une  mesme  souche. 
Et  ce  disant,  tira  une  espée  qu'il  portoit  cachée  soubz 
son  manteau,  de  laquelle  luy  donna  tel  coup  sur  le  chef 

25  qu'il  le  luy  fendit,  ainsi  que  l'avez  peu  voir  figuré.  Or 
avoit  ce  trahistre  precogité  de  longue  main  ceste  trahi- 
son, et  pour  ce  faire  s'estoit  allié  secrètement  d'aulcunes 
gens,  desquclz  lors  il  cstoit  telcmcnt  accompaigné,  qu'il 
se  trouva  le  plus  fort.    Ainsi    le    Roy  mort,  le  trahistre 

}o  aiséementse  investit  du  royaulme,  car  le  deffunct  n'avoit 
aultre  héritier  que  ceste  damoyselle,  que  cest  ancien 
chevalier,  (qui  céans  vous  feit  venir)  avoit  en  garde 
lequel  se  monstrant  fidel  envers  clic,  avant  que  son  oncle. 

la  peust  faire  prendre,  la  destourna  et  feit  telle  dili[î/°]- 
gence  qu'il  l'amena  céans  à  saulveté,  pource  qu'elle  est 
ma  niepce.  Et  depuis  avons  trouvé  moyen  de  recouvrer 
le  corps  du  roy  son  père,  que  chascun  jour  nous  mettons 

5  dens  la  charrette,  et  le  conduisons  par  les  champs  ainsi 
que  le  trouvastes,  ayans  tous  faict  serment  de  ne  le 
monstrer,  si  n'est  à  celuy  qui  par  torce  d'armes  le  pourra 
voir,  et  encores  qu'il  le  voye  ne  luy  dira  on  pourquoy 
il  est  ainsi  conduict  et  mis,  s'il  ne  promect  venger  ceste 

10  trahison  tant  grande.  Et  si  vous,  noble  chevalier  (comme 
obligé  à  la  vertu,  et  pour  si  juste  occasion)  voulez  entre- 
prendre d'employer  en  cest  endroict  les  forces  que  Dieu 
a  mises  en  vous,  de  ma  part  je  continueray  à  faire  ce 
que  j'ay  encommencé,  tant   que   j'aye    encores    trouvé 

15  deux  chevaliers  qui  soient  de  ceste  partie,  à  ce  que  vous 
trois  joinctz  ensemble  puissiez  deffaire  ce  trahistre  et 
deux  filz  qu'il  a,  lesquelz  ne  se  veulent  combatre  qu'ilz 
ne  soient  eulx  trois  ensemble,  et  ainsi  l'ont  maintesfois 
faict  dire,  à  ceulx  que  vouloient  quereller  ceste  lascheté. 

20  Vrayement,  madame,  respondit  Amadis,  vous  avez  juste 
occasion  de  chercher  le  moyen  de  faire  venger  la  plus 
grand  meschanceté  dont  jamais  j'aye  ouy  parler.  Et  certes 
celuy  qui  l'a  faicte  ne  peult  longuement  durer,  sans 
recepvoir  honte  et  maie  fortune,  et  Dieu  ne  le  permettra 

2^  aulcunement  :  mais  si  vous  poviez  tant  faire  qu'ilz  voul- 
sissent  venir  au  combat  l'ung  après  l'aultre,  avec  l'ayde 
de  Dieu,  je  desmelleroys  voluntiers  ce  différent.  Jamais 
ne  le  consentiroient,  dit  elle.  Que  vous  plaist  il  donc- 
ques  que  je  face?  respondit  Amadis.  Que,  s'il  vous  plaist, 

50  d'huy  en  ung  an  (si  vous  estes  vif)  vous  soyez  céans, 
dit  la  dame,  car  lors  j'espère  avoir  recouvert  deux  aultres 
chevaliers,  et  vous  pour  le  tiers  maintiendrez  aiséement 
si    juste  querelle.   Vrayement,   respondit  il,   je  le  vous 

prometz,  et  ne  vous  travaillez  d'en  chercher  d'aultres, 
pource  que  j'en  feray  venir  avec  moy  deux,  telz  qu'ilz 
sçauront  bien  guarder  et  defFendre  le  droict  de  ceste 
damoyselle,  et  venger  la  trahison  qui  fut  faicte  au  Roy 

5  son  père.  Et  ce  disoit  il,  pource  qu'il  esperoit  avoir 
trouvé  son  frère  Galaor,  et  le  faire  venir  avec  Agraies 
son  cousin,  à  l'ayde  desquelz  il  pensoit  bien  venir  à 
chef  d'une  telle  entreprinsc.  Treshumblement  le  remer- 
cièrent les  dames  de  son  bon  vouloir.  Et  pour  autant, 

10  dirent  elles,  que  ceulx  à  qui  aurez  affaire  sont  vaillans, 
roides  et  expers  aulx  armes,  autant  comme  y  ayt  au 
monde,  nous  vous  supplions  amener  avec  vous  les 
meilleurs  chevaliers  que  vous  pourrez  recouvrer.  Par 
dieu,  mes  dames,  respondit  Amadis,  si  j'en  avois  trouvé 

15  ung  que  je  cherche,  je  ne  me  soulciroys  beaucoup  du 
tiers,  et  feusscnt  les  aultres  encores  plus  diables  qu'ilz 
ne  sont.  Seigneur,  dit  la  dame,  dictes  nous  doncques, 
s'il  vous  plaist,  de  quel  pays  vous  estes,  et  où  nous  vous 
pourrons  trouver.  Dame,  respondit  il,  je  suis  de  la  maison 

20  du  Roy  Lisuart,  et  chevalier  de  la  Royne  Brisena  sa 
femme.  En  bonne  heure,  dit  la  dame.  Et  pource  que  le 
souppcr  cstoit  prest  et  les  tables  couvertes,  meirent  fin 
pour  l'heure  à  ce  propos,  et  feut  mené  en  une  belle 
salle  où  ilz   feirent  tresbonne    chère,  [LXXXV]  luy  fai- 

25  sant  tout  honneur  dont  ilz  se  povoient  adviser,  jusques 
à  ce  que  l'heure  les  feit  retirer  pour  aller  prendre  repos. 
Lors  donnant  le  bon  soir  aux  dames  et  à  la  compaignie, 
fut  conduict  par  la  damoyselle  qui  avoit  lasché  les  lyons 
en  une  chambre,  où  elle  luy  tint  longuement    compai- 

30  gnie.  Et  ainsi  qu'ilz  devisoient  ensemble,  luy  dit  : 
Seigneur,  vous  avez  bien  près  de  vous  telle  personne 
qui  vous  a  ce  jourdhuy  grandement  secouru,  encores 
que  n'en  sçachez  rien.  Et  qui  est  elle  ?  respondit  Amadis. 

Moymesme,  dit  la  damoyselle,  pource  que  je  vous  ay 
délivré  du  péril  où  avez  esté  (par  le  commandement  de 
ceste  jeune  damoyselle  à  qui  nagueres  vous  avez  parlé), 
car  elle  ayant  pitié  du  mal  que  l'on  vous  donnoit,  me 

5  commanda  faire  sortir  les  lyons.  Je  ne  veiz  oncq,  respon- 
dit  Amadis,  plus  saige  damoyselle  de  son  aage,  ne  mieulx 
advisée.  Certes,  dit  l'aultre,  si  elle  vit,  elle  aura  deux 
extremitez,  l'une  en  beaulté,  et  la  seconde  en  prudence. 
Je  vous  prie,    damoyselle   m'amye,    respondit   Amadis, 

10  la  remercier  pour  moy  humblement,  et  l'asseurer  de  ma 
part  qu'en  recognoissance  du  bien  qu'elle  m'a  fait,  je 
demeureray  à  jamais  son  chevalier.  Seigneur,  dit  la 
damoyselle,  je  suis  trescontente  de  luy  faire  ce  messaige  : 
car  je  sçay  qu'il  luy  sera  tresagreable.  Ce  disant  luy  donna 

I)  le  bon  soir  et  sortit  de  la  chambre.  Or  estoit  Gandalin 
couché  avec  le  Nain  en  une  chambre  tout  au  plus  près, 
qui  avoient  bien  entendu  tous  les  propos  d'Amadis  et  de 
la  damoyselle.  Et  pource  que  le  Nain  ne  sçavoit  encores 
riens  des  amours  de  son  maistre  avec  Oriane,  il  estima 

20  qu'il  y  avoit  entre  luy  et  la  belle  damoyselle  nouvelle 
affection,  veu  l'offre  qu'il  luy  envoyoit  faire  d'estre  son 
chevalier.  Et  mieulx  retint  en  luy  ceste  opinion  qu'il  ne 
fut  depuis  besoing  au  triste  Amadis,  car  quelque  temps 
après  il  en  cuida  par  ce  moyen  recevoir  mort  doloreuse, 

25  ainsi  qu'en  continuant  l'histoire  il  vous  sera  recité.  Ceste 
nuict  passée,  estant  ja  haulte  heure,  se  leva  Amadis  et  tut 
ouyr  messe  avec  les  dames,  ausquelles  il  s'enquist  comme 
se  nommoient  ceulx  à  qui  il  se  devoit  combatre.  Le 
père,  dirent  elles,  se  nomme  Abiseos,  le  plus  grand  de 

30  ses  fîlz  Darison,  et  l'aultre  moindre,  Dramis  :  tous  trois 
tresvaillans  et  gentilz  hommes  d'armes,  plus  que  nulz  de- 
là contrée  où  ilz  se  tiennent,  communément  appellé[e] 
Sobradisa,  laquelle  confine  à  Seloris.  Or  bien,  respondit 

Amadis  de  Gaule,  1.  18 

Amadis,  nous  verrons,  si  Dieu  plaist,  quelque  jour  ce 
qu'ilz  sçavcnt  faire.  Puis  demanda  ses  armes  et  s'arma. 
Et  ainsi  qu'il  vouloit  monter  sur  le  cheval  que  la  dame 
du  chasteau  luy  avoit  fait  venir,  après  avoir  prins  congé 

5  d'elle,  la  jeune  damoyselle  luy  présenta  une  bien  belle 
espée,  laquelle  avoit  aultresfois  esté  au  Roy  son  père,  et 
luy  dit  :  Sire  chevalier,  je  vous  prie  pour  l'amour  de  moy 
porter  doresnavant  ceste  espée  tant  qu'elle  durera,  avec 
laquelle   je  prie   Dieu   vous    secourir  et    aider  en    voz 

lo  affaires.  Je  vous  asseure,  mademoyselle,  que  je  la  garde- 
ray  pour  l'amour  de  vous,  respondit  Amadis,  et  vous  en 
mercie  de  bien  bon  cueur,  tant  y  a  que  vous  vous  povez 
asseurer  que  je  suis  celuy  qui  vous  obéira,  et  aidera  en 
toutes  choses  qui  con[t'o]cerneront  vostre  estât    et  hon- 

I)  neur.  Bien  luy  monstra  la  damoyselle  à  son  humble 
remerciement  que  ceste  offre  luy  plaisoit  moult,  parquoy 
le  Nain  qui  prenoit  garde  à  tous  ces  gestes  luy  dit  tout 
bas  :  Madame,  vous  n'avez  ce  jourd'huy  fait  petit  acquest, 
ayant  tel  chevalier  à  vostre  commandement. 


20       Comme  Amadis  se  partit  du  chasteau  de  la   dame, 

ET    DES    choses   QUI     LUY    FURENT    OCCURREMTES    EN    SON 
CHEMIN. 

CHAPITRE    XXIII 

Amadis   party  de   ce  chasteau   chemina  sans  adven- 
if   ture  trouver  tant  qu'il  entra  en   la  forest  de  Angaduze. 
Or  marchoit  le   Nain  devant,  lequel    de  loing  vid   sur 
leur   chemin    ung  chevalier  et   une  damoyselle  venans 
contre   eulx.    Et  quand  le  chevalier  fut  au    droict   du 

Nain,  il  meit  l'espée  au  poing  pour  l'oultraiger  :  mais 
il  gauchit,  et  luy  passa  le  coup  joignant  ses  espaules, 
dont  il  eut  si  grand  frayeur  qu'il  se  laissa  tumber  du 
cheval  bas,   criant  secours  à  son  maistre,  lequel  ayant 

5  veu  tel  effort  y  courut  pour  le  deftendre,  disant  au 
chevalier  :  Qui  vous  meut,  beau  sire,  de  vouloir  ainsi 
tuer  mon  Nain  sans  cause  ?  Par  dieu  vous  estes  peu 
courtois  de  mettre  la  main  à  si  vile  chose  et  de  si  petite 
defFense,    mesmement    estant  mien    et   en    ma   garde. 

10  Certes,  respondit  le  chevalier,  il  me  desplaist  de  vous 
faire  ennuy,  mais  ce  m'est  force  de  luy  oster  la  teste, 
car  je  l'ay  donnée  à  ceste  damoyselle.  Plustost,  dit 
Amadis,  essairay  je  à  vous  faire  perdre  la  vostre  mes- 
mes.  Ce  disant,    [se]  vindrent  charger  l'ung  l'aultre  de 

I)  si  grand  force  qu'ilz  faulçerent  leurs  escuz,  se  rencon- 
trans  de  corps  et  de  teste,  telement  qu'ilz  tumberent 
tous  deux  en  la  place.  Toutesfois  ilz  [LXXXVI]  furent 
soubdain  sur  piedz,  et  commença  entre  eulx  le  combat 
à  l'espée  si  aspre  et   cruel  que   merveilles,  dont  ilz  se 

20  trouvèrent  au  plus  grand  danger  de  leurs  personnes 
qu'ilz  furent  oncques  :  car  à  force  d'eulx  chamailler, 
leurs  escuz  furent  détaillez  en  pièces,  leurs  espées 
tainctes  de  leur  sang,  leurs  harnois  rompus,  leurs 
heaulmes    effondrez,   et  eulx  mesmes    si   froissez,    que 

jîj  contraincte  leur  fut  d'eulx  retirer,  et  prendre  allaine.  Et 
à  ceste  cause  le  chevalier  de  la  damoyselle  commença 
tel  propos  à  Amadis  :  Mon  compaignon,  vous  povez 
penser  le  danger  où  l'ung  et  l'aultre  pourrons  tumber, 
si  plus  nous  continuons  ce   combat,   pourtant   je  vous 

30  supplie  me  laisser  faire  [ma]  volunté  de  ce  Nain,  par  tel 
convenant  que  j'amend[e]ray  puis  après  la  faulte,  si 
faulte  y  a,  envers  vous.  Comment,  respondit  Amadis, 
m'estimez  vous  de  si  pauvre  cueur  que  je  seuffre  faire 

mal  en  ma  présence  à  chose  qui  soit  mienne?  Non  non, 
je  le  defFendray  jusques  au  bout.  Si  auray  je  sa  teste, 
dit  le  chevalier.  Par  dieu,  rcspondit  Amadis,  l'une  des 
deux  nostres  y  demeurera  donc  premier,  et  tout  prcsen- 

5  tement.  Lors  entra  en  telle  colère,  que  mettant  le  reste 
de  son  escu  devant  soy,  retourna  charger  le  chevalier, 
qui  ne  se  trouva  en  riens  estonné  :  mais  le  receut  si 
vivement  qu'ilz  monstroient  à  veue  d'œil,  par  le  devoir 
qu'ilz  faisoient    de    leurs   espées,    le  grand   désir   qu'ilz 

10  avoient  d'emporter  le  dessus  du  combat,  et  deftaire  l'ung 
l'aultre.  Telement  que  le  plus  sain  d'eulx  y  pensoit  bien 
mourir,  pour  la  grande  abondance  de  sang  qui  sortoit 
d'infinies  playes  qu'ilz  avoient  sur  le  corps,  mesmement 
Galaor,  lequel,  combien  qu'il  allast  tousjours  en  empi- 

15  rant,  si  n'en  faisoit  il  semblant  :  mais  se  maintenoit  par 
extrême  vivacité  de  cueur,  en  sorte  qu'il  donnoit  beau- 
coup d'affaire  à  son  ennemy.  A  l'heure  par  fortune  pas- 
soit  là  ung  aultre  chevalier,  lequel  voyant  ces  deux, 
combatans  si  animez  l'ung   contre   l'aultre,    délibéra  de 

20  veoir  qui  en  emporteroit  la  victoire,  et  s'arresta  joi- 
gnant la  damoyselle  qui  les  avoit  assemblez  :  à  laquelle 
il  demanda,  si  elle  les  cognoissoit,  ou  sçavoit  la  cause 
de  leur  querelle.  Vrayement,  respondit  elle,  je  la  puis 
bien  sçavoir,  veu  que  je  les  ay  l^^it  joindre,  comme  vous 

25  voyez,  si  à  propos  que  désormais  il  ne  peult  estre  que 
je  ne  soye  contente,  car  il  est  impossible  que  l'ung  d'eulx 
n'y  demeure,  et  si  ne  me  chault  lequel  ce  soit  :  et  si 
tous  deux  y  mouroient,  ma  joye  en  augmenteroit.  Par 
dieu,  dit  le  chevalier,  vous  manifestez  bien  le  meschant 

jo  cueur  que  vous  avez,  voulant  moyenner  pour  vostre 
plaisir  la  mort  de  deux  tant  preudhommes,  pour  le 
salut  desquclz  vous  devriez  plustost  prier  Dieu,  que 
penser  seulement  à  la  dcsloyaulté  que  vous  leur  pour- 

chassez.  Mais,  belle  dame,  dites  moy  pourquoy  vous  les 
hayez  ainsi  ?  Cela  feray  je  bien,  respondit  elle.  Celuy 
qui  a  l'escu  plus  entier  est  la  personne  du  monde  à  qui 
Arcalaus  mon  oncle  veult  plus  de    mal,    et  se  nomme 

<;  Amadis,  et  l'aultre  à  qui  il  se  combat  est  Galaor,  qui  a 
occis  nagueres  celuy  que  j'aymois  plus  que  moy  mesmics. 
Or  estoit  il  qu'au  paravant  ce  Galaor  m'a  donné  ung 
don  tel  que  je  luy  vouldray  [v°]  demander.  Et  pource 
que  je  n'ay  aujourd'huy  chose   plus  affectionnée  que  sa 

10  mort,  je  l'ay  tant  suivy  qu'il  me  semble  que  je  l'ay  mis 
en  lieu  dont  il  n'eschappera  jour  de  sa  vie,  car  cognois- 
sant  l'aultre  qui  est  l'ung  des  meilleurs  chevaliers  du 
monde,  à  qui  est  est  ce  Nain  que  vous  voyez,  j'ay  prié 
Galaor  m'en   donner  la  teste,  sçachant  bien  que    pour 

is  mourir  Amadis  ne  le  permettra  :  ainsi  l'ung  pour  me  la 
donner,  et  l'aultre  pour  la  deffendre,  sont  tumbez  en 
l'extrémité  de  leurs  vies,  comme  vous  le  povez  veoir. 
Par  ma  conscience,  damoyselle,dit  le  chevalier,  je  n'eusse 
jamais  pensé  qu'il  y  eust  eu  tant   de  malice  en  femme 

20  de  vostre  sorte,  et  croy  certainement,  veu  le  peu  d'aage 
que  vous  avez,  si  en  vivant  plus  longuement  vous  conti- 
nuez la  meschanceté  et  desloyaulté  en  laquelle  vous 
estes  desja  accoustumée,  que  vous  en  infesteriez  l'asr  et 
les  aultres  elemens,  au  desavantaige   des    honnestes  et 

25  vertueuses  dames,  qui  sont  aujourd'huy  vivantes.  Mais 
pour  les  saulver  de  ce  danger,  et  ces  deux  bons  cheva- 
liers aussi  que  vous  voulez  si  laschement  faire  entre- 
tuer, je  feray  de  vous  le  sacrifice  que  vous  méritez. 
Lors  haulça   le  bras,    luy  donnant  tel  coup  d'espée  sur 

îo  l'echinon  du  col,  qui  luy  meit  la  teste  aux  picdz  de  son 
cheval,  disant  :  Tiens,  reçois  le  loyer  de  tes  mérites 
pour  l'obligation  que  j'ay  à  ton  oncle  Arcalaus,  lequel 
me  tenoit  en   ses    prisons,  lors    que  le    bon   chevalier 

Amadis  m'en  délivra.  Puis  courut  à  course  de  cheval 
verseulx,  leur  criant  :  Holla,  holla,  demeurez,  seigneur 
Amadis,  demeurez,  car  celuy  contre  qui  vous  combatez 
est  vostre   frère    Galaor.   Quand   Amadis    l'entendit,    il 

5  jecta  son  espce  et  escu  sur  le  champ,  et  vint  embrasser 
Galaor,  auquel  il  dit  :  Helas,  mon  frère,  mon  amy,  je 
suis  bien  le  plus  malheureux  chevalier  du  monde,  vous 
ayant  oultraigé  comme  j'ay  fait.  Galaor  esbahy  de  telle 
adventure  ne  sçavoit  que  penser,  mais  voyant  l'humilité 

10  d'Amadis,  se  meit  à  genoulx,  luy  demandant  pardon,  et 
commença  à  faire  infiniz  regretz,  s'estimant  le  plus 
infortuné  chevalier  qui  feut  oncques,  de  s'estre  ainsi 
adressé  à  son  seigneur  et  frère.  Mais  Amadis  en  pleu- 
rant de  joye    luy  respondit  :   Mon  frère    mon  amy,   je 

15  tiens  pour  bien  employé  le  péril  présent,  puis  qu'il  est 
tesmoing  de  ce  que  l'ung  et  l'aultre  sçavons  faire.  Lors 
osterent  leurs  heaulmes  pour  eulx  refraischir,  remer- 
ciant affectueusement  le  chevalier  qui  les  avoit  ainsi 
fait  cognoistre,  lequel  leur  recita  ce  que   la  damoyselle 

20  luy  avoit  dit,  et  l'exécution  qu'il  avoit  fait[e]  d'elle.  Par 
dieu,  respondit  Galaor,  oncques  chose  ne  fut  mieulx 
employée,  et,  à  ce  que  je  voy,  je  suis  bien  quicte  du 
don  que  je  luy  avois  promis.  Tant  mieulx  pour  moy, 
dit  le  Nain,  car  je  feusse  mort   de  despit  si  vous  luy 

2-,  eussiez  baillé  la  teste  qu'elle  vous  demandoit  :  et  toutes- 
fois  je  m'esbahis  pourquoy  elle  me  hayoit  tant,  veu  que 
oncques  je  ne  la  veiz.  A  l'heure  Galaor  leur  compta 
tout  ce  qui  s'estoit  passé  entre  la  damoyselle  et  son 
amy,  comme  vous  avez  nagueres  entendu.    Mais  ainsi 

30  qu'ilz  s'amusoient  à  deviser,  le  chevalier  qui  les  avoit 
séparez  apperceut  que  leurs  armes  estoient  tou[XXXVIl]- 
tes  tainctes  de  sang,  et  à  ceste  cause  il  leur  dit  :  Mes- 
seigneurs,    voz  armes    donnent    assez   tesmoignage    du 

mal  traictement  qu'ont  receu  voz  personnes  par  le 
trenchant  de  voz  espées.  Pourtant  il  me  semble  que  le 
long  séjour  en  ce  lieu  ne  vous  peult  servir  que  d'em- 
pirer voz  playes,  et  que    pour    le   mieulx  vous    devez 

5  monter  à  cheval,  et  vous  en  venir  à  ung  mien  chasteau, 
où  vous  serez  traictez  au  mieulx  qu'il  me  sera  possible, 
et  voz  coups  medecinez  par  personne  qui  s'y  cognoist. 
Cela  n'est  pas  de  reffus,  respondit  Amadis.  Or  allons 
donc,  dit  le  chevalier,  car  je  me  tiendray    heureux  de 

10  vous  povoir  faire  à  tous  deux  service  agréable  :  car 
vous,  monseigneur  Amadis,  me  tirastes  nagueres  de  la 
plus  cruelle  et  estrange  prison  où  oncques  pauvre  che- 
valier fut  mis.  Et  où  fusse  ?  respondit  Amadis.  Ce  fut, 
dit  il,  au  chasteau  d'Arcalaus  l'enchanteur,  et  suis  l'ung 

15  deceulx  que  vous  en  delivrastcspar  force  d'armes.  Com- 
ment est  vostre  nom?  respondit  Amadis.  Balays,  dit  le 
chevalier,  et  pource  que  mon  chasteau  se  nomme  Car- 
sante,  je  suis  souvent  nomme  Balays  de  Carsante,  qui 
vous    prie,    messei^'-neurs,  humblement  vous   en  venir 

20  avec  moy.  Mon  frère,  dit  Galaor,  suyvons  le,  puis  qu'il 
est  tant  à  vostre  commandement.  Allons  donc,  respon- 
dit Amadis.  Ainsi  se  meirent  en  chemin,  et  peu  après 
arrivèrent  au  chasteau  de  Balays,  où  ilz  trouvèrent  gentilz 
hommes,  dames  et  damoyselles  qui  les   receurent  tres- 

25  bien  :  car  Balays  leur  avoit  mandé  qu'il  y  menoit  les  meil- 
leurs chevaliers  du  monde,  Amadis  qui  l'avoit  délivré  de 
la  dure  prison  d'Arcalaus,  et  son  frère  Galaor.  Et  à  ceste 
cause  leur  fut  fait  le  meilleur  traictement  dont  ceulx  de 
céans  se  peurent  adviser.  Puis  les  menèrent  desarmer  en 

30  une  chambre,  en  laquelle  ilz  trouvèrent  lictz  et  tout  ce 
qu'ilz  eurent  besoing  pour  leur  garison,  que  deux  da- 
moyselles, niepces  de  Ballays,  entreprindrcnt  :  car  elles 
estoient  tressçavantes  en  chirurgie.  Aussi  y  employèrent' 

elles  tout  leur  sçavoir  pour  recognoissance  du  bien  que 
Amadis  avoit  fait  à  leur  oncle,  le  délivrant  de  la  dure 
prison  d'Arcalaus,  comme  cy  devant  vous  a  esté  dit, 
telement  qu'en  moins  de    deux   jours    ilz  cogneurent  à 

5  veue  d'œil  leur  amendement,  et  commencèrent  à  eulx 
bien  porter.  Au  moyen  dequoy,  Amadis  devisant  avec 
son  frère  Galaor,  luy  recita  comme  pour  le  chercher  il 
estoit  party  de  la  court  du  Roy  Lisuart  où  il  avoit  pro- 
mis le  mener,   le  priant  qu'il  s'y  consentist,  veu   qu'i[l] 

lo  n'y  avoit  maison  de  prince  plus  remplie  de  bonne  che- 
valerie, ne  où  il  fust  mieulx  venu  et  honoré.  Monsei- 
gneur, respondit  Galaor,  je  suis  délibéré  de  suyvre  et 
faire  tout  ce  qu'il  vous  plaira  me  commander,  combien 
que  je  desirerois  grandement  de  n'estre  encores  cogneu 

15  entre  tant  de  preudhommes,  premier  que  mes  œuvres 
ne  leur  tesmoignassent  l'envie  que  j'ay  d'imiter  en 
quelque  chose  les  vostres,  ou  bien  mourir  en  la  peint. 
Certes,  mon  frère,  dit  Amadis,  vous  ne  devez  pour 
cela  retarder  à  y  venir,  veu  que  desja  vostre  renommée 

20  est  telle  que  la  mienne,  si  aulcune  en  ay,  se  obscurcist 
par  l'illustration  de  la  vostre.  Ha,  monseigneur,  respon- 
dit Galaor,  pour  Dieu  ne  me  dites  chose  [f°]  tant  des- 
guisée,  puis  que  non  seulement  avec  les  oeuvres,  mais 
avec  le  penser,  je  ne  pourrois  attaindre  ny  parvenir  à  si 

25  haulte  valeur.  Laissons  maintenant  telz  propoz,  dit 
Amadis,  car  veu  le  père  que  nous  avons,  il  ne  doit  [y] 
avoir  aulcune  différence  de  bonté  entre  nous  deux.  Mais 
sçavez  vous  dequoy  je  me  suis  présentement  advisé  ?  Je 
voy  bien  qu'il  nous  sera  force  faire  céans  plus  de  séjour 

îo  que  je  ne  desireroys.  A  ceste  cause  je  suis  d'advis,  si 
vous  le  trouvez  bon,  d'envoyer  mon  Nain  devant  à  la 
court  du  Roy  Lisuart,  pour  advertir  la  Roync  de  nostre 
retardement,  et  que  aussi  [tost]  que  nostre  santé  le  voul- 

dra  permettre,  nous  nous  mettrons  en  voye  pour  aller 
vers  elle.  Faites  tout  ainsi  qu'il  vous  plaira,  respondit 
Galaor.  Et  à  ceste  cause  fust  despeché  le  Nain,  lequel 
feit  si  bonne  diligence  qu'en  peu  de  jours  il  arriva  à 
Vindilisore,  où  pour  lors  estoit  le  Roy  Lisuart  accom- 
paigné  de  maintz  bons  chevaliers. 


Comme    le    roy    Lisuart  estakt  a  la  chasse  veit 

VENIR   LE    LONG   d'uNG    GRAND    CHEMIN    TROIS     CHEVALIERS 
ARMEZ,    ET   DE   CE    QU'iL    LEUR   ADVINT. 

^o  CHAPITRE  XXIIII 

Ung  jour  le  Roy  Lisuart  avoit  tait  l'assemblée  dans  la 
forest  de  Vindilisore,  laquelle  estoit  bien  fournie  de  toutes 
sortes  de  bestes  rousses,  et  aultres  propres  au  desduict  de 
la  vénerie.  Et  ainsi  qu'il  poursuyvoit  ung  cerf,  advisa  le 

15  long  d'ung  grand  chemin  trois  chevaliers  armez,  qui 
traversoient  pays,  vers  lesquelz  il  envoya  promptement 
ung  Escuyer  les  prier  de  venir  à  luy.  Lors  tournèrent 
bride  et  le  vindrent  trouver  où  il  s'estoit  arresté  les  atten- 
dant. Et  quand  il  les  veid  approcher,  alla  au  devant,  et 

20  recogneut  de  prime  face  Galvanes,  qu'il  avoit  maintes- 
fois  veu,  lequel  il  embrassa,  luy  disant  qu'il  fut  le  très- 
bien  venu,  et  ceulx  de  sa  compaignie  aussi  :  car  c'estoit 
le  prince  qui  plus  gracieusement  et  de  meilleur  cueur 
recevoit  tous  chevaliers,    especialement  les  estrangers. 

25  Puis  luy  demanda  qui  estoient  les  aultres.  Sire,  dit  il,  ce 
plus  grand  est  mon  nepveu  Agraies,  fîlz  du  Roy  d'Es- 
coce,  Tung  des  meilleurs  chevaliers  du  monde,  et  tel  le 
vous  puis  je  asseurer  :  l'aultre  est  Olivas,  que  vous  avez 

aultresfois  cogneu.  Adonc  le  Roy  le[s]  regarda  mieulx 
qu'il  n'avoit  fait,  et  veid  qu'il  disoit  vray  :  et  à  ceste 
cause  il  les  embrassa,  leur  nionstrant  signe  de  grand 
amour,  puis  dit  au  prince  :  Agraies,  mon  cousin,  je  vous 

S  sçay  bon  gré  de  la  peine  qu'avez  prinse  à  me  venir  veoir, 
vous  soyez  le  tresbien  venu.  Et  de  rechef  l'embrassa. 
Puis  s'adressant  à  Olivas,  luy  dit  :  Et  dea,  seigneur  Oli- 
vas,  [LXXXVIII]  je  croy  que  vous  nous  avez  tous 
oubliez,  veu  le  long  temps  que  je  ne  vous  ay  veu  par- 

10  deçà.  Certes,  ce  m'est  chose  peu  agréable  quand  ung  si 
bon  chevalier  que  vous  estes  s'absente  de  moy  si  longue- 
ment. Sire,  respondit  Olivas,  les  affaires  que  j'ay  eues  ont 
esté  cause  que,  contre  mon  vouloir,  j'ay  demeuré  si  long 
temps  à  vous  venir  servir,  et  encores  n'en  suis  je  bien 

i>  délivré,  ainsi  que,  si  c'est  vostre  plaisir,  je  vous  feray 
entendre.  Lors  luy  recita  comme  Galvanes  et  Agraies 
l'estoient  venu  trouver  en  sa  maison  par  le  moyen  de  la 
damoyselle  qui  les  y  avoit  conduictz,  laquelle  quasi  mira- 
culeusement estoit  cschappée  de  mort.  Aussi  comme  au 

20  paravant  le  Duc  de  Bristoya  avoit  laschement  occis  son 
cousin,  dont  il  luy  demandoit  et  supplioit  luy  estre  fait 
justice,  et  permettre  qu'il  se  combatit  en  sa  présence  pour 
luy  faire  recognoistrc  sa  trahison.  Apres  que  le  Roy  l'eut 
par  long  temps  escouté,  et  qu'il  sceut  la  mort  de  celuy 

25  que  le  Duc  avoit  occis,  il  en  fut  tresmai  content,  car  il 
l'avoit  cogneu  pour  bon  chevalier,  et  dit  à  Olivas  : 
\'rayement,  puis  que  le  Duc  a  commis  telle  faulte,  et  que 
me  demandez  justice,  asseurez  vous  qu'elle  vous  sera  faite, 
et  le  manderay  venir  en  personne  pour  se  justifier.  Et  de 

30  ce  pas  le  Roy  laissa  lâchasse,  se  retirant  avec  les  trois  che- 
valiers droit  à  la  ville,  devisans  tousjours  de  divers  propos, 
et  tant,  que  le  Roy  dit  à  Galvanes  :  Je  vous  prie,  beau 
sire,  me  dire  plus  au  long  pourquoy  le  Duc  de  Bristoya 

vouloit  faire  brusler  la  damoyselle  que  vous  recourustes. 
Sire,  respondit  il,  c'estoit,  à  ce  que  nous  avons  entendu, 
pource  qu'elle  avoit  mené  Galaor  en  son  palais  et  fait 
entrer  de  nuict,  qui  estoit  cause  pour  laquelle  il  [l'Jeust 

5  fait  brusler  sans  nous.  Comment,  dit  le  Roy,  Amadis 
l'est  allé  chercher  ?  Mais,  depuis  son  parlement,  Arcalaus 
nous  a  donné  ung  terrible  effroy,  car  il  estoit  venu  faire 
entendre,  qu'ill'avoit  occis.  Ha,  Sire,  respondit  Agraies, 
estes  vous  seur  qu'il  est  en  vie  ?  Ouy,  vrayemcnt,  dit  il, 

10  Brandoyvas  et  Grindaloya  sont  venuz  depuis,  qui  nous 
l'ont  ainsi  tesmoigné,  et  n'en  doublez  puis  que  je  vous 
l'asseure,  veu  que  je  ne  donneray  à  nul  l'advantaige  de 
désirer  plus  son  bien  et  honneur  que  je  faiz.  C'est  de 
vostre  grâce,    respondit   Agraies.  Aussi,   Sire,   pour  sa 

15  grand  bonté  et  valeur  il  mérite  bien  estre  aymé  de  vous, 
de  l'affection  que  les  bons  désirent  les  bons.  Et  tant  con- 
tinuèrent leur  propos,  qu'ilz  arrivèrent  au  palais,  où  aussi 
tost  en  vindrent  nouvelles  à  la  Royne,  dont  plusieurs  en 
furent    resjouiz  :    mais   sur    tous  la   belle   Olinde,    qui 

20  aymoit  Agraies  plus  que  soymesmes,  semblablement  la 
princesse  Mabile  sa  sœur,  laquelle  au  sortir  de  la  chambre 
de  la  Royne  rencontra  Olinde,  qui  luy  dit  :  Madame, 
vous  estes  bien  aise  de  la  venue  de  vostre  frère.  Je  vous 
asseure,  respondit  elle,   qu'il  est  vray,  car  je  l'ayme  de 

25  tout  mon  cueur.  Priez  donc  la  Royne,  dit  Olinde, 
qu'elle  le  face  venir  icy,  à  ce  que  nous  vous  voions 
ensemble  :  lors  l'abondance  de  vostre  plaisir  redondera 
en  ceulx  qui  vous  ayment  tous  deulx.  C'est  bien  dit,  res- 
pondit Mabile,  qui  de  ce  pas  rentra  à  la  chambre  de  la 

30  Royne,  et  luy  dit  :  Madame,  il  seroit  bon  que  vous  veis- 
siez  présentement,  s'il  vous  [f°]  plaisoit,  mon  frère  et 
mon  oncle  Galvanes,  puis  [qu'Jilz  sont  venuz  par  deçà 
exprès  pour  vous   servir.  M'amye,  respondit  la  Royne, 

je  VOUS  sçay  bon  gré  de  m'en  avoir  advisée,  car  je  vous 
asseure  que  j'ay  grand  plaisir  de  veoir  ccans  deux  telz 
chevaliers.  Lors  commanda  à  l'une  de  ses  femmes  aller 
vers  le  Roy,  le  supplier  qu'il  luy  pleust  les  luy  envoyer: 

5  ce  qu'il  eut  agréable,  et  leur  dit  :  Mes  amys,  la  Royne  a 
envie  de  vous  veoir  tous  trois,  je  vous  prie  allez  à  elle. 
Vous  povez  penser  si  Agraies  avoit  ce  commandement 
agréable,  pource  qu'il  sçavoit  certainement  y  trouver  la 
princesse   Olinde    qu'il   aymoit   si  loyallement.    Adonc 

10  vindrent  oii  estoient  les  dames,  desquelles  ilz  furent  fort 
bien  receuz,  especialement  par  la  Rojme  qui  les  feit 
seoir  tout  joignant  d'elle,  pour  leur  monstrer  plus 
plus  grande  privaulté,  puis  les  meit  en  divers  propos, 
essayant  par  tous  moyens  à  leur  faire  bonne  chère  :  car 

15  c'estoit  la  princesse  du  monde  qui  mieulx  sçavoit  gai- 
gner  le  cueur  des  gentilz  hommes,  et  qui  y  prenoit  autant 
de  plaisir.  Au  moyen  dequoy  elle  estoit  des  petiz  et  des 
grandz  plus  aymée  et  estimée  que  dame  qui  fu[s]t 
vivante,  mesmes  de  cculx  qui   ne  la    cognoissoient,   ne 

-o  qui  oncques  ne  l'avoient  veue.  Or  s'estoit  Olinde  rengée 
tout  au  plus  près  de  Mabile,  estimant  bien  que  ce  seroit 
le  lieu  oi^i  plustost  Agraies  se  retireroit  partant  d'avec  la 
Royne,  lequel,  ainsi  qu'il  devisoit,  jecta  l'œil  sur  elle. 
Lors  ne  peult  tant  dissimuler  qu'il  ne  muast  de  couleur, 

^5  et  luy  fut  impossible  retirer  son  regard  du  lieu  où  son 
cueur  le  conduisoit,  telcment  que  la  Royne  s'en  apper- 
ceut.  Toutesfois  elle  pensoit  qu'il  s'adressast  à  Mabile, 
et  qu'il  eust  vouloir  de  parler  à  elle,  parquoy  elle  luy 
dit  :  Seigneur  Agraies,  ne  voulez  vous  pas  veoir  vostre 

1"  seur  qui  vous  ayme  tant  ?  Ouy  bien,  madame,  s'il  vous 
plaist,  respondit  il.  Lors  se  leva  et  vint  vers  Mabile, 
laquelle  le  voyant  approcher,  fut  au  devant.  Pas  ne 
demeura  Olinde  derrière,  ains  tint  compaignie  à  Mabile, 

et  ensemble  luy  feirent  la  révérence,  mais  Olinde  qui 
l'aymoit,  comme  avez  entendu  (maistrisant  sa  volunté 
par  raison  comme  tresprudente  et  advisée  princesse)  ne 
feit  auicun  semblant,  tant  qu'après    plusieurs  petis  pro- 

5  pos  de  sa  bien  venue,  eulx  trois  se  séparèrent  de  tous 
les  aultres.  Lors  se  trouvant  Agraies  si  près  d'elle  luy 
print  la  main,  et  luy  serrant  les  dois,  baissant  à  demy 
la  veue,  se  meit  à  la  regarder,  estant  si  transporté  de 
grand  plaisir,  qu'il  n'eust  sceu  respondre  ung  seul  mot 

10  à  propos  de  chose  que  luy  di[s]t  sa  seur,  laquelle  igno- 
rant au  premier  le  mal  qu'il  avoit,  ne  sçavoit  que  pen- 
ser, car  quelque  peine  qu'elle  meit  à  l'entretenir,  n'en 
povoit  tirer  parole  bien  asenée.  Toutesfois  à  la  fin  elle 
descouvrit  l'occasion  de   ceste  mutation   soubdaine,    et 

15  sceut  certainement  que  son  frère  et  Olinde  estoient  tou- 
chez par  grand  amour  l'ung  de  l'aultre.  Au  moyen  de 
quoy  elle  s'advisa  (pour  leur  donner  plus  de  liberté  et 
les  favoriser)  faindre  d'avoir  envie  de  parler  à  son  oncle 
Galvanes,  disant  au  prince  Agraies  :  Mon  frère,  je  vous 

20  supplie  prier  la  Royne  qu'elle  nous  envoyé  icy  mon 
oncle,  car  il  y  a  bien  long  temps  que  je  ne  le  veiz,  et  ay 
bonne  envie  de  sça[LXXXIX]voir  comme  il  se  porte. 
Vrayement,  respondit  Agraies,  il  ne  tiendra  à  cela.  Lors 
se   leva  et  dit  à  la  Royne  :  Madame,  s'il   vous   plaisoit 

2S  envoyer  icy  ce  chevalier,  vous  feriez  grand  plaisir  à  sa 
niepce,  qui  a  grand  désir  de  parler  à  luy.  Ouy  vraye- 
ment, respondit  elle.  Lors  se  leva  Galvanes.  Ce  que 
voyant  Mabile,  vint  au  devant  luy  faire  la  révérence,  et 
la  receut  Galvanes  avec  ung  bon   visaige,    luy  disant  .- 

30  Ma  niepce  m'amye,  je  suis  bien  aise  de  veoir  comme 
vous  vous  portez  bien.  Mais  encores  je  vous  prie, 
asseons  nous,  et  me  dites  si  vous  trouvez  mieulx  en  ce 
pays,  qu'en  Escocc.  Nous  serons,  respondit  elle,  plus  à 

propos  à  ces  fenestres,  pource  que  j'ay  plusieurs  choses 
à  vous  dire,  que  je  ne  veulx  que  mon  trere  entende, 
estans  de  telle  importance  qu'elles  sont.  Et  ce  disoit  elle 
en  riant,  et  d'une  si  bonne  grâce  que  merveilles,  mes- 

s  mes  pour  donner  moyen  à  son  frère  d'estre  seul  avec 
s'amye.  C'est  tresbien  advisé,  respondit  Galvanes,  car 
nostre  secret  est  si  grand  que  il  mérite  bien  estre  teu 
devant  luy.  Adonc  la  print  par  la  main,  et  se  retirèrent 
à  part  le  long  des  fenestres.  Par  ainsi  Agraies  et  Olinde 

lo  demeurèrent  seulz.  Et  à  ceste  cause,  se  voyant  Agraies 
en  liberté  de  parler,  luy  dit  en  tremblant  par  trop  d'af- 
fection :  Madame,  pour  accomplir  ce  que  vous  me 
commandastes  au  départir  de  vous,  et  aussi  pour  satis- 
faire à  mon  cueur  qui  n'est   jamais    en    repos,    si  n'est 

15  par  le  contentement  qu'il  donne  à  mes  yeulx  de  vostre 
présence,  je  suis  venu  par  deçà  vous  servir  et  obeyr, 
vous  asseurant  sur  ma  foy,  qu'estant  près  de  vostre  per- 
sonne, mes  espritz  se  treuvent  telement  vivifiez,  qu'ilz 
seuffrent  par  grand  effort    les   angoisses    et    affections 

20  continuelles  qui  les  font  mourir  durant  vostre  absence. 
Pourtant  je  vous  supplie  penser  quel  bien  ce  me  sera 
d'estre  désormais,  si  c'est  vostre  plaisir,  en  lieu  où  j'aye 
moyen  de  souvent  vous  veoiret  faire  service.  Et  comme 
il  vouloit   continuer  son  propos,    Olinde    l'interrompit, 

25  en  luy  respondant  :  Helas,  mon  amy,  je  suis  tantasseu- 
rée  de  ceste  grande  amour  que  vous  me  portez,  mesmes 
du  mal  que  vous  avez,  estans  l'ung  de  l'aultre  absens, 
qu'il  ne  vous  est  besoing  d'aultre  preuve  que  celle  que 
mon  cueur  m'en  tesmoigne,  pour  en   recevoir  ung  des- 

^o  plaisir  pire  que  la  mesme  mort,  à  laquelle  souvent  je 
consentirois,  n'estoit  l'espérance  que  j'ay  de  nous  veoir 
quelque  jour  ensemble  heureux  et  contens,  vous  asseu- 
rant, que  de  ma  part  j'y  travail leray  en   recognoissance 

de  nostre  amour  mutuelle.  Ce  pendant,  mon  grand 
amy,  je  vous  supplie  temporiser  et  ne  vous  ennuyer. 
Madame,  dit  Agraies,  vous  m'avez  desja  tant  obligé  à 
vous,  que  j'ay  bien  cause  de  temporiser  ainsi  qu'il  vous 

5  plaira.  Mais  je  vous  supplie  estimer  que  je  n'ay  force, 
sinon  celles  desquelles  il  vous  plaist  me  fortifier  :  par 
ainsi,  si  vous  continuez  aux  grâces  que  vous  m'avez 
encommencées,  j'auray  effort  pour  vous  servir  comme 
le  méritez,  vous  seule  estant  l'espoir  de  tout  mon  bien, 

10  et  dont  ma  vie  despend.  Mon  amy,  respondit  elle,  jour 
de  ma  vie  je  ne  vous  fauldray  :  aussi  estes  vous  tel  que 
chascun  vous  ayme  et  estime,  qui  me  doit  du  tout  mou- 
voir à  vous  aymer  plus  que  nul  [v°]  aultre,  sçachant  que 
plus  vous  estes  mien,   qu'à  eulx,   ny  à  vous  mesmes. 

15  Et  si  quelque  fois  l'on  vient  à  parler  de  vous,  croj'ez 
que  je  reçois  une  joye  incompréhensible,  car  ce  n'est 
sans  reciter  la  haulte  chevalerie  et  grande  prouesse  qui 
est  en  vous  :  toutesfois  mon  cueur,  craignant  les  dangers 
occurens  qui  vous  peuvent  survenir  pour  trop  courai- 

20  geusement  entreprendre,  ne  me  permet  ce  grand  plaisir, 
sans  l'accompaigner  d'une  trop  froide  craincte.  A  l'heure 
Agraies,  honteux  de  se  ouyr  tant  priser,  baissa  lesyeulx, 
parquoy  elle  doublant  le  fascher  changea  propos,  luy 
demandant  qu'il  avoit  délibéré  de  faire.  Quoy  ?  respon- 

25  dit  il,  sur  ma  foy,  madame,  je  n'ay  vouloir  de  faire 
aultre  chose  que  ce  qu'il  vous  plaira  me  commander. 
Je  suis  donc  d'advis,  respondit  Olinde,  que  vous  tenez 
doresnavant  compaignie  à  vostre  cousin  Amadis,  car  je 
sçay  qu'il  vous  ayme  affectueusement,  et  s'il  vous  con- 

30  seille  d'estre  de  la  maison  du  Roy,  faites  le.  Madame, 
respondit  Agraies,  je  vous  obeiray  toute  ma  vie,  et 
mesme  à  si  bon  conseil  :  car,  mettant  à  part  vostre  per- 
sonne, il  n'y  a  homme  vivant  que  je  voulsisse  plustost 

croire,  en  mes  affaires,  que  mon  cousin  Amadis.  Et 
ainsi  qu'il  achevoit  ceste  parole,  la  Royne  l'appella,  et 
aussi  Galvanes,  lequel  elle  cognoissoit  des  le  temps  qu'elle 
demeuroit  au  royaulme  de  Dannemarc,  oii  il  avoit  fait 
5  maintz  grands  faitz  d'armes,  aussi  bien  qu'en  Nurvege, 
au  moyen  dequoy  il  avoit  acquis  réputation  de  tresbon 
chevalier.  Lors  furent  vers  elle.  Et  ainsi  qu'elle  ramen- 
tevoit  à  Galvanes  son  ancienne  cognoissance,  l'infante 
Oriane  survint  :  parquoy  Agraies  se  levant  pour  luy  faire 

lo  la  reverance,  laissa  Galvanes  avec  la  Royne,  et  se  meit 
en  propos  avec  Oriane,  qui  luy  feit  ung  grand  recueil 
et  bonne  chère,  tant  pour  l'amour  d'Amadis,  qui  l'ay- 
moit,  que  pour  le  bon  traictement  qu'elle  avoit  receu 
estant  en  Escoce  où  le  Roy  Lisuart  l'avoit  laissée  retour- 

I)  nant  de  Dannemarc,  ainsi  qu'avez  cy  devant  entendu. 
Et  disoit  ceste  princesse  à  Agraies  :  Mon  cousin,  nous 
avons  tous  esté  resjouiz  de  vostre  bonne  venue  par 
deçà,  especialement  vostre  seur,  laquelle  a  ces  jours  pas- 
sez receu  tant  d'ennuy  des  nouvelles  qui  vindrent  céans 

20  de  la  mort  d'Amadis  vostre  parent,  que  vous  en  seriez 
esmerveillé.  \''rayement,  madame,  respondit  Agraies, 
elle  avoit  bien  grand  raison  de  sentir  tel  ennuy  :  et  non 
seulement  elle,  mais  tous  ceulx  de  son  lignaige  le 
dévoient  ainsi  faire,  sçachant  que  mourant  nostre  cou- 

25  sin,  mourra  le  chef  et  principal  de  nous  tous,  voire  le 
meilleur  chevalier  qui  oncques  porta  harnois  en  dos.  Et 
croyez  que  sa  mort  eust  esté  vengée  et  accompaignée 
de  plusieurs  aultres.  Ha,  dit  elle,  ce  meschant  Arcalaus 
nous  donna  ung  terrible  effroy  :  que  de    Dieu  soit  il 

30  mauldit,  car  il  troubla  pour  ung  temps  entièrement 
toute  ceste  court.  Or  se  vouloit  le  Roy  mettre  à  table 
pour  disner,  et  pourtant  envoya  quérir  les  trois  cheva- 
liers qu'il    avoit    envoyez  à  la  Royne.   Lors  leur  com- 

manda  qu'ilz  s'assissent  avec  plusieurs  aultres  grans  sei- 
gneurs. Et  ainsi  que  l'on  les  com[XC]mençoit  à  servir, 
deux  chevaliers  entrèrent  en  la  salle,  lesquelz  faisans  la 
révérence  au  Roy,  meirent    les    genoulx  à  terre,  et  le 

5  premier  des  deux  dit  assez  hault  :  Sire,  Dieu  vous  doint 
accroissement  d'honneur  et  de  joye.  Je  vous  supplie 
treshumblement  nous  dire  si  Amadis  de  Gaule  est  en 
vostre  court.  Non  pour  le  présent,  respondit  le  Roy, 
mais  nous  vouldrions  bien  tous  qu'il  y  fust.  Certes,  dit 

10  il,  j'eusse  esté  tresaise  de  le  trouver,  comme  celuy  par  le 
moyen  duquel  j'espère  recouvrer  la  joye  de  laquelle  je 
suis  fort  eslongné.  Amy,  respondit  le  Roy,  dites  nous, 
s'il  vous  plaist,  qui  vous  estes.  Sire,  respondit  il,  je  suis 
ung  triste    chevalier   nommé    Angriote  d'Estravaus,  et 

15  cest  aultre  est  mon  frère.  Quand  le  Roy  Arban  de  Nor- 
gales,  qui  estoit  là  présent,  entendit  que  celuy  qui  par- 
loit  estoit  Angriote,  il  se  leva  promptement  de  table  et 
vint  dire  au  Roy  :  Sire,  ne  cognoissez  vous  encores 
Angriote  ?  Non,  respondit  le  Roy.  Certes,   dit   Arban, 

20  ceulx  qui  ont  eu  affaire  à  luy  l'estiment  l'ung  des  meil- 
leurs chevaliers  qui  soit  en  voz  pays.  Mon  amy,  dit  le 
Roy  à  Angriote,  je  vous  prie  vous  lever,  et  me  pardon- 
ner si  je  ne  vous  ay  fait  l'honneur  que  vostre  valeur 
mérite  :  car  la  faulte  est  venue  seulement  pour  ne  vous 

2y  cognoistre,  mais  soyez  seur  que  je  suis  tresaise  de  vostre 
venue  céans.  C'est  de  vostre  bonté,  respondit  Angriote, 
et  Dieu  me  doint  la  grâce  vous  faire  agréable  service. 
Or  me  comptez,  dit  le  Roy,  dequoy  cognoissez  vous 
Amadis  ?  Sire,    respondit  il,  je  le  cognois  n'a  pas  long 

30  temps,  et  ceste  première  cognoissance  me  fut  chèrement 
vendue,  car  je  ne  pensay  oncques  mieulx  mourir,  tant  je 
fus  navré  :  toutesfois  celuy  qui  me  feit  le  mal,  me  pro- 
mist  depuis  le  remède  et  médecine  qui  m'est  nécessaire 

pour  me  guérir.  Lors  recita  comme  le  tout  estoit  ad- 
venu, ainsi  que  vous  avez  cy  devant  entendu.  Certai- 
nement, dit  le  Roy,  je  suis  tresjoyeulx  que  les  choses 
ont  prins  si  bonne  fin  :  mais    pour    ceste    heure   vous 

5  yrez  disner  et  puis  nous  en  deviserons  plus  au  long. 
Lors  commanda  au  Roy  Arban  qu'il  le  feit  asseoir  joi- 
gnant de  luy.  Et  ainsi  qu'ilz  vouloient  sortir  de  table, 
survint  Dardan,  le  Nain  d'Amadis,  lequel  Angriote  re- 
cogneut  et  l'appella,    luy    demandant  où  il  avoit  laissé 

10  son  maistre,  avec  lequel  il  [l'Javoit  veu  dernièrement. 
Seigneur,  respondit  le  Nain,  en  quelque  lieu  que  je  l'aye 
laissé,  il  vous  ayme  et  estime  beaucoup.  Et  sanss'arres- 
ter,  passa  oultre  et  vint  au  Roy  :  adonc,  se  mettant  à 
genoulx,  dit    tout  hault  :  Sire,  Amadis    mon    seigneur 

15  vous  salue  humblement,  et  tous  ses  amys  qui  sont  céans. 
Nain,  respondit  le  Roy,  où  l'as  tu  laissé  ?  Sire,  dit  il, 
en  lieu  où  il  fait  bonne  chère,  grâces  à  Dieu.  Mais  s'il 
vous  plaist  sçavoir  d'advantaige,  permetez  que  ce  soit  en 
la  présence  de  la  Royne.  A  cela  ne  tiendra,  respondit  le 

20  Roy.  Et  à  ceste  cause  l'envoya  prier  de  venir  inconti- 
nent, ce  qu'elle  feit,  accompaignée  de  plusieurs  dames 
et  damoyselles,  la  plus  part  amyes  de  maintz  chevaliers 
qui  estoicnt  lors  au  plus  près  du  Roy,  lesquelz  eurent 
moyen  durant  les  propos  du  Nain,  de  deviser  avec  elles, 

2s  plus  aysécment  que  de  [v^]  long  temps  ilz  n'avoient  fait. 
Adonc  le  Nain,  voyant  la  Royne  présente,  luy  dit  : 
Madame,  monseigneur  Amadis  se  recommande  treshum- 
blement  à  vostre  bonne  grâce,  et  m'a  commandé  vous 
dire  qu'il  a  trouve  monseigneur  Galaor  qu'il  cherchoit. 

50  En  bonne  foy,  respondit  la  Royne,  j'en  suis  tresaise. 
Certes,  dit  le  Nain,  oncques  ne  fut  une  plus  périlleuse 
rencontre  de  deux  frères,  car  si  Dieu  n'y  eust  pourveu, 
vous   ne   les  eussiez  jamais  vcuz   ny  l'ung  ne  l'aultre, 

tant  estoienl  acharnez  à  eulx  deffaire  :  mais  de  fortune 
ung  aultre  chevalier  y  sunànt,  lequel  se  nomme  Balays, 
qui  les  sépara.  Puis  recita  comme  Tadventure  estoit  pas- 
sée, et  comme  Balays  avoit  occis  la  damoiselle  qui  leur 

5  avoit  dressé  ceste  querelle,  et  à  quelle  occasion  :  dequoy 
Balays  fut  de  tous  fort  loué.  Et  où  les  as  tu  laissez  ?  dit 
la  Royne,  Madame,  respondit  le  Nain,  ilz  me  despe- 
cherent  au  chasteau  de  Balays.  Et  que  te  semble  de 
Galaor  ?  dit  elle.  Madame,  respondit  le  Nain,  c'est  l'ung 

10  des  plus  beaulx  et  adrois  chevaliers  du  monde,  et  si  vous 
le  voyez  auprès  de  monseigneur,  à  grand  peine  sçau- 
riezvous  mettre  différence  entre  eulx  deux.  Vrayement, 
dit  elle,  il  me  tarde  qu'ilz  ne  sont  icy.  Croyez,  madame, 
respondit   le    Nain,  que  ayans  recouvert  leur  santé,  ne 

15  tarderont  gueres  à  estre  vers  vous  ;  car  ilz  m'ont  com- 
mandé expressément  le  vous  dire.  Dequoy  le  Roy  fut 
si  aise,  qu'il  délibéra  tenir  court  royalle  aussi  tost  qu'ilz 
seroient  arrivez  :  parquoy  commanda  aux  seigneurs  et 
chevaliers  qui  estoient  avec  luy  de  ne  partir  encores  de 

20  la  court.  Ce  qu'ilz  luy  accordèrent.  Et  par  mesme  moyen 
pria  la  Royne  qu'elle  mandast  aussi  toutes  les  plus  belles 
dames  etdamoyselles  qu'elle  pourroit  recouvrer.  Car  tant 
plus,  dit  il,  vous  serez  bien  accompaignée  de  dames,  tant 
plus  s'y  trouveront  de  chevaliers    pour  l'amour  d'elles, 

25    ausquelles  je  feray  maintz  grans  dons  et  beaulx  presens. 

Comme  Amadis,  Galaor  et  Balays  se  délibérèrent 
d'aller  ou    estoit   le   Roy    Lisuart,   et  des   adven- 

TURES    qu'ilz    leur   SURVINDREKT    ENTREDEUX. 

CHAPITRE  XXV 

50  [XCI]  Tant  séjournèrent  Amadis  et  Galaor  en  la  mai- 
son de  Balays  de  Carsente  qu'ilz  furent  gueriz  de  leurs 

playes,  et  se  délibérèrent  d'aller  en  la  court  du  Roy 
Lisuart,  premier  que  d'entreprendre  adventures  nou- 
velles. Lors  Balays  qui  desiroit  fort  estrc  de  leur  com- 
paignie,    pour  la  cognoissance  qu'il  avoit  à  eulx,  les 

5  supplia  qu'il  les  accompaignast,  ce  qu'ilz  eurent  tres- 
agreable.  Et  à  ceste  cause,  après  avoir  ouy  la  messe, 
s'armèrent,  et  prindrent  le  chemin  de  V'indilisora  où  le 
Roy  estoit  lors,  et  tant  cheminèrent  que  dens  le  cin 
quiesme  jour  après,  ilz  arrivèrent  en  ung  carrefour,  au 

10  mill[i]eu  duquel  estoit  ung  grand  arbre,  et  soubz  iceluy 
ung  chevalier  mort  couché  sur  ung  riche  lict,  ayant  au 
chevet  et  aux  piedz  cierges  ardens,  faitz  de  telle  sorte, 
que  pour  vent  qu'il  feit,  ne  se  povoient  estaindre.  Ce 
chevalier  mort  estoit  tout  desarmé,  et  sans  estre  couvert 

15  d'aulcune  chose  :  parquoy  aiséement  se  povoient  veoir 
ung  grand  nombre  de  playes  qu'il  avoit  en  la  teste,  et 
ung  tronçon  de  lance  avec  le  fer  qui  luytraversoitl'echi- 
non  du  col,  et  si  tenoit  ce  chevalier  ses  deux  mains,  de 
sorte  qu'il  sembloit  qu'il  voulsist  arracher  ce   tronçon. 

20  Grandement  feurent  Amadis  et  les  aultres  esbahis  de  le 
veoir  ainsi,  et  voluntiers  se  feussent  enquis  qu'il  estoit, 
s'ilz  eussent  trouvé  à  qui,  mais  ilz  ne  veirent  personne, 
ne  lieu  circonvoisin  oià  ilz  le  peussent  demander  :  par- 
quoy Amadis  commença  à  dire   :   Je  vous   asseure  que 

25  sans  grande  occasion  ce  chevalier  n'a  esté  mis  en  ce 
grand  chemin  ainsi  seul  et  equippé  comme  il  est,  et  si 
nous  arrestons  quelque  peu,  ne  pourra  tarder  d'y  sur- 
venir aulcune  adventure.  Je  le  croy  bien,  respondit 
Galaor,  et  pourtant  je  jure,  par  la  foy  que  je  dois  à  che- 

50  Valérie,  ne  partir  de  ce  lieu  que  je  n'aye  nouvelle  cer- 
taine de  qui  l'a  occis,  puis  vengeray  sa  mort,  si  justice 
et  raison  le  permettent.  Quand  Amadis  l'entendit  jurer, 
oncques  homme  n'en  fut  plus  fasché,  pour  le  désir  qu'il 

avoit  de  retourner  vers  son  Oriane,  suyvant  la  promesse 
qu'il  luy  avoit  faite  de  ne  tarder  aussi  tost  qu'il  auroit 
trouvé  Galaor  :  et  à  ceste  cause  luy  dit  :  Mon  [v^]  frère, 
il  me  desplaist  beaucoup  de  ce   serment,  car  je  doubte 

5  qu'il  sera  cause  de  nostre  bien  longue  demeure  en  ce 
lieu.  C'est  fait,  respondit  Galaor.  Et  ce  disant,  descendit 
de  son  cheval,  et  s'assist  aux  piedz  du  chevalier  mort  : 
ce  que  voyant  les  deux  aultres,  conclurent  ne  l'haban- 
donner,  mais  faire  comme  luy.  Or  povoit  il  estre  entre 

10  nonne  et  vespres.  Estant  doncques  ainsi  descendus,  plus 
aiséement  que  devant  visitèrent  lesplayesde  cest  homme 
mort  :  parquoy  Amadis,  voyant  qu'il  tenoit  encores  les 
mains  au  tronçon  qui  luy  traversoit  le  col,  fut  tout 
esbahy,  et  dit  :  Certes,   il  fault  bien  estimer  qu'il  meit 

ij  ainsi  les  mains  en  rendant  l'esperit,  puis  qu'elles  y  sont 
demeurées.  Et  comme  ilz  s'amusoient  à  le  regarder, 
entreouyrent  le  bruict  de  quelqu'ung  qui  venoit  vers 
eulx.  Lors  haulçant  les  testes  apperceurent  que  c'estoit 
ung  chevalier  et  deux  Escuj'ers,   l'ung   desquelz  portoit 

20  ung  escu  et  armet,  et  l'aultre  faisoit  marcher  devant  luy 
une  damoyselle,  laquelle  en  cheminant  pleuroit  tendre- 
ment, car  le  chevalier  la  poussoit  rudement  du  bout  de 
sa  lance.  Et  passèrent  ainsi  joignant  du  lict  où  gisoit  le 
chevalier  mort.   Mais  la  damoyselle,   advisant  les  trois 

25  chevaliers  au  près  du  trespassé,  s'escria  :  Helas,  bon 
chevalier  qui  reposes  en  ce  lict,  si  tu  feusses  vif,  je  suis 
seure  que  tu  ne  consentirois  à  mon  traictement  si  inhu- 
main, que  premier  ton  corps  ne  feust  en  tous  les  perilz 
du  monde  pour  m'en  garentir.  Certes   il  vauldroit  trop 

30  mieulx  que  tous  les  meschans  qui  me  donnent  tant  de 
peine  feussent  mors  que  toy  seul.  Ditz  tu?  respondit  le 
chevalier  qui  la  faisoit  marcher,  si  ne  te  vengera  il 
meshuy  de  ce  coup  de   baston.  Et  ce  disant  luy  donna 

de  la  hante  de  sa  lance  si  rudement  sur  la  teste,  qu'il 
luy  feit  courir  le  sang  tout  le  long  de  la  face,  et  sans 
arrester  passèrent  oultre.  Ce  que  voj^ant  Aniadis,  dit  à 
ses   compaignons  :  Par  dieu,  mes    amys,  je   vous  puis 

S  asseurer  que  de  ma  vie  ne  veiz  si  lasche  chevalier  que 
cestuy,  qui  va  ainsi  oultrageant  ceste  pauvre  damoy- 
selle,  que  vous  avez  peu  veoir  :  mais  s'il  plaist  à  Dieu, 
je  n'endureray  plus  telle  vilennie  luy  estre  faite.  Pourtant, 
mon  frère,  dit  il  à  Galaor,  si  je  demeure  trop,  ne  laissez 

lo  à  vous  en  aller  à  Vindilisore,  où  je  me  rendray  bien 
tost  après  vous,  si  je  puis,  et  Balays  vous  fera  compai- 
gnie.  Puis  monta  à  cheval,  et  commanda  à  Gandalin  de 
le  suyvre,  courant  hastivement  après  le  chevalier  qui 
s'estoit  desja   fort  eslongné   d'eulx.  Par  ainsi  Galaor  et 

15  Balays  demeurèrent  ensemble  jusquesà  la  nuict,  qui  [ne] 
fut  si  obscure  qu'ilz  ne  veirent  venir  ung  aultre  cheva- 
lier armé  de  toutes  pièces  par  le  chemin  où  Amadis 
estoit  nagueres  entré,  lequel  se  douloit  d'une  jambe,  et 
la  portoit  sur  le  col   de   son  cheval.  Et  quand   il  fut  au 

30  près  de  Galaor  et  Balays,  leur  demanda  s'ilz  sçavoient 
qui  estoit  ung  chevalier  fuyant  le  long  du  chemin.  Pour- 
quoy  le  demandez  vous?  respondit  Galaor.  Pourtant,  dit 
le  chevalier,  que  je  vouldrois  qu'il  se  feust  rompu  le 
col,  car  il  s'en  va  courant  si  rudement,  qu'il  semble  que 

as  tous  les  diables  le  suyvent.  Et  quelle  rudesse  vous  a  il 
faite?  respondit  Galaor?  Oncques  ne  m'a  voulu  dire  qui 
[XCIl]  le  pressoit  de  tant  courir,  pour  prière  que  je  luy 
en  aye  faite,  dit  le  chevalier.  Parquoy  le  voyant  si  glo- 
rieux, je  saisis  le  frain  de   son  cheval,  délibéré  de  luy 

30  faire  recognoistre  son  audace,  et  de  me  le  dire  par 
amour  ou  par  force.  Et  bien,  le  vous  a  il  dit?  respondit 
Balays.  Non,  dit  le  chevalier,  mais  il  m'a  respondu  de 
grand  audace  qu'il  arresteroit  plus  à  me  le  faire  entendre, 

qu'à  me  combatre.  Adonc  nous  chargeasmes  l'ung  sur 
l'aultre,  mais  par  fortune  il  me  donna  si  grand  coup  de 
lance,  qu'il  a  renversé  moy  et  mon  cheval  en  ung  mo- 
ment, telement  que  j'en  ay  la  jambe  froissée,  ainsi  que 

5  vous  povezveoir.  Quand  Galaor  et  Balays  l'entendirent, 
sçachantz  que  c'estoit  Amadis  duquel  il  parloit,  se  meirent 
à  rire,  et  luy  respondirent  :  En  bonne  foy,  cela  vous 
monstre  bien  qu'une  autresfois  vous  ne  devez  estre  si 
importun,  pour  sçavoir  l'affaire  de  nul   oultre  son  gré. 

10  Comment  ?  dit  le  chevalier,  vous  vous  mocquez  donc 
de  moy  ?  Et  par  dieu  vous  en  repentirez.  Ce  disant, 
s'approcha  du  cheval  de  Galaor,  auquel  il  donna  si 
grand  coup  sur  le  muffle  qu'il  le  feit  renverser,  et  rom- 
pant ses  resnes  s'en  fuyt  à  travers   champs.  Puis  esti- 

15  mant  n'estre  encores  assez  vengé,  en  voulut  faire  autant 
à  celuy  de  Balays,  mais  Galaor  et  Balays  prindrent  leurs 
lances,  et  vindrent  encontre  pour  l'en  destourner.  Ce 
que  voyant  le  chevalier  passa  à  costé,  et  donnant  des 
espérons  à  son  cheval  leur  escria  :  Si  je  feiztort  à  l'aultre 

20  chevalier,  j'en  fuz  payé,  aussi  avez  vous  esté  en  vous 
truffant  de  moy.  Est  il  vray  ?  respondit  Balays,  jamais 
Dieu  ne  me  soit  en  aide  si  vous  ne  laisserez  vostre  des- 
trier pour  celuy  que  vous  avez  fait  fuyr.  Et  soubdain 
monta  à  cheval,  priant  à  Galaor  qu'il  l'attendist  jusques 

35  au  lendemain,  qu'il  seroit,  à  son  advis,  de  retour  vers 
luy.  Par  ainsi  Galaor  demeura  seul  attendant  nouvelle 
de  ce  qu'il  avoit  voué,  car  il  avoit  envoyé  son  Escuyer 
pour  reprendre  le  cheval  qui  s'en  fuyoit  à  travers  les 
bois.  Ce  pendant  la  plus  part    de  la  nuict  passa,    que 

30  Galaor  ne  sommeilla  oncques,  pour  le  trop  d'affection 
qu'il  avoit  à  venir  à  bout  de  ce  qu'il  avoit  entrepris. 
Mais,  environ  le  poinct  du  jour,  ses  esperitz  se  trouvèrent 
si    assommez,  que  maulgré  luy  il  fut  contrainct  ester 

l'armet  de  sa  teste,  et  Tescu  du  col,  sur  lequel  il  s'oublia 
tant,  qu'à  son  resveil  ne  trouva  plus  les  cierges  qui  brus- 
loient,  ny  le  chevalier  mort  qu'il  gardoit,  dont  il  fut 
fort  ennuyé,  et  dit  à  soy  mesmes  :    Certes,   je    cognois 

5  maintenant  n'estre  digne  de  nulle  haulte  entreprise,  puis 
que  si  laschement  j'ay  failly  à  ceste  cy  tant  aisée.  Or  voy 
je  bien  que  la  fortune  (par  ma  trop  grand  paresse)  se 
fasche  de  si  peu  de  faveur  qu'elle  me  promettoit  au 
commencement,  et  à  bon    droict,  puis  que  je  me  suis 

10  endormy  au  temps  que  le  veiller  m'estoit  si  recommandé. 
Mais,  par  dieu,  puis  que  j'ay  fait  la  faulte,  je  l'amen- 
deray  par  juste  pénitence  :  car  je  recouv[r]eray  à  pied, 
aux  despens  de  mon  corps,  celuy  que  j'avois  trouvé,  et 
que  j'ay  despuis  perdu  par  trop  reposer.  Et  des  l'instant 

is  se  meit  à  suyvre  le  trac  de  ceulx  qui  l'avoient  enlevé, 
et  ainsi  qu'il  estoit  à  faire  ses  diligences,  il  entendit 
hannir  ung  cheval.  Lors  tira  celle  part  :  [v°]  toutesfois 
il  n'y  trouva  personne,  parquoy  passa  plus  oultre,  pource 
qu'il  ouyt  plus  loing  le  bruict  d'aultres    chevaulx.   A 

20  l'heure  l'aube  du  jour  commençoit  apparoistre,  et  n'eut 
longuement  cheminé  qu'il  advisa  deux  chevaliers  armez, 
l'ung  desquelz  estoit  descendu  de  cheval,  et  lisoit  cer- 
taines lettres  gravées  en  une  pierre,  lesquelles  leues,  dit 
à  son  compaignon  :   Hz  m'ont  en  vain   fait  venir  en  ce 

25  lieu,  car  je  n'y  entendz  rien.  Et  remontant  s'en  allèrent 
sans  appercevoir  Galaor,  lequel  les  appella  et  leur  dit  : 
Seigneurs,  ne  me  sçauriez  vous  dire  qui  a  emporté  ung 
chevalier  mort,  nagueres  gisant  soubz  l'arbre  du  carre- 
four? Certes,  respondit  l'ung  d'eulx,   nous  n'en  sçavons 

30  riens,  sinon  qu'environ  minuict  avons  veu  passer  trois 
damoyselles  avec  dix  Escuyers  qui  conduisoient  une 
lictiere.  Et  quelle  part  tirent  ilz  ?  dit  Galaor.  A  main 
gauche,  respondit  il.  Lors  Galaor  les  remerciant  suyvit 

la  sente  qui  [luy]  fut  monstrée,  par  laquelle,  peu  après, 
il  advisa  venir  vers  luy  une  damoyselle,  à  laquelle  il 
dit  :  Peult  estre,  damoyselle,  me  direz  vous  bien  qui  a 
enlevé    de   dessoubz  l'arbre  du  carrefour  ung  chevalier 

5  mort  qui  nagueres  y  gisoit  ?  Si  vous  voulez,  respondit 
elle,  me  promettre  venger  sa  mort  (laquelle  a  causé  à 
maintz  griefve  douleur)  je  le  vous  diray.  A  cela  ne 
tiendra,  dit  Galaor,  car  selon  ce  que  vous  dites,  juste- 
ment  je  le  puis  faire.  Il  est  vray,  respondit  la  damoy- 

lo  selle.  Or  me  suyvez  maintenant  et  montez  sur  ce  palle- 
froy,  et  moy  derrière  vous.  Non,  non,  dit  Galaor,  je  ne 
veulx  que  la  crouppe.  Et  de  fait  monta  derrière  la 
damoyselle,  laquelle  retourna  par  le  chemin  qu'elle 
venoit  :  quand  ilz  eurent  cheminé  environ  deux  lieues, 

15  ilz  descouvrirent  ung  tresbeau  chasteau.  Adonc  luy  dit 
la  damoyselle  :  Seigneur,  nous  trouverons  leans  ce  que 
vous  demandez.  Et  depuis  tant  continuèrent  leur  che- 
min qu'ilz  y  arrivèrent.  Or  entrez,  dit  elle,  et  vous 
souvienne  de  ce  que  vous  m'avez  promis  :   et  affîn  que 

2o  je  vous  en  sollicite,  vous  me  direz  maintenant,  s'il  vous 
plaist,  vostre  nom,  et  oiî  je  vous  pourray  trouver  quand 
il  sera  temps.  Damoyselle  m'amye,  je  suis  nommé  Ga- 
laor, et  croy  que  vous  me  trouverez  désormais  plustost 
en  la  maison  du  Roy  Lisuart  qu'en  nul  aultre  lieu.  Or 

25  bien,  dit  elle,  à  Dieu  vous  commande.  Puis  tourna 
bride,  et  entra  Galaor  au  chasteau,  où  il  trouva  le  che- 
valier mort  gisant  au  meilleu  de  la  court,  autour  duquel 
estoient  maintes  personnes  faisantz  grand  dueil.  Ce 
nonobstant  Galaor  s'approcha,  et  s'adressa  à  ung  cheva- 

jo  lier  ancien,  auquel  il  demanda  qui  estoit  ce  cheva- 
lier mort.  Seigneur,  respondit  le  chevalier,  il  fut  en 
son  vivant  tel,  que  tout  le  monde  deveroit  estre  dolent 
de  son  infortune.  Et  comme  se  nommoitil  ?  dit  Galaor, 

Anthebon,  respondit  l'aultre,  l'ung  des  plus  vertueux 
gentilz  hommes  qui  oncques  prindrent  naissance  en 
Gaule.  Quand Galaor  entendit  qu'il  estoit  des  subjectsdu 
Roy  Perion  son  père,  le  cueur  luy  enfla,  et  en  eut  plus 

)  de  pitié  que  devant,  et  d'autant  plus  luy  creut  l'envie  de 
venger  sa  mort.  Et  à  ceste  cause  pria  ce  chevalier  ancien 
luy  faire  entendre  comme  tout  estoit  [XCIII]  advenu. 
Seigneur,  respondit  il,  entendez  que  ce  gentilhomme 
infortuné  que  vous  voyez  cy,  fut  maryé  par  sa  bonté  et 

10  vertu  à  ceste  femme  qui  pleure  maintenant  sur  luy, 
laquelle  est  dame  de  ce  chasteau,  et  eurent  ensemble 
une  très  belle  fille,  ayméed'ung  chevalier  assez  (et  trop) 
nostre  voisin,  mais  la  jeune  damoyselle  l'a  tousjours  hay 
plus  que  chose  du  monde.   Ce  que  cognoissant  ce  pail- 

15  lardduquelje  vous  parle,  délibéra  de  la  ravir  par  quelque 
moyen  que  ce  feust.  Et,  pour  ce  faire,  oublia  tant  Dieu 
et  son  honneur,  qu'il  espia  l'heure  que  ce  bon  chevalier 
mort  yroit  (comme  il  avoit  de  coustume)  au  carrefour, 
où  vous  l'avez  trouvé,  secourir  ceulx  à  qui  souvent  l'on 

20  faisoit  plusieurs  tors,  pour  estre  le  chemin  plus  passant 
et  commun  de  ceste  contrée,  et  desja  par  maintes  années 
y  avoit  tant  fait  d'armes  que  la  renommée  de  luy  estoit 
par  tout  divulguée.  Lors  le  sçachant  hors  de  sa  maison, 
entra  céans,  où  il  trouva  la  damoyselle  en  la  compaignie 

35  de  sa  mère,  et  plusieurs  aultres  dames  qui  s'csbatoient, 
et  maulgré  elles  toutes,  la  ravit  et  l'emmena  par  force, 
avant  que  l'on  eust  le  loisir  lever  le  pont,  ne  de  la  secou- 
rir. Au  moyen  dequoy  (ainsi  que  despuis  nous  avons 
entendu)  elle    s'ennuya    tant  qu'elle  ne    faisoit  jour  et 

30  nuict  que  plourer,  quelque  reconfort  ou  passetemps  que 
luy  donnast,  ou  promist  le  chevalier,  dont  il  se  despleut 
tant  qu'il  luy  dit  ung  jour  :  Ma  mignonne,  vous  sçavez 
que  je  vous  ayme  de  tout  mon  cueur,  et  désire  sur  tout 

l'amour  de  vous,  pour  estre  vostre  mary,  et  vous  ma 
femme  :  toutesfois  vous  n'y  voulez  entendre,  combien 
que  je  soye  de  trop  meilleure  maison  et  plus  riche  que 
n'est  vostre  père,  qui  me  fait  trop  esbahy,  ne  qui  vous 

5  meut  de  m'estre  si  ennemye.  En  bonne  foy,  respondit 
elle,  je  le  vous  diray,  j'ay  aultresfois  promis  à  ma  mère 
(et  telle  est  ma  délibération)  de  ne  prendre  jamais  mary, 
s'il  n'est  aussi  bon  chevalier,  et  adroict  aux  armes,  qu'est 
mon  père,   lequel  elle  sceut  choisir  entre   tous  aultres 

10  chevaliers.  Par  dieu,  respondit  il,  vous  m'aymerez  donc  : 
car,  avant  qu'il  soit  gueres,  je  vous  feray  preuve  suffi- 
sante, que  je  suis  plus  gentilhomme  d'armes  qu'il  n'est. 
Parquoy,  quelque  temps  après,  sortit  de  son  chasteau 
armé,  et  bien  monté,  et  se  vint  renger  soubz  l'arbre  du 

15  carrefour,  je  [ne]  sçay  à  quelle  intention  :  mais,  à  l'heure, 
par  grand  malheur,  y  trouva  cest  infortuné  gentilhomme 
descendu  de  cheval,  et  pour  se  refraischirs'cstoit  presque 
tout  desarmé.  Adonc  ce  paillard  voyant  avoir  grand 
advantaige  sur  luy,  et  se  souvenant  du  propos  qu'avoit 

20  dit  s'amye,  luy  sembla  avoir  lieu  commode  pour  entrer 
en  réputation,  n'y  estans  nulz  tesmoings  qui  en  sceussent 
parler  au  contraire.  Et  de  fait,  sans  dire  mot,  vint  par 
derrière,  et  luy  meit  sa  lance  dans  la  gorge,  si  avant  que 
vous  povez  veoir,  au  moyen  dequoy  il  demeura  mort, 

2)  sans  avoir  loisir  de  soy  deffendre.  Et  de  ce  non  content 
le  trahistre  se  meit  à  pied,  puis  luy  donnant  maintz 
grandz  coups  d'espée,  le  laissa  là.  Je  vous  prometz,  dit 
Galaor,  que  sa  meschanceté  est  grande,  et  telle  que  chas- 
cun  l'en  doit  blasmer.  Mais  puis  que  vous  m'avez  desja 

30  tant  fait  de  bien,  je  vous  prie  me  declairer  pourquoy  l'on 
le  [v°']  mect  ainsi  dessoubz l'arbre  du  carrefour?  Pource, 
respondit  le  vie[i]llard,  qu'il  passe  par  là  plusieurs  che- 
valiers errans,   et  si  quelqu'un  nous  vouloit  tant  obliger 

à  luy  que  d'entreprendre  venger  ceste  mort,  nous  luy 
ferions  entendre  ce  que  je  vous  ay  présentement  recité. 
Et  à  quelle  occasion,  dit  Galaor,  le  laissez  vous  ainsi 
seul  que  je   le  trouvay  ?  Ce  n'est  pas  trop  mal  enquis, 

5  respondit  le  chevalier.  Il  y  souloit  avoir  continuelement 
quatre  Escuyers  pour  le  garder  :  mais  pour  autant  que  le 
chevalier,  qui  feit  ce  meurtre,  les  menasse  de  tuer,  nous 
avons  esté  contrainctz  le  rapporter  céans.  Je  m'esbahis, 
dit  Galaor,  que  je  n'en  ouys  le  bruict.  Il  fault  bien  dire 

lo  que  je  dormois  bien  fort.  Comment,  respondit  le  cheva- 
lier, estes  vous  celuy  que  nous  y  trouvasmes  acoudé 
sur  son  heaulme  ?  Ouy  vrayement,  dit  Galaor.  Et  pour- 
quoy  vous  arrestez  vous  là? respondit  le  chevalier.  Pour 
venger  sa  mort,  dit  Galaor,  si  par  raison  je  le  dois  faire. 

15  Et  maintenant,  respondit  le  chevalier,  estes  vous  encores 
en  ce  propos  ?  Ouy  certes,  dit  il.  Ha,  monseigneur, 
respondit  le  vieillard.  Dieu  vous  donne  grâce  de  ce  par- 
faire à  ivostre  honneur.  Puis,  le  prenant  par  la  main, 
s'approchèrent  joignant  le  lieu    oià    gisoit  le   chevalier 

20  mort,  disant  à  la  dame  qui  pleuroit  :  Madame,  ce  che- 
valier dit  que  à  son  povoir  il  vengera  la  mort  de  vostre 
seigneur.  Helas,  respondit  elle,  gentil  chevalier,  je  prie 
nostre  Seigneur  qu'il  vous  maintienne  en  ce  bon  vou- 
loir :  car  je  n'ay  trouvé  encores  en  ce  pays  parent,  ny 

25  amy,  qui  s'en  soit  voulu  mettre  en  peine,  pource  que 
feu  monseigneur  estoit  estranger,  et  neantmoins,  quand 
il  vivoit,  plusieurs  luy  monstroient  grand  signe  d'amy- 
tié,  qui  à  présent  en  font  peu  de  cas.  Dame,  respondit 
Galaor,  d'autant  qu'il  estoit  du    pays  dont  je  suis,  j'ay 

îo  plus  d'envie  de  le  venger  que  nul  aultre.  Ha,  cher  sei- 
gneur, respondit  la  dame,  peult  estre  estes  vous  le  filz 
du  Roy  de  Gaule,  que  feu  mon  mary  disoit  estre  en  la 
court  du  Roy  Lisuart.  Je    n'y   fuz  oncques,  dit  Galaor. 

Mais  dites  moy,  qui  est  celuy  qui  a  faict  ceste  trahison 
et  le  lieu  où  je  le  pourray  trouver.  Mon  bon  seigneur, 
respondit  elle,  s'il  vous  plaist,  je  vous  y  ferai  conduire  : 
toutesfois   j'ay  grand  craincte  (veu  le   péril)  que  vous 

5  doubtiez  de  l'entreprendre,  ainsi  que  ont  fait  maintz 
aultres,  que  si  devant  je  y  ay  fait  conduire.  Madame, 
dit  Galaor,  en  cela  est  la  différence  des  bons  et  des 
maulvais.  Toutesfois,  s'il  vous  plaist  me  faire  le  bien  que 
ceulx  que  vous  dites   ont    refusé,    je  essaieray  de  faire 

10  mieulx  qu'ilz  n'ont  fait.  Lors  la  dame  le  voyant  tant 
asseuré,  feit  venir  deux  de  ses  damoyselles,  ausquelles 
elle  commanda  conduire  Galaor  vers  le  chevalier  qui 
tenoit  sa  fille  par  force.  Vrayement,  dit  il,  ce  ne  vous 
seroit  pas  honneur  de   m'y  envoyer  à  pied  :  j'ay  perdu 

15  dens  ce  boys  nagueres  mon  cheval  par  grand  fortune  : 
je  vous  prie  m'en  donner  ung  aultre,  par  tel  si  que  si  je 
ne  vous  venge,  je  seray  tenu  le  vous  rendre.  Et  bien, 
respondit  elle,  vous  en  aurez  ung,  car  j'espère  que  par 
vostre  prouesse,  non  seulement  noz    biens  vous  seront 

20   obligez,  mais  les  propres  personnes  à  vous  faire  service. 


[XCIIII]    Comme   Galaor   fut   vexger  la  mort  du 

CHEVALIER  Qu'lL    AVOIT  TROUVÉ     MORT     SOUBZ   l'aRBRE   DU 
CARREFOUR. 

CHAPITRE    XXVI 

Ainsi  s'en  partit  Galaor  en  la  conduicte  des  deux 
damoyselles,  lesquelles  le  menèrent  par  la  forest  pro- 
chaine, au  sortir  de  laquelle,  luy  monstrerent  la  forte- 
resse où  ilz  le  conduisoient,  luy  disant  :  Seigneur,  voilà 

le  lieu,  où  il  vous  fault  venger  la  mort  du  chevalier. 
Or  bien,  respondit  Galaor,  allons,  et  me  dites  le  nom 
de  celuy  qui  le  feit  mourir.  Il  se  nomme  Palingues, 
dirent  elles.  Et  comme  ilz  achevoient    ce   propos,  arri- 

5  verent  tout  au  plus  près  du  chasteau,  et  veirent  que  la 
porte  estoit  fermée  :  parquoy  Galaor  appella  à  haulte 
voix.  Lors  vint  sur  le  portail  ung  chevalier  armé  luy 
demander  qu'il  vouloit.  Je  veulx  entrer  leans,  respondit 
Galaor.  Geste   porte,    dit    l'aultre,    n'est  ordonnée  que 

10  pour  l'issue  de  ceux  qui  sont  céans.  Par  où  entreray  je 
donc  ?  respondit  Galaor.  Je  le  vous  monstreray,  dit  le 
chevalier.  Mais  je  crains  de  me  travailler  en  vain,  et 
que  vous  n'oserez  y  venir.  Si  Dieu  m'ayde,  respondit 
Galaor,  je  vouldrois  desja  estre  dedens.  Nous  verrons 
maintenant,  dit  l'aultre,  si  vostre  hardiesse  est  telle  que 

15  le  désir.  Or  descendez  du  cheval,  et  vous  approchez  du 
pied  de  ceste  tour.  Ce  que  feit  Galaor  :  et  baillant  sa 
monture  aux  damoyselles,  se  meit  où  l'on  luy  avoit  dit. 
Puis  ne  tarda  gueres  qu'il  ne  survint  ung  aultre  cheva- 
lier bien  armé  avec  le  premier,  et  sembloit  encores  estre 

20  plus  hault  que  son  compaignon.  Lors  eulx  deux  com- 
mencèrent à  destordre  ung  tour,  et  à  dévaler  ung  panier 
attaché  à  une  forte  corde,  disant  à  Galaor  :  Si  vous  vou- 
lez entrer  céans,  ce  panier  est  le  chemin.  Voire  mais, 
respondit  il,  si  je   me  metz  dedens,  me  promettez  vous 

25  me  monter  sus  à  saulveté  ?  Ouy  vrayement,  dirent  ilz, 
combien  que  après  ne  vous  asseurons.  A  leur  fiance 
entreprint  Galaor  la  montée,  leur  criant  :  Tirez,  car  à 
vostre  parole  je  m'aventureray.  Adonc  commencèrent  à 
tourner  le  tour.  Ce  que  voyant  les  damoyselles  esbahies 

30  de  l'entreprise  de  Galaor,  dirent  :  Ha,  bon  chevalier. 
Dieu  te  garde  de  trahison  :  car  sans  doubte  tu  montres 
bien  que  tu  as  le  cueur  bon  et  gentil.  Ce  pendant  les 
chevaliers  du  chasteau  le  tiroient  à  mont,  tant  qu'il  par- 

vint  au  hault  de  la  tour.  Lors  saillit  légèrement  du 
panier  et  s'approcha  de  ceulx  qui  l'avoient  monté,  les- 
quelz  luy  dirent:  Chevalier,  il  convient  que  jurez  d'aider 
au  seigneur  de  ce  chasteau,  contre  ceulx  qui  vouldroient 

<i  quereller  la  mort  de  Anthebon,  aultrement  jamais  vous 
ne  sortirez  de  céans  [v°].  Comment?  esse  l'ung  de  vous 
deux  qui  l'avez  tué  ?  respondit  Galaor.  Pourquoy  le 
demandez  vous  ?  dirent  les  aultres.  Pour  autant,  respon- 
dit   il,    que    je  suis    venu   pour  luy  faire  cognoistre  la 

10  grand  trahison  qu'il  commist  en  ce  faisant.  Ouy  ?  dirent 
ilz.  Vrayement  vous  estes  assez  mal  arrivé  pour  ce  faire: 
dea,  vous  nous  menassez  estant  en  nostre  povoir.  Par 
dieu,  gentil  compaignon,  c'est  à  vous  [à]  compter  à  nous, 
et  à  nous   à  chastier  vostre  teste  folle.   Et   mettant  les 

15  mains  aux  espées,  vindrent  frapper  sur  luy  fort  aigre- 
ment. Quand  Galaor  se  sentit  oultragé,  et  de  fait,  [et] 
de  parole,  il  entra  en  telle  collere  qu'il  leur  feit  incon- 
tinent sentir  sa  fureur  par  son  espée.  Telement  que  les 
damoyselles  povoient  aiséement  entendre  les  coups  l'ung 

20  de  l'aultre,  car  les  deux  chevaliers  estoient  raides  et  fors, 
et  Galaor  adroict  et  gentil  chevalier  tout oultre,  et  disoient 
ces  femmes  par  grand  merveille  :  Ha  Dieu,  oyez  comme 
ce  preudhomme  se  combat  contre  ces  trahistres.  Je  vous 
prie  ne  nous  partons  d'icy,   que  n'ayons    veu  quelle  en 

2^  sera  la  fin.  Ce  pendant  Galaor  faisoit  grand  devoir  de 
venir  au  dessus  de  ses  ennemys,  et  combatoit  par  si 
grand  aspreté,  qu'ilz  commencèrent  à  eulx  espoventer  : 
car  il  donna  à  celuy  à  qui  premier  s'adressa  au  dessus 
de  l'armet  tel  coup,  qui  luy  meit  l'espée  deux  dois  avant 

30  dans  la  teste,  et  en  la  retirant  le  poussa  si  rudement  du 
pied,  qu'il  luy  feit  donner  des  genoulx  à  terre.  Ce  pen- 
dant l'aultre  n'espargnoit  Galaor,  mais  le  chargeoit  sans 
intervalle  pour  secourir  son  compaignon,  lequel  Galaor 

empoigna,  et  luy  trencha  la  teste,  puis  se  radressa  au 
second,  qui  tourna  doz,  devallant  les  degrez  plus  légère- 
ment qu'il  ne  les  avoit  montez.  EtGalaor,  qui  tost  après 
le  saisit,  luy  donna  tant  de  coups   d'espée,  que  oncques 

^  puis  n'abaissa  le  panier  pour  monter  chevalier,  comme  il 
avoit  fait  nagueres.  Et  pource  que  Galaor  ne  cognoissoit 
Palingues,  doublant  que  ce  feust  l'ung  de  ces  deux,le[s] 
jecta  des  creneaulx  vers  les  damoyselles  qui  l'attendoient, 
leur  criant  qu'elles  y  regardassent,  mais  elles  luy  respon- 

10  dirent,  qu'ilz  estoient  trop  mal  en  poinct  pour  les 
cognoistre.  Toutesfois  nous  pensons  bien,  dirent  elles 
que  ce  ne  soit  il.  A  ceste  cause  Galaor  devalla  au  chas- 
teau,  et  ainsi  qu'il  regardoit  ça  et  là,  advisa  une  bien 
belle  damoyselle,  qui  crioit    à  haulte   voix  :   Palingues, 

15  Palingues,  esse  la  grande  chevalerie  dont  tu  desires 
estre  renommé  ?  tu  fuyz  maintenant  comme  chevalier 
recreu  et  lasche,  et  tu  te  disois  plus  gentil  compaignon, 
que  feu  mon  père,  lequel  tu  occis,  ainsi  que  tu  te  vantes, 
en  combatant  seul    à  seul.  Vrayement,   ce   que  j'en    ay 

20  tousjours  doubté  m'est  maintenant  certain.  Or  attendz 
ce  chevalier  qui  te  cherche,  et  s'il  y  a  quelque  reste  de 
cueur  en  toy,  monstre  le  à  ce  besoing,  duquel  ta  propre 
vie  despend.  A  ce  cry  Galaor  jecta  sa  veue  plus  avant, 
et  apperceut  Palingues  armé  de  toutes  pièces  qui  essayoit 

25  ouvrir  la  porte  d'une  tour  pour  se  saulver.  Parquoy  il 
s'avança,  luy  disant  :  Par  dieu,  chevalier,  peu  te  proffi- 
tera  la  fuyte,  et  moins  l'effort  que  tu  pourrois  faire  :  car 
tu  payeras  la  vie  du  bon  Anthebon  que  si  laschement  tu 
feiz  mourir.  [XCV]  Et  ainsi   qu'il  achevoit  ceste  parole, 

30  il  s'approcha  si  près  de  Palingues,  que  force  luy  fut  de 
tourner  visaige,  et  donna  si  grand  coup  d'espée  à  Galaor 
qu'elle  entra  bien  une  paulme  dedens  son  escu,  si  qu'il 
ne  l'en  peult  retirer.  Et  par  mesme  moyen  Galaor  l'at- 

taignit  à  descouvert,  et  luy  couppa  entièrement  la  che- 
mise de  maille,  et  le  bras  joingnant  le  coulde  :  dont  il 
eut  si  extrême  douleur,  qu'en  fuyant  tumba  à  l'entrée 
d'une  chambre  où  il  pensoit  se   saulver.    Lors    Galaor 

S  l'empoigna  par  la  jambe,  et,  ainsi  qu'il  le  trainoit  hors, 
luy  feit  sortir  le  heaulme  de  la  teste,  puis,  le  voyant 
desarmé,  luy  rua  ung  revers  de  telle  force  qu'il  la  luy 
sépara  du  corps.  C'est,  dit  il,  la  rétribution  des  mes- 
chancetez  que  tu  as  faites  à  Anthebon,  lequel  tu  occis 

10  par  grand  trahison.  Puis  essuya  son  espée,  et  la  remeit 
au  fourreau.  Or  estoit  la  damoyselle  fille  d'Anthebon 
présente  à  ceste  exécution,  et  avoit  entendu  Galaor 
parler  plusieurs  fois  de  son  père  :  parquoy  elle  se  vint 
jecter  à  ses  piedz,  et  luy  dit  :  Helas,  monseigneur,  vous 

15  m'avez  tant  obligé[e]  à  vous,  qu'il  me  seroit  impossible 
le  vous  pouvoir  satisfaire,  ayant  si  peu  de  puissance. 
Mais  le  vouloir  que  j'ay  de  le  recognoistre  a  imprimé  en 
mon  cueur  de  prier  Dieu  à  jamais  pour  vous,  qui  avez 
si  justement  vengé  la  mort  de  mon  feu  père,  et  la  force 

20  que  ce  meschant  m'a  faite.  Lors  Galaor  la  releva,  et  en 
l'embrassant  luy  respondit  :  Sur  ma  foy,  ma  doulce 
amye,  celuy  sçauroit  bien  peu  de  bien  qui  feroit  des- 
plaisir à  chose  si  belle  que  vous,  veu  qu'elle  mérite  trop 
mieulx  estre  aymée  et  servie,  que  ennuyée  necontristée. 

25  Mais  dictes  moy,  avez  vous  plus  céans  nul  ennemy  ? 
Non,  respondit  la  damoyselle,  car  ceulx  qui  restent  sont 
pour  vous  faire  honneur  et  obéissance.  Allons  donc,  dit 
il,  faire  entrer  deux  damoyselles  qui  m'ont  conduict 
céans  de  la  part  de  vostre  mère.  Puis    la  print   par  la 

30  main,  et  furent  ouvrir  les  portes,  et  entrèrent  les  damo}'- 
selles  qui  gardoient  le  cheval  de  Galaor,  lesquelles  voyans 
leur  maistresse,  luy  vindrent  faire  la  reverancc,  luy 
demandant  si  elle  estoit  vengée  de  la  mort  de  son  père, 

Aiiiadis  de  Gaule,  I.  20 

comme  elle  desiroit.  Ouy  vrayemcnt,  respondit  elle, 
Dieu  mercy,  et  ce  bon  chevalier,  qui  a  fait  ce  que  nul 
aultre  eust  peu  faire.  Et  pource  que  la  chaleur  du  jour 
estoit  véhémente,  Galaor  esta  son  armet  pour  se  refrais- 

5  chir,  et,  le  voyant,  les  damoyselles  qui  ne  l'avoient 
encores  veu  desarmé,  furent  toutes  esbahi[e]s  desa  grand 
beaulté,  et  plus  encores  de  la  prouesse  qui  estoit  en  luy, 
estant  si  jeune.  Mais  de  tel  œil  le  regarda  la  fille  d'An- 
thebon,  qu'Amour  à  l'instant  mesme  la  navra  si  au  vif 

lo  que,  postposant  honneur  et  craincte,  le  vint  baiser  et 
accoUer,  luy  disant  :  Monseigneur  et  amy,  j'ay  bien 
cause  de  vous  aymer  plus  que  nul[le]  aultre  personne 
vivante.  lùi  bonne  foy,  respondit  il,  je  vous  ayme  aussi, 
tant  pour  vostre  beaulté   et  bonne  grâce,   que   pour  l'a- 

I)  mour  de  vostre  feu  père  qui  estoit  du  pays  auquel  je  fuz 
né.  Helas,  dit  la  damoyselle,  vous  plairoit  il  me  dire 
vostre  nom  ?  Ceulx  qui  me  cognoissent,  m'appellent 
Galaor,  respondit  il.  Certes,  monseigneur,  dit  la  damoy- 
selle, j'ay  maintesfois  ouy  parler    à    feu   mon  père    de 

20  monseigneur  Amadis  vostre  [1;°]  frère,  et  de  vous,  et 
disoit  que  vous  estiez  enfans  du  bon  Roy  de  Gaule  son 
seigneur  naturel.  Et  ainsi  qu'ilz  devisoicnt,  entrèrent 
euk  deux  seulz  en  une  chambre  basse.  Ce  pendant  les 
deux  aultres  damoyselles  s'amusoient  à  chercher  vivres 

25  par  le  chasteau  :  au  moyen  dequoy,  Galaor,  voyant  lieu 
et  saison  commode  à  prier  d'amour  celle  qui  luy  mons- 
troit  tant  bon  visaige  (laquelle  estoit  jeune,  belle,  et  de 
bien  bonne  grâce,  nommée  Branduete,  et  luy  couvoiteux 
et  actif  à  choses  semblables)  luy  dit  :    Ma  grand  amye, 

30  si  Palingues  vous  aymoit,  comme  j'ay  entendu,  il  en 
avoit  bien  raison,  vous  ayant  cogneue  telle  que  je  vous 
voy,  car  moymesmes  qui  ay  si  nouvelle  accointance  à 
vous,  me  sens  tant  vostre,  que  je  me  reputerois  heureux. 

si  VOUS  me  vouliez  le  bien  que  je  vous  désire,  m'accep- 
tant  pour  vostre  amy  et  serviteur.  Lors  la  jeune  damoy- 
selle,  qui  de  luy  n'estoit  moins  aymante  que  aymé[e], 
luy  respondit  :  Monseigneur,  je  vous  ay  ja  dit  que  vous 

5  ayme  plus  qu'aultre  personne  vivante  :  doncques,  puis 
qu'ainsi  est,  vous  povez  tenir  asseuré  que  je  suis  celle 
qui  désire  vous  obéir  et  complaire  en  toutes  choses.  Or 
la  tenoit  Galaor  durant  ce  propos  embrassée,  et  la  bai- 
soit  et  carressoit,  tclement  que  l'exécution  de  la  jouys- 

10  sance  s'en  ensuyvit,  avec  tel  contentement,  que  la  da- 
moyselle  qui  avoit  résisté  si  long  temps  à  Palingues, 
gardant  sa  virginité,  la  perdit  entre  les  bras  de  son  amy 
Galaor,  qui  estoit  pour  lors  affamé  de  tel  plaisir,  et  par 
ce  moyen  feit  tel  devoir,  qu'elle  l'en  ayma  tout  le  temps 

1$  de  sa  vie.  Mais  de  grand  malheur,  ainsi  qu'après  maintz 
embrassemens  et  propos  amoureulx,  ils  vouloienl  faire 
nouvelle  charge,  entendirent  les  damoyselles  qui  les 
venoient  advertir  que  leur  disner  estoit  prest.  Parquoy  à 
leur  tresgrand  regret  furent  contrainctz   de    différer,   et 

20  sortir  de  la  chambre,  pour  suyvre  les  damoyselles  au 
lieu  oii  elles  avoient  couvert,  qui  estoit  soubz  une 
gallerie  environnée  d'arbrisseaulx,  dens  laquelle  le  vent 
donnoit  si  à  propos  que  la  frescheur  y  estoit  grande. 
Adonc    s'assirent   à   table,    et    entrèrent   en   propos   de 

2$  maintes  choses.  Entre  aultres  Branduete  luy  recita  comme 
Palingues  (pour  la  craincte  de  luy  et  d'Amadis)  avoit 
mis  si  grande  garde  en  ce  chasteau,  estimant  que  puis 
que  Anthebon  estoit  de  Gaule  et  leur  vassal,  que  eulx 
plustost  que  nul  aultre  essayeroient  de  venger  sa  mort. 

30  Et  voila  la  seule  occasion  de  la  garde  de  ceste  place,  dit 
la  damoyselle,  en  laquelle  je  me  suis  trouvée  si  ennuyée 
depuis  que  j'y  feuz  amenée,  que  jour  de  ma  vie  n'auray 
désir  d'y  plus  demeurer.  Pourtant,  monseigneur  et  amy, 


308  LE     PREMIER     LIVRE 

s'il  VOUS  plaisoit,  sans  plus  y  séjourner,  j'yrois  volun- 
tiers  trouver  ma  mère,  laquelle  aura  grand  plaisir  de  me 
veoir,  et  vous  aussi.  Ce  que  Galaor  luy  accorda  (et 
encores  qu'il   fust    ja    tard)    pour    la    favoriser,   feirent 

5  accoustrer  leurs  montures,  et  partirent  test  après  du 
chasteau.  Toutesfois  ilz  ne  se  peurent  tant  diligenter 
qu'il  ne  feust  plus  de  deux  heures  de  nuict  avant  que 
d'arriver  au  logis,  oii  la  mère  de  Branduete  les  attendoit, 
laquelle  avoit  esté   peu   devant  advertie   par   l'une   des 

lo  damoiselle[s],  qui  avoit  conduict  Galaor,  de  tout  ce  qui 
[XCVI]  luy  estoit  advenu.  Et  à  ceste  cause,  la  bonne 
dame,  avec  toute  sa  famille,  estoient  sorties  au  devant 
de  luy  pour  le  recevoir.  Et  de  fait,  à  son  retour,  luy 
feirent  tout  l'honneur  dont    l'on   se    peult  adviser  :  car 

15  ceste  bonne  veufve  se  vinct  jecter  à  ses  piedz,  et  luy 
dict  :  Mon  cher  seigneur,  vous  nous  avez  tous  tant 
obligez  à  vous,  que  les  biens  et  les  personnes  de  céans 
sont  entièrement  vostres  :  et  pourtant  faites  de  nous 
tous  comme  il  vous  plaira.  Madame,  respondit  Galaor, 

20  je  vous  mercie  bien  aftectueusement  de  voz  offres,  des- 
quelles à  vous  mesmes  je  faiz  présent.  Et  pource  que  la 
plus  part  de  la  nuict  estoit  ja  passée,  meirent  fin  à  leurs 
propos  pour  l'heure,  se  donnans  l'ung  à  l'aultre  le  bon 
soir.  Lors  fut  conduict  Galaor  en  une  chambre,  que  l'on 

25  luy  avoit  parée,  en  laquelle  il  se  retira  pensant  reposer. 
Mais  se  voyant  seul,  il  se  va  souvenir  du  bien  qu'il 
avoit  eu  l'apresdisnée  avec  sa  nouvelle  amye,  laquelle 
n'estoit  adonc  en  moindre  peine  que  luy  (comme  elle 
en  donna  depuis  certitude)  :  car,  après    que   chascun  se 

30  feust  retiré,  vint  secrètement  où  Galaor  estoit  couché, 
lequel  se  reputant  heureux  de  si  bonne  adventure,  la 
receut  tant  humainement,  et  courtoisement,  que  leur 
dormir  fut  convcrty  en   trop  plus  de   plaisir,  jusques  au 

poinct  du  jour  qu'elle   print  congé,  se    retirant   en   sa 
chambre  sans  avoir  esté  de  nul  apperceue. 


Comme    Amadis   courant  après    le    chevalier  oui 

emmexoit   la   damoyselle    par  force,    rencontra   ung 

5     aultre  chevalier  contre    lequel    il  combatit,  et  de 

CE    qu'il   en   ADVINT. 

CHAPITRE   XXVII 

Or  s'en  alloit  Amadis  après  la  damoyselle  que  le  che- 
valier emmenoit  par  force,  en  la  battant   et  oultraigeant 

10  comme  avez  entendu,  et  faisoit  grande  diligence  de 
l'attaindre,  mais  il  rencontra  ung  aultre  chevalier  bien 
monté,  qui  luy  demanda  qui  le  mouvoit  d'ainsi  fuyr. 
Qu'avez  vous  affaire,  respondit  Amadis,  si  je  vois  tost, 
ou  lentement  ?  En  bonne  foy,  dit  le  chevalier,  je  le  diz 

is  pour  vous  secourir,  si  quelqu'ung  vous  veult  oultraiger, 
et  pour  vous  asseurer,  si  vous  avez  paour.  Vrayement, 
respondit  Amadis,  je  suis  d'advis  que  vous  vous  espar- 
gnez  pour  vous  mesmes  :  car  je  n'ay  pour  le  présent 
affaire  de  vostre   secours.  Quand  l'aultre  l'entendit,    il 

20  estima  que  Amadis  se  mocquast  de  luy,  et  à  ceste  cause 
vint  saisir  le  frain  de  son  cheval,  luy  disant  :  Et  par 
dieu,  beau  sire,  vous  me  le  direz,  aultrement  je  vous 
romperay  la  teste.  Je  ne  sçay  que  vous  ferez,  respondit 
Amadis,  [z^°j  mais  j'espère  m'estre  plustost  despeché  de 

25  vous  en  vous  combatant,  que  si  je  m'amusois  à  vous 
declairer  ce  que  demandez,  pource  que  selon  vostre 
oultrecuidance,  je  ne  vous  en  sçaurois  tant  dire  que 
n'eussiez   encores    plus  d'envie  d'en   sçavoir.   Lors  le 

laissa  le  chevalier,  et  s'eslongna  pour  raieulx  faire  sa 
carrière,  puis  vint  au  plus  rudement  que  son  cheval 
peult  courir  contre  Amadis,  et  Amadis  au  semblable, 
telement  que  le  chevalier  rencontra  si   roidement  l'escu 

5  de  son  ennemy,  que  sa  lance  vola  par  esclatz.  Toutes- 
fois  Amadis  le  sceut  mieulx  choisir,  car  il  le  désarçonna, 
fiiisant  tumber  en  niesme  instant  homme  et  cheval  à 
terre,  dont  le  chevalier  eut  quasi  la  jambe  rompue,  et 
passant  Amadis  oultre,  s'en  alla  son   chemin,  sans  plus 

lo  s'arrester.  Or  entendez,  que  celuy,  duquel  je  vous  parle 
maintenant,  estoit  le  chevalier,  qui  feit  fouyr  le  cheval 
de  Galaor.  Mais  pour  ne  discontinuer  mon  propos, 
Amadis  l'ayant  laissé  à  terre,  chemina  si  légèrement, 
qu'il  attaignit  celuy  qui  emmenoit  la  damoyselle,  auquel 

15  il  dit  d'arrivée  :  Par  dieu,  chevalier,  vous  avez  assez 
longuement  esté  mal  courtois,  je  vous  prie,  beau  sire, 
désormais  vous  déporter,  et  ne  l'estre  plus.  Quelle  oul- 
traige  ay  je  lait  ?  respondit  le  chevalier.  La  plus  grande 
que  vous  sçauriez  faire,  dit  Amadis.  Comment,  respon- 

20  dit  il,  vous  me  voulez  donc  chastier  ?  Non  pas,  dit 
Amadis,  mais  je  vous  advertiz  de  la  raison,  et  de  vostre 
proffit.  J'entendz  bien,  respondit  le  chevalier.  Le  vostre 
sera  à  vous  en  retourner,  dont  vous  venez.  Est  il  vray  ? 
dit  Amadis.    Lors    s'adressa  à    l'Escuyer    qui  tenoit    le 

25  pallefroy  de  la  damoyselle,  et  luy  dit  rudement  :  Pail- 
lard, laisse  ceste  femme,  ou  tu  es  mort.  L'Escuyer  eut 
paour,  et  s'en  fuyt.  Quoy  voyant  le  chevalier  trop 
irrité,  respondit  à  Amadis  :  Par  dieu,  beau  sire,  c'est 
bien    audacieusement  commandé  :   mais   si   je    ne  sçay 

}o  chastier  ceste  oultrccuidance,  jamais  ne  porteray  cuy- 
rasse  en  dos.  Et  ce  disant,  mcit  la  lance  en  l'arrest 
contre  Amadis,  lequel  le  receut  si  asseurément  que  leur 
boys  se  brisa  en  pièces.  Mais  il  avint  si  mal  au   cheva- 

lier,  qu'il  fut  porté  par  terre,  parquoy  Amadis  tourna 
promptement  visaige,  et  avant  qu'il  eut  loisir  de  se  rele- 
ver, le  fouUa  tant  aux  piedz,  qu'il  le  cuyda  faire  mourir. 
Et  voyant  que    force  luy  estoit    de  demander  pardon, 

5  s'escria  :  Seigneur,  je  vous  prie,  ayez  pitié  de  moy,  et 
si  j'ay  esté  mal  courtois,  ne  le  soyez  pourtant.  Jurez 
donc,  respondit  Amadis,  que  jamais  à  dame  ou  damoy- 
selle  vous  ne  ferez  force  oultre  son  gré.  Voluntiers,  dit 
le  chevalier.  Et  ainsi  que  Amadis  s'approchoit  pourrece- 

10  voir  de  luy  ce  serment,  le  chevalier  luy  meit  l'espée 
dens  les  flans  de  son  cheval,  si  avant  qu'il  tumba  mort 
en  la  place,  et  Amadis  dessoubz,  qui  ne  peult  estre  si 
habile  que  devant  qu'il  eust  moyen  de  se  relever,  le 
chevalier  ne    l'oultrageast  fort,  luy    disant  :    Par  dieu, 

is  damp  chevalier,  ce  sera  à  vous  à  recognoistre  mainte- 
nant, que  à  maie  heure  entreprinstes  oncques  de  me 
corriger.  Lors  Amadis  se  desveloppant  de  luy,  se  releva 
promptement,  et  le  voyant  à  descouvert  l'attaignit  des- 
soubz la  visière,  de  sorte  qu'il  luy  couppa  la  moytié  du 

20  visaige,  dont  [XCVIIJ  il  se  trouva  si  estonné  qu'il  cheut 
à  terre  :  parquoy  Amadis  légèrement  se  jecta  sur  luy, 
et  le  desarmant  de  hcaulme  luy  trencha  la  teste,  puis 
remeit  son  espée  au  fourreau.  Or  estoit  il  nuict  fermée, 
toutesfois  la  lune  luysoit  :  parquoy  la  damoyselle  voyant 

25  que  Amadis  venoit  vers  elle,  vint  au  devant  se  jecter  à 
ses  piedz,  et  luy  dit  :  Helas,  gentil  chevalier,  je  supplie 
le  Créateur  qu'il  vous  rémunère  le  bien  que  vous  m'a- 
vez fait  :  certes  sans  vous  j'estois  pire  que  morte.  Mais 
je  vous  supplie    encores    bien   humblement,  qu'il  vous 

30  plaise  me  conduire  jusques  à  ung  chasteau  où  je  seray 
en  toute  seureté  :  car  pour  chose  du  monde  ne  me 
mettroys  maintenant  seule  en  chemin.  Vrayement,  da- 
moyselle    m'amye,  respondit  Amadis,  je  le  feray  pour 

l'amour  de  vous.  Et  ainsi  qu'iiz  devisoient,  Gandalin 
arriva,  auquel  il  dit  :  Amené  moy  le  cheval  de  ce  che- 
valier, et  monte  ceste  damoyselle  sur  le  sien.  Ce  que 
feit  Gandalin.  Puis  suyvirent  le  chemin  que  la  [da]moy- 

5  selle  les  guida,  durant  lequel  ilz  eurent  plusieurs  pro- 
pos :  et  entre  aultres,  Amadis  luy  demanda,  si  elle  sça- 
voit  le  nom  du  chevalier  qui  gisoit  mort  dessoubz  l'arbre 
du  carrefour,  Ouy  bien,  respondit  elle.  Lors  luy  recita 
au  long  tout  ce  qu'elle  en  sçavoit,  mesmes    la  cause  de 

lo  sa  mort.  Desja  grande  part  de  la  nuict  estoit  passée, 
qu'iiz  arrivèrent  sur  le  bort  d'une  rivière,  le  long  d'une 
belle  pra[ijrie,  où  il  print  telle  envie  de  dormir  à  la  da- 
moyselle, qu'elle  dit  à  Amadis  :  Monseigneur,  il  me 
semble  pour  le  meilleur   que  nous  devons  descendre  en 

15  ce  lieu  et  reposer  quelque  peu.  Ce  qu'il  luy  accorda.  Et 
pourtant  Gandalin  estendit  ung  manteau,  sur  lequel  la 
damoyselle  se  coucha,  et  Amadis  joignant  d'elle,  appuya 
sur  son  armet.  Mais  ainsi  qu'iiz  dormoient  tous,  de  for- 
tune survint  ung  chevalier  qui  les  advisa,   et   sans  faire 

20  bruict  meit  la  gros  bout  de  sa  lance  entre  les  bras  de  la 
damoyselle  et  l'esveilla.  Et  quand  elle  l'apperceut,  pen- 
sant que  ce  feust  ccluy  qui  la  gardoit,  se  leva  encores 
presque  endormye,  et  luy  demanda  s'il  luy  plaisoit  de 
partir.  Ouy,  respondit  le  chevalier.    De    par  Dieu  soit, 

23  dit  la  damoyselle.  Adonc  le  chevalier  se  baissant  la  print 
par  les  bras,  et  la  jecta  en  crouppe  derrière  luy.  Pour- 
quoy  faites  vous  cela  ?  dit  elle,  vostre  Escuyer  me  don- 
nera, si  luy  plaist,  mon  cheval,  sans  vous  donner  ceste 
peine.  Non  fera,  respondit  l'aultre,   car   puis   que  vous 

v-)  vous  estes  offerte  à  moy,  je  vous  meneraymoy  mesmes, 
A  ceste  parole  s'apperceut  la  damoyselle  qu'elle  estoit 
deceue,  et  tournant  la  teste  veit  Amadis  qui  dormoit  de 
lort  somme,  parquoy  elle   s'escria  tant    qu'elle    peult  : 

Las,  seigneur,  secourez  moy,  car  l'on  m'emmène,  et  ne 
sçay  qui.  Quand  celuy  qui  l'avoit  chargée  l'entendit 
crier,  il  donna  des  espérons  au  cheval,  et  s'en  courut 
au  plustost  qu'il  peult.  Toutesfois  Amadis   s'esveilla,   et 

5  ne  trouvant  plus  celle  qu'il  conduisoit,  fut  trop  desplai- 
sant, et  hastivement  appella  Gandalin  qui  luy  amena  son 
cheval,  puis  laça  son  heaulme,  print  son  escu  et  sa  lance, 
et  suyvit  à  grand  diligence  la  voye  que  le  chevalier 
tenoit.  Mais  il  n'eut  longuement  cheminé  qu'il  se  trouva 

10  entre  une  espesseur  d'ar[y°]bres  où  il  perdit  son  adresse, 
de  sorte  qu'il  ne  sçavoit  plus  quel  costé  tenir,  et  com- 
bien qu'il  fust  l'ung  des  plus  patiens  du  monde,  s'y  se 
trouva  il  tant  ennuyé  qu'il  eust  voulu  estre  mort,  et 
disoit  contre    soy    mesmes  :    Par   dieu,   la  damoyselle 

15  peult  bien  dire  que  je  luy  ay  fait  autant  de  tort  que  de 
secours,  car  si  je  la  deffendy  d'ung  forceur,  je  l'ay  lais- 
sée, par  ma  paresse,  mettre  en  la  puissance  d'ung  pire. 
Et  ainsi  chemina  un  long  temps  à  travers  champs,  fai- 
sant maintz  tormens  à  son  cheval.  Puis  entre  ouyt  sonner 

20  ung  cor,  au  moyen  dequoy  il  picqua  ceste  part,  estimant 
que  le  chevalier  y  pourroit  estre.  Lors  descouvrit  une 
forteresse  en  crouppe  de  montaigne,  qui  luy  sembla 
tresforte,  et  approchant  plus  près,  la  veit  clause  d'ung 
hault  mur,  environnée  de  grosses  tours,  et  la  porte  bien 

35  barrée.  Et  ainsi  qu'il  tournoit  à  l'entour,  la  guette  l'ap- 
perceut,  et  s'escria  :  Qjiiel  homme  esse  là  qui  à  telle 
heure  va  armé  si  près  de  céans  ?  Je  suis,  respondit  Ama- 
dis, ung  chevalier  estrange.  Que  demandez  vous  ?  dit  la 
guette.  Je  cherche,  respondit  il,  ung  qui  a  enlevé  nagueres 

jo  une  mienne  damoyselle.  Nous  ne  l'avons  poinct  veue, 
dit  l'aultre.  A  ceste  cause  Amadis  vouloit  passer  oultre, 
quand  il  advisa  ung  pontilz  ouvert,  et  le  chevalier  avec 
la  damoyselle  entrer  dedens  à  pied,  pource   qu'il  estoit 

si  bas,qu'ilz  n'y  eussent  peu  passer  à  cheval.  Lors  Ama- 
dis  s'advança,  et  appella  le  chevalier,  luy  disant  :  Sei- 
gneur, je  vous  prie  souffrez  ung  peu,  et  devant  que 
vous  retirer,  dites  moy  si  estes  celuy  qui  m'a  tolue  une 

5  mienne  damoyselle.  Si  je  la  vous  a}'  ostée,  respondit  il, 
vous  en  feistes  maulvaise  garde.  Et  vous  plus  grande 
lascheté,  dit  Amadis  :  car  vous  me  l'avez  desrobée  en 
dormant,  estant  seur  que  aultrement  ne  l'eussiez  con- 
quise si  légèrement.  Amy,  respondit  le  chevalier,  je  l'ay 

10  vrayement,  et  de  son  bon  gré  a  voulu  venir  avec  moy, 
sans  l'en  avoir  aulcunement  sollicitée,  ne  forcée.  En 
bonne  foy,  dit  Amadis,  si  vous  me  la  monstrez,  et 
qu'elle  die  comme  vous,  je  la  quicte.  Demain  matin, 
respondit  l'aultre,  je    la  vous  feray  vcoir  céans,   si  vous 

15  y  voulez  entrer  soubz  la  coustume  du  chasteau.  Et 
quelle  est  elle?  dit  Amadis.  L'on  vous  la  dira,  respondit 
l'aultre,  et  croy  que  ne  la  trouverez  aisée,  si  vous  osez 
l'entreprendre.  Et  si  présentement  je  le  voulois  faire,  me 
laisseroit  on  entrer  ?  dit  Amadis.  Non,  respondit  le  che- 

20  valier,  pour  meshu)',  mais  si  attendez  jusques  à  demain, 
nous  verrons  que  vous  ferez.  Lors  luy  ferma  l'huys  et 
se  retira  :  parquoy  Amadis  fut  contrainct,  en  attendant 
le  jour,  descendre  soubz  une  touffe  d'arbres  qui  estoient 
près  du  chasteau,  où  il  demeura  si   long  temps    que  le 

25  soleil  commença  à  apparoistre.  Et  entendit  ouvrir  la 
forteresse,  au  moyen  dequoy  promptement  monta  à 
cheval,  et  s'approchant  veit  ung  chevalier  armé  de  toutes 
pièces  monté  sur  ung  grand  cheval.  Adonc  le  portier 
appella  Amadis,  et  luy  demanda  s'il  vouloit  entrer.  Ouy 

50  bien,  respondit  il,  car  pour  cela  ay  je  attendu  toute  nuict. 
Or  bien,  dit  le  portier,  mais  je  vculx  premier  vous  faire 
entendre  la  coustume,  affin  que  cy  après  n'ayez  occasion 
de  dire   que    l'on   vous    ayt    deceu.    Pourtant   je   vous 

[XCVIII]  advise  que,  aussi  tost  que  vous  serez  entré,  il 
vous  fauldra  combatre  contre  ce  chevalier,  et  s'il  de- 
meure vaincqueur,  vous  jurerez  de  fliire  le  commande- 
ment de  la  dame  de  céans,  aultrement  vous  serez  mis  en 

5  une  triste  prison.  Et,  s'il  est  vaincu,  ce  sera  autant  que 
rien,  car  il  vous  conviendra  passer  oultre  jusques  à  une 
aultre  porte,  et  y  combattre  deux  aultres,  lesquelz  estantz 
par  vous  deft'aitz,  si  tant  la  fortune  vous  dit,  encores 
aurez  vous  afïliire  à  trois  aultres,  qui  sont   gens  csprou- 

10  vez  et  duictz  aux.  armes,  avec  tous  lesquelz  vous  aurez  à 
combatre,  sous  la  condition  du  premier  :  mais  aussi,  si 
vous  estes  tant  bon  qu'à  vostre  honneur  vous  en  venez 
au  dessus,  il  vous  sera  faict  droict  de  ce  que  deman- 
derez. Certes,    respondit   Amadis,   s'il  est    vray    ce  que 

I)  vous  dites,  j'acheteray  chèrement  ce  que  j'emporteray 
de  céans.  Toutesfois,  quoy  qu'il  en  doive  advenir,  je 
veulx  veoir,  si  je  puis,  la  damoyselle  que  l'on  y  a  ame- 
née ceste  nuict.  Et  ce  disant,  entra  au  dedens  :  parquoy 
le  chevalier  luy  escria  qu'il  se  gardast  de  luy,  et  courut 

20  contre.  Et  Amadis  qui  estoit  bien  délibéré  d'achever  son 
entreprise  lereceut,  de  sorte  que  le  chevalier  rompit  son 
bois  sur  l'escu  d'Amadis,  lequel  le  poussa  si  rudement, 
sans  rompre  sa  lance,  qu'il  le  désarçonna  et  se  brisa  le 
bras     dextre,    parquoy     Amadis    tourna    promptement 

25  visaige,  et  luy  cria  qu'il  estoit  mort,  s'il  ne  se  tenoit 
pour  vaincu.  Helas,  monseigneur,  respondit  le  cheva- 
lier, pour  Dieu  ayez  de  moy  mercy,  car  j'ay  le  bras  mal- 
heureusement brisé.  A  ceste  cause  Amadis  passa  oultre, 
et  advisa  à  l'aultre  porte  deux  aultres  chevaliers  pres[tzj 

50  à  combatre,  qui  luy  dirent  :  Or  entrez  maintenant,  et 
vous  defFendez  d'estre  mis  en  prison.  Certes,  respondit 
il,  plus  tost  que  demeurer  prisonnier,  essayray  de  vous 
rompre  les  testes.  Et  se  couvrant  de   son  escu   baissa  sa 

lance,  et  vint  contre  les  deux,  et  eulx  à  luy  :  mais  l'ung 
faillit  d'attaincte,  et  l'aultre  luy  donna  de  droict  fil  en 
Tescu,  de  sorte  qu'il  luy  faulça,  et  le  navra  au  bras 
gauche,  volant   son  bois  en  esclatz.  Toutesfois    Amadis 

5  l'attaignit  si  lourdement  qu'il  le  fcit  trebuscher,  et  le 
cheval  soubz  luy,  dont  il  se  trouva  tant  froissé  qu'il  le 
demeura  esvanouy  :  parquoy  retourna  charger  le  pre- 
mier, et  luy  donna  si  grand  coup  de  lance,  combien 
qu'elle  n'eust  poinct  de  fer  (car   il  estoit  demeuré  dans 

lo  l'escu  de  l'aultre)  qu'il  luy  feit  sortir  l'armet  de  la  teste. 
Et  le  chevalier,  qui  n'estoit  des  plus  adrois  du  monde, 
faillit  de  rechef  et  ne  le  peult  attaindre  que  sur  l'escu  en 
glissant,  et,  qui  pis  est,  sa  lance  luy  saillit  des  poings, 
parquoy  meirent  la  main  aux  espées.  Mais  Amadis,  qui 

i;  le  voyoit  sans  armet,  luy  dit  :  Certes,  chevalier,  vous 
faites,  se  me  semble,  grande  folie  de  vous  combatre, 
ayant  ainsi  la  teste  nue.  Je  m'asseure  bien,  respondit  il, 
que  je  la  garderay  mieulx  que  ne  ferez  la  vosire.  L'on 
le  pourra  présentement  veoir,  respondit   Amadis.    Et  à 

20  l'instant  luy  rua  si  grand  coup  d'espée  que,  combien 
qu'il  se  couvrast  de  son  escu,  si  fut  le  coup  si  lourd 
et  pesant,  que  gauchissant  pour  saulver  sa  teste,  perdit 
les  estriers  et  tumba  sur  le  champ.  Parquoy  Amadis  en 
passant  luy   rua  seulement   [v°]  ung  coup  de  plat,  dont 

2-y  il  l'estourdit,  et  à  ceste  cause  meit  pied  à  terre,  et  le 
vint  saisir  au  collet,  luy  disant  :  Par  dieu,  damp  che- 
valier, à  ce  que  je  voy,  vous  gardez  tresmal  vostre  teste, 
car  si  je  vous  eusse  donné  du  trenchant,  vous  l'aviez 
bien   perdue.   A   ceste  parole    le   chevalier   reprint   ses 

?o  espritz,  et  voyant  le  danger  où  il  estoit,  respondit  h 
Amadis  :  Ha,  Seigneur,  pour  Dieu  mercy.  Certes,  puis 
que  vous  m'avez  si  bien  conseillé,  je  ne  veulx  désor- 
mais me  perdre  par  ma  folie,  car   je    me  rendz.  Lors  le 

laissa  Amadis,  et  ayant  levé  la  lance  que  l'aultre  avoit 
laissé  tumber,  remonta  à  cheval,  et  marcha  droict  à  la 
dernière  porte.  Lors  advisa  dames  et  damoyselles  sur 
les  murailles   du   donjon,   qui  disoient  Tune  à  l'aultre  : 

5  s'il  passe  le  pont  maulgré  noz  trois  gardes,  il  aura  fait 
l'ung  des  plus  grans  faitz  d'armes  du  monde.  Et  ainsi 
qu'elles  estoient  sur  ce  propos,  les  trois  chevaliers  dont 
elles  parloient,  sortirent  près  d'assaillir  Amadis,  dont  le 
premier  s'adressa  à  luy,  et  luy  dit  :  Rendez  vous,  cheva- 

10  lier,  ou  jurez  que  vous  ferez  le  commandement  de  la 
dame  de  céans.  Ce  sont  paroles,  respondit  Amadis,  car 
tant  que  je  me  pourray  deffendre,  ne  suis  délibéré  de  me 
rendre.  Et  de  faire  la  volunté  de  la  dame  que  vous  dites, 
ne  sçay  encores  qu'elle  est.  Or  vous  gardez  doncques  de 

ij  nous,  dirent  ilz.  Et  ce  disant,  vindrent  tous  ensemble 
le  charger  :  telement  que  peu  s'en  fallut  qu'ilz  ne  ren- 
versassent luy  et  son  cheval  ensemble,  mais  il  tint  bon, 
et  attaignit  l'ung  de  si  grand  force  qu'il  luy  meit  la 
lance  au  travers  des  costes,   la   faisant  voler   en  esclatz, 

20  ainsi  que  les  aultres  avoient  fait  contre  luy.  Puis  meirent 
la  main  aux  espées,  et  commença  ung  merveilleux  com- 
bat entre  eulx  quatre,  car  ceulx  à  qui  Amadis  avoit 
affaire  estoient  preux  et  bons  chevaliers,  et  de  sa  part  il 
estoit  content  que  la  honte  ne  tumbast   de  son  costé.  Et 

25  à  ceste  cause  se  meit  à  faire  tel  devoir,  que  bien  souvent 
il  leur  faisoit  sentir  l'aigreur  de  son  espée,  de  sorte  que 
par  la  quantité  des  playes  qu'ilz  receurent,  et  l'abon- 
dance de  sang  qu'ilz  perdirent,  en  peu  d'heure  les  rengea 
en  tel  estât,  qu'ilz  ne  le  peurent  plus  souffrir  :  ains  s'en 

30  fuyrent  vers  le  chasteau,  et  luy  après.  Et  ainsi  qu'il  les 
poursuyvoit,  l'ung  d'eulx  eut  si  grand  paour,  qu'il 
se  laissa  tumber  du  cheval  bas.  Par  dieu,  dit  Amadis, 
c'est  pour    néant,   car  vous  mourrez,  si   ne  vous  rendez 

présentement.  Ha,  seigneur,  respondit  il,  je  le  feray  de 
bien  bon  cueur,  et  autant  en  devroient  faire  tous  ceulx 
contre  qui  vous  combatez,  ayant  fait  les  effors  céans  que 
vous  avez  fait[z].  Puis  luy  bailla  son  espée  :  mais  Amadis 

S  la  luy  rendit,  et  poursuyvit  l'aultre  tant  qu'il  le  contrai- 
gnit entrer  dans  un  grand  pallais  où  estoient  maintes 
dames  et  damoyselles.  Lors  l'une  d'elles,  excellente  en 
toute  beaulté,  vint  au  devant,  et  dit  à  Amadis  :  Seigneur, 
arrestez  vous,  s'il  vous  plaist,    car  vous  avez   tant    fait, 

lo  que  vous  aurez  ce  que  demandez.  A  ceste  parole  demeura 
Amadis,  et  luy  respondit  :  Dame,  faites  donc  que  ce 
fuyart  se  tienne  pour  vaincu.  Et  que  nous  en  sera  il  de 
mieulx  ?  dit  la  dame.  Pour  autant,  respondit  Amadis, 
que  à  l'entrée  de  céans  l'on  m'a   [XCIX]    declairé    qu'il 

15  me  falloit  tuer  ou  vaincre  ceulx.  contre  qui  je  comba- 
trois,  aultrement  que  l'on  ne  me  feroit  droict  de  ce  que 
je  demande.  Vous  avez  mal  entendu,  dit  elle,  car  il[z] 
vous  ont  dit  que  si  vous  entriez  jusques  icy  par  force, 
que  vous  auriez  raison  de  ce  que  demanderez  :  pourtant 

30  dites  maintenant  ce  qu'il  vous  plaira.  Je  demande,  res- 
pondit il,  une  damoyselle  que  ung  chevalier  medesroba 
la  nuict  passée  (estans  dormans  sur  le  bort  d'une  rivière) 
laquelle  il  a  amenée  céans  oultre  son  gré.  Or  descendez, 
dit  la  dame,  pour  prendre  la  frescheur,  et  ce  pendant  je 

25  feray  venir  le  chevalier  qui  vous  respondra.  Lors  Ama- 
dis meit  pied  à  terre,  et  elle  le  print  par  la  main,  et 
s'assirent  joignant  l'ung  de  l'aultre,  puis  luy  dit  :  Je 
vous  prie,  beau  sire,  dites  moy  si  vous  cognoissez  ung 
chevalier  nommé  Amadis.  Pourquoy  le  demandez  vous? 

30  respondit  il.  Pour  autant,  dit  la  dame,  que  toute  lagarde 
que  vous  avez  trouvée  en  ce  chastcau  est  faite  pour  luy, 
et  vous  asscure  que  s'il  y  cntroit,  il  n'en  sortiroit  par 
nul  moyen,  si  premier  il  ne  promettoit  se  déporter  d'une 

promesse  qu'il  a  faite.  Quelle  est  elle?  respondit  Ama- 
dis.  Je  la  vous  diray,  dit  la  dame,  par  tel  si  que  de  tout 
vostre  povoir  vous  la  lui  ferez  quicter,  soit  par  armes  ou 
aultrement,  car  il  ne  l'a   fait[e]  justement.  Vrayement, 

s  madame,  respondit  Aniadis,  je  vous  asseure,  que  quelque 
chose  que  Amadis  ayt  promis,  que,  quant  à  ce  qui  luy 
touche,  je  le  luy  feray  (si  je  puis)  quicter.  Elle  qui 
n'entendoit  à  quelle  fin  il  avoit  ainsi  parlé,  luy  dit  :  Je 
vous  mercie  grandement.    Et  pource  entendez,   je  vous 

10  prie,  que  Amadis,  duquel  je  vous  parle,  a  promis  à 
Angriote  d'Estravans  qu'il  luy  fera  avoir  et  jouyr  de 
s'amye,  laquelle  ne  l'ayme  nullement  :  par  ainsi  c'est 
contre  tout  droict,  veu  que  l'amour  forcée  n'est  pas 
amour,  mais  misère  et  douleur.  A  ceste  cause,  suyvant  ce 

15  que  vous  avez  promis,  il  vous  fauldra  faire  tant  que  Amadis 
se  déporte  de  promesse  si  peu  raisonnable.  Par  dieu, 
madame,  respondit  il,  vous  parlez  bien,  et  puisqu'il  est 
ainsi  que  vous  dites,  asseurez  vous  que  je  feray  tant  que 
je  la  luy  feray  quicter.  Dont  humblement  le  remercia,  ne 

20  comprenant  pour  lors  comme  il  l'entendoit  :  car  il  espe- 
roit  bien  accomplir  sa  promesse,  tant  envers  Angriote, 
qu'envers  elle,  sans  desroguer  à  l'une  ny  à  l'aultre,  ainsi 
que  cy  après  pourrez  entendre.  Mais,  madame,  dit  Ama- 
dis, estes  vous  poinct  celle  que  Angriote  ayme  tant  ?  En 

25  bonne  foy  ouy,  respondit  elle.  Vrayement,  dit  Amadis,  je 
lecognois,  etsçay  qu'il  est  l'ung  des  meilleurs  chevaliers 
du  monde,  et  me  semble  qu'il  n'y  a  dame,  ou  damoy- 
selle,  tant  soit  elle  belle,  riche,  ou  puissante,  qui  ne  se 
deust  estimer  tresheureuse  et  bien  fortunée  d'avoir  ung 

30  tel  chevalier  sien.  Toutesfois  ce  que  je  vous  en  diz  n'est 
pour  m'exempter  de  la  promesse  que  je  vous  ay  faite,  car 
je  l'accompliray,  si  je  puis,  mais  pour  autant  qu'il  est 
trop  meilleur  chevalier  que  Amadis,  qui  la  luy  a  promise. 

[v°]  Comme  Amadis  se  combatit  contre  le  cheva- 
lier QUI  LUY  AVOIT  DESROBÉ  LA  DAMOYSELLE  AINSI  Clu'lL 
DORMOIT,    ET    LE    VAINCQUIT. 

CHAPITRE   XXVIII 

5  Tandis  qu'ilz  devisoient  ensemble,  survint  là  ung 
aultre  chevalier  de  bien  bonne  taille,  et  apparant  de 
grand  force,  armé  de  toutes  pièces,  fors  que  d'armet  et 
de  g-anteletz,  lequel  dit  à  Amadis  :  Seigneur  chevalier, 
l'on  m'a  dit  que   vous  demandez  une   damoyselle,  que 

lo  j'ay  amenée  la  nuict  passée  céans,  et  que  ce  feut  maulgré 
elle.  Mais  elle  me  voulut  plustost  suyvre  que  demeurer 
avec  vous  :  et  pourtant  il  me  semble,  que  vous  ave/, 
tort  de  la  quereller,  et  que  je  n'aurois  raison  de  la  vous 
rendre.  Vrayement,     respondit   Amadis,    je    la  verrois 

15  voluntiers.  Ce  sera  donc  maulgré  moy,  dit  le  chevalier, 
mais  si  vous  voulez  maintenir  que  je  vous  aye  fait  tort, 
et  qu'elle  ne  doive  estre  mienne,  je  vous  prouveray  le 
contraire  tout  présentement  par  combat.  Par  dieu,  res- 
pondit Amadis,  à  cela  ne  tiendra,  et  ne  le  soustiendray 

20  seulement  contre  vous,  ai[n]s  fermement  contre  toute 
personne,  que  de  droict  elle  ne  vous  appartient,  si  elle 
n'y  donne  consentement.  Or  sus  donc,  dit  le  chevalier, 
voyons  qui  l'aura  de  nous  deux.  Celuy,  dont  je  vous 
parle,  estoit  oncle  germain  de  l'amye  d'Angriote,  et  se 

25  nommoit  Gasinan,  laquelle  l'aymoit  et  honoroit  entre 
tous  ses  parens  :  car  il  estoit  meilleur  chevalier  que  nul 
aultre  de  sa  race,  saige  et  advisé,  telcment  qu'elle  se 
gouvernoit  entièrement  par  son  conseil.  Adonc  luy  fut 
amené  ung  grand  cheval,  puis  print  son  armet,   et  s'es- 

quipa  pour  combatre,  et  Amadis  d'aultre  costé.  Ce 
voyant  la  dame  nommée  Grovenese,  vint  à  son  oncle, 
et  luy  dit  :  Certes,  monseigneur,  ce  seroit  le  meilleur  de 
vous  déporter  pour  ce  coup,  pource  que  je  serois  trop 

-,  marrie  s'il  advenoit  mal  à  l'ung  de  vous  deux,  d'autant 
que  vous  estes  l'homme  du  monde,  que  j'ayme  le  plus, 
et  luy  celuy  à  qui  j'ay  le  plus  d'espérance,  car  il  m'a 
promis  et  juré  qu'il  fera  tant  vers  Amadis,  qu'il  se 
déportera  de  la   promesse    qu'il  a  faite  vers   Angriote. 

lo  Comment  ?  ma  niepce,  respondit  Gasinan,  estimez  vous 
que  luy,  ne  aultre  de  sa  taille,  peust  persuader  le  plus 
gentil  chevalier  de  la  terre  de  n'accomplir  sa  promesse? 
Je  ne  sçay,  dit  elle,  comme  vous  l'entendez,  mais  je 
l'estime  l'ung  des    meilleurs  du  monde  :   et  s'il   feust 

15  aultre,  il  n'eust  entré  céans  par  force  d'armes  comme  il 
a  fait.  Dites  vous  ?  respondit  Gasinan,  vous  le  prisez  [C] 
beaucoup  pour  avoir  passé  les  portes  gardées  par  ces 
gens  de  peu  d'effect,  qui  en  avoient  la  charge.  Je  ne  dy 
pas  pourtant  qu'il  ne  soit  gentil  chevalier,  mais  j'espère 

20  bien  en  venir  à  bout,  et  d'ung  meilleur  que  luy.  Et  que 
ainsi  soit,  vous  en  pourrez  estre  tout  maintenant  juge, 
luy  vaincu,  et  moy  paisible  possesseur  de  la  damoyselle 
qu'il  querelle.  Et  bien,  dit  Grovenese.  Lors  elle  se  retira 
à  part,  et  vindrent  les  deux  chevaliers  les  lances  baissées 

25  l'ung  contre  l'aultre,  au  plus  roide  que  peurent  courre 
leurs  chevaulx,  et  se  donnèrent  dans  leurs  escus  si  rude- 
ment qu'elles  volèrent  en  esclatz,  se  joignant  de  corps 
et  de  teste  par  merveilleuse  impétuosité,  si  que  Gasinan, 
qui  se  trouva  plus  foible,  en  fut  désarçonné,   et  tombant 

30  receut  ung  trop  grand  sault.  Toutesfois  il  se  releva 
promptement,  comme  celuy  qui  estoit  de  gentil  cueur. 
Puis  meit  la  main  à  l'espée,  et  se  rengea  le  long  d'ung 
piller  de  marbre,  qui  estoit  au  meiilieu  de  la  court,  esti- 

niant  que  Amadis  ne  le  pourioit  ofFendre  estant  à  cheval, 
et  luy  à  pied,  et  que,  s'il  s'avançoit,  il  le  pourvoit  aisée- 
ment  abbatrc.  Ce  nonobstant  Amadis  s'approcha  pour 
tost  le  renverser  :  mais  Gasinan  donna  de  son  espée  sur 

5  le  mufle  de  son  cheval,  qui  le  garda  de  vouloir  oncques 
puis  joindre,  dont  Amadis  cuida  perdre  patience.  Et  ainsi 
qu'il  le  talonnait  pour  le  contraindre,  voyant  Gasinan  à 
descouvert,  luy  rua  de  toute  sa  force  ung  grand  revers, 
duquel  il  se  destourna,  et  vint  le  coup  donner  au  pilier 

lo  qu'il  entama  grandement,  rompant,  toutesfois,  sonespee 
en  trois  pièces.  Lors  plus  que  devant  entra  en  colère,  et 
pource  qu'il  se  veid  en  danger  de  mort,  n'ayant  dequoy 
se  deffendre,  descendit  de  son  cheval  le  plus  legierement 
qu'il  peult.  Adonc  Gasinan  luy  dit:  Chevalier,  tu  vois  ta 

15  mort  présente,  si  tu  ne  m'octroye  la  damoyselle  estre 
mienne.  Je  ne  feray  pas  cela,  respondit  Amadis,  si  pre- 
mier elle  n'y  consent.  Tu  verras  donc  comme  mal  t'en 
prendra,  dit  Gasinan,  lequel  se  rua  sur  luy,  et  commença 
à  faire  grand  effort  pour  le  ruyner.  Mais  Amadis  paroit 

20  aux  coups,  n'ayant  dequoy  luy  bien  faire,  et  si  dextrement 
se  sçavoit  couvrir,  que  la  plus  part  passoient  en  vain  : 
telement  que  son  ennemy  se  print  à  lasser.  Toutesfois,  si 
longuement  dura  ce  combat,  que  les  assistans  s'esbahis- 
soient  comme   il  povoit  tant    souffrir,    et  Gasinan  tant 

25  larder  à  le  vaincre,  ayant  telle  advantaige  sur  luy,  qui 
n'avoit  n'escu,  ny  haulbcrl,  qui  ne  feust  froissé  en  plus 
de  vingt  endrois.  Et  à  ceste  cause  Amadis  conclud  en 
soy  mesmes  d'user  de  toute  extrémité  à  se  bazarder  de 
recevoir  plusiost  prompte  victoire  que  tardive  honte,  et 

30  parlant  baissa  la  teste,  et  furieusement  se  lança  sur 
Gasinan,  qu'il  saisit  au  corps  par  telle  legiereté,  qu'il  ne 
luy  donna  loisir  de  lever  le  bras  pour  le  frapper.  Par 
ainsi   fut  contrainct  jecter  son    espée    pour    résister   à 

Amadis  qui  le  pressoit  à  merveilles,  et  se  harperent, 
essayans  par  tous  moyens  à  abbatre  l'ung  l'aultre  :  mais 
Amadis,  qui  esloit  plus  roide  que  Gasinan,  luy  donna  le 
sault  joignant  la  grosse   pierre  de  marbre   par   telle  roi- 

5  deur,  qu'il  ne  mouvoit  ne  pied  ne  main.  A  moyen  dequoy 
{y°\  Amadis  releva  promptement  l'espée  de  Gasinan,  et 
luy  rompant  à  force  les  laqs  de  son  armet,  le  luy  arra- 
cha de  la  teste.  Lors  revint  de  pasmoison,  sans,  toutes- 
fois,  qu'il  eust  le  pouvoir  de  se  relever.   Adonc   luy  dit 

10  Amadis  :  Par  dieu,  damp  chevalier,  à  tort  vous  m'avez 
fait  beaucoup  souffrir,  mais  je  m'en  sçauray  présente- 
ment assez  venger.  Et,  ce  disant,  haulça  l'espée,  fai- 
gnant  luy  vouloir  trencher  la  teste.  Ce  que  voyant  Gro- 
venese,   luy  cria  :    Helas,     mon   chevalier,    pour   dieu 

15  mercy,  je  vous  supplie  ayez  pitié  de  luy  et  de  moy 
ensemble.  Puis  s'approcha  et  se  vint  jecter  à  ses  piedz 
pleurant  amèrement  :  parquoy  Amadis  cognoissant  l'af- 
fection de  laquelle  il  estoit  prié,  et  le  desplaisir  qu'elle 
eust  eu,  s'il  eust  fait  mourir  son  oncle,  faignit  encores 

20  plus  que  devant  de  le  vouloir  tuer.  Toutesfois  il  luy 
respondit  :  Vrayement,  si  vostre  requeste  estoit  raison- 
nable, j'y  consentirois,  mais  il  m'a  tant  oultragé,  et  sans 
occasion,  que  sa  teste  m'en  vengera.  Helas,  monsei- 
gneur, dit  elle,  pour  dieu  demandez  aultre  amendement 

25  s'il  vous  plaist,  car  nous  ferons  tout  ce  qu'il  vous  plaira 
pour  luy  saulver  la  vie.  Dame,  respondit  Amadis,  il  n'y 
a  que  deux  choses  qui  le  puissent  exempter  de  mort  : 
rendez  moy  la  damoyselle,  et  me  jurez,  comme  loyalle 
dame,  que  vous  trouverez  à    la   première   court  que  le 

30  roy  Lisuart  tiendra,  et  là  vous  me  donnerez  tel  don  que 
je  vousdemand[e]ray.  Gasinan,  qui  estoit  du  tout  revenu 
à  soy,  cognoissant  le  danger  de  sa  personne,  dit  à  sa 
niepce  :    M'amye,  pour  dieu  mercy,    ne  me   laissez  par 

vostrc  faultc  ainsi  mourir,  mais  prenez  de  moy  compas- 
sion, et  accordez  à  ce  chevalier  ce  qu'il  vous  demande. 
A  cela  ne  tiendra,  répondit  Grovenese.  Parquoy  Ama- 
[d]is  se  leva  de  dessus,  et  dit  à  la  dame  :    Je  vous  puis 

;  asseurer  que  le  don  que  je  vous  demand[e]ray  ne  con- 
treviendra en  rien  à  celuy  que  je  vous  ay  promis  d'Ama- 
dis,  car  je  l'accompliray  à  mon  povoir,  mais  aussi  ne 
faillez  de  vostre  part.  Certes,  monseigneur,  respondit 
elle,  j'y  feray  tout  devoir,  cognoissant  que   la  vertu  ne 

30  peult  estre  eslongnée  de  personnaige  ayant  tant  de 
prouesse,  et  pourtant  que  vous  ne  demand["e]re.z  chose 
où  mon  honneur  puisse  amoindrir.  Asseurez  vous  en, 
dit  Amadis,  et  faites  venir  la  damoyselle  que  je  de- 
mande, laquelle  tost  après  on  luy   présenta.  Adonc  luy 

15  dit  :  Damoyselle  m'amye,  estes  vous  encores  délibérée 
de  me  suyvir  ?  Monseigneur,  respondit  elle,  je  feray  ce 
qu'il  vous  plaira,  car  vous  avez  tant  eu  de  mal  pour 
moy,  que  jour  de  ma  vie  je  ne  seray  aultre  que  vostre 
humble  obéissante.  Mais,  si  c'estoit  vostre  plaisir  (ayant 

jo  cogneu  l'amytié  que  me  porte  Gasinan,  qui  a  plustost 
voulu  combatre  que  de  me  rendre,  combien  qu'il  m'en- 
leva par  tromperie)  je  demeurerois  voluntiers  avec  luy. 
Par  dieu,  m'amye,  respondit  Gasinan,  s'il  vous  semble 
que  j'aye  en  vous  grande  affection,  vostre  advis  est  veri- 

a-j  table,  et  voussupplie  bien  fort  continuer  en  ceste  bonne 
opinion,  et  ne  me  habandonner  point.  Je  le  feray,  res- 
pondit elle,  si  c'est  le  plaisir  de  ce  chevalier.  Vrayement, 
dit  Amadis,  vous  avez  choisi  l'ung  des  meilleurs  cheva- 
liers du  monde  :   et  [CI]  puisque  je  voy  que  vous  estes 

30  agreable[s]  l'ung  à  l'aultre,  je  suis  content  que  vous 
vivez  ensemble.  Lors  tous  deux  le  remercièrent  hum- 
blement, et  le  supplièrent  avec  Grovenese  de  se  venir 
refraiscliir,  et  se  rcsjouir  quelques  jours  avec  eulx,  mais 

il  vouloit  retourner  vers  son  frerc  Galaor  qu'il  avoit 
laissé  soubz  l'arbre  du  carrefour,  comme  cy  devant  a 
esté  dit,  et  partant  s'en  excusa.    Et   montant  à  cheval, 

5  print  congé  de  la  compaignie,  commandant  à  Gandalin 
qu'il  emportast  les  pièces  de  son  espée  rompue,  ce  que 
entendu  par  Gasinan  luy  présenta  la  sienne,  qu'il  accepta 
avec  une  lance  que  Grovenesc  mesmes  luy  apporta. 
Puis  sortit  du  chasteau,  prenant  le  chemin  de  l'arbre  du 

10  carrefour,  où  il  csperoit  encores  trouver  Galaor  et 
Balays. 


Comme  Balays  se  porta  a  l'entreprise  de  suyvre 
le  chevalier  q.ui  avoit  fait  perdre  le  cheval  a 
Galaor. 

CHAPITRE  XXIX 


Balays  de  Carsante  dépité,  comme  il  a  esté  dit  cy 
devant,  de  l'oultraige  qu'avoit  fait  le  chevalier  au  cheval 
de  Galaor,  se  meit  à  le  suyvre  le  plus  diligemment 
qu'il  luy  fut  possible  :  mais  l'aultre  avoit  tant  de  chemin 

20  devant  luy,  que  la  nuict  le  surprint  avant  qu'il  en  eust 
nouvelles,  Toutesfois  il  ne  laissa  de  cheminer  jusques 
environ  la  minuict,  qu'il  entendit  une  voix  le  long 
d'une  rivière.  Parquoy  tira  celle  part,  où  il  trouva  cinq 
larrons  armez  de  brigandines  et  de  bonnes  haches,  qui 

25  vouloient  forcer  une  damoyselle,  l'ung  desquclz  la  trai- 
gnoit  par  les  cheveulx  dedans  le  destroit  d'une  mon- 
taigne,  et  les  aultres  la  suyvoient,  luy  donnant  maintz 
grandz  coups  de  baston.   Ce  que  voyant  Balays   se  vint 

renger  pesle  mesle  leur  criant  :  Trahistres  meurdriez, 
avez  vous  osé  si  laschement  mettre  la  main  à  ceste 
damoyselle  ?  laissez  la,  ou  vous  mourrez  comme  bien 
le  méritez.  Lors  se  rua  sur  eulx,  mettant   la  lance  dans 

3  les  flans  au  premier  qu'il  rencontra,  si  avant  que  le  fer 
luy  saillit  plus  d'une  brasse  de  l'aultre  part,  tombant  à 
l'instant  roide  mort  sans  plus  se  mouvoir.  Adonc  les 
quatre  aultres  voulans  venger  l'oultrage  faite  à  leur 
compaignon,  se  ruèrent  sur  Balays  par  telle  impétuosité 

10  que  de  première  rencontre  luy  assommeront  son  cheval, 
telement  qu'il  cheut  soubz  luy,  dont  Balays  ne  s'esfroya 
nullement,  ains,  comme  chevaleureux  qu'il  estoit, 
promptement  se  leva  sur  pied/,  et  mettant  l'espée  au 
poing,  commença  à  poursuyvre   et  par  trop  endommai- 

15  ger  ces  larrons,  qui  de  prime  face  l'avoient  fort  rude- 
ment mené,  et  [yo]  attaignit  l'ung  par  si  grand  force 
qu'il  luy  meit  la  teste  à  ses  piedz.  Adonc  saisit  legiere- 
ment  sa  hache,  frappant  à  tors  et  travers  sur  les  aultres, 
lesquelz  en  peu  de  temps  il  espoventa,  de  sorte  qu'ilz  se 

20  mcirent  à  fuyr  vers  ung  marestz,  l'entrée  duquel  estoit 
fort  estroicte.  Mais  ilz  ne  se  peurent  tant  diligenter 
qu'il  n'en  feit  mourir  l'ung  d'eulx  en  y  entrant,  luy 
donnant  de  la  hache  sur  les  rains  si  grand  coup  qu'il 
les  luy  ouvrit  jusques  au  foye,  puis  sans  s'arrester  passa 

25  oultre  poursuyvant  les  deux  aultres  qui  avoient  desja 
gaigné  l'entrée  du  fort.  Toutesfois  ilz  ne  la  gardèrent 
longuement,  car  force  leur  fut  l'abandonner,  et  pour 
éviter  la  fureur  de  Balays,  se  meirent  à  tournoyer  à 
l'entour  d'ung  grand  feu  qu'ilz  avoient  paravant  allumé. 

50  Mais  Balays  se  couvrant  de  son  escu,  les  serra  de  si 
près,  que  force  leur  fut  d'eulx  mettre  en  deffence  :  par- 
quoy  voyant  leur  extrémité  reprindrent  cueur,  et  vigou- 
reusement résistèrent  quelque  temps   à  Balays,   lequel  à 

la  fin  rua  ung  coup  de  hallebarde  à  l'ung  d'eulx  si  vive- 
ment qu'il  luy  meit  la  teste  en  deux,  et  tomba  dans  le 
feu.  Q.uand  l'aultre  voit  tous  ses  compaignons  deffaitz 
et  qu'il  restoit  seul,  craignant  de  mourir,  se   vint  jecter 

5  à  deux  genoulx  devant  Balays,  luy  disant  :  Helas,  mon- 
seigneur, pour  Dieu  mercy  :  car  si  vous  n'avez  pitié  de 
moy,  selon  le  long  temps  que  j'ay  suivy  ceste  malheu- 
reuse vie,  avec  le  corps  je  perdray  indubitablement  l'ame. 
Va,  respondit  Balays,  je  te  quitte,  puis  que  tuas  cognois- 

10  sance  combien  le  mal  que  tu  faisois  t'est  dommageable, 
et  aussi  affin  que  désormais  en  amendant  ta  vie  satis- 
facefs]  aux  maulx  que  tu  as  faitz.  Ce  qu'il  fit,  car  peu 
après  il  se  rendit  hermite,  comme  l'on  dit,  et  feit  grande 
pénitence.  Estant  donc  ce  larron  délivré  saillit  du  marest 

15  et  s'en  alla  où  il  luy  pleut,  et  Balays  retourna  où  la 
damoyselle  estoit  demeurée,  laquelle  fut  tresaise  de  le 
veoir  retourné  sain,  et  plus  encores  d'cstre  hors  des 
mains  de  ces  brigans.  Et  pourtant  luy  dit  :  Helas,  mon- 
seigneur, je  suis  bien  tenue  à  Dieu,  et  à  vous,  du  secours 

20  que  vous  m'avez  fait  à  tel  besoing.  Je  vous  prie,  res- 
pondit il,  damoyselle  m'amye,  me  dire  comme  vous 
estiez  tombée  en  leur  povoir.  Certes,  monseigneur, 
dit  elle,  cheminant  par  ce  pays  ilz  m'arresterent  en  ung 
destroit  qui  est  au  dessus  de  ceste  montaigne,  où    (à  ce 

25  que  j'ay  sceu  depuis)  avoient  coustume  de  faire  leurs 
destrousses,  et  après  quilz  eurent  mis  à  mort  mes  gens, 
me  amenèrent  en  ce  lieu,  esperans  tous  (à  ce  qu'ilz 
disoient)  faire  leur  plaisir  de  moy,  et  me  forcer  l'ung 
après   l'aultre.    Et   ainsi   qu'elle   continuoit  ce    propos, 

30  Balays  fut  frappé  de  l'amour  d'elle,  et  le  luy  interrom- 
pit, disant  :  Madamoyselle,  s'ilz  vous  eussent  aussi  bien 
prinse,  que  vostre  bonne  grâce  me  tient,  jamais  de  leur 
gré  ne  feussiez  partie  d'avec  eulx.  Et  puis  que  la  fortune 

a  tant  fait  pour  nous  deux  de  nous  assembler  en  lieu  si 
convenable,  pour  commencer  ensemble  une  nouvelle 
amytié,  je  vous  supplie,  ma  grand  amye,  dit  il  en  la 
baisant,  enestre  contente,  satisfaisant  l'ung  à  l'aultre  par 

5  la  jouissance  d'amour.  Je  ne  sçay,  respondit  elle,  comme 
vous  l'entendez,  mais  si  par  force  j'eusse  esté  con[CIIl- 
traincte  obtempérer  à  leurs  lascives  délibérations,  j'en 
eusse  esté  excusable  envers  Dieu  et  le  monde  :  mais 
vous  octroyant   de  bon  gré   la  vostre,  qui    me  pourroit 

10  excuser?  Vous  avez  jusques  icy  fait  tour  de  bon  cheva- 
lier, parquoy  je  vous  supplie  accompaigner  la  force  des 
armes,  avec  la  continence  et  vertu  en  quoy  vous  estes 
obligé.  Quand  Balaya  l'entendit  parler  si  saigement,  il 
se   repentit  de  luy  avoir  tenu  tel  propos,   et   luy  dit  : 

15  Vrayement,  vous  avez  raison,  et  vous  supplie  ne  prendre 
en  maulvaise  part  ce  que  je  vous  en  ay  dit,  veu  que 
vous  sçavez  qu'il  n'est  moins  bien  séant  à  tous  cheva- 
liers de  requérir  et  désirer  l'amour  des  dames,  qu'à  elles 
de  se  garder  prudemment,  comme  vous  faites.  Et  com- 

20  bien  qu'au  commencement  nous  estimons  avoirbeaucoup 
conquis,  ayans  d'elles  ce  que  nous  desirons  le  plus, 
neantmoins  quand  discrètement  et  saigement  elles 
résistent  à  noz  appetitz  desordonnez,  gardant  la  chose 
sans  laquelle  ne  leur  réside  riens  digne  de  louenge,  elles 

3  5  sont  de  nous  mesmes  plus  révérées  et  du  tout  louées. 
C'est  pourquoy  j'estime,  respondit  elle,  plus  le  secours 
que  vous  avez  fait  à  mon  honneur,  que  à  ma  vie,  d'au- 
tant que  la  différence  est  incomparable  l'ung  à  l'aultre. 
Or  bien,  dit  Balays,  que  voulez  vous  donc  que   je  face 

?o  maintenant  pour  vous?  Je  vous  supplie,  respondit  elle, 
osions  nous  d'entre  ces  personnes  mortes,  attendans  le 
jour.  Par  dieu,  dit  Balays,  si  j'avois  cheval,  je  seroisbien 
de  cest  advis  :  mais  estant  desmonté  comme  je  suis,  je 

ne  sçay  que  je  doy  faire.  Montons,  respondit  elle,  tous 
deux  sur  le  mien,  tant  que  ayons  trouvé  aultre  remède. 
Et  bien,  dit  Balays,  lequel  sans  plus  différer  se  jecta 
dessus,  puis  tendit  le  bras  à  la  damoyselle  qui  monta  en 
5  crouppe.  Et  s'en  partirent,  cheminant  si  longuement 
qu'ilz  entrèrent  en  une  belle  prairie,  séparée  du  grand 
chemin  d'environ  ung  grand  traict  d'arc,  laquelle  estoit 
pour  lors  verdoyante  et  fréquentée  (par  le  moyen  des 
arbr5'sseaulx    qui    l'ombrageoient)   d'infinité    d'oisillons 

lo  desgoisellans  leur  ramaige,  pour  la  veue  de  l'Aurore  qui 
annunçoit  l'acheminement  du  jour.  Lors  leur  print  à 
tous  deux  envie  de  reposer,  et  de  fait  descendirent, 
attendant  soleil  levant  :  toutesfois  ilz  n'eurent  gueres 
séjourné  en  ce  lieu,  qu'ilz  remontèrent  à  cheval,  repre- 

is  nant  le  chemin  duquel  ilz  s'estoient  desvoyez,  et  pource 
que  la  délibération  de  Balays  estoit  de  trouver  (comme 
avez  entendu)  celuy  qui  avoit  fait  fuyr  le  cheval  de 
Galaor,  demanda  à  la  damoyselle  qu'elle  vouloit  deve- 
nir. Seigneur,  respondit  elle,    je   vous  prie   suyvons  ce 

20  chemin,  tant  que  nous  ayons  trouvé  quelque  maison  où 
vous  me  puissiez  laisser,  puis  allez  011  il  vous  plaira.  Or 
cheminons  donc,  dit  Balays.  Et  ainsi  qu'ilz  traversoient 
chemin,  adviserent  venir  ung  chevalier,  portant  sa  jambe 
sur  le  col  de  son  cheval  :  mais  s'approchant  d'eulx  meit 

25  le  pied  en  l'estrier,  et  donnant  des  espérons  à  son  des- 
trier, coucha  sa  lance  contre  Balays,  le  poussant  si 
rudement  qu'il  le  renversa,  et  la  damoyselle  qui  estoit 
en  crouppe.  Puis,  passant  oultre,  luy  dit  :  Par  dieu, 
damoyselle,  je  suis  desplaisant  de  vostre  cheutc.  Tou- 

}o  tesfois,  pour  amender  le  tort  [v^]  que  je  vous  ay  fait,  je 
vous  meneray  présentement  en  lieu  où  il  vous  sera 
reparé  :  car  celuy  qui  vous  conduict  ne  mérite  avoir  la 
garde  de  vous.  Durant  ce  propos  Balays  se  leva  promp- 

tement,  et  cogneut  que  c'estoit  le  chevalier  qu'il  avoit 
tant  cherché,  parquoy  mettant  l'escu  devant  soy,  et  Tes- 
pée  au  poing,  luy  dit  :  Damp  chevalier,  il  vous  devoit 
souffire  que  par  vous  j'ay   perdu   mon   cheval,  et  mon 

5  compaignon  le  sien,  sans  me  prendre  encores  au  des- 
pourveu,  comme  vous  avez  fait  :  mais  Dieu  ne  me  soit 
jamais  aydant,  si  je  ne  m'en  venge  à  mon  plaisir.  Com- 
ment, respondit  l'aultre,  estes  vous  l'ung  des  deux  qui 
se  trouffoient  ceste    nuict  passée  de  moy  ?    Par    dieu  je 

lo  feray  maintenant  tomber  la  mocquerie  sur  vous.  Et  cou- 
chant son  boys  contre  Balays,  luy  donna  si  grand  coup 
sur  son  escu,  qu'il  le  faulça.  Neantmoins  Balays  à  1  in- 
stant luy  en  couppa  la  hante,  parquoy  le  chevalier  meit 
la  main  à  l'espée  et  en  attaignit  Balays  au  plus  hault  de 

15  l'armet,  par  si  grand  force  qu'elle  y  entra  plus  de  deux 
dois.  Toutcsfois  Balays  se  lança  sur  luy,  le  saisissant 
par  l'escu  qu'il  avoit  au  col,  lequel  il  tira  si  vigoureuse- 
ment, qu'il  emmena  le  chevalier  à  terre.  Puis  l'empoigna 
au  collet  et  le  desarma  de  heaulme,  luy   donnant  après 

2o  tant  de  coups  sur  la  teste,  que  oncqucs  puis  ne  se  releva, 
car  il  mourut  à  l'instant.  Au  moyen  dequoy,  après  que 
Balays  eut  rompu  à  force  l'espée  de  son  ennemy,  laissa 
les  pièces  joignant  le  corps,  et  print  son  cheval,  montant 
la  damoyselle  seulle   sur  celluy    qui    les  avoit  apportez 

25  tous  deux.  Lors  rcprindrent  leur  adresse  vers  l'arbre  du 
carrefour.  Et  pource  qu'il  estoit  jà  haulte  heure,  et  qu'il 
[y]  avoit  long  temps  qu'il/,  n'avoicnt  repeu,  entrèrent  en 
ung  logis  auquel  se  rctiroient  deux  femmes  dévotes  et 
de  saincte  vie,   qui  leur  donnèrent  de  tclz   biens  qu'il[zj 

30  peurent  recouvrir.  Et  tandis  qu'il/,  disnoient,  la  damoy- 
selle leur  compta  toute  sa  fortune,  et  comme  Balays 
l'avoit  délivrée,  mettant  à  mort  les  hurons  qui  la  vou- 
loient  forcer,   dont   les  bonnes  dames  louèrent  grande- 

ment  nostre  Seigneur,  pource  qu'ilz  faisoient  maintes 
voleries  et  destroussemens  en  leur  contrée.  Et  peu  après 
Balays  et  la  damoyselle  prindrent  congé  d'elles,  et  sans 
séjourner   vindrent  à  l'arbre  du    carrefour   où  ilz  trou- 

5  verent  Amadis,  qui  à  l'heure  mesme  retournoit  de  son 
entreprise,  et  Galaor  semblablement.  Au  moyen  dequoy, 
voyans  qu'iz  avoient  à  leur  honneur  si  bien  exécuté 
leurs  délibérations,  conclurent  d'ung  commun  accord  de 
ne  habandonner  l'ung  l'aultre,  jusques  à  ce  qu'ilz  eussent 

10  trouvé  la  court  du  Roy  Lisuart.  Or  estoit  il  ja  fort  tard, 
parquoy  la  damoyselle  que  Balays  avoit  amené[e]  les 
pria  d'aller  loger  au  logis  de  son  père,  qui  n'estoit  loing 
de  là,  ce  qu'ilz  luy  accordèrent,  et  y  furent  treshonora- 
blement  receuz  et  traictez.  Puis  le  lendemain,   de  grand 

is  matin,  après  avoir  ouy  la  messe,  s'armèrent  et  prindrent 
congé  de  leur  hoste  et  de  sa  fille,  et  suyvirent  le  chemin 
de  Vindilisore.  Mais  entendez  qu'au  paravant  Balays 
avoit  (suyvant  la  promesse  qu'il  avoit  faite  au  partir  de 
l'arbre  du  carrefour)  présenté  à    Galaor  le  cheval   qu'il 

20  avoit  conquis  sur  le  [CCIIIJ  chevalier,  qu'il  refusa  pour 
en  avoir  recouvert  ung  aultre,  et  que  Balays  en  eust  eu 
faulte. 


Comme  le  Roy  Lisuart    tint  court  magnifique,  et 

DE   CE    qu'il   advint   DURANT    ICELLE. 

23  CHAPITRE    XXX 


Je  vous  ay  cy  devant  narré  l'aise  et  plaisir  que  eut  le 
bon  roy  Lisuart,  pour  les  nouvelles  que  l'on  avoit  appor- 

tées  à  la  court  de  la  convalescence  d'Amadis  et  de 
Galaor  :  et  pour  plus  la  faire  paroistre,  conclud  de  tenir 
à  leur  arrivée  estât  magnifique  et  royal,  plus  que  nul 
de  ses  antecesseurs  eust  oncques  fait  en   la  grand  Bre- 

5  taigne,  telement  qu'en  peu  de  jours  la  court  augmenta  à 
merveilles.  Ce  que  voyant  Olivas,  lequel  (comme  j'ay 
nagueres  recité)  esloit  venu  exprès  se  plaindre  du  lasche 
tour  qu'avoit  fait  le  duc  de  Bristoye,  ayant  fait  mourir 
en  trahison  son   cousin   germain,  se  vint  jecter  à  deux 

lo  genoulx  devant  le  Roy,  demandant  justice,  lequel,  après 
avoir  eu  l'advis  de  ceulx  de  son  sang,  et  aultres  cheva- 
liers, et  anciens  gentilz  hommes,  décréta  que  dedans  un 
moys  le  Duc  viendroit  en  personne  respondre  à  ce  que 
Olivas  luy  mettoit  à  sus,  et  que  s'il  vouloit   prouver  le 

15  contraire  par  deux  chevaliers  avec  luy,  que  Olivas  seroit 
tenu  d'en  fournir  de  deux  aultres,  ce  qui  fut  inconti- 
nent fait  sçavoir  au  Duc.  Et  ce  jour  mesmes  fut  publié 
que  tous  gentilz  hommes  suyvans  les  armes  eussent  à 
eulx  trouver  en  la  bonne  ville  de  Londres  au  jour  nostre 

20  Dame  de  Septembre.  Autant  en  feit  faire  la  Royne,  pour 
advertir  les  dames  et  damoyselles  de  ses  pays,  au  moyen 
dequoy  la  court  creut  grandement  en  peu  de  jours,  et 
n'y  tenoil  on  propos  que  de  jeux  et  nouveaulx  esbate- 
mens,  à  quoy  chascun  s'employoit  faisant  la  plus  grande 

25  chère  dont  ilz  se  povoient  adviser,  sans  prévoir  ny 
penser  à  la  malice  de  fortune,  qui  essaye  communée- 
ment  à  troubler  telles  assemblées,  lors  que  moins  on  se 
guette  d'elle,  pour  faire  cognoistre  que  la  personne 
(quelque  fois)    propose   aultrement  qu'il  n'est  disposé. 

50  Estant  donc  ccstc  noblesse  en  plaisir  et  joye,  entra  au 
palais  une  damoyselle  estrange  assez  bien  accoustrée,  et 
ung  gentil  homme  qui  l'accompaignoit,  laquelle  demanda 
où  le  roy  estoit.  Lors  le  Roy  mesmes  à  qui  elle  s'estoit 

adressée,  luy  respondit  :  Damoyselle,  ce  suis  je.  Vraye- 
ment,  dit  elle,  Sire,  vous  semblez  bien  Roy  à  vostre 
port  et  contenance  :  toutesfois  je  ne  sçay  si  le  cueur  est 
de    mesmes.    Damoyselle   m'amye,   respondit    il,    vous 

5  jugez  de  ce  que  vous  voyez,  mais  vous  pourrez  ci  après 
cognoistre  \v°']  le  reste,  quand  le  vouldrez  esprouver, 
Sire,  dit  elle,  je  croy  que  vous  parlez  selon  la  magna- 
nimité de  vostre  noble  cueur,  et  ainsi  que  je  le  désire. 
Pourtant    souvienne  vous  de  si  haulte  parole  que  avez 

lo  proférée  devant  tant  de  grans  personnaiges  :  car,  puis 
qu'il  vous  a  pieu  me  faire  telle  offre,  j'espère  quelque 
jour  essayer  ce  dont  j'ay  doubté  au  commencement. 
Neantmoins  je  differeray  jusques  à  ceste  feste  de  Sep- 
tembre, pource  que    j'ay  entendu  que  vous  voulez  tenir 

15  court  à  Londres,  en  laquelle  seront  assemblez  maintz 
preudhommes  qui  cognoistront  (par  ce  que  vous  m'avez 
promis)  si  vous  estes  digne  de  si  noble  royaulme,  et  de 
tant  de  chevalerie  qui  vous  honore.  Damoyselle,  respon- 
dit il,  d'autant  que  l'effet  (si  je  puis)  sera  meilleur  que 

20  le  dire,  d'autant  plus  auray  je  plaisir  que  tant  de  bons 
chevaliers  y  soient  presens.  Sire,  dit  la  damoyselle,  si 
l'effet  est  tel  que  la  parole,  j'ay  raison  d'estre  bien  con- 
tente. Et  ce  disant  print  congé  de  luy,  et  retourna  le 
chemin  qu'elle  estoit  venue,  dont  toute    la  court  s'esba- 

25  hist,  et  fut  desplaisante  de  la  legiere  promesse  qu'avoit 
fait[e]  le  Roy  sans  sçavoir  quoy,  jugeans  en  leur  esprit, 
que  l'entreprise  de  ceste  femme  n'estoit  sans  vouloir 
mettre  la  personne  du  prince  en  quelque  grand  danger  : 
mais  il  avoit  le  cueur    si    magnanime,    que  pour  chose 

30  qu'il  luy  deust  advenir  n'eust  voulu  cstre  taxé  de  couar- 
die.  Neantmoins  il  estoit  tant  aymé  des  siens,  que  eux 
mesmes  eussent  plustost  voulu  mourir  que  de  luy  voir 
souffrir  mal  ou  injure,  qui  les  persuadoit  (craignant  les 

dangers  qui  pourroie.u  survenir)  à  le  dissuader  de  se 
déporter  de  la  promesse  par  trop  legierement  accordée, 
luy  remonstrant  que  ce  ne  convenoit  à  sa  majesté, 
appellée  à  choses  plus  haultes    que    ne  sont  les  aultres 

5  chevaliers  et  gentilz  hommes.  Et  comme  ilz  estoient  sur 
ces  termes,  vont  entrer  trois  chevaliers,  les  deux  armez 
de  toutes  pièces,  et  le  tiers  sans  harnois  quelconque, 
lequel  se  monstroit  très  ancien  par  son  poil  blanc  : 
toutesfois  il  avoit  encores  le  visaige  frais  et  coloré,  plus 

To  que  son  vieil  aage  ne  requeroit,  et  si  estoit  grand  et 
d'une  bien  fort  belle  taille.  Ce  chevalier  portoit  entre 
ses  bras  ung  coffret  excellent,  parquoy  plusieurs  gentilz 
hommes  le  voyant  venir  vers  le  Roy  luy  feirent  voye. 
Lors  s'enquist  lequel  estoit  le  Roy,  et  l'on  le  luy  mons- 

15  tra.  Adonc  meit  les  genoulx  à  terre,  et  adressant  sa 
parole  à  luv,  luy  dit  :  Dieu  gard  de  mal  ung  tant  bon 
prince  comme  est  le  Roy  Lisuart,  qui  a  fait  (à  ce  que 
l'on  m'a  dit)  puis  peu  de  jours,  la  plus  excellente  pro- 
messe que  aultre  Roy  pourroit  faire,  si  l'entretient.  Che- 

20  valier,  respondit  le  Roy,  je  ne  promis  oncques  chose 
que  je  n'aye  gardée  à  mon  povoir,  et  feray  si  je  puis  : 
mais  je  vouldrois  bien  sçavoir  dequoy  vous  voulez  par- 
ler. Sire,  dit  il,  j'ay  sceu  que  vous  délibérez  maintenir 
chevalerie  au  plus  grand  honneur  qu'elle  pourroit  estre, 

35  qui  est  chose  dont  peu  de  princes  se  mettent  aujourdhuy 
en  peine  :  parquoy  d'autant  plus  estes  vous  à  louer  que 
nul  aultre.  Vrayement,  chevalier,  respondit  le  Roy,  l'on 
vous  a  dit  vray,  et  vous  puis  encores  asseurer,  que  j'y 
ferois  mon  possible  pour  Thonnorer  [CllIIjetaugmenter 

50  tant  que  la  vie  me  durera.  Dieu  vous  en  doint  grâce, 
dit  le  chevalier.  Et  pource,  Sire,  que  j'ay  sceu  aussi 
que  vous  avez  mandé  les  princes  et  seigneurs  de  voz 
pays,   pour  eulx    trouver   en    vostre  court  à  ceste  pro- 

chaîne  feste  de  Septembre,  je  vous  a}'  apporté  avec  quoy 
ung  tel  Roy  que  vous  estes,  les  doit  magnificquement 
recevoir.  Puis  ouvrant  son  cofFrèt,  en  tira  une  couronne 
d'or,  tant  bien  ouvrée  et  enrichie  de  pierres  précieuses, 

5  et  de  perles  orientales,  que  oncques  n'en  fut  veue  de  si 
riche,  et  sembloit  bien  à  chascun,  que  chose  si  belle  ne 
meritoit  estre  mise  ailleurs  que  sur  le  chet  d'ung  bien 
grand  seigneur.  Quand  le  Roy  l'eut  maniée  et  longue- 
ment regardée,  il  eut  grand  désir  de  la  recouvrer,  pour 

10  quelque  pris  que  ce  feust.  Ce  que  cognoissant  le  cheva- 
lier, luy  dit  :  Sire,  ceste  couronne  est  de  telle  manufac- 
ture, qu'il  n'y  a  Orfèvre  qui  sceust  faire  la  pareille.  En 
bonne  foy,  respondit  le  Roy,  je  le  croy.  Il  y  a  d'avan- 
taige,  dit  le  chevalier,  car  si  elle  est  excellente  et  estran- 

15  gement  ouvrée  et  enrichie,  elle  a  encores  une  aultre 
vertu  plus  à  estimer  :  c'est  que  le  Roy  qui  l'aura  en  son 
povoir,  augmentera  en  tous  biens  et  honneur,  et  ainsi 
advint  à  celuy  pour  lequel  elle  fut  faite,  tant  qu'il  a 
vescu,  et  depuis  je  l'ay  si   songneusement  gardée,  que 

20  nul  prince  que  vous  ne  l'a  veue.  Mais  si  elle  vous  est 
agréable,  je  vous  en  feray  présent,  pourveu  que  vous 
m'aidez  à  saulver  ma  teste,  laquelle  je  suis  en  hazard  de 
perdre.  Or  estoit  la  Royne  présente  qui  desiroit  encores 
plus  que  le  Roy  qu'il  la  recouvrast,  parquoy  print  le  pro- 

25  pos,  disant  au  Roy  :  Monsieur,  il  me  semble  qu'elle 
vous  est  fort  bien  séante,  je  suis  d'advis  que  l'acceptez 
pour  le  pris  qu'il  en  demande.  Vrayement,  madame, 
respondit  le  chevalier,  j"ay  encores  mieulx  pour  vous, 
s'il  vous  plaist  l'achepter  :    c'est   ce   manteau    le    plus 

50  riche,  et  mieulx  ouvré  qui  fut  oncques  veu  en  l'Occi- 
dent :  car  oultre  les  pierreries  dont  il  est  enrichy  qui 
sont  d'inestimable  valeur,  il  est  figuré  de  toutes  sortes 
de  bestes  et  oyseaulx  que  nature  sçauroit  produire.  Sur 

mon  ame,  dit  la  Royne,  il  est  merveilleusement  beau, 
et  semble  (tant  est  divinement  fait)  que  ce  soit  ouvraige 
excédant  le  povoir  des  hommes.  Vous  dites  vray,  ma- 
dame, respondit  il,  aussi  se  pourroit  mal  aiséementtrou- 

5  ver  son  semblable.  Mais  ce  n'est  riens  de  sa  richesse  au 
respec  de  sa  propriété  et  grand  vertu  qui  est  telle  qu'il 
est  plus  pertinent  aux  dames  mariées  qu'à  nulles  filles, 
d'autant  que  celle  qui  l'aura  sur  elle  ne  pourra  estre 
aulcunement  faschée  de  son  maiy.  C'est  grand  cas,  dit 

10  la  Royne,  s'il  est  vray.  Madame,  respondit  le  chevalier, 
si  vous  l'acheptez,  vous  le  pourrez  esprouver.  Lors  l'en- 
vie creut  à  la  bonne  dame  de  l'avoir,  pour  quelque  pris 
que  ce  feust,  especialement  pour  nourrir  éternelle  paix 
et  grande  amytié  entre  le  Roy  et  elle,   et  dit  au  cheva- 

15  lier  :  Et  bien,  combien  me  le  vendrez  vous  ?  et  ceste 
couronne  au  Roy?  Sire,  respondit  il,  et  vous,  madame, 
je  vous  supplie  entendre  mon  infortune.  Je  suis  sorty 
nagueres  des  mains  d'ung  qui  m'a  longuement  détenu 
prisonnier  soubz  une  esirange  condition,  qui  me  cause 

20  trop  grand  [t'°]  ennuy  :  car  je  n'ay  quasi  nulle  espérance 
de  trouver  remède  à  ma  vie.  Et  pource  que  je  ne  sçay 
bonnement  que  vallent  ces  joyaulx,  je  les  vous  laisseray 
jusques  au  jour  que  vous  estes  délibéré  de  tenir  vostre 
court  royalle  que  je  me  trouveray  à  Londres  :   lors  vous 

25  me  les  rendrez,  ou  m'en  donnerez  tout  ce  que  je  vous 
demand[e]ray.  Cependant  esprouvez  les,  si  bon  vous 
semble  :  car  les  ayans  expérimentez  telz  que  je  vous  ay 
dit,  vous  aurez  plus  d'occasion,  et  de  vouloir  de  les  payer 
bien.  Par  dieu,  dit  le  Roy,  puis  que  vous  en  fiez  en  moi, 

30  asseurez  vous  que  vous  en  aurez  tout  ce  que  vous  voul- 
drez,  ou  ilz  vous  seront  renduz.  C'est  assez,  respondit  le 
chevalier.  Lors  s'adressant  à  l'assistance,  leur  dit  :  Mes- 
seigneurs,  avez  tous  entendu  ce  que  le  Roy  me  promet? 

Qu'il  me  rendra  mon  manteau  et  la  couronne  que  je  luy 
laisse  en  vostre  présence,  ou  m'en  donnera  ce  que  je  luy 
demand[e]ray  ?  Nous  l'avons  ainsi  entendu,  respondirent 
ilz.  Or  à  Dieu  donc,  dit  l'ancien  chevalier,  car  ce  m'est 

5  force  de  retourner  en  la  plus  cruelle  et  dure  prison,  oià 
oncques  entra  pauvre  chevalier.  Mais  entendez  que  durant 
tous  ces  propos,  les  deux  chevaliers  qui  conduisoient  le 
vieillard  avoient  tousjours  esté  presens,  l'Ung  desquelz 
avoit  la  visière  de  son  armet  haulcée,  et  paroissoit  fort 

10  jeune  homme,  et  l'aultre  au  contraire,  baissoit  la  teste 
.  pour  n'estre  nullement  cogneu,  et  se  monstroit  tant  grand 
et  si  extrême,  qu'il  n'y  avoit  chevalier  en  la  maison  du 
Roy  qui  se  peust  esgaller  à  luy  de  grandeur  à  ung  pied 
près.  Ainsi  s'en  partirent  eulx  trois,  laissans  en  la  posses- 
sion du  Roy  le  manteau  et  la  couronne,  comme  avez 
entendu. 


Comme  Amadis,  Galaor  et  Balays  arrivèrent  en  la  court 

DU  ROY  LiSUART,   ET  DE  CE  Qu'iL  LEUR  ADVINT  DEPUIS. 

CHAPITRE  XXXI 

3o  Estans  Amadis,  Galaor,  et  Balays  partiz  du  chasteaude 
la  damoyselle,  cheminèrent  tant,  que  sansaulcun  destour- 
bier,  ilz  arrivèrent  en  la  court  du  roy  Lisuart,  où  ilz 
furent  receuz  à  grand  joye,  et  mieulx  que  de  long  temps 
aultres  chevaliers    n'avoient    esté,   mesmement   pource 

25  que  Galaor  n'y  avoit  oncques  entré,  et  n'y  estoit  cogneu 
que  par  sa  haultc  et  chevaleureuse  renommée.  D'avan- 
taige  Amadis  se  trouvoit  sain,  lequel  Ton  avoit  au  paravant 
réputé  mort,  pour  les  nouvelles  faintes  qu'en  apporta 
Arcalaus.  Et  à  ceste  cause  la  fouUe  du  peuple  pour  les 

veoir,  estoit  tant  grande  que  merveilles.  Lors  le  Roy  les 
embrassa,  puis  les  print  par  les  mains,  et  luy  mesme  les 
conduit  en  une  chambre  pour  eulx  [CV|  desarmer  et 
rafraischir   :  mais   tost  après  ilz  retournèrent  vers  luy. 

ï  Adonc  n'y  eut  celuy  qui  ne  les  veist  de  bon  cueur,  et 
s'en  feust  peu  trouver  qui  ne  blasmassent  la  meschante 
invention  d'Arcalaus,  et  de  la  damoyselle  qui  avoit 
essayé  à  les  faire  tous  deux  mourir,  ayans  si  grand  com- 
mencement aux  armes,  estans  encores  à  la  fleur  de  leur 

10  aage.  Or  entendez,  qu'aussi  tost  que  le  Roy  fut  adverty 
de  leur  arrivée,  il  le  feit  sçavoir  à  la  Royne,  sçachant 
qu'elle  en  seroit  tresaise  :  et  d'advantaige  luy  manda 
qu'elle  feit  tout  le  bon  recueil  à  Galaor  dont  elle  se  pour- 
roit  adviser,  et  qu'il  les   luy  meneroit  incontinent  avec 

15  Amadis.  Ce  qu'il  feit,  accompaigné  du  prince  Agraies,  de 
don  Galvanes  et  du  Roy  Arban.  Mais  ainsi  qu'ilz  en- 
troient en  la  salle  où  les  dames  les  attendoient,  Amadis 
jecta  l'œil  sur  madame  Oriane,  et  elle  aussi.  Lors  n'y 
eut  celuy  des  deux  qui  ne  se  meit  à  trembler,  especiale- 

20  ment  l'infante,  laquelle  en  ung  instant  pallissoit  et  rou- 
gissoit,  telement  que  oncques  elle  n'eut  visaige  plus 
mal  asseuré,  car  voyant  si  près  d'elle  celuy  que  peu 
devant  elle  pcnsoit  en  estre  à  jamais  eslongné  (pour  le 
rapport  qu'en  avoit  fait  Arcalaus,  comme  j'ay  recité)  elle 

25  ne  se  povoit  quasi  persuader  que  ce  feust  il,  de  sorte  que 
son  ennuy  encores  récent  se  présenta  devant  ses  yeulx, 
telement  qu'il  luy  fut  impossible  tant  se  contenir  qu'elle 
ne  pleurast.  Toutesfois  ceste  tristesse  ne  fut  de  longue 
durée,  ny  aulcunement  apperceue,  car  chascun  s'amu- 

30  soit  à  regarder  et  escouter  les  deux  frères,  au  moyen 
dequoy  la  princesse  Oriane  se  retira  à  costé  pour  essuyer 
ses  yeulx,  tandis  que  Amadis  estant  à  gcnoulx  avec 
Galaor,  disoit  à  la  Royne:  Madame,  suivant  ce  qu'il  vous 

pleut  me  commander  au  partir  de  la  court,  je  vous  ay 
amené  ce  chevalier,  lequel  je  vous  présente  comme  bien 
vostre.  Vrayement,  respondit  elle,  vous  m'avez  fait  grand 
plaisir,  et  soit  le  tresbien  venu,  et  vous  aussi.  Puis  les 

5  embrassa.  Madame,  dit  le  Roy,  vous  me  ferez  tort  si 
vous  me  les  ostez  tous  deux.  Vous  avez  desja  Amadis, 
il  me  semble  que  vous  devez  estre  contente,  et  me  laisser 
le  seigneur  Galaor.  Certes  Sire,  respondit  elle,  vous  ne 
me  demandez   petite  chose,  mais,  s'il  luy  est  agréable, 

lo  vous  ne  serez  refusé,  encores  que  jamais  tel  présent  ne 
fut  donné  en  la  grand  Bretaigne.  Toutesfois  puis  que 
vous  estes  le  meilleur  Roy  qui  oncques  régna,  il  vous 
sera  bien  employé.  Puis  dit  à  Galaor  :  Seigneur  Galaor, 
qu'en    dites-vous  ?    Le     Roy    a    désir    de    vous    avoir, 

15  serez-vous  sien  ?  Madame,  respondit  il,  il  me  semble 
que  tout  ce  qu'ung  si  grand  seigneur  demande,  luy 
doit  estre  octroyé,  s'il  est  possible.  Vous  m'avez  icy 
pour  vous  obeyr  en  toutes  choses,  pourveu  que  ce  soit 
le  plaisir  de  monseigneur  mon  frère,  qui  a  toute  puissance 

20  sur  moy.  Il  me  plaist  tresbien,  dit  la  Royne,  que  vous 
faites  le  commandement  de  vostre  frère,  pource  que 
j'auray  promptement  (par  luy)  bonne  part  en  vous, 
comme  de  celuy  qui  est  mien.  Ouy  vrayement,  Madame, 
respondit  Amadis.    Puis  s'adressant  à  Galaor,    luy  dit  : 

25  Mon  frère,  obéissez  à  la  Royne,  je  vous  en  prie.  Monsei- 
gneur, respon[t'°Jdit  Galaor,  je  le  feray.  Et  puis  qu'il 
vous  a  pieu  me  donner  tant  de  puissance  sur  moy,  je 
me  metz  du  tout  à  sa  bonne  grâce,  pour  m'ordonner  et 
commander  ainsi  qu'il  luy  plaira.  Je  vous  mercie  de  bon 

jo  cueur,  dit  la  Royne,  vous  serez  donc  tout  présentement 
au  Roy.  Et  ce  disant  le  print  par  la  main,  et  le  feit  lever, 
puis  dit  au  Roy  :  Monsieur,  vous  avez  voulu  avoir  ce 
chevalier,  et  je  le  vous  donne,  par  tel  si,  que  je  vous 

supplie  de  l'aymer  et  bien  traicter  autant  qu'il  le  mérite, 
qui  ne  sera  peu.  Si  Dieu  m'ayde,  respondit  le  Roy,  je 
le  reçois,  et  vous  mercie  tous  deux  grandement,  vous 
asseurant  (Madame)  qu'il  s'appercevra  en  brief  combien 

5  je  l'ayme  et  estime  :  toutesfois  je  croy  qu'à  grand  peine 
pourroit  il  estre  autant  bien  voulu  de  moy  ne  d'aultres, 
qu'il  y  a  en  luy  de  valeur.  Lors  si  Amadis  eust  osé  parler, 
il  eust  voluntiers  debatu  au  contraire,  car  il  luy  estoit 
bien  advis  qu'il  aymoit  son  Oriane  plus  que  son  frerc 

lo  ou  aultre  n'eust  peu  valoir.  Ainsi  demeura  Galaor  au 
service  du  Roy,  duquel  oncqucs  puis  ne  se  sépara  pour 
querelle  qu'eust  Amadis,  comme  nous  déduirons  cy  après. 
Durant  ces  propos,  Oriane,  Mabile,  et  Olinde  s'estoient 
retirées  assez  loing  des  aultres  dames,  et  d'aultre  costé 

I)  Amadis  et  Agraies  dcvisoient  ensemble,  tandis  que  le  Roy 
et  la  Royne  entrelcnoient  Galaor,  parquoy  Mabile  appella 
son  frère,  et  luy  dit  :  Je  vous  prie  faites  approcher  ce  che- 
valier à  qui  vous  parlez,  et  que  nous  avons  tant  désiré. 
Lors    Agraies  retourna   où   il  avoit  laissé  Amadis,   qui 

30  faignoit  ne  se  soucier  d'approcher  d'elles,  et  luy  dit  : 
Monseigneur,  ces  dames  ont  envie  de  parler  à  vous,  et 
vous  prient  de  vous  approcher  d'elles.  Ce  qu'il  feit.  Or 
estoit  Mabile  prudente  et  advisée,  et  non  ignorant  avec 
quelles  médecines  elle  devoit  traicter  leurs  cueurs  pas- 

35  sionnez  :  parquoy  après  qu'elles  trois  luy  eurent  fait  la 
révérence,  et  luy  à  elles,  Mabile  print  Amadis,  et  le  pria 
s'asseoir  entre  elle  et  Oriane,  et  Agraies  tout  au  plus 
près,  joignant  de  la  belle  Olinde,  puis  dit  en  riant  : 
Encoresquc  je  soye  maintenant  entre  les  quatre  personnes 

30  que  j'ayme  le  plus,  si  ay  je  tant  affaire  ailleurs,  qu'il  me 
fault  vous  laisser.  Ainsi  demeurèrent  seulz  attentifz  chas- 
cun  de  gouverner  ce  qu'il  aymoit.  Lors  commença 
Amadis  à  deviser  à  sa  dame,  et  pensant  luy  déclarer  la 

grande  affection,  que  soubz  bonne  espérance  il  nourrissoit, 
l'amour  forte  et  extrême  luy  esta  entièrement  la  facilité 
du  parler  :  toutesfois  les  yeulx  usans  de  leur  office  sup- 
plirent  le  deffaultdela  langue,  rendant  bon  tesmoignaige 

5  à  celle  qu'ilz  rcgardoient,  combien  le  cueur  triste  et  lan- 
goureux estoit  transsi  par  trop  d'aise  et  de  plaisir.  Ce  que 
cognoissant  Oriane,  luy  print  secrètement  la  main  soubz 
son  manteau,  puis  luy  serrant  estroictement  les  dois,  luy 
dit   en    souspirant  ;  Mon    amy,  quelle   douleur,    quelle 

10  angoisse  me  donna  l'aultre  jour  ce  trahistre,  qui  apporta 
céans  nouvelles  de  vostrc  mort  ?  Croyez  que  oncques 
pauvrette  ne  fut  en  tel  péril  que  moy,  et  non  sans  cause  : 
car  jamais  femme  ne  feit  telle  perte  que  j'eusse  fait  en 
vous  perdant.    Et   tout  [CVl]  ainsi   que   je   suis    mieulx 

i;  aymée  que  nulle  aultre  vivante,  ma  fortune  m'a  tant 
favorisée  qu'elle  a  voulu  que  ce  soit  de  celuy  qui  vault 
mieulx  que  nul  qui  vive.  Lors  Amadis  baissa  la  veue  de 
honte  qu'il  eut  de  se  ouir  si  fort  louer  par  celle  à  qui  il 
estimoit  toutes  louanges  estredeues,  et  sentit  son  esperit 

20  tant  altéré  que  se  efforceant  de  respondre,  la  parole  luy 
mouroit  en  la  bouche,  dont  Oriane  s'appercevant  continua 
son  propos,  luy  disant  :  Mon  amy,  comme  seroit  il  pos- 
sible que  je  ne  vous  aymasse  plus  que  chose  du  monde, 
quand  ceulx  mesmes  qui  ne  vous  veirent  oncques  vous 

25  ayment  et  estiment  ?  et  moy  estant  celle  que  vous  aymez 
et  estimez  si  fort,  n'ay  je  bien  occasion  de  vous  aymer 
plus  que  moy  mesmes  ?  Sur  ma  foy,  madame,  respondit 
Amadis,  vostre  doulx  et  gracieulx  parler  est  souffisant 
pour  me  faire  mourir  de  mille   mors,  et  revivre  autant 

?o  de  fois.  Mais  quoy,  je  vous  supplie  pour  ceste  heure 
avoir  seulement  pitié  de  mon  extrémité  qui  me  rend 
encores  pire  que  mort,  pour  vous  aymer  trop  ardemment  : 
car  si  je  feusse  finy  comme  Arcalaus  rapporta,  telle  fin 


342  LE    PREMIER    LIVRE 

m'eust  esté  commencement  de  repos  et  grand  soulage- 
ment, si  elle  m'eust  appelle  premier  que  vous  cognoistre, 
combien  que  l'heure  de  votre  cognoissance  soit  ma  féli- 
cité entière.  Toutesfois  je  me  sens  en  telle  passion  qu'il 

5  seroit  impossible  que  mon  cucur  ne  feust  consumé  par 
ennuy,  sans  le  plaisir  qu'il  reçoit  en  vous  faisant  service, 
et  le  bien  aussi  que  vous  luy  faites  par  le  seul  souvenir 
que  vous  avez  de  moy.  Mais  la  nécessité  le  contrainct 
vous  supplier  avoir  de  luy  plus  de  mercy  qu'il  ne  mérite, 

10  et  le  traicter  par  recompense  non  méritée,  ains  selon  le 
besoing  qu'il  en  a  pour  tousjours  luy  augmenter  la  force 
de  vous  obeyr,  attendu  que  s'il  n'est  de  brief  secouru,  sa 
cruelle  fin  ne  peult  tarder.  Disant  ces  paroles  les  grosses 
larmes  tumboient  de  ses  yeuk,  qui  luy  couloient  le  long 

I)  de  la  face  sans  qu'il  les  pcust  contenir,  et  de  fait  il  se 
trouva  si  transsy,  que  si  amour  ne  l'eust  consolé  par 
l'espérance  dont  il  paist  et  entretient  ceulx  qu'il  tour- 
mente, l'ame  à  l'heure  mesme  se  feut  départie,  pour 
donner  plus  de  lieu  au  plaisir  qu'il  avoit  par  la  faveur 

2o  que  luy  faisoit  sa  dame,  luy  serrant  ainsi  les  dois  à  chas- 
cun  mot  qu'il  proteroit,  qui  portoit  certain  tesmoignaigc 
du  désir  qu'elle  avoit  de  luy  faire  meilleur  traictement, 
si  le  lieu  et  le  temps  quelquefois  le  permettoit.  Et  pour 
luy  en   donner  encores   plus  perfaicte   asseurance,  elle 

2<i  respondit  :  Las  mon  amy,  pour  Dieu  ne  me  tenez  jamais 
propos  de  vostre  mort,  car  le  penser  seulement  m'est 
insupportable,  comme  celle  qui  sçait  certainement,  que 
vous  mourant  elle  ne  pourroit  vivre  une  seule  heure 
après,   mesmes  que  si    je  treuvc    plaisir  en  ce   monde, 

îo  c'est  pour  vous  qui  y  vivez,  vous  asseurant,  mon  amy, 
que  je  suis  toute  certaine  de  ce  que  vous  m'avez  mainte- 
nant dit,  pource  que  par  moy  mesmes  j'en  ay  tait  la 
preuve,  endurant  tout  tel  tourment  que  vous  faites.  Et 

si  le  vostre  semble  plus  extrême,  ce  n'est  pour  aultre 
raison,  qu'estant  mon  vouloir  tout  tel  que  le  vostre,  et 
me  defFaillant  semblable  povoir  que  vous  avez,  pour 
mettre  en    effect  ce  [v°]  que  noz  deux  cueurs  désirent 

5  tant,  l'amour  et  la  douleur  se  manifestent  en  vous  plus 
extrêmes  qu'en  moy.  Mais  je  vous  prometz  ma  foy,  mon 
aray,  que  si  fortune  ou  nostre  mo3'en  ne  vous  monstre 
de  brief  chemin  pour  satisfaire  à  nostre  repos,  que  moy 
mesme  le  trouveray,  quoy  qu'il  en  puisse  advenir,  feust 

lo  haine  de  père,  de  mère,  et  de  tous  mes  parens  et  amys, 
car  il  me  seroit  impossible  de  plus  retarder  nostre  grand 
plaisir,  et  ainsi  endurer  et  désirer,  ayans  dequoy  nous 
exempter  et  estaindre  ce  grand  feu  qui  s'allume,  et  croist 
d'heure  à  aultre  en  noz  cueurs.  Las  combien  ce  propos 

15  pleut  à  Amadis  :  certes  ceste  espérance  grande  le  faisoit 
encores  plus  soufîrir,  et  telement  qu'il  ne  povoit  aultre 
chose  faire  que  regarder  la  princesse  d'ung  œil  si  piteux, 
qu'elle  mesmes  enduroit  oultre  sa  passion  partie  de  celle 
d' Amadis,  et  le  voyant  transporté,  meit  le  pied  sur  le  sien, 

20  luy  disanr  :  Las,  amy,  je  ne  sçay  pourquoi  vous  vous 
desconfortez  ainsi.  Je  vous  prie  ne  vous  ennuyer,  car  je 
vous  tiendray  ce  que  je  vous  ay  présentement  promis. 
Et  en  attendant  vous  ne  partirez,  s'il  vous  plaist,  de  la 
court,  car  le  Roy  veult  tenir  ces  jours   prochains   estât 

25  royal,  et  suis  seure  que  luy  et  la  Royne  vous  prieront  d'y 
assister,  sçachant  bien  que  votre  présence  honorera  si 
grande  compaignie.  Et  ainsi  qu'elle  donnoit  fin  à  son  pro- 
pos, la  Royne  appella  Amadis  qu'elle  feit  asseoir  joignant 
Galaor,  car  le   R03'  s'estoit  retiré.  Adonc  les  dames  se 

50  meirent  à  juger  de  la  différence  des  deux  frères  :  mais  ilz 
se  ressembloient  tant  bien  qu'elles  n'y  sceurent  que  con- 
trarier. Ains  furent  toutes  d'opinion  que  Dieu  les  avoit 
renduz  perfaitz   entre  tous  aultres  chevaliers,  feust  en 

beaulté,  noblesse,  bonté,  et  bonne  grâce,  et  de  visaige, 
et  corsaige  si  conformes,  qu'il  eust  esté  difficile  y  mettre 
diflerence,  excepté  que  Galaor  cstoit  ung  petit  plus  blanc, 
Amadis  de  plus  gros  osscmens,   les  cheveulx  crespes  et 
5     blonds,  et  le  visaige  plus  rouge  que  Galaor,  auquel   les 
aultres  dames  n'avoient  encores  parlé,  combien  qu'elles 
en  eussent  grand  désir.   Et  bien  s'en  apperceut  la  Royne, 
car  elle  luy  dit  :  Seigneur  Galaor,   ne  voulez-vous  pas 
veoir    ma    fille,    et    ces    aultres    damoyselles   qui   vous 
lo  regardent  de  si  bon  cueur  ?  Ouy  bien,  madame,  respon- 
dit  il,  si  c'est  vostre  plaisir.  Lors  se  leva  et  leur  vint  faire 
la  révérence,  et  elles  le  receurent  gracieusement,  puis  se 
meit  à  gcnoulx  les  entretenant  de  maintz  gracieulx  propos, 
durant  lesquelz  il  se  prit  à  contempler  l'excellence  de 
li  madame  Oriane  :  et  la  voyant  tant  belle,  estima  qu'il 
scroit  impossible  qu'elle  peust  estre  seconde  à  créature 
vivante,  jugeant  en  son  esprit  que  ceste  seule  occasion 
avoit  ainsi  arresté  Amadis  son  frère  en  la  court  du  Roy 
Lisuart.    Ce   pendant  les  dames  luy  disoient  :  Seigneur 
20  Galaor,   vous  soyez  le   tresbicn    venu    par   deçà.  Et  les 
aultres  :  Mon  cousin,  quand  il  vous  plaira,  vous  cognois- 
trcz  que  je  suis  de  voz  meilleures  parentes  et  amyes.  Et 
il    leur   respondit  :  Mes    dames,  je    vous   mercie  toutes 
aftectueusement  du  bon  traictement  que  vous  me  faites, 
2-,  duquel  je  suis  en  partie  redebvable  à  monseigneur  Ama- 
dis, car  [C\'II]sans  luy  qui,  par  amour  ou  par  force,  renge 
tous  aultres  chevaliers  à  luy  obéir,  je  n'eusse  de  cinq  ans 
receu  en  ceste  court  tant  grande  faveur  et  bon   recueil 
que  l'on  m'y  faist,  n'estant  délibéré  de  plus  tost  y  entrer. 
30  Bien  s'apperceut   Galaor,  que  parlant  d'Amadis  Oriane 
avoit  changé  couleur,  et  qu'elle  ne  se  peult  contenir  de 
souspirer  :  parquoy  tint  la  suspicion  précédente  qu'il  en 
avoit  euTc],  pour  chose  véritable,  ce  qu'il  dissimula  sai- 

gement.  Et  sur  ces  entrefaites  le  R03'  retourna  à  la  Royne, 
qui  se  meit  à  rire  et  deviser  avec  eulx,  monstrant  lîieilleur 
visaige  qu'il  n'avoit  fait  de  long  temps,  à  ce  que  chascun 
eust  part  du  plaisir  qu'il  avoit   pour   le  retour  d'Amadis 

5  et  de  son  frère  :  lesquelz  peu  après  il  emmena  quand  et 
luy  en  la  salle,  où  l'on  avoit  couvert  pour  le  soupper, 
et  leur  commanda  d'eulx  asseoir  en  une  table  dressée 
toute  exprès,  avec  Agraies  et  Galvanes  seulement.  Et 
tout  ainsi  que    eulx  quatre  furent  pour  lors   séparez    de 

10  tous  les  aultres,  aussi  se  trouvèrent  ilz  depuis  ensemble 
en  maintz  travaulx  et  dangers  infiniz,  qu'ilz  endurèrent 
voluntiers  pour  la  grand  amour  qu'ilz  avoient  l'ung  à 
l'aultre,  et  telle,  qu'encores  que  don  Galvanes  n'eust 
aulcune  affinité  de  parentaige  qu'avec  Agraies,  ce  nonobs- 

I)  tant  Amadis  et  Galaor  ne  l'appelloient  aultrement  que 
leur  oncle,  et  luy  ses  nepveux,  qui  fut  cause  d'accroistre 
beaucoup  [l'jhonneur  et  réputation  de  luy,  ainsi  que  suy- 
vant  l'histoire  il  sera  fait  mention. 


Comme  le  Roy  Lisuart  s'en  partit  de  Vindilisora  pour 
20      aller   en  sa  bonne   cité    de   Londres  tenir  court 

ROYALLE. 

CHAPITRE  XXXII 

Au  commencement  de  ce  livre  a  esté  fait  ample  men- 
tion, comme  nostre  Seigneur  par  sa  bonté  appella 
25  Lisuart  au  royaulme  de  la  grand  Bretaigne,  le  rendant 
peu  après  de  prince  déshérité,  Roy  paisible  d'une  telle 
monarchie,  par  la  mort  et  trespas  de  Falangaris  son  frère 
aisné,   qui    en    mourut   Roy,    sans   avoir   aulcuns  hoirs 

procréez  de  son  corps.  Semblablement  comme  il  fut  par 
tout  le  monde  réputé  si  grand  seigneur  que  maintz  che- 
valiers vindrent  de  diverses  contrées  estranges  pour  le 
servir,    ne    s'estimans  heureulx   s'ilz  n'avoient  le  moyen 

S  d'eulx  nommer  chevaliers  de  sa  maison.  Mais  quelque 
temps  après  (ou  pource  que  ce  Roy  fortuné  en  oublia 
celuy  qui  luy  avoit  tant  fait  de  bien,  ou  peult  estre  que 
telle  fut  la  permission  divine),  le  Seigneur  Dieu  permist 
que  ce  royaulme  tant  felicisse  tumbast  en  persécution,  et 

lo  que  l'illustration  du  bon  Roy  Lisuart  se  troublast  et 
ob[T/oiscursist,  pour  donner  cognoissance  que  luy  seul 
est  seigneur  et  Roy  de  toutes  créatures  vivantes,  lequel 
les  eslieve  ou  abisme  comme  il  luy  plaist,  ainsi  que  vous 
entendez  maintenant.  Car  ce  Roy  Lisuart  ayant  conclud 

15  de  tenir  la  plus  haulte  et  excellente  court,  que  eust 
oncques  tenue  Roy  en  la  grand  Bretaigne,  commanda  que 
au  cinquiesme  jour  ensuyvant  tous  les  seigneurs  de  son 
royaulme  se  trouvassent  à  Londres,  pour  adviscr  sur 
Testât  de  la  chevalerie,  qu'il   avait  délibéré  maintenir  et 

20  accroistre  au  plus  grand  honneur  qu'il  luy  seroit  possible. 
Mais  au  lieu  mesme  où  il  estimoit  que  la  plus  part  du 
monde  luy  deust  rendre  obéissance,  survindrent  les  pre- 
mières eschauguettes  de  fortune,  qui  meirent  sa  personne, 
et  estatz   en  trcsgrand  danger  d'estre  ruynez  et  perduz, 

25  ainsi  qu'il  vous  sera  recité.  Partant  doncques  le  Roy 
Lisuart  de  Vindilisora,  et  toute  la  court  pour  venir  à 
Londres,  c'estoit  chose  admirable  de  veoir  la  multitude 
des  seigneurs,  dames  et  damoyselles  qui  les  suyvoient, 
mesmemcnt   de   tant  de  jeunes   gentilz    hommes   qui  y 

50  estoient  venuz,  les  ungs,  pour  veoir  la  magnificence,  les 
aultres  pour  faire  service  à  leurs  amyes  et  ne  tenoit  on 
propos  que  d'esbatz  et  passe  temps  nouveaulx.  Or  avoit 
le  Roy  ordonné  pour  plus  magnifier  sa  court,  que  nul 

ne  logeast  dens  la  ville,  ains  que  chascun  feit  tendre 
son  pavillon  sur  la  grand  prarie,  le  long  des  rivières  et 
ruiseaux,  pour  éviter  l'extrême  chaleur  qu'il  faisoit  lors. 
Ce  qui  fut  fait,  au  moyen  dequoy  il  sembloit  proprement 

5  d'ung  camp,  où  la  plus  part  du  monde  s'estoit  assemblée. 
Toutesfois,  pource  que  le  Roy  y  arriva  deux  ou  trois 
jours  devant  la  feste,  il  s'en  alla  descendre  au  pallais, 
accompaigné  seulement  de  la  Royne,  Amadis,  Galaor, 
Agraies,  don  Galvanes,  et  quelques  autres  des  plus  favo- 

10  risez,  et  le  demeurant  se  retira  en  la  prarie,  ainsi  que 
les  fourriers  a  voient  departy  les  quartiers.  A  son  arrivée 
furent  faitz  plusieurs  sortes  d'esbatemens,  qui  continuèrent 
tant  que  fortune  (ennuyée  de  l'aise  de  ce  bon  Roy)  les 
changea  en  pleurs  et  diversitez  d'ennuys,  par  le  moyen 

15  d'ung  seigneur,  non  pas  vassal  du  Roy,  mais  plus  son 
voisin  que  grand  amy,  nommé  Barsinan,  homme  opulent 
en  richesses,  et  peu  garn)'  de  vertus,  lequel  s'y  vouloit 
trouver,  pour  la  raison  qui  vous  sera  présentement 
deduicte.  Ce  paillard,  duquel  je  vous  parle,  estoit  seigneur 

20  d'ung  pays  nommé  Sansuegue,  et  fort  familier  d'Arca- 
laus  l'enchanteur,  lequel  peu  devant  s'estoit  retiré  vers 
luy,  et  luy  avoit  tenu  tel  propos  :  Monseigneur,  l'envie 
grande  que  j'ay  de  vous  faire  service  m'a  fait  trouver  le 
moyen,  s'il  ne  tient  à  vous,  de  vous  rendre  en  brief  le 

25  royaulme  de  la  grand  Bretaigne  paisible  entre  voz  mains, 
sans  beaucoup  vous  bazarder,  ne  entrer  en  despense. 
Quand  Barsinan  qui  estoit  homme  ambicieux,  entendit 
parler  Arcalaus  qui  promettoit  le  faire  Roy,  s'il  vouloit, 
luy  respondit  :  Par  dieu,  mon  amy  Arcalaus,  si  tu  povois 

50  faire  ce  dont  tu  te  vantes,  je  ne  craindrois  à  y  bazarder 
ma  personne,  et  moins  la  despense,  si  j'y  veois  l'ache- 
minement [CVIII]  facile.  Il  est  aisé,  dit  Arcalaus,  et 
présentement  je  vous  en  declaireray  le  moyen,  pourveu 

que  vous  me  jurez,  qu'après  que  vous  y  serez  parvenu, 
me  ferez  superintendent  et  grand  maistre  de  vostre  mai- 
son. Ouy,  par  dieu,  respondit  Barsinan,  et  mieulx  encores. 
Or  voicy  le   poinct,   dit  Arcalaus  :  le  Roy  Lisuart  a  fait 

5  publier  qu'à  ceste  festc  de  Septembre  il  tiendra  court 
royalle,  en  laquelle  vous  yrez  accompaigné  de  bon 
nombre  de  chevaliers.  Lors  je  feray  tant  que  je  l'emme- 
neray  prisonnier,  si  à  propos,  qu'il  ne  pourra  estre 
secouru  de  nul  homme  vivant,  et  par  mesme  moyen  je 

10  feray  enlever  sa  fille,  laquelle  vous  prendrez  à  femme. 
Ce  fait,  [je^  vous  envoiray  la  teste  du  Roy.  Ainsi,  puis 
que  la  princesse  est  droicte  héritière,  et  vous  estant  son 
mary,  bien  accompaigné  comme  je  vous  ay  dit,  aisément 
vous  saisirez  le  royaulme,  et  ne   trouverez   aulcim   qui 

15  vous  contredie.  Certes,  respondit  Barsinan,  si  telle  entre- 
prise povoit  avoir  bonne  yssue,  je  te  ferois  le  plus  riche 
et  puissant  qui  fut  oncques  en  ton  lignaige,  voire  le 
premier  de  ma  maison.  Il  suffit,  dit  Arcalaus,  vous  vous 
appercevrez  de  brief  que  j'entreprendz  peu  souvent  que 

^"  je  n'exécute.  Mais  ne  faillez,  comme  je  vous  ay  dit,  de 
vous  trouver  à  ceste  assemblée  de  Londres.  Et  pour  ceste 
occasion  ce  Barsinan  vint  vers  le  Roy  Lisuart,  faignant 
que  ce  fut  pour  luy  faire  honneur  :  parquoy  le  Roy 
envoya  au  devant  de  luy  maintz  chevaliers  pour  le  rece- 

2 ,  voir  comme  son  amy,  et  d'advantaige  luy  feit  pourveoir 
de  logis  et  de  tout[cl  aultrc  chose  qu'il  pensa  luy  estre 
nécessaire.  A  son  arrivée  vint  descendre  au  palais  et 
veoir  le  Roy,  auquel  il  dit  :  Sire,  estant  adverty  de  la 
magnificence  que  vous  délibérez  tenir  en  vostre  court, 

3<^  aussi  de  tant  de  bons  clievalicrs  et  baux  hommes  qui  s'y 
doivent  trouver,  j'ay  pensé  à  ce  jour  vous  venir  visiter  et 
faire  honneur  de  ma  personne,  non  comme  vostre  vassal 
ou  sLibject,  ne  tenant  mes  pays  que  de  Dieu  et  de  l'espée, 

mais  comme  vostre  bon  voisin  et  amy,  si  vous  plaist. 
Vrayement,  respondit  le  Roy,  vous  me  faites  honneur  et 
grand  plaisir.  Et  suis  tresaisc  de  la  peine  que  vous  avez 
voulu  prendre,  de  vous  trouver  en  si  bonne  compaignie, 

5  vous  asseurant,  seigneur  Barsinan  mon  amy,  que  je  le 
recognoistray  envers  vous,  en  ce  que  je  pourray,  et  qu'il 
s'offrira  :  car  je  vous  estime  l'ung  de  mes  meilleurs  amys. 
Sire,  dit  Barsinan,  vous  avez  raison,  vous  asseurant,  sur 
ma  foy,  que  tant  que  je  vivray,  je  seray  prest  à  vous 

10  conseiller  en  voz  affaires,  ainsi  que  de  long  temps  j'ay  le 
désir.  Ha  le  trahistre,  il  n'en  mentoit  de  mot.  Mais  le 
bon  Roy  ne  l'entendoitpas,  qui  l'en  remercia  de  bien  bon 
cueur,  et  pour  luy  faire  encores  plus  d'honneur,  se  des- 
logea de  son  pallais  pour  le  mieulx  loger,  se  retirant  avec 

15  la  Roy  ne  hors  la  ville  en  ses  tentes  et  pavillons,  qu'il 
avoit  fait  dresser  en  la  prarie.  Toutesfois  au  paravant  il 
luy  feit  entendre  entièrement  l'entreprise  qu'il  avoit  déli- 
bérée, et  l'occasion  de  la  grande  assemblée  qu'il  avoit 
faite,   luy  declairant  par  nom  et  surnom  ses  chevaliers 

20  plus  recommandez,  leurs  prouesses  et  haultes  entreprises, 
entre  lesquelz  il  n'oublia  Amadis  et  Ga[f<'jlaor.  Car, 
disoit  le  Roy  en  les  luy  monstrant  :  mon  grand  amy,  je 
vous  puis  asseurer  qu'il  seroit  quasi  impossible  qu'il  y 
eust  plus  de    hardiesse  accompuioné    de    ce    qu'il    est 

25  requis  à  bonne  chevalerie,  qu'il  y  a  en  ces  deux.  Et  tant 
furent  sur  ces  propos,  que  chascun  se  retira,  le  Roy  aux 
tentes  et  Barsinan  au  pallais.  Mais  depuis  qu'il  eut  ouy 
parler  le  Roy,  et  cogncu  sa  puissance,  mcsmes  l'amour 
et  obéissance  que  luy  portoient  tant  de  grandz  princes  et 

îo  aultres  ses  vassaulx,  il  luy  fut  impossible  avoir  repos  en 
son  esprit,  et  quelque  fois  se  repentoit  de  la  folle  entre- 
prise qu'il  avoit  faite,  cognoissant  estre  chose  trop  mal 
aisée  à  exécuter,  puis  tout  à  coup  changcoit  propos  sans, 

toutesfois,  povoir  riens  resouldre  :  car  il  n'avoit  plustost 
une  opinion,  que  soudain  il  ne  s'en  representast  une 
aultre  devant  les  yeulx.  Et  ainsi  variant,  arresta  que,  puis 
qu'il  estoit  venu  si  avant,  essayeroit  la  fortune,  laquelle 

5  souvent  appelle  les  moyens  quand  l'on  les  repute  plus 
absentez.  Et  en  ceste  délibération  s'endormit  jusques  au 
lendemain  matin  qu'il  vint  trouver  le  Roy  desja  prest  et 
paré  de  son  vestement  royal,  comme  il  s'accoustroit  en 
telles  assemblées  et  la  pluspart  de  tous  ces  chevaliers  qui 

10  l'accompaignoient  :  car,  le  jour  précèdent,  il  leur  avoit 
commandé  ainsi  le  foire,  pource  qu'il  vouloit  commencer 
sa  court  dès  le  poinct  du  jour  pour  la  rendre  plus  per- 
faite.  Lors  manda  à  la  Royne  qu'elle  luy  envoyast  la 
couronne  que  le  chevalier  luy  avoit  laissée,  et  qu'elle 

15  vesti[s]t  le  manteau  qui  luy  fut  apporté  quand  et  quand  : 
parquoy  la  bonne  dame  envoya  quérir  le  coffret  où  elle 
pensoit  les  trouver,  mais  elle  feut  deceue  :  car  l'ayant 
ouvert,  ne  trouva  aulcune  chose  dedens,  dont  elle  feut 
trop  esbahie  d'autant  qu'elle  ne  s'estoit  fiée  de  la  clef  à 

20  créature  vivante  qu'à  elle  mesme,  l'ayant  tousjours  gardée. 
Toutesfois  voyant  qu'il  n'y  avoit  remède,  le  feit  sçavoir 
au  Roy,  lequel,  pour  desplaisir  qu'il  en  eut,  n'en  feit 
semblant,  ains  s'en  vint  trouver  la  Royne,  à  laquelle  il 
dit   :    Madame,   je    m'esbahis  comme  vous  avez  si  mal 

25  gardé  ce  qui  nous  estoit  tant  convenable  à  tel  jour,  et 
baillé  soubz  bien  estrange  condition.  Monsieur,  respondit 
elle,  je  ne  sçayque  vous  en  dire,  sinon  que  j'ay  trouvé  le 
coffret  formé,  duquel  j'ay  moymesmes  gardé  la  clef,  sans 
qu'aultre  la  maniast  jamais.  Tant  y  a,  que  ceste  nuict  en 

30  dormant  il  m'a  semblé  qu'il  est  venu  à  moy  une  damoy- 
selle,quim'a  dit  que  je  le  luy  monstrassc,cc  que  j'ay  fait, 
puis  m'en  a  demandé  la  clef,  laquelle  je  lui  ay  baillée, 
et  l'a  ouvert,  prins  le  manteau  et  la  couronne  :  ce  fait, 

il  m'a  esté  advis  qu'elle  l'a  refermé,  et  remis  la  clef  où 
je  l'avois  prinse.  Lors  s'est  vestue  du  manteau,  mettant 
la  couronne  sur  son  chef  qui  luy  seoit  tant  bien,  que  je 
prenois   grand   plaisir  à  la  regarder,    et  me   disoit  que 

5  celuy  ou  celle  à  qui  elle  sera,  régnera  devant  cinq  jours 
en  la  terre  d'ung  puissant  Roy,  qui  à  présent  travaille 
fort  de  la  garder  et  d'en  conquérir  d'aultres.  Adonc  je 
luy  ay  demandé  qu'il  estoit,  et  elle  me  respondit  :  Vous 
le  sçaurez  au  temps  que  je  vous  dis.  Et  ce  disant,  s'est 

10  esvanouye  de  moy  avec  la  couronne  et  le  manteau.  Mais 
sur  ma  [CIX]  foy,  je  ne  sçay  si  ceste  vision  m'est  venue 
en  dormant,  ou  si  elle  est  vraye.  Lors  fut  le  Roy  plus 
esbahy  que  devant,  et  luy  respondit  :  Madame,  je  vous 
prie  dissimulez  le  tout,  et  n'en  parlez  à  personne.  Puis 

15  la  print  par  la  main,  et  sortirent  dehors  de  la  chambre  : 
parquoy  vindrent  chevaliers,  dames  et  damoyselles  les 
accompaigner  au  lieu  ordonné  pour  les  cérémonies  du 
jour,  où  ilz  trouvèrent  deux  chaises  de  parementz,  dens 
lesquelles  ilz  s'assirent,   environnez,  le   Roy   de   gentilz 

20  hommes,  et  la  Royne  de  maintes  belles  femmes.  Or  avoit 
le  Roy  ordonné,  que  tout  au  plus  près  de  sa  personne  se 
tinssent  Amadis,  Galaor,  Agraies  et  Galvanes  sans  terre 
et  au  derrière  le  Roy  Arban  de  Norgalles,  armé  de  toutes 
pièces,  tenant  l'espée  nue  au  poing,  accompaigné  de  deux 

25  cents  chevaliers  pour  sa  garde  :  puis  fut  crié  par  les 
heraulx  de  faire  silence.  Mais  ainsi  que  le  Roy  vouloit 
parler,  se  présenta  une  tresbelle  damoyselle  richement 
vestue  et  parée,  et  avec  elle  douze  aultres  damoyselles,  toutes 
accoustrées  de   mesme  sorte  :  car  en  ce  temps  estoit  la 

30  coustume  des  grans  seigneurs  et  dames  de  mener  leurs 
gens  en  telles  assemblées,  vestuz  comme  leur  propre 
personne  sans  qu'il  y  eust  auculne  différence.  Lors  ceste 
belle  damoyselle  adressant  sa  parole  au   Roy,  luy  dit  : 


352  LE    PREMIER    LIVRE 

Sire,  je  vous  supplie  tresliumblcmcnt  me  donner  audience, 
puis  me  faire  raison  d'un  différent  que  j'ay  à  l'encontre 
de  ce  chevalier  que  je  voy  joignant  vostrc  Majesté.  Et  ce 
disant  monstra  Amadis,  J'ay,  dit  elle,  bien  long  temps 
5  esté  requise  par  Angriote  d'Estravaus  qui  est  en  ceste 
assemblée  d'estrc  sa  femme.  Adonc  recita  par  le  menu 
comme  le  tout  esloit  advenu,  et  pour  quelle  raison  elle 
luy  avoit  fait  garder  le  val  des  Pins  :  où  quelque  temps 
après  survint  ung  chevalier  nommé  Amadis,  lequel  le  luy 

lo  feit  par  force  d'armes  habandonner.  Toutesfois  j'ay 
entendu  que  ilz  se  partirent  d'ensemble  amys,  et  que 
cest  Amadis  luy  promit  qu'à  son  povoir  il  fera  que 
Angriote  m'aura  pour  sa  femme,  dequoy  estant  advertic 
me   retiray  en   ung   mien  chastcau,  auquel  je  mis  telle 

I)  garde,  et  si  forte  coustume  qu'il  me  sembloit  impos- 
sible que  nul  chevalier  estrange  y  peust  entrer  par  force. 
Puis  recita  la  manière  ainsi  que  cy  devant  a  esté  déclairé. 
Mais  Sire,  ce  chevalier  y  survint,  et  feit  tant  de  devoir 
qu'il  força  les  gardes  et  la  coustume  de  la  forteresse.  (Or 

20  parloit  elle  d'Amadis  qu'elle  ne  cognoissoit,  et  ne  pensoit 
que  ce  feust  il.)  Toutesfois  peu  après  qu'il  y  fut  entré,  il 
me  promit,  sans  contraincte,  qu'à  son  povoir  il  essaye- 
roit  que  Amadis  se  deporteroit  de  la  promesse  qu'il  avoit 
faite  à  Angriote.  Mais  à  l'heure  mesnie  il  eut  gros  com- 

21  bat  contre  ung  mien  oncle  que  voicy  présent,  lùdeclaira 
pour  quelle  cause  ce  fut,  aussi  ce  qu'il  en  advint.  Et 
quand  elle  monstra  Gasinan,  duquel  elle  parloit,  et  que 
l'on  entendit  qu'il  avoit  si  hardiment  osé  combatre 
Amadis,  chascun  l'estima  grandement.   Or  Sire,  dit  elle, 

}o  la  fin  de  leur  meslée  fut  telle,  que  mon  oncle  demeura 
vaincu  prcst  à  perdre  la  vie,  si  je  n'eusse  requis  ce  che- 
valier de  la  luy  saulver,  ce  qu'il  m'accorda,  soubz  con- 
dition que  je  me  trouverois  à  la  première  [î"]  court  que 

vostre  majesté  tiendroit,  où  je  luy  donneroys  ce  qu'il  me 
demanderoit.  A  ceste  cause  me  voicy  présente  pour  y 
satisfaire  et  le  semondre  de  la  sienne.  Lors  se  leva 
Amadis,  et  dit  :  Sire,  la  damoyselle  vous  a  fait  entendre 

5  la  vérité  tant  des  promesses  que  des  combatz,  pourtant 
je  suis  tout  prest  de  faire  que  Amadis  se  départira  de  ce 
qu'il  promist  à  Angriote,  pourveu  qu'elle  satisface  à  ce 
qu'elle  est  tenue.  En  ma  conscience,  respondit  elle,  si 
vous  faites  ce  que  vous  dites,  vous  ferez  beaucoup  pour 

lo  moy.  Et  pour  vous  faire  cognoistre  que  je  suis  preste 
d'accomplir  ce  que  je  vous  ay  promis,  demandez  ce  que 
vous  vouldrez  :  car,  s'il  m'est  possible,  je  le  vous  donne- 
ray.  Je  ne  vous  demande  aultre  chose,  respondit  Amadis, 
sinon   que  vous    recevez    Angriote   pour    vostre  mary, 

15  l'aymant  ainsi  qu'il  vous  ayme.  Ha  Dieu  (s'escria  la 
dame),  qu'esse  que  vous  dites  ?  Ma  damoyselle,  dit 
Amadis,  je  vous  prie  que  vous  mariez  avec  tel  homme, 
qui  se  doit  marier  avec  une  si  belle  damoyselle  que  vous 
estes.    Certes    chevalier,    respondit    elle,    c'est   tresmal 

20  entretenu  la  promesse  que  vous  me  teistes.  Je  ne  vous 
ay  promis,  dit  Amadis,  chose  que  je  ne  vous  tienne,  car 
si  je  me  suis  obligé  à  vous  de  faire  tenir  quite  Amadis, 
de  la  promesse  qu'il  a  faite  à  Angriote,  je  le  fais  en  cecy. 
Je  suis  Amadis,  qui  revocque  le  don  que  je  luy  ay  promis  : 

2')  ainsi  je  demeure  satisfait  envers  vous,  et  si  veulx  que 
vous  le  recevez  à  mary,  et  pourtant  je  m'acquite  à  vous 
deux  par  mesme  moyen.  Comment,  respondit  elle,  est  il 
possible  que  vous  soyez  cest  Amadis,  duquel  la  renom- 
mée est  si  grande  ?  Ouy  certes,  dit  le  Roy.  Ha  ha,  chetive 

30  que  je  suis,  respondit  elle,  maintenant  je  cognois  bien 
que  par  art  ne  science  la  personne  ne  peult  éviter  ce  qui 
est  ordonné  de  Dieu.  Car  j'ay  fait  tout  le  possible  pour 

Amadis  de  Gaule,  I.  2} 

me  départir  d'Angriote,  non  pour  mal  que  je  luy  vueille, 
ou  pour  ne  cognoistre  que  sa  grand  valeur  mérite,  et 
d'advantaige,  mais  pourestre  mon  propos  tel,  que  vivant 
en  toute  chasteté,  ne  me  voulois  rendre  de  libre  damoy- 
5  selle  femme  subjecte  :  et  à  l'heure  que  j'estimois  estre 
de  luy  plus  eslongiiée,  je  m'en  suis  trouvée  si  près, 
comme  chascun  peult  veoir.  Amye,  respondit  le  Roy,  si 
Dieu  m'ayde,  vous  eu  devriez  estre  joyeuse  :  car  vous 
estes  belle,  et  riche,  et  luy  beau  chevalier  et  jeune,  et  si 

lo  vous  estes  riche  en  biens,  il  est  en  bonté,  et  vertu,  tant 
aux  arme:  qu'en  toutes  aultres  bonnes  conditions  requises 
à  chevalier  :  pourtant  je  treuve  bien  conforme  vostre 
mariaige  ensemble,  et  croy  qu'il  n'y  a  celuy  en  ceste 
court  qui  ne    soit  de  mon  opinion.   Lors    la  damoyselle 

15  s'aJressant  à  la  Royne,  luy  dit  :  Madame,  vous  estes 
estimée  l'une  des  meilleures  et  des  plus  saiges  princesses 
du  monde,  je  vous  supplie  treshumblement  me  conseil- 
ler que  je  dois  faire.  Damoyselle  m'amye,  respondit  la 
Royne,  selon  la  réputation  que  Angriote  a  acquise  entre 

20  les  bons,  il  mérite  bien,  non  seulement  estre  opulent  en 
richesses,  mais  estre  aymé  de  quelque  dame  qu'il  voul- 
droit  choisir.  Comment,  dit  Amadis,  n'estimez  que  par 
accident,  ou  par  affection,  j'aye  fait  ceste  pro[CX]messe 
à  Angriote.  Par  dieu,   si   l'ung  des  deux  me    l'avoit  fait 

25  faire,  vous  me  devriez  plus  blasmer  de  foUie,  que  reputer 
vertueux  :  mais  ayant  expérimenté  sa  grand  valeur  et 
hardiesse  (qui  n'a  esté  sans  me  couster  trescher)  et  sça- 
chant  certainement  l'amour  et  affection  qu'il  vous  porte, 
il  m'a  semblé  juste,  que  non  seulement  moy,  mais  tous 

30  ceulx  qui  bien  le  cognoissent,  dévoient  procurer  de  vous 
trouver  à  tous  deux  remède,  à  luy  de  l'extrême  passion 
qu'il  enduroit  pour  vous,  et  à  vous  en  vous  [en]  donnant 

la  cognoissance.  Sur  mon  Dieu,  respondit  elle,  j'ay  tant 
ouy  parler  de  la  loyaulté  dont  vous  usez  à  chascun,  que 
je  suis  seure  que  vous  ne  vouldriez  dire  (devant  tant  de 
gens  de  bien)  aultrement  que  la  vérité  :  parquoy  suyvant 

5  vostre  conseil,  et  le  vouloir  du  Roy  et  de  la  Royne,  je 
feray  tout  aultrement  que  je  n'avois  délibéré,  et  suis 
preste  d'accomplir  tout  ce  que  vous  adviserez.  Lors  la 
print  Amadis  par  la  main,  et  appella  Angriote,  lequel  se 
présenta  avec  bonne  trouppe  de   chevaliers  ses  parens, 

lo  puis  luy  dit  Amadis  :  Amy  Angriote,  je  vous  promis  que 
de  tout  mon  povoir,  j'essayerois  de  vous  faire  avoir 
vostre  amye,  dites  moy  maintenant  si  c'est  ceste  damoy- 
selle.  Vrayement,  respondit  Angriote,  elle  est  ma  dame 
et  celle  seule  à  qui  je  suis.   Or   je  la    vous  donne,   dit 

iS  Amadis,  par  tel  convenant  que  vous  serez  mariez  ensemble, 
et  l'aymerez,  et  honorerez  comme  elle  le  mérite.  Mon- 
seigneur, respondit  il,  je  vous  mercie  de  bon  cueur,  et 
feray  tout  ainsi  que  vous  le  dites.  A  l'heure  le  Roy  fait 
appeller  l'evesque  de  Salerne,  qui  les  conduit  en  l'Eglise 

20  où  il  les  espousa  en  la  présence  de  plusieurs  grans  sei- 
gneurs :  ce  fait  entrèrent  en  la  ville,  011  les  nopces  furent 
célébrées  à  la  plus  grand  triumphe  dequoy  l'on  se  peult 
adviser.  Parquoy  nous  povons  bien  dire,  que  non  les 
hommes,  mais  Dieu  seul   conduict  ce    mariaige,    ayant 

25  cogneu  la  continence,  et  honnesteté,  de  laquelle  Angriote 
avoit  tousjours  usé  envers  ceste  dame  :  car  encores 
qu'elle  eust  esté  en  son  povoir,  jamais  ne  luy  voulut 
faire  force,  peur  avoir  d'elle  ce  qu'il  desiroit  le  plus, 
ains  résista   à  sa  volunté    desordonnée.  Et  d'advantaige 

30  pour  luy  faire  cognoistre  de  combien  il  [l'Jaymoit,  vou- 
lut à  sa  prière  tant  faire,  qu'en  luy  obéissant  il  en  cuida 
(sans  l'avoir  mérité)  perdre  la  vie,  lors  qu'il  se  combatit 
contre  Amadis. 

Comme  le  Roy  Lisuart  voulut  avoir  l'advis  des 
princes  et  seigneurs  sur  ce  qu'll  avoit  affaire,  pour 
au  plus  iiault  exalter  et  entretenir  chevalerie. 

CHAPITRE    XXXIII 

5  [v°]  Estant  la  conclusion  de  ce  mariaige  arresté[e], 
pource  que  le  bruict  fut  grand  à  cause  de  la  diversité  des 
opinions  qu'il  y  eut  (ainsi  qu'il  advient  communément  en 
tel  cas)  le  Roy  feit  commander  silence  par  ses  heraulx. 
Lors  chascun  fut  ententif  d'escouter  ce  qu'il  vouloit  dire 

îo  et  commença  tel  propos  :  Mes  amys,  nul  de  vous  n'est 
ignorant  les  grâces  qu'il  a  pieu  à  nostre  Seigneur  me 
faire  me  rendant  le  plus  grand  seigneur  terrien  qui  soit 
aujourdhuy  en  toutes  les  isles  de  l'Océan  :  parquoy  il 
me  semble  raisonnable,  que  tout  ainsi  que  nous  sommes 

»5  en  ces  pays  les  premiers,  que  aussi  nous  ne  soyons 
seconds  à  nul  aultrc  prince,  pour  luy  en  rendre  grâces 
immortelles  par  bonnes  et  vertueuses  œuvres,  ausquelles 
nous  devons  arrester.  A  ceste  cause  je  vous  prie  et 
commande  (d'autant  que  les  Roys  sont  chefz  des  monar- 

20  chies,  et  vous  les  membres)  que  vous  advisez  tous 
ensemble  à  me  conseiller  en  voz  consciences  sur  ce 
qu'il  vous  semblera  pour  le  meilleur  que  je  dois  faire, 
tant  pour  le  soulagement  de  mes  subjectz,  et  pour  Ten- 
tretenement  et  augmentation  de  nostre  estât,  vous  asseu- 

23  rant  (mes  amys)  que  je  suis  délibéré  de  vous  croire, 
comme  mes  loyaulx  et  fidèles  subjectz  :  pourtant  je  vous 
prie  derechef,  que  sans  aulcune  crainte  chascun  advise 
particulièrement  et  en  gênerai  à  ce  qu'il  vous  semblera 
nous  debvoir  estre  plus  recommandé.  Puis  se  teut.  Lors 

Barsinan,  seigneur  de  Sansuegue,  fut  prié  par  tous  les 
assistans  d'opiner  et  ce  feirent  ilz,  non  pour  aultre  raison, 
que  pource  que  le  Roy  vouloit  que  l'on  luy  fcit  le  plus 
d'honneur  que   l'on  pourroit.  Parquoy  après   plusieurs 

,  excuses  par  luy  mises  en  avant,  se  leva  de  son  siège,  et 
faisant  une  grande  révérence,  dit  ainsi  :  Puis  qu'il  vous 
plaist  que  je  die  le  premier  ce  qu'il  me  semble,  je  sup- 
plieray  treshumblement  le  Roy  et  la  compaignie  de  par- 
donner à  mon  ignorance,  après  l'avoir  deuement  remer- 

lo  cié  de  l'honneur  qu'il  luy  a  pieu  me  faire.  Mais  il  me 
semble  soubz  son  tresbon  plaisir  et  meilleur  advis  de 
tous  vous  aultres  messeigneurs,  que  nous  nous  devons 
retirer  à  part  hors  la  présence  de  sa  majesté  à  ce  que 
chascun  de   nous   puisse  plus  librement  et  sans  pallier 

1)  dire  ce  que  meilleur  luy  semblera.  Geste  opinion  fut  de 
toute  la  trouppe  trouvée  sainctc  et  juste  :  et  à  ceste 
cause,  le  Roy  les  laissa  ensemble,  et  se  retira  en  l'ung 
de  ses  aultres  pavillons.  Lors  Seroloys  le  Flamant  comte 
de  Clara,  commença  à  dire  :   Messeigneurs,    vous   avez 

20  tous  entendu  le  bon  zèle  que  le  Roy  a  au  gouvernement, 
non  seulement  de  la  republique  de  son  royaulme,  mais 
particulièrement  à  l'augmentation  et  honneur  de  cheva- 
lerie, laquelle  il  désire  entretenir  en  plus  grande  préé- 
minence qu'elle  ne  fut  oncques.   Et    pourtant  mes  sei- 

2)  gneurs  (sauf  meilleure  opinion)  il  me  semble,  pour  four- 
nir à  l'intertion  de  nostre  prince,  que  nous  devons  tous 
luy  conseiller  qu'il  se  face  fort  d'argent  et  de  gens  :  car 
ilz  sont  les  nerfz  et  espritz  de  guerre  et  de  paix,  par  le 
moyen  desquelz  tous  Roys  de  la  terre  sont  maintenuz  en 

30  leurs  puissances  et  authoritez,  attendu  qu'il  est  cer[CXI]- 
tain  que  le  grand  thresor  est  pour  souldaier  les  gens 
d'armes  qui  font  les  Roys  régner,  lequel  ne  doit  estre 
pour  nulle  occasion   ailleurs    despendu,   aultrement  ce 

seroit  ung  vray  sacrilège  (puis  qu'il  se  nomme  sacré).  Et 
ce  faisant,  il  pourra  maintenir  ses  estatz  en  tranquillité, 
et  faire  glorieuses  conquestes  contre  ceulx  qu'il  vouldra 
entreprendre.  Et  pour  encores  mieulx  y  parvenir,  il  doit 
5  chercher  par  moyens  et  recouvrer  tous  les  bons  cheva- 
liers dont  il  sera  adverty,  tant  estrangers  que  aultres, 
leur  faisant  maintes  liberalitez,  par  lesquelles  sa  renom- 
mée volera  par  tout  le  monde,  qui  acheminera  en  son 
service  les  plus  loingtains  de  la  terre,  pour   l'espérance 

10  qu'ilz  auront  de  rapporter  condignefruict  de  leur  labeur, 
à  l'aide  desquelz  il  se  pourra  aiséement  faire  monarque 
sur  tous  les  princes  de  l'Occident  et  Septentrion  :  car  il 
n'a  jamais  esté  leu,  ou  entendu,  que  aulcuns  princes  se 
sont  faitz  grandz,  sinon  celuy  qui  achepte  et  attire  à  soy 

15  les  bons  chevaliers.  Je  diz  :  achepte  en  les  favori^■ant, 
honnorant,  et  distribuant  leurs  richesses  etthresors,  qui 
ne  leur  ont  gueres  fait  de  faulte,  ains  en  ont  conquis  de 
plus  grand  en  poursiiyvant  leurs  victoires.  Mais  ainsi 
qu'il  vouloit  user  d'aultre  persuasion,  la  plus  grand  part 

20  de  ceulx  du  conseil  se  déclarèrent  favorisantz  à  son  opi- 
nion, et  dire  tous  à  haulte  voix  qu'il  seroit  impossible  de 
mieulx  conseiller.  Ce  que  entendu  par  Barsinan,  supplia 
l'assistance  luy  permettre  de  parler,  ce  qui  luy  fut  accor- 
dé :  et  à  ceste  cause  se  délibéra  de  renverser  cest  advis, 

25  par  lequel  trop  difficilement  il  pourroit  mettre  fin  à 
l'entreprise  qu'il  avoit  encomraencée.  Lors  chascun  ieit 
silence,  et  dit  Barsinan  telles  paroles  :  Il  semble,  seigneurs, 
à  veoir  voz  contenances,  que  l'opinion  du  comte  [de] 
Clare  soit  du  tout  approuvée,  car  je  voy  desja  le  plus  de 

30  vous  accorder  a  son  dire,  sans  avoir  ouy  debatre  au  con- 
traire :  toutesfois  j'espère  faire  présentement  cognoistre 
à  tous  vous  aultres  mcisseigncurs  (et  au  Roy  cy  après)  de 
combien  je  désire  cstre  amy  à  luy,  à  vous,  et  à  tout  son 

royaulme.  Le  comte  [de]  Clare  a  nagueres  mis  en  avant 
que  le  Roy  vostre  maistre  se  doit  fortifier,  par  la  force  et 
multitude  des  chevaliers  estranges  qu'il  conseille  estre 
appeliez,  voire  de  toutes  les  pars  du  monde.   Certes,  si 

5  son  opinion  est  creue,  et  que  vous  vous  obligez  tant  de  la 
suyvre,  je  suis  seur  que,  devant  qu'il  soit  peu  de  temps, 
la  quantité  d'iceulx  sera  tant  extrême,  que  vostre  Roy, 
qui  est  bon  prince  et  libéral,  les  voulant  congratuler,  ne 
leur  donnera  seulement  ce  qu'il  est  coustumier  de  vous 

10  donner  :  mais  vous  ostera  de  vostre  propre,  pour  plus 
les  advantaiger,  attendu  que  naturellement  toutes  choses 
nouvelles  et  non  acquises  nous  plaisent  Par  ainsi, 
quelques  services  que  vous  faciez,  ne  tant  bons  puissiez 
vous  estre,  vous  tomberez  en  son  desdaing   et  oubly,  et 

15  eulx  estrangers  vous  Icveront  du  siège  qui  maintenant 
vous  promet  seur  repos.  Pourtant,  messeigneurs,  premier 
que  conclure,  ce  fait  me  semble  de  telle  et  si  grande 
importance,  que  vous  devez  tous  y  adviser  par  bonne 
et  meure  délibération  de  voz  saiges  iuge[f"]mens.   J'es- 

20  time  bien  qu'il  n'y  a  nul  de  l'assistence  qui  présume  de 
moy  que  j'en  parle  aultrement  que  raison  et  la  bonne 
amour  que  je  vous  porte  me  admonneste,  car,  grâces  à 
Dieu,  je  suis  tel,  que  aiséement  je  me  puis  autant  bien 
passer  du  plus  grand  prince  mon  voisin,    qu'il    fera  de 

25  moy  :  mais  me  trouvant  en  si  noble  compaignie,  en 
laquelle  j'ay  receu  tant  d'honneur  et  faveur,  j'aymerois 
mieulx  (et  Dieu  me  soit  tesmoing)  jamais  n'avoir  esté  nay 
que  de  fleschir.  Ainsi,  messeigneurs,  vous  y  devez  promp- 
tement  et  diligemment  penser,  pour  ne  vous  en  repentir 

30  après  avec  trop  de  loisir.  Puis  se  teut,  car  Je  murmure 
fut  si  grand  parmy  eulx,  qu'à  grand  peine  luy  donna  on 
loisir  de  conclure,  pource  que  la  plus  part  de  ceulx  qui 

s'estoient  accordez  à  la  première  opinion,  estoicnt  de 
l'advis  de  Barsinan,  à  l'occasion  dequoy  ilz  ne  pcurent 
rien  arrester  :  mais  fut  ordonné  que  l'on  rapporleroit  au 
Roy  ceste  controversie,  pour  sur  ce  délibérer,  ce  qui  fut 

5  tait.  Et  après  avoir  de  rechef  esté  debatue  en  sa  présence, 
dit  devant  tous  :  Mes  grandz  amys,  je  suis  tout  seur  que 
l'amour  que  vous  me  portez,  et  le  désir  de  me  faire  service, 
vous  ont  mis  en  ces  difficultez,  et  croy  qu'il  n'y  a  celuy 
de  vous  tous  qui  n'en  ayt  parlé  au  plus  près  de  la  vérité 

10  qui  luy  a  esté  possible,  telement  que  voz  advis  sont  tant 
bons  qu'ilz  ne  pourroient  estre  meilleurs.  Toutesfois  c'est 
chose  seure  et  certaine  que  les  Roys  de  la  terre  ne  sont 
estimez  grandz  parle  nombre  des  lieues  qu'ilz  possèdent, 
mais  par  la  quantité  et  multitude  du   peuple   auquel   ilz 

I)  commandent  :  car  que  sçauroit  faire  ung  Roy  seul  ? 
Peult  estre  moins  que  le  plus  simple  de  ses  subjects.  Et 
d'advantaige,  il  luy  seroit  trop  difficile,  voire  impossible 
sans  gens  gouverner  et  maintenir  son  estât,  quelques 
grandz  thresors  qu'il   pourroit  avoir  :    lesquelz  ne  sçau- 

20  roient  estre  mieulx  employez  que  de  les  départir  entre 
ceulx  qui  les  méritent.  Far  ainsi  il  me  semble  que  toute 
personne  de  bon  jugement  dira  que  bon  conseil  et  la 
force  des  hommes  est  le  vray  thresor.  Et  si  le  voulez 
encores  mieulx  sçavoir,  voyez  ce  que  par  mesme  moyen 

-s  a  fait  ce  grand  Alexandre,  ce  fort  Julles  Ca;sar,  le  gentil 
Hannibal,  et  maintz  aultrcs  qui  ont  acquis  par  leur  nom 
immortalité,  lesquelz,  pour  thesoriscr  d'hommes,  et  non 
d'argent,  se  sont  faitz  Roys,  Empereurs,  et  Monarques, 
car  ilz  sçavoient  libéralement  distribuer   leurs  deniers  à 

?o  ceulx  de  qui  ilz  cognoissoient  les  mérites,  et  les  entre- 
tenir par  si  gratieulx  propos,  qu'ilz  se  povoient  dire  sei- 
gneurs et  des  cucurs  et  des  corps,  au  moyen  dequoy  ilz 
estoient  serviz  en  grande  fidélité.   Pourtant,  mes  bons 

amys,  je  vous  prie  tous  le  plus  affeclueiisement  qu'il 
m'est  possible,  que  vous  m'aydez  tant  que  vous  pourrez 
à  me  faire  recouvrer  les  bons  chevaliers,  soient  de  ce 
pays  ou  estranges,  lesquelz  je  vous  prometz   en  foy  et 

5  parole  de  Roy  traicter  et  honnorer,  en  sorte  qu'ilz  auront 
cause  d'eulx  en  louer  et  contenter  :  car  vous  ne  ignorez 
que  tant  plus  nous  serons  bien  accompaignez,  et  plus 
nous  serons  crains  et  redoubtez  de  nos  ennemys,  et  vous 
mieulx  garder,  entretenuz,  et  esti[CXII]mez.  Et  s'il  y  a 

10  en  moy  quelque  vertu,  vous  povez  aiséement  juger  que 
pour  les  nouveaulx,  les  anciens  ne  seront  oubliez  de 
nostre  vie  :  parquoy  nul  de  vous  ne  doit  différer  à  la 
requestc  que  je  vous  faitz,  mais  y  obtempérer,  ce  que 
de  rechef  je  vous   prie  et    commande  tresexpressement. 

is  Mesmes  que  tout  présentement  chascun  de  vous  parti- 
culièrement me  nomme  ceulx  que  vous  cognoissez,  et  à 
moy  encores  incogneuz,  à  ce  que  si  aulcuns  sont  en 
ceste  court,  qu'ilz  recouvrent  tant  de  biens  de  nous,  que 
les  absens  soient  affectionnez   à  me   venir   servir,   aussi 

20  pour  les  prier  ne  partir  de  nostre  compaignie  sans  nous 
en  advertir.  Ce  qui  fut  fait,  et  furent  deslors  appeliez, 
et  leurs  noms  escriptz.  Et  pource  que  l'on  avoit  couvert 
pour  le  disner,  le  Roy  se  leva  de  son  siège,  se  retirant  en 
la  salle  où  il  avoit  fait  dresser    maintes  tables,  esquelles 

25  il  commanda  asseoir  plusieurs  chevaliers.  Vous  povez 
penser  que  durant  le  service  ilz  eurent  divers  propos 
ensemble,  les  ungs  sur  la  délibération  du  Roy,  les  aultres 
de  sa  magnificence,  tant  que  l'on  leva  la  desserte.  Lors  le 
Roy  les  feittous  appeller,  et  leur  dit  :  Mes  amys,  chascun 

30  de  vous  cognoist  assez  combien  je  désire  et  ayme  vostre 
compaignie  :  parquoy  je  vous  prie  m'octroyer  ne  partir 
de  ceste  court  sans  mon  congé,  car  je  veulx  particulière- 
ment recognoistre  le  plaisir  et  service   que  vous  m'avez 


362  LE     PREMIER    LIVRE 

faitz,  en  vous  départissant  de  mes  trésors  si  largement 
que  vous  m'en  lourez.  Adonc  furent  tous  appeliez,  et 
comparurent,  puis  accordèrent  au  Roy  ce  qu'il  leur  avoit 
demandé,  excepté  Amadis,    lequel  s'en  excusa,   pource 

)  qu'il  estoit  chevalier  de  la  Royne.  Or  estoit  elle  présente 
à  toutes  ces  choses,  au  moyen  dequoy,  après  que  le 
bruict  fut  ung  peu  appaisé,  elle  dit  assez  hault,  adressant 
sa  parole  au  Roy  :  Monsieur,  puis  qu'il  vous  a  pieu  tant 
favoriser  et  honorer  voz  chevaliers,  il    me   semble  estre 

10  raisonnable  que  je  face  la  pareille  aux  dames  et  damoy- 
selles,  de  quelque  part  qu'elles  soient,  et  pour  ce  faire, 
je  vous  supplie  bien  humblement  m'octroyer  ung  don, 
m'asseurant  quasi,  si  vous  me  l'accordez,  que  ces  gentilz 
hommes  presens  ne  me  le  reffuseront   après   vous,  veu 

15  qu'en  semblable  compaignie,  les  choses  bonnes  méritent 
estre  demandées  et  octroyées.  Lors  le  Roy  jecta  la  veue 
sur  les  assistans,  et  leur  dit  :  Mes  amys,  que  devons 
nous  respondre  à  la  Royne?  luy  accorderons  nous  ce 
qu'elle  demande  ?  Ouy  Sire,  si  c'est   vostre   plaisir,  res- 

20  pondirent  ilz  ?  Comment,  dit  Galaor,  seroit  il  possible 
d'esconduire  une  si  vertueuse  princesse?  Puis  qu'il  vous 
plaist  donc,  respondit  le  Roy,  elle  aura  ce  qu'elle 
demande.  Adonc  se  leva  la  Royne  et  les  remercia,  leur 
disant  :    Puis  qu'il   vous    plaist  donner  lieu,  et  favoriser 

2)  ma  requeste,  je  vous  prie  que  vous  faites  désormais 
tant  de  bien  et  d'honneur  à  toutes  dames  ou  damoy- 
selles,  de  les  avoir  en  voz  protections,  de  les  def- 
fendre,  prenans  leurs  querelles  contre  tous  ceulx  qui 
les  vouldroient  molester  en  quelque  sorte  que  ce  fust,  de 

30  sorte  que  si  par  fortune  vous  avez  promis  quelque  don  à 
ung  homme,  et  ung  aultre  à  une  dame  ou  damoyselle, 
que  vous  accomplissez  pre[t'°]mier  celuy  de  la  femme, 
comme   estant   personne  plus  foible,    et   qui   a  plus  de 

besoing  d'estre  recommandée.  Ce  faisant,  elles  seront 
désormais  plus  favorisées,  et  mieulx  gardées  qu'elles 
n'ont  esté,  car  les  meschans  qui  sont  coustumiers  de  leur 
faire  injure,  les  trouvans  par  les  champs,  sçachant 
qu'elles  ont  pour  leur  protecteurs  et  deftenseurs  telz  che- 
valiers que  vous  estes,  ne  les  oseront  fascher.  Vrayement, 
madame,  dit  le  Roy,  vostre  rcqueste  est  raisonnable,  et 
croy  que  nul  y  contredira.  Et  de  fait  cest  edict  fut  enre- 
gistré et  gardé  depuis  comme  loy  inviolable. 


10  Comme  durant  geste  grande  et  joyeuse  assemblée, 
vint  en  gourt  une  damoyselle  vestue  de  dueil, 
requerir  au  roy  lisuart  aide  contre  quelque  tort 
qui  luy  avoit  été  fait. 

CHAPITRE    XXXIIII 

15  En  ces  entrefaites,  estant  si  grand  compaignie  exempte 
(se  [1540  ce  1548J  sembloit)  de  toute  infortune  ouennuy, 
ne  pensant  qu'à  jeux  et  esbatz,  y  survint  une  damoyselle 
vestue  en  dueil,  laquelle  se  vint  jecter  à  genoulx  devant 
le  Roy,  luy  disant  :  Sire,  ung  chascun  a  joye  sinon  moy 

20  triste,  qui  ay  tant  de  douleur  et  d'ennuy,  que  la  mort  me 
seroit  tresagreable  :  toutcsfois.  Sire,  s'il  vous  plaisoit 
prendre  compassion  de  moy,  je  pourrois  aiséement 
recouvrer  ma  joye  perdue.  Et  ce  disant,  pleuroit  si 
amèrement  que  le  Roy  en  eut  grand  pitié,  et  luy  respon- 

25  dit  :  Mademoyselle  m'amye,  je  serois  tresaise  de  vous 
relever  de  ceste  tristesse  :  mais  dites  moy,  qui  la  vous 
cause  ?  Sire,  ditelle^  mon  père  et  ung  mien  oncle  sont 
detenuz  prisonniers,  es  prisons  d'une  dame,    qui   a  fait 

grand  serment  de  ne  les  délivrer,  jusques  à  ce  qu'ilz  luy 
ayant  baillé  deux  aussi  bons  chevaliers  comme  estoit  ung 
qu'ilz  ont  occis.  Et  à  quelle  cause  l'occirent  ilz  ?  respon- 
dit  le  Roy.  Pource,  dit  elle,  qu'il  se  vantoit  que  luy  seul 

-;  les  combatroit,  et  tant  estoit  superbe  qu'il  leur  osa  dire 
qu'il  les  defferoit.  Et  de  fait,  se  trouvantz  ung  jour 
ensemble,  ce  chevalier  mort  les  vint  telcment  reprendre 
de  couardie,  que  mon  père  et  mon  oncle,  ne  povantz 
endurer  ses  injures,  eurent  combat  ensemble,  si    aspre, 

10  que  le  chevalier  y  fut  occis  en  la  présence  d'une  dame 
nommée  GalJcnde,  laquelle,  à  ce  qu'elle  dit,  l'avoit  fait 
venir  pour  soustenir  quelque  différent  qu'elle  a  à  ren- 
contre d'ung  sien  voisin.  Et  à  ceste  cause,  le  voyant 
mort,   a  fait  prendre    les  vaincqueurs,   et   mettre   en   la 

15  plus  misérable  prison  du  monde,  combien  que  mon  père 
et  mon  oncle  luy  aycnt  plusieurs  fois  dit,  qu'ilz  estoient 
prestz  de  faire  ce  que  le  [CXI II]  chevalier  eust  fait.  Mais 
elle  leur  respondit,  qu'elle  sçait  certainement  qu'ilz  ne 
sont  suffisans  pour  en  venir  au  dessus,  et    que  partant 

20  jamais  ne  sortiront,  premier  qu'ilz  ne  luy  ayent  baille- 
deux  aultres  chevaliers  cquipolens,  pour  le  moins,  chas- 
cun  d'eulx,  à  la  force  et  adresse  de  celuy  qu'ilz  ont  fait 
mourir,  pour  supplier  à  son  deffault.  M'amye,  respondit 
le  Roy,  ne  sçavez  vous  contre  qui  se  doit  faire  ce  combat, 

25  ne  le  lieu  où  il  est  assigné  ?  Certes  non,  dit  la  damoy- 
selle,  mais  je  sçay  bien  que  j'ay  veu  inhumainement 
mettre  mon  père  et  mon  oncle  en  prison,  où  leurs  aniys 
n'ont  nul  moyen  de  les  veoir.  Et  ce  disant  se  print  à 
pleurer    plus  fort  que  devant,  de    sorte   qu'elle    faisoit 

3"  pitié  à  tous  ceulx  qui  la  regardoicnt  :  parquoy  le  Roy 
luy  demanda  s'il  y  avoit  loing.  Lon  y  pourroit,  respondit 
elle,  aller  et  venir  en  cinq  jours.  Par  dieu,  dit  le  Roy, 
vous   ne    demeurerez    pour    deux   chevaliers,    pourtant 

advisez  de  tous  ceulx  cy,  lesquelz  vous  seront  plus 
agréables.  Sire,  dit  la  damoyselle,  je  suis  estrangere,  et 
ne  cognois  nul  en  ceste  court  :  mais,  s'il  vous  plaist,  je 
supplieray  la  Royne  me  faire  tant  de  grâce  de  les  eslire 

:•  pour  moy.  Et  bien,  respondit  le  Roy.  Lors  la  damoy- 
selle se  vint  jecter  aux  piedz  de  la  Royne,  et  luy  dit  : 
Madame,  vous  avez  bruict  d'estre  la  plus  saige  et  ver- 
tueuse dame  du  monde,  vous  entendez  assez  l'occasion 
de  mon  juste  dueil,  et  le    bien  qu'il  plaist   au   Roy  me 

:o  faire  :  pourtant,  madame,  je  vous  supplie  treshumble- 
ment  pour  l'honneur  de  Dieu  avoir  pitié  de  ceste  pauvre 
gentilefemme,  et  me  conseiller  quelz  deux  chevaliers 
vous  estimez  m'estre  plus  sortablos  pour  pourveoir  à 
mon  affaire.  En  bonne  foy,  damoyselle  m'amye,  respon- 

15  dit  la  Royne,  vous  me  requérez  de  grande  chose.  Toutes- 
fois  j'ay  telle  compassion  de  vostre  mal,  que  je  vous  en 
diray  mon  advis,  encores  qu'il  me  fasche  trop  de  séparer 
de  céans  ceulx  que  je  vous  nommeray.  Lors  luy  monstra 
Amadis  :  Ce  chevalier  est  mien.  Puis  appella  Galaor.  Et 

20  cest  aultre  est  au  Roy,  tous  deux  frères,  et  les  meilleurs 
chevaliers,  selonque  j'ay  entendu,  qui  soient  aujourdhuy 
vivans.  Adonc  la  damoiselle  luy  demanda  comme  ilz  se 
nommoient.  Cestuy,  respondit  la  Royne,  se  nomme 
Amadis,  et  l'aultre  Galaor.  Comment,  dit  la  damoyselle, 

15  esse  Amadis  le  bon  chevalier  ?  Vrayement,  madame,  je 
suis  bien  certaine  qu'aussi  tost  que  luy  et  son  frère 
seront  arrivez  où  je  les  mencray,  que  mon  affaire  se 
portera  bien,  pourtant  je  vous  supplie  les  prier  qu'ilz  me 
suyvent.  Lors  la  Royne  les  appella,  et  leur  dit  :   Je  vous 

^0  prie  tous  deux  d'aller  secourir  ceste  femme,  qui  tant  a 
de  besoing  de  vostre  bonne  aide.  Toutesfois  Amadis  fut 
tardif  de  respondre,  et  ce  pendant  jecta  l'oeil  sur  la  prin- 
cesse Oriane,  pour  veoir  si  elle  auroit  agréable  son  parte- 

ment,  et  elle  qui  eut  pitié  de  ceste  femme,  laissa  tumber 
ses  gandz,  qui  estoit  le  signal  d'eulx  deux,  par  lequel  il 
cogucut  son  consentement,  et  partant,  respondit  [à]  la 
Roync  :  Madame,  je  feray  ce  qu'il  vous  plaira  me  com- 

5  mander.  Or  bien,  dit  elle,  allez  et  retournez,  je  vous 
prie,  le  plustost  qu'il  vous  sera  possible,  sans  retarder 
pour  quelque  chose  qu'il  vous  puisse  sur[x''']venir.  Ce 
qu'ilz  luy  accordèrent.  Et  prenant  congé  d'elle,  Amadis 
faignit  de  vouloir  parler  à  Mabile,  parquoy  il  s'en  appro- 

10  cha,  d'elle  et  de  Oriane,  à  laquelle  il  dit  :  Madame,  je 
puis  bien  dire  que  la  plus  belle  dame  du  monde  m'a  per- 
mis d'aller  secourir  la  plus  triste  damoyselle  que  je  veiz 
oncques.  Vra^'ement,  mon  amy,  respondit  elle,  je  me 
repentz  grandement  de  vous  avoir  donné  tant  de  liberté  : 

15  car  le  cueur  me  dit  qu'elle  vous  sera  dommageable,  ce 
que  Dieu  ne  vueille  permettre.  Madame,  respondit  il, 
j'ay  espérance  que  tout  ainsi  qu'il  luy  a  pieu  vous  douer 
de  la  plus  excellente  beaulté  que  eut  oncques  femme, 
que  semblablement  il  ne  permettra,  s'il  luy    plaist,  que 

20  vous  tumbez  en  quelque  desplaisir  pour  fortune  qui  me 
puisse  surprendre,  car  estant  vostre,  comme  je  suis,  je 
me  tiens  si  heureux  que  je  croy  que  mal  ne  me  pourroit 
advenir,  pourveu  que  je  demeure  tousjours  en  vostre 
bonne  grâce.   Mon    amy,  dit  elle,  je    vous   prometz  ma 

2-,  foy,  que  s'il  m'estoit  possible,  je  revoquerois  votre 
congé  :  mais  puis  qu'aultrement  ne  peult  estre,  je  prie 
nostre  Seigneur  qu'il  vous  vueille  préserver  et  conduire. 
Lors  Amadis  print  congé  d'elle,  et  s'en  alla  armer  avec 
Galaor.  Puis  vindrent  vers  le  Roy,  duquel  estans  depes- 

50  chez,  suyvirent  la  damoyselle,  laquelle  les  feit  cheminer 
sans  séjourner  jusques  environ  le  midy,  qu'ilz  entrèrent 
en  la  forest  appellée  communément  la  malencontreuse, 
pource  que  oncques  chevalier  errant    n'y  entra   qu'il  n'y 


DE     AMADIS     DE     GAULE  367 

receust  quelque  meschef,  ainsi  que  ces  deux  l'expérimen- 
tèrent :  car  ilz  eurent  tant  de  mal  et  d'ennuy  qu'ilz  y 
cuyderent  perdre  la  vie.  Lors  descendirent  et  se  repeurenl 
de  telz  biens  que  leurs  Escuyers  avoient  apportez,  puis 

5  remontèrent  à  cheval  continuans  leur  chemin,  ainsi  que 
la  damoyselle  les  guidoit,  tant  que  le  jour  faillit.  Adonc 
la  lune  commença  à  donner  clarté  :  mais,  pour  tard  qu'il 
feit,  la  damoyselle  ne  [se]  voulut  arrester.  Parquoy  Ama- 
dis  luy  dit  :    Damoyselle,  ne  voulez   vous  pas  que  nous 

ïo  reposions  quelque  peu  ceste  nuict?  Ouy  bien,  respondit 
elle,  nous  trouverons  cy  devant  unes  tentes  dressées  et 
gens  dedens,  qui  auront  grand  plaisir  de  vostre  arrivée. 
Et  pourtant  je  vous  prie  suivre  ce  chemin  au  pas,  car  je 
m'en  vois  devant  les  advertir.  Or  allez  à  Dieu,  respondit 

I)  Galaor.  Ainsi  les  laissa  la  damoyselle.  Toutesfois  peu 
après  ilz  apperceurent  les  tentes,  et  elle  aussi  avec 
d'aultres  damoyselles  et  chevaliers  qui  les  attendoicnt, 
qui  leur  dirent  à  leur  arrivée  qu'ilz  fussent  les  tresbien 
venuz.  Lors  meirent  pied  à  terre,   et  furent  conduitz  en 

20  ung  pavillon  oii  ilz  se  désarmèrent,  et  vindrent  valetz 
prendre  leurs  armes,  et  les  transportèrent  hors  du  pavil- 
lon. Ce  que  voyant  Amadis,  leur  demanda  pourquoy  ilz 
faisoient  cela.  Pour  autant,  respondit  la  damoyselle,  que 
vous  dormirez  en  cest  aultre  oii    ilz   le[s]   portent.    Et, 

25  pensant  qu'elle  dit  vray,  n'en  feirent  aultre  inquisition  : 
ains  s'assirent  sur  une  selle  attendant  leur  soupper,  mais 
ilz  n'y  séjournèrent  gueres,  que  quinze  chevaliers  bien 
armez  vindrent  de  furie  entrer  dedens,  et  ruer  sur  eulx, 
disantz  :  Rendez  vous,  sinon  vous  estes  mort.  [CXIIII] 

50  Quand  Amadis  les  entendit,  il  cogneut  aussi  tost  qu'ilz 
estoient  trahis,  et  se  leva  promptement  disant  à  Galaor  : 
Par  dieu,  mon  frère,  nous  avons  esté  laschement  deceuz* 
Et  n'y  trouvant  remède  que  de  mourir,  se  vindrent  eulx 

deux  lancer  pesle  mesle,  et  saisirent  chascun  celuy  qui  se 
trouva  plus  à  propos  :  toutesfois  ilz  se  trouvèrent  incon- 
tinent environnez  de  toutes  pars.  Lors  furent  si  pressez, 
que  les  chevaliers  du  pavillon  les  eussent  aiséement  occis, 

5  n'estoit  qu'il  leur  estoit  detfendu,  neantmoins  qu'ilz  n'en 
feissent  semblant,  car  les  ungs  faignoient  de  leur  mettre 
la  lance  au  travers  du  corps,  les  aultrcs  leur  donner  des 
espées  aux  ventres,  dont  Amadis  fut  tant  marry,  que  de 
grand  collere  le  sang  luy  sortoit  par  tous  les  conduictz 

10  du  visaige,  et  leur  crioit  sans  intervalle  :  Par  dieu,  tra- 
histres,  vous  nous  avez  trop  surprins  à  vostre  advan- 
taige  :  car  si  nous  avions  noz  armes,  la  querelle  se  depar- 
tiroit  bien  aultrement.  Cela  ne  vous  peult  proffiter,  res- 
pondirent  ilz,   rendez  vous    prisonniers,   ou  nous  vous 

15  tuerons.  Je  ne  sçay  que  vous  ferez,  dit  Galaor,  mais 
vous  ne  sçauriez  faillir  à  estre  trahistres,  ce  que  je  prou- 
veray  aux  deux  meilleurs  de  tous  vous  aultres,  voire 
contre  les  trois,  si  vous  me  rendez  mes  armes.  Il  n'est  ja 
besoing  de  preuve  (respondirent  les  chevaliers)  car  si 

20  plus  vous  en  parlez,  vous  en  receverez,  peult  estre,  plus 
d'ennuy  que  ne  pensez.  Par  dieu,  dit  Amadis,  nous 
aymons  mieulx  mourir  que  d'estre  prisonniers  es  mains 
de  telz  paillars  que  vous  estes.  Lors  l'ung  des  chevaliers 
sortit  hors  de  la  tente,  et  vint  devers  une  dame,  à  laquelle 

25  il  dit  :  Madame,  ilz  ne  se  veulent  rendre,  les  tuerons 
nous  ?  Arrcstez  encores  ung  peu,  respondit  elle,  et  s'ilz 
ne  veulent  faire  ma  volunté,  faites  en  la  vostre.  Ce  disant 
la  dame  (qui  estoit  tresbelle)  entra  en  la  tente,  et  mons- 
troit  contenance  de  femme  fort  irritée.  Puis  dit  à  Amadis 

30  et  Galaor  :  Chevaliers,  rendez  vous  mes  prisonniers, 
aultrement  vous  mourrez.  Mon  frère,  dit  Galaor,  peult 
estre  aura  elle  pitié  de  nous,  rendons  nous  à  elle.  Puis 
respondit  à  la  dame  :    Madame,   nous  vous  supplierons 

nous  faire  rendre  noz  chevaulz  et  noz  armes.  Et  si  tous 
voz  genz  nous  peuvent  vaincre  après,  nous  serons  tres- 
contens  de  nous  rendre,  aultrement  nous  ferons  peu 
pour  vous,  et  pour  eujx,  estans  si  mal  équipez  que  nous 
sommes.  Je  ne  vous  croray  pas  (pour  ce  coup)  dit  elle  : 
mais  je  vous  conseille  que  vous  rendez  à  moy.  Ce  qu'ilz 
hiy  accordèrent,  voyant  qu'ilz  ne  povoient  aultrement 
eulx  sauver.  Or  ne  sçavoit  elle  leurs  noms,  car  ladamoy- 
selle  (qui  les   avoit    amenez)    ne  luy  avoit  voulu   dire, 

10  sçachant  certainement  qu'à  l'heure  mesme  que  sa  mais- 
tresse  les  cognoistroit,  qu'elle  les  feroit  mourir,  parquoy 
s'en  estoit  teue,  cognoissant  le  dommaige  qu'elle  feroist 
causant  la  mort  de  deux  tant  bons  chevaliers,  et  serepen- 
toit  grandement   d'avoir   fait  si    malheureuse   journée  : 

is  toutesfois  elle  n'y  sçavoit  donner  aultre  remède  que  de 
tenir  leurs  noms  secretz.  Or  estans  ainsi  prisonniers 
de  la  dame,  elle  leur  dit  :  Chevaliers,  vous  povez  veoir 
Testât  auquel  je  vous  tiens,  et  si  ne  sçache  qu'ung  [v°] 
moyen  pour  vous  en  délivrer,  lequel  je  vous  enseigneray  : 

20  mais  si  vous  ne  le  faites,  au  lieu  de  vous  mettre  en 
liberté,  je  vous  feray  mettre  en  une  si  douloureuse  prison 
qu'elle  vous  sera  pire  que  la  mort.  Dame,  respondit 
Amadis,  le  cas  peult  estre  tel,  que  nous  le  vous  accorde- 
rons sans  grand  peine,  et  tel  aussi,    que   plustost  voul- 

2)  drions  mourir,  que  d'y  consentir.  Je  ne  sçay,  dit  la  dame, 
comme  vous  le  prendrez,  mais  je  sçay  bien  que  si  vous 
ne  me  promettez  d'habandonner  le  service  du  Roy  Lisuart, 
et  au  partir  d'icy  luy  aller  faire  entendre  que  vous  l'avez 
faict  par  le  commandement  de  Madasime,  dame  de  Gan- 

30  tasi,  qui  luy  a  pourchassé  ce  desplaisir,  pour  autant  qu'il 
tient  en  sa  maison  celuy  qui  tua  Dardan  le  bon  cheva- 
lier, vous  ne  partirez  jamais  de  captivité.  Madame, 
respondit  Galaor,   si   vous  faictes  cela,   pensant  donner 

ennuy  au  Roy  Lisuart,  vous  vous  abusez,  car  nous 
sommes  deux  pauvres  chevaliers,  qui  pour  le  présent 
n'avons  aultre  bien  que  noz  armes  et  chevaulx,  et  il  en 
a  tant  de  meilleurs  à   son  service,  qu'il  se  souciera  peu 

5  si  nous  sommes  detenuz  par  vous  ou  non  :  mais  ce  nous 
seroitune  si  grand  honte,  que  jamais  nous  ne  le  ferions. 
Comment,  dit-elle,  aymez  vous  donc  niieulx  estre  mis 
en  une  triste  prison  tout  le  temps  de  vostre  vie,  que 
d'habandonner  le  service  du  plus  desloyal  Roy  qui  vive? 

10  Madame,  respondit  Galaor,  il  vous  siet  mal  de  dire  ce 
que  vous  dictes,  car  c'est  l'ung  des  meilleurs  princes  du 
monde,  et  n'y  a  chevalier  contre  qui  je  ne  prouvasse 
qu'en  luy  n'y  a  nulle  desloyauté.  Certes,  dit  Madasima, 
en  malheure  l'aymastes  vous   oncques  tant.    Puis  com- 

15  manda  que  l'on  leur  Hast  les  mains.  Cela  feray  jevolun- 
tiers,  dit  ung  chevalier,  et  si  leur  coupperay  les  testes, 
s'il  vous  plaist.  Et  ce  disant,  empoigna  Amadis  par  le 
bras,  lequel  en  fut  telement  irrité,  qu'en  se  retirant 
avança  le  poing  pour  luy  donner  rudement  sur  l'aureille, 

20  mais  le  chevalier  se  destourna.  Ce  nonobstant,  Amadis 
se  jecta  sur  luy,  et  le  saisit  par  le  meillieu  du  corps  : 
puis  le  serrant,  luy  donna  si  grand  sault  contre  terre, 
qu'il  luy  cuida  crever  le  cueur,  et  demeura  tout  esva- 
nouy.   Ce  que  voyant    la  dame   et   ses  gens,    furent  si 

25  ennimez  contre  Amadis,  que  peu  s'en  fallut  que  à  l'heure 
mesme  il[z]  ne  l'occirent,  et  ne  s'en  eust  jamais  exempté, 
sans  ung  chevalier  ancien  qui  se  meit  au  devant  l'espée 
au  poing,  de  sorte  que,  par  menasses  ou  aultremeni,  il 
fait  chascun  retirer  et  sortir  hors  le  pavillon  :  touteslois 

30  ce  ne  peult  estre  si  tost,  qu'Amadis  ne  feust  quelque 
peu  navré  d'ung  coup  de  lance  au  dedans  de  l'espaule 
droicte.  Adonc  ce  chevalier  ancien  dit  à  Madasima  : 
Par  dieu,  madame,  vous   faictes  bien  l'acte  le  plus  des 

raisonnable  qui  feit  oncques  femme,  voulant  en  vostre 
présence  faire  meurtrir  par  voz  gens  deux  chevaliers 
après  qu'ilz  se  sont  renJuz  vos  prisonniers.  Comment, 
respondit  elle,  n'avez  vous  veu  leur  audace  et  témérité, 

5  mesmes  de  ce  paillard  qui  a  quasi  tué  devant  moy  ce 
pauvre  homme,  qui  ne  se  peult  encores  relever  ?  Madame, 
dit  Galaor,  nous  aymons  trop  mieulx  mourir  que  consen- 
tir que  aultre  nous  lye  que  vous,  qui  estes  dame  belle  et 
gentille,  à  laquelle  nous  [CXV]  sommes  prisonniers,  et 

10  devons  obéissance.  Puis  qu'ainsi  est,  respondit  Madasima, 
je  vous  lieray  donc  moy  mesmes.  Et  les  prenant  par  les 
mains,  les  leur  serra  estroictement  d'une  forte  courroye. 
Puis  feit  destendre  les  tentes,  et  à  l'heure  mesmes 
trousser  son  bagaige,  et  desloger,  faisant  monter  Amadis 

15  et  Galaor  chascun  sur  ung  cheval  sans  selle,  desquelz 
deux  sergens  tenoient  les  resnes,  et  Gandalin,  et  l'Es- 
cuyer  de  Galaor  les  suy voient  à  pied,  ayans  les  mains 
liées  derrière  le  doz,  comme  si  l'on  les  eust  menez 
pendre,  eten  telequipaige  furent  contrainctz  démarcher 

20  toute  nuict  au  travers  de  la  forest.  Tant  y  a  que  je  vous 
puis  asseurer  que  Amadis  eust  voulu  estre  mort,  non 
pour  le  maulvais  traictement  que  Ton  luy  faisoit,  car 
c'estoit  l'ung  des  chevaliers  qui  mieulx  sçavoit  endurer 
au  besoing  choses  semblables,  mais   pour  le  convenant 

25  que  la  dame  de  Gantasi  leur  vouloit  forcer  de  promettre, 
lequel  reffusant,  n'esperoit  avoir  meilleur  traictement 
d'elle,  que  d'estre  toute  sa  vie  mis  en  lieu,  qui  le  prive- 
roit  de  jamais  veoir  son  Oriane,  et  d'aultre  part,  s'il 
l'accordoit,  il  se  banissoit  aussi  bien    de   sa    présence, 

30  estant  contrainct  ne  demeurer  plus  avec  le  Roy  Lisuart. 
Et  debatant  en  son  esprit  ses  deux  extremitez,  s'en  alloit 
tant  resvant,  qu'à  chacun  pas  qu'il  faisoit  se  laissoit 
quasi   tumber,  à  quoy  l'ancien  chevalier  qui   les    avoit 

delivre[z]  de  mort  prenoit  garde.  Toutesfois  il  pensoit 
que  ce  fust  pour  ce  qu'il  estoit  navré,  et  luy  en  desplai- 
soit  fort  :  car  la  damoyselle  qui  les  avoit  amenez  luy 
avoit  dit,  que  c'estoit  l'ung  des  meilleurs   chevaliers  du 

5  monde.  Or  estoit  elle  sa  fille,  et  se  repentoit  fort  de  la 
trahison  qu'elle  leur  avoit  faite,  pour  le  mal  qu'elle  leur 
voyoit  endurer  :  parquoy  elle  importuna  grandementson 
père  de  moyenner  leur  salvation.  Car,  disoit  elle,  je  suis 
seure  que  s'il[z]  meurent,  j'en  seray  toute  ma  vie  blasmée. 

lo  Pourtant,  monseigneur,  je  vous  supplie  bien  humble- 
ment, ayez  d'eulx  et  de  moy  mercy.  Et  pour  vous  faire 
entendre  qu'ilz  sont,  l'ung  est  Amadis  de  Gaule,  et 
l'aultre  Galaor  son  frère,  qui  occist  le  Géant  à  la  Roche 
de  Galtares.  Or  sçavoit  le  chevalier  à  quelle   fin  sa  fille 

15  les  avoit  amenez  :  parquoy  il  eut  telle  pitié  de  les  veoir 
ainsi  traicter,  qu'il  se  délibéra  de  chercher  tous  les 
moyens  qu'il  sçauroit  pour  les  garcntir  de  la  mort  qu'il 
leur  voyoit  si  prochaine.  A  ceste  cause  s'approcha 
d'Amadis,  luy  disant  :   Chevalier,  je  vous   prie  ne  vous 

20  fascher  :  car  j'espère  avec  l'aide  de  Dieu,  que  de  brief 
vous  sortirez  des  mains  de  madame,  et  si  vostre  playe 
vous  fait  mal,  je  croy  qu'elle  ne  sera  pourtant  difiîcile  à 
guérir.  Quand  Amadis  l'entendit  parler  si  gratieusemeni, 
il  haulsa  les  yeulx,    et   cognent   que  c'estoit  celuy  qui 

25  l'avoit  nagueres  délivré  des  aultres  qui  le  vouloient 
tuer,  et  pourtant  luy  respondit  :  Mon  père,  je  n'ay  playe 
qui  me  dueille  :  mais  j'ay  cause  de  me  plaindre  d'une 
damoyselle  qui  nous  a  fait  venir  icy  par  la  plus  grand 
tromperie  du  monde.  Chevalier,   dit   le  vieillart,   est  il 

30  vray  que  vous  avez  esté  deceuz,  et  peult  estre,  enten- 
draye  mieulx  vostre  affaire  que  vous  ne  pensez,  aussi 
Dieu  sçait  comme  voluntiers  je  vous  ayderois,  si  [v°] 
j'avois  le  povoir.  Pourtant  je  vous  donneray  conseil,  qui 


DE    AMADIS     DE     GAULE  373 

VOUS  sera  proflltable,  si  vous  le  suyvez,  car  si  l'on  sçait 
qui  vous  estes,  vous  mourrez  sans  nul  remède,  et  n'y  a 
chose  au  monde  pour  qui  vous  en  cschappissiez  :  ainsi 
doncques  croyez  moy,  et  faites  ce  que   je  vous   diray, 

5  Vous  estes  beau,  jeune,  et  de  bonne  grâce,  et  on  a  dict 
à  madame  que  vous  estes  l'ung  des  meilleurs  chevaliers 
du  monde,  au  moyen  dequo)'  elle  a  desja  quelque  bonne 
opinion  de  vous.  A  ceste  cause  il  lault  que  vous  luy 
requérez  qu'elle  vîms  daigne  prendre,  ou  pour  son  mary, 

jo  ou  perpétuel  amv  :  car  elle  est  femme  pour  ne  vous 
refuser,  si  vous  la  sçavez,  tant  soit  peu,  gaigner.  Mais 
faites  diligence,  car  elle  a  délibéré  de  despescher  (incon- 
tinent qu'elle  sera  arrivée  où  nous  allons  au  giste)  l'ung 
de  ses  gens  pour  s'aller  enquérir   à    la  court  du  Roy 

15  Lisuart  quelz  sont  voz  noms,  pource  que  celle  qui  vous 
a  conduictz  icy  (sçachant  certainement  que  si  elle  vous 
cognoissoit,  qu'elle  vous  feroit  mourir)  luy  a  fait  entendre 
qu'elle  avoit  oublié  à  le  demander,  et  que  seulement  on 
luy  avoit  dit  que  vous  estes  deux  des  meilleurs  chevaliers 

20  que  l'on  sceust.  Et  pourtant  je  vous  jure  Dieu,  que  je 
n'ay  meilleur  moyen  pour  vous  délivrer  que  celuy  duquel 
je  vous  advise,  et  si  vous  dis  plus,  que  si  vous  ne  le 
faites,  qu'il  vous  en  adviendra  pis  que  ne  pensez.  Tou- 
tesfois  Amadis  aymoit  tant  la  princesse  Oriane  qu'il  eust 

i5  plustost  voulu  mourir  que  d'entrer  en  telle  composition. 
Et  à  ceste  cause  respondit  au  chevalier  :  Je  vous  mercie 
du  bien  que  vous  me  voulez  :  mais  je  n'ay  tant  de  puis- 
sance sur  moy  que  je  me  peusse  commander  de  faire  ce 
que  vous  dites,  voire    et  m'en    priast  vostre    maistresse 

^o  mesmes,  quelque  grand  bien,  ou  liberté,  qu'elle  me 
voulsist  donner.  Vrayement,  dit  le  chevalier,  jem'esbahis 
que  vous  ne  cognoissez  vostre  mort  si  prochaine.  Ce 
m'est  tout  un,  respondit  Amadis,  neantmoins,  s'il  vous 

plaist  VOUS  adresser  à  mon  compaignon,  qui  est  trop 
meilleur  chevalier  et  plus  beau  que  je  ne  suis,  peult  estre 
s'accordera  il  à  tout  ce  que  vous  vouldrez.  Et  bien,  dit 
le   chevalier,    lequel   laissa    Amadis,    et   vint  à  Galaor, 

5  auquel  il  en  dit  tout  autant  qu'il  avoit  fait  à  Amadis.  A 
quoy  il  presta  tresvoluntiers  l'aureille,  et  luy  respondit  : 
Ha  a  mon  père,  si  vous  povez  tant  faire  que  je  soye  amy 
de  la  dame,  mon  compaignon  et  moy  serons  pour  jamais 
à  vostre  commandement.    Laissez    moy  faire,    dit   il,  je 

10  m'en  vois  présentement  vers  elle,  et  espère  qu'elle  fera 
une  partie  de  ce  que  je  luy  conseilleray.  Lors  s'advança 
le  chevalier  et  vint  attaindre  Madasima,  qui  marchoit 
devant,  à  laquelle  il  dit  :  Madame,  vous  amenez  avec 
vous  deux  prisonniers,  et  si  ne  sçavez  qu'ils  sont.  Pour- 

15  quoy  me  le  dites  vous?  respondit  Madasima.  Pour  autant, 
dit  le  chevalier,  que  l'ung  d'eulx  est  estimé  le  meilleur 
chevalier,  qui  oncques  porta  harnois,  et  le  plusaccomply 
en  toutes  bonnes  choses.  N'esse  poinct  Amadis  ?  respon- 
dit elle,  duquel  je  désire  tant  la  mort  ?  Non   madame, 

20  respondit  le  chevalier.  Je  le  dis  pour  cestuy  qui  marche 
devant,  auquel,  veu  la  beaulté  et  jeunesse  qui  [CXVI 
est  en  luy,  vous  vous  estes  monstrée  tant  oulirageuse, 
que  ce  vous  est  injure.  Car  encores  qu'il  soit  vostre  pri- 
sonnier,   ce   n'est   pour  chose  qu'il    ayt   meffait   envers 

25  vous  :  mais  seulement  pour  la  haine  que  vous  portez  à 
aultruy.  A  ceste  cause,  s'il  vous  plaist,  vous  luy  ferez 
mieulx  que  n'avez  commencé,  estant  asseuré  que  s'il  a 
bon  visaigc  de  vous,  que  par  ce  moyen  l'atirerez  par 
amour,  plustost  que  par  aultre  voye,  à  faire  de  luy  tout 

50  ce  qu'il  vous  plaira.  Vrayement,  respondit  elle,  j'y  veulx 
essayer,  et  cognoistre  s'il  est  tel  que  vous  dites.  Vous 
verrez  bien,  dit  il,  l'ung  des  plus  beaulx  chevaliers  que 
vous  veistes  oncques.    Mais    entendez  que    incontinent 

après  que  le  chevalier  eust  laissé  Amadis  et  Galaor  pour 
aller  vers  Madasima,  Galaor  s'approcha  de  son  frère,  et 
luy  dit  :  Monseigneur,  vous  voyez  Testât  auquel  nous 
sommes,  qui  requiert  bien  que  nous  dissimulons  grande- 

)  ment,  pourtant  je  vous  supplie  modérer  désormais  vostre 
grand  collere,  qui  desja  vous  a  cuidé  faire  tuer,  et  croire 
pour  ce  coup  mon  conseil.  Par  dieu,  respondit  Amadis, 
quand  ilz  m'eussent  mis  à  mort,  ilz  eussent  fait  beaucoup 
pour  raoy  :  et  toutesfois  puis  que  vous  trouvez  bon  que 

lo  je  vous  croye,  je  le  feray,  priant  à  Dieu  qu'il  vueille 
préférer  tousjours  nostre  honneur,  à  la  craincte  que  vous 
avez  que  l'on  nous  face  mourir.  Or  s'estoit  Madasima 
arrestée  suyant  le  propos  que  le  chevalier  luy  avoit  tenu 
de  Galaor,  lequel  approchant  d'elle  luy  raonstra  le  meil- 

15  leur  visaige  qu'il  peult.  Desja  estoit  le  jour  grand,  au 
moyen  de  quoy  Madasima,  qui  ne  l'avoit  veu  que  de 
nuict,  jecta  l'œil  sur  luy,  et  le  trouva  tel,  qu'elle  l'estima 
l'ung  des  plus  beaulx  gentilz  hommes  qu'elle  eutoncques 
veu  :  parquoy  à  l'instant  fut  surprinse  de  son  amour,  et 

20  luy  demanda  comme  il  se  trouvoit.  Madame,  respondit 
Galaor,  il  me  va  pis  qu'il  ne  vous  yroit,  si  vous  estiez 
en  mon  povoir,  ainsi  que  je  suis  au  vostre  :  car  j'essay- 
rois  de  vous  faire  tout  le  plaisir  et  service  qu'il  me  seroit 
possible,  et  vous  me  faites,  sans  sçavoir  pourquoy,  tout 

25  le  contraire,  ne  l'ayant  mérité  envers  vous  :  car  je  serois 
plus  propre  à  estre  vostre  chevalier,  pour  vous  servir  et 
aymer,  que  vostre  prisonnier  lié  et  garrotté  comme  je 
suis,  qui  me  fait  esbahyr,  veu  le  peu  d'acquest  que  ce 
vous    sera,     pourquoy    usez    envers    nous   d'autant  de 

30  rigueurs  comme  vous  estes  belle  ?  Lors  Madasima,  l'oyant 
parler  de  si  bonne  graCe,  s'enflamma  le  cueur  de  plus 
en  plus  en  son  amour.  Au  moyen  dequoy  elle  luy  dit  en 
riant  :  Or  venez  çà,  beau  sire,  si  je  vous  voulois  choisir 

pour  mon  amy,  et  vous  délivrer  de  prison,  laisseriez  vous 
pour  l'amour  de  moy  la  cqmpaignie  du  Roy  Lisuart,  en 
luy  notiiîaut  après,  que  par  mon  moyen  vous  auriez  ce 
fait?  Ouy  bien,  respondit  Galaor,  et  de  ce  je  vous  feray 

S"  tout  tel  serment  qu'il  vous  plaira,  et  ainsi  le  fera  mon 
compaignon,  car  il  ne  vouldroit  faire  aultrcment  que  je 
le  priray.  Vrayement,  dit  Madasima,  si  présentement 
vous  me  prometcz  devant  cestc  compaignie  de  m'obeir, 
vous  serez  mis  en  liberté.  J'en  suis  tout  prest,  respondit 

10  Galaor.  Encores  n'esse  pas  assez,  dit  Madasima,  car  je 
veulx  que  vous  me  le  jurez  en  la  [v°]  présence  d'une 
dame,  où  nous  yrons  coucher  ce  soir,  et  ce  pendant 
asseurcz  moy  que  plustost  vous  ne  partirez  de  ma  com- 
paignie.  Non,    sur    ma    foy,   respondit   Galaor,    lequel 

15  appella  Amadis,  et  luy  pria  qu'il  consentist  à  l'accord 
qu'il  avoit  fait.  Ce  qu'il  ne  différa,  au  moyen  dequoy  ilz 
furent  desliez  et  remis  en  liberté.  Mais  Galaor  advisant 
leurs  Escuyers,  pria  Madasima  de  les  faire  semblable- 
ment  deslier,  ce  qui  luy   fut  accordé,  et  eurent  chascun 

20  les  chevaulx  qu'ilz  avoient  amenez.  Et  partant  de  là  en 
avant,  suyvirent  leur  chemin  plus  à  leur  aise  qu'ilz  n'a- 
voient  fait  toute  la  nuict,  durant  lequel  Madasima  et 
Galaor  eurent  maintz  propos  amoureulx  ensemble,  tant 
qu'ilz  arrivèrent  en  ung  chasteau  nommé  Abies,  auquel 

25  se  tenoit  une  dame,  qui  les  receut  de  très  bon  cueur, 
d'autant  que  Madasima  et  elle  avoient  grand  amitié  en- 
semble. Lors  meirent  tous  pied  à  terre,  et  peu  après  se 
meirent  à  table  pour  soupper.  Puis,  estant  les  nappes 
levées,  Madasima  demanda  à  Galaor  s'il  estoit  délibéré 

30  détenir  la  promesse  qu'il  luy  avoit  faite  en  chemin.  Ouy 
bien,  madame,  respondit  il,  pourveu  que  vous  me  tenez 
la  vostre.  Vrayement,  dit  elle,  il  n'y  aura  faulte.  Lors 
adressant  sa  parole  à  la  dame  du   chasteau,   et  à   deux 

chevaliers  ses  enfants,  leur  dit  :  Mes  amys,  je  vous  prie 
entendez  ung  convenant  que  nous  avons  ensemble  ces 
deux  chevaliers  et  moy,  à  ce  que  si  après  vous  en  soyez 
tesmoing.  Hz  sont  mes   prisonniers,  lesquelz  je  remetz 

5  en  liberté,  soubz  condition,  toutesfois,  que  cesiuy  sera 
mon  amy,  et  que  eulx  deux  ensemble  se  départiront  du 
service  du  Roy  Lisuart,  et  luy  diront  que  pour  l'amour 
de  moy,  et  par  despit  de  luy  ilz  ont  ce  fait.  Pourtant  je 
vous  prie  faire  tant  pour  moy,  que  de  vous  trouver  à  la 

lo  court  de  ce  Roy  malheureux,  au  jourqu'ilz  luy  declaire- 
ront  ces  nouvelles,  pour  veoir  comme  il  les  aura 
agréables,  et  aussi,  s'ilz  sont  deffaillans  de  leurs  pro- 
messes, que  dores[e]navant  vous  publiez  en  tous  lieux 
la    faulte    qu'ilz   feront    n'entretenant    ce    traicté,    pour 

1%  lequel  accomplir  je  leur  donne  seulement  terme  de  dix 
jours.  Certes,  respondit  la  dame  du  chasteau,  je  suis 
trescontente  de  faire  ce  dont  vous  me  priez,  pourveu 
qu'ilz  s'y  consentent.  Nous  vous  en  prions  dit  Galaor, 
par  tel  si  que  l'on  nous  tiendra  aussi  ce  que  l'on  nous  a 

20  promis.  11  n'y  aura  faulte,  respondit  Madasima,  car  des 
à  présent  je  vous  mctz  en  toute  liberté,  toutesfois  je 
vous  prie  ne  vous  en  aller  meshuy.  Et  ce  disoit  elle 
pour  avoir  Galaor  à  coucher  avec  elle,  ce  qu'il  luy 
accorda.  Adonc  chascun  se  retira,  etfut  Amadis  conduict 

25  en  une  chambre,  et  Galaor  en  une  aultre,  avec  lequel 
peu  après  la  dame  de  Gantasi,  qui  estoit  jeune,  belle,  et 
en  poinct,  se  vint  coucher.  Au  moyen  dequoy  Galaor 
(qui  estoit  désirant  si  bonnes  fortunes)  la  traicta  comme 
celuy  qui    estoit  séjourné   de   longue   main,    et  gentil 

30  compaignon  en  telles  escarmouches,  dont  la  belle  dame 
se  contenta  tant,  qu'elle  dist,  depuis  en  maintz  lieulx, 
que  de  sa  vie  n'avoit  eu  plus  plaisante  nuict.  Et  n'eust 
esté  la  promesse  qu'elle  avoit  faite   de  les  laisser  aller, 

il  n'eust  eu  encores  son  [CXVII]  congé,  toutesfois  elle 
le  pria  de  bien  tost  retourner.  Or  estoit  elle  si  encne 
à  ceste  volupté,  que  sans  craindre  son  honneur,  se  lais- 
soit  souvent    tumber  en  semblables   traictemens  :    mais 

5  elle  n'en  avoit  de  sa  vie  essayé  de  plus  perfait,  suyvant 
ce  qu'elle  tesmoignoit.  Ainsi  eschappercnt  Amadis  et 
Galaor  de  la  dame  de  Gantasi,  soubz  la  condition  que 
vous  avez  entendue,  de  laquelle  ilz  esperoient  bien 
sortira  leur  honneur,  comme  cy  après  pourrez  entendre. 

10  Et  cheminèrent  tout  le  jour  sans  trouver  advanture  : 
puis,  estant  nuict  close,  s'adressèrent  en  ung  hermitaige 
où  ilz  furent  pauvrement  repuz,  et  le  lendemain  au 
poinct  du  jour  reprindrent  leur  chemin,  pour  aller 
trouver  le  Roy  Lisuart. 


15       Comme    le  Roy  Lisuart    fut    en   danger   de  perdre 
sa  personne  et  ses  estatz,  par  les  promesses  illicites 

qu'il    FEIT    trop    LEGEREMINT. 

CHAPITRE     XXXV 

Quatre  jours  après  que  Amadis  et  Galaor  furent  par- 
20  tiz  de  la  court,  arriva  en  la  ville  de  Londres  l'ancien  che- 
valier qui  avoit  laissé  à  la  Royne  la  couronne  et  le  man- 
teau dont  nagueres  il  a  esté  parlé,  lequel  se  vint  jecterà 
genoulx  devant  le  Roy,  et  luy  dit:  Sire,  je  m'esbahis  que 
vous  ne  portez,  à  tel  jour,  la  belle  couronne  que  je  vous 
25  laissay.  Et  vous,  maJame,  dit-il  à  la  Royne,  est-il  possible 
de  tenir  si  peu  de  compte  du  riche  manteau  que  je  vous 
baillay  en  garde,  que  ne  l'ayez  encore  daigné  esprouver, 
ou  vous  en  parer  ?  Quand  le  Roy  l'entendit,  sçachant  qu'ilz 

estoient  perduz,  demeura  long  temps  sans  respondre  ung 
seul  mot  :  parquoy  le  chevalier  reprint  son  propos, 
disant  :  Sur  ma  foy,  je  suis  tresaise  qu'ilz  ne  vous  ont 
esté  agréables  :  car  s'il  vous  eust  pieu  les  retenir,  il  vous 

•j  eust  convenu  aussi  me  [v°]  bailler  ce  que  je  vous  eusse 
demandé,  qui  est,  peult  estre,  plus  grand  chose  que  vous 
ne  pensez,  aultrement,  en  me  faulçant  promesse,  vous 
m'eussiez  fait  perdre  la  teste.  Pourtant,  Sire,  je  vous 
supplie   treshumblement  me  les    faire   rendre  presente- 

lo  ment,  pource  que  je  ne  puis  longuement  séjourner  par- 
deça.  Lors  le  Roy,  plus  fasché  que  devant,  iuy  respondit  : 
Chevalier,  si  je  vousay  promis  quelque  chose,  je  levons 
tiendray,  quoy  qui  me  doive  couster,  encores  que  la 
couronne  et  le  manteau  soyent  perduz,  dont  je  suis  trop 

15  desplaisant,  tant  pour  l'amour  de  [vous],  qui  en  avez 
aflaire,  que  pour  moymesmes.  Lors  le  chevalier  com- 
mença à  jecter  ung  hault  cry,  disant  :  Ha  pauvre  viei[lj- 
lard  chetif  et  malheureux,  c'est  maintenant  fait  de  toy. 
Puis  se  print  à  lamenter  et  faire  si  grand  dueil  que  mer- 

20  veilles.  Las,  disoit  il,n'avoys  je  assez  longuement  enduré 

tourment  et  pauvreté,  sans  finir  mes  ans    vieulx  par  la 

plus    cruelle   mort    que    oncques    créature   endura,   ne 

l'ayant  auculnement  méritée  ?  Adonc  les  grosses  larmes 

Iuy  tumboient   des  yeulx,  mouillans   sa   barbe  blanche, 

25  qui  esmouvoit  les  plus  constans  à  grand  pitié,  telement 
que  le  Roy  mesme  en  eut  si  grande  compassion  qu'il  Iuy 
respondit  :  Chevalier,  n'ayez  peur  d'avoir  pis  pour  la 
perte  que  j'ay  faite,  car  elle  vous  sera  recogneue,  quoy 
qu'il  me   doive  couster,  ainsi  que  je  vous  ay  promis.  A 

^^  ceste  parole  le  chevalier  s'avança  pour  Iuy  baiser  les 
piedz  :  mais  le  Roy  le  soubzleva  par  la  main,  et  Iuy  dit  : 
Non  non,  demandez  tout  ce  que  vous  vouldrez,  car  vous 
l'aurez.  Sire,  respondit  il,  je  croy  qu'avez  encores  bonne 

souvenance  que  vous  me  promistes  rendre  mon  manteau 
et  la  couronne,  ou  ce  que  je  vous  dcmanderois  pour 
iceulx.  Maintenant  Dieu  sçait  combien  mon  intention 
estoit   eslongnée   de   vous  requérir  ce  qu'il  fault  que  je 

5  vous  demande,  car  si  j'avois  aultre  moyen  pour  me  déli- 
vrer, je  vous  prometz  ma  foy,  Sire,  que  je  vous  exemp- 
terois  de  l'ennuy  que  je  sçay  que  vous  recevrez,  me  oc- 
troyant ce  que  je  vous  demanderay,  et  que  vous  m'avez 
promis  :  mais  je  ne  puis  faire  aultrement.  Toutesfois  ce 

10  vous  seroit  encores  plus  de  blasmc,  si  vous  deffaillez  de 
foy  et  loyaulté.  Je  vous  asseurc,  chevalier,  dit  le  Roy, 
que  j'aymerois  mieulx  perdre  ma  couronne,  que  d'avoir 
promis  chose  que  je  ne  tinsse,  pourtant  demandez  hardi- 
ment.   Grand   mercis,   respondit  le  chevalier,  il  ne  reste 

35  doncques  plus  que  d'avoir  asseurance  de  tous  ceuk  qui 
sont  en  vostre  court,  qu'ilz  ne  me  feront  force  pour  recou- 
vrer ce  que  vous  me  delivr[er]ez,  et  que  vous  mesmes 
me  le  prometez,  aultrement  vostre  parole  ne  seroit  tenue 
véritable,  ne  moy  satisfait,  m'ostant  d'ung  costé,  ce  que 

::o  Ton  me  donneroit  de  l'aultre.  C'est  raison,  dit  le  Roy,  et 
ainsi  le  vous  octroyé.  Or,  Sire,  puis  que  la  fortune  a 
permis  que  vous  ayez  perdu  mon  manteau  et  la  cou- 
ronne, il  est  impossible  que  je  ne  perde  la  teste,  si  vous 
ne    me   donnez    madame    Oriane  vostre  fille  aisnée.  A 

:;  ceste  cause,  advisez  ou  à  me  rendre  mes  joyaulx,  ou  à  me 
la  bailler  :  toutesfois  j'aymerois  trop  mieux  Tung  que 
l'aultre,  attendu  que  je  ne  pour[CX\'III]ray  jamais  avoir 
tant  de  bien  par  elle,  que  j'auray  encores  de  mal  par  la 
perte  que  vous  avez  faite.  Chevalier,  respondit  le  Roy, 

30  vous  demandez  trop.  Lors  chascun  commença  à  murmu- 
rer contre  le  vieillard,  et  si  le  Roy  les  eust  voulu  croire, 
il  eust  esté  refuzé  :  mais  il  eust  mieulx  aymé  mourir,  tant 
estoit  loyal  et    bon  prince.    Parquoy  il  leur  respondit  : 

Mes  amys,  je  vous  prie  ne  vous  fascher,  car  la  perte  de 
ma  fille  ne  me  sçauroit  estre  tant  préjudiciable,  que  ma 
parole,  si  elle  se  trouvoit  mensongiere,  veu  que  si  1  ung 
est  ennuyeux,  l'aultre  est  injurieux  et  evitable  par  tous 

5  moyens.  Et  qu'ainsi  soit,  si  les  subjectz  ne  tiennent  leur 
prince  fidèle,  et  sa  parole  inviolable,  comme  pourront 
ilz  avoir  ou  garder  en  luy  l'amour  et  fidélité  qu'ilz  luy 
doivent  ?  certes  il  luy  seroit  meilleur  n'avoir  jamais  esté 
nay.    Pourtant  que  l'on  amené   tout   présentement    ma 

10  fille,  car  je  la  livr[er]ay  puis  que  je  luy  ay  promise. 
Et  de  fait  l'envoya  quérir.  Or  estoit  la  Royne  présente  à 
tout  ce  discours,  mais  elle  n'eust  jamais  estime  que  le 
Roy  eust  oublié  jusques  là  l'amour  paternelle  :  toutesfois 
quand  elle  ouyt  la  rigoureuse  sentence  prononcée  contre 

i;  sa  fille,  la  bonne  dame  se  vint  jecter  aux  piedz  du  Roy, 
et  pleurant  comme  mère  qui  pert  son  enfant,  luy  dit  : 
Monsieur,  que  voulez  vous  faire  ?  voulez  vous  estre 
plus  inhumain  envers  vostre  sang,  que  les  bestes  brutes 
ne  sont  envers  leurs  contraires  ?  Certes,  quelque  bruta- 

20  lité  qu'elles  ayent,  si  ne  sont  elles  jamais  si  dénaturées 
qu'elles  facent  tort  à  leurs  faons.  Est  il  donc  raisonnable, 
soubz  umbre  d'une  promesse  accordée  (sans  sçavoir 
quelle)  faire  si  grand  tort,  non  seulement  à  vous,  père 
impiteux,  et  à  moy,  mère  triste  et  malheureuse,  mais  à 

2)  toute  la  republique  de  vostre  royaulme  ?  Helas,  Sire,  je 
vous  supplie  pour  l'honneur  de  Dieu,  advisez  aultre 
moyen  pour  satisfaire  à  vous,  à  nous,  et  au  chevalier 
ensemble.  Madame,  respondit  le  Roy,  c'est  fait  :  je  vous 
prie   ne   m'en   parlez  jamais.   Et   ce  disant,  les  grosses 

50  larmes  luy  tomboient  des  yeulx,  dont  les  assistans  furent 
si  ennuyez  que  rien  plus,,  et  ce  qui  les  troubla  d'advan- 
taige,  toutes  ces  femmes  se  prindrent  à  crier,  parquoy  le 
Roy  (trop   marry)  leur  commanda  de   se  retirer  en  leurs 

chambres.  Lors  la  Royne  tomba  esvanouye.  Ce  nonobs- 
tant, le  Ro}'  la  fcit  emporter  par  dcuz  gentilz  hommes, 
commandant  à  chascun  sur  peine  de  mort,  de  ne  pleu- 
rer ne  destourner  ce  qu'il  avoit  promis,  disant  tout  haut: 

5  II  adviendra  de  ma  fille  ce  qu'il  plaira  à  Dieu,  mais  ma 
parole  ne  sera  faulse,  si  je  puis.  Durant  ces  choses,  les 
nouvelles  vindrent  à  Oriane  de  la  délibération  qu'avoit 
fait  le  Roy  sur  le  partement  d'elle,  dont  elle  fut  (de 
premier  sault)  si  esperdue,  qu'elle  cheut  sur  le  plancher 

10  de  sa  chambre,  si  grand  sault,  que  de  long  temps  après 
elle  ne  remua  ny  pied  ne  main.  Au  moyen  dequoy  Ma- 
bile  et  ses  damoyselles  pensoient  qu'elle  feust  morte,  et 
de  fait  le  cuiderent  mander  au  Roy  :  mais  à  force  de 
remèdes,  elle  revint  peu  après,   et  jecta  ung  hault  sous- 

15  pir.  Or  estoient  la  plus  part  de  ses  femmes,  les  unes 
auprès  d'elle,  les  aultres  plus  arrière,  à  ce  qu'elle  n'en- 
tendist  leurs  pleurs  [x;°]  et  estoit  la  compassion  si  grande 
qu'elle  eust  esmeu  les  plus  durs  cueurs  à  fondre  en 
larmes,  especialement  quand  la  princesse  eust  le  povoir 

20  de  faire  ses  reg[r]etz,  qu'elle  commença  à  dire  :  Je  co- 
gnois  bien  maintenant  ma  ruyne.  Certes,  amy,  si  vous 
fussiez  icy,  je  suis  seure  que  vous  me  pourriez  aiséement 
retirer  de  ceste  peine  :  mais  tout  autant  m'en  disoit  le 
cueur  quand   vous    prinstes  congé   de   moy,   que  maul- 

25  dicte  soit  l'heure  que  oncques  je  vous  l'accorday.  Las, 
quand  vous  sçaurez  ces  nouvelles,  je  crains  encores  que 
vous  (ne  povant  souffrir  tel  malheur)  ne  mourez  incon- 
tinent :  mais  au  fort  (am}')  nous  suyverons  bien  près 
l'ung    l'aultre.  Ha,  mort,    refuge    des  malheureulx,    ne 

30  me  voyez  vous  première  en  ce  rang,  que  tardez  vous  ? 
Fortune  veult  triumphersur  vous,  en  me  faisant  tout  du 
pis  qu'elle  peult,  combien  que  je  soye  seure  que  vous 
avez  dequoy  vous  venger,  pourtant  accourez,  et  ne  lais- 

sez  acquérir  tant  de  prééminence  sur  moy  contre  vostre 
auctorité.  Or  à  Dieu  donc  amy,  puis  que  de  noz  vies  ne 
nous  entreverrons.  Et  ce  disant,  s'esvanouit  de  rechef. 
Lors    le    Roy,  voyant  qu'elle  tardoit  si   longuement  à 

5  venir,  envoya  devers  elle  pour  la  faire  diligenter  :  mais 
le  messager  la  trouva  en  Testât  que  je  vous  ay  dit,  et 
attendittant  qu'elle  eust  reprins  sesespris.  Et  ainsi  qu'elle 
vouloit  recommencer  ses  doléances,  il  luy  dit  :  Madame, 
le  roy   se   courrousse  que  vous  ne  venez  à  luy.  Quand 

10  elle  l'entendit,  elle  se  leva,  ayant  le  cueur  si  serré,  qu'il 
sembloit  que  l'extrémité  de  l'ennuy  luy  eust  doublé  ses 
forces,  et  sans  estre  suyvie  de  nulle  de  ses  femmes  que 
de  la  damoyselle  de  Dannemarc,  vint  trouver  le  Roy. 
Adonc  se   meit  à  pleurer  si  abondamment,    que  nul  de 

15  ceulxqui  laveirent  ne  peurent  estre  tant  conlinens,  ne  le 
Roy  mesmes  si  constant  que  les  grosses  larmes  ne  leur 
tombassent  des  yeulx.  Puis  se  vint  jecter  aux  piedz  de 
son  père,  luy  disant  :  Monseigneur,  que  vous  plaist  il 
faire  de  moy  ?  M'amye,  respondit  il.  je  veulx   tenir  ma 

20  promesse.  A  ceste  parole  la  pauvrette  s'esvanouit.  Et  le 
Roy  pour  ne  la  voir  tourna  la  teste,  disant  au  chevalier  : 
Amy,  voicy  le  don  que  vous  demandez,  et  la  chose  que 
j'ayme  le  plus  en  ce  monde.  Mais  entendez  vous  l'emme- 
ner seule?  Sire,  respondit  il,  elle  sera  accompaignéedes 

25  deux  chevaliers,  et  de  deux  Escuyers  qui  estoient  avec 
moy  lors  que  je  parlay  à  vous  à  Vindilisora,  et  aultres 
ne  puis  avoir,  tant  qu'elle  soit  es  mains  de  celuy  à  qui 
je  suis  contraint  delà  livrer.  Au  moins,  dit  le  Roy,  per- 
mettez qu'elle  soit   accompaignèe  de  ceste  damoyselle, 

}o  car  elle  ne  seroit  trop  honnestement  seule  entre  tant 
d'hommes.  Et  bien,  respondit  le  chevalier,  pour  une 
femme  ne  plus  ny  moins.  Adonc  s'approcha  et  print  la 
princesse  entre  ses  bras  ainsi  esvanouye  qu'elle  estoit,  et 

l'assit  sur  sur  ung  grand  roussin  dans  la  selle,  puis  feit 
monter  ung  Escuyer  en  crouppe  qui  la  tenoit  embrassée 
par  le  corps,  de  peur  qu'elle  ne  tombast.  Et  ainsi  que  lé 
chevalier   l'accoustroit,  il   pleuroit  si  fort,  que  l'on  eust 

S  jugé  qu'il  en  estoit  tresdesplaisant,  et  disoit  :  Sur  ma 
foy,  je  crois  qu'il  n'y  a  personne  en  ceste  cour  qui  en  ayt 
plus  d'ennuy  que  [CXIX]  j'ay.  Ce  pendant  fut  amené 
monture  à  la  damoysellede  Dannemarcà  laquelle  le  Roy 
dit  :  M'amye,  je  vous  prie,  ne  l'habandonnez  pour  bien, 

10  ny  pour  mal  qu'elle  puisse  avoir.  Sire,  respondit  elle, 
comment  povez  vous  consentir  à  son  parlement  ?  A 
l'heure  la  princesse  retourna  de  pasmoison.  Et  vint  ung 
grand  chevalier  armé  de  toutes  pièces,  qui,  sans  osterson 
armet,  ne  saluer  la  compaignie,  print  les  resnes  du  cheval 

15  sur  lequel  Oriane  estoit  assise,  et  entendez  que  c'estoit 
Arcalaus  l'enchanteur,  qui  ne  vouloit  estre  cogneu.  Lors 
commanda  à  l'Escuyer  de  marcher  :  parquoy  la  princesse 
cognoissant  qu'il  n'y  avoit  plus  de  remède,  jecta  ung  tel 
souspir,  qu'il  sembloit  que  le   cueur    luy  deust  fendre, 

20  disant  :  Ha,  mon  cher  amy,  à  malheur  vous  fut  oncqucs 
le  don  octroyé,  car  se  sera  vostrc  mort,  et  la  mienne. 
Cecy  disoit  elle  pour  Amadis,  auquelle  elle  avoit  donné 
congé  d'aller  avec  la  damoyselle  :  mais  les  aultrcs  pcn- 
soient  que  ce   feust  du    Roy  son  père  et  d'elle.  Et  ainsi 

2)  s'en  partit  Oriane  et  ceulx  qui  la  conduisoicnt,  lesquelz 
picquerent  si  roidement,  que  tost  après  ilz  entrèrent  au 
plus  profond  de  la  forest  prochaine.  Or  estoit  le  Roy 
monté  à  cheval  pour  conduire  sa  fille,  tenant  ung  baston 
au  poing,  deffendant   que  nul    n'allast  après,  ainsi   qu'il 

}o  l'avoit  promis.  D'aultre  part  Mabile  s'estoit  mise  à  une 
fenestre  pour  regarder  ce  dur  partement,  car  elle  avoit  le 
cueur  si  serré  qu'elle  n'eust  sceu  approcher  d'Oriane. 
Mais  de  fortune  apperceut  Ardan  le  Nain  d'Amadis,  monté 

sur  ung  cheval  bien  courant,  qui  se  hastoit  d'aller  tant 
qu'il  povoit  :  toutesfois  elle  l'appella  et  luy  dit  :  Ardan, 
si  tu  aymes  ton  maistre,  ne  séjourne  une  seule  heure, 
tant  que  tu  luyayes  fait  entendre  cest  accident.  Et  gardes 

i  de  luy  faillir  maintenant,  aultrement  il  aura  cause  d'estrc 
trop  mal  content  de  toy,  estant  certaine  qu'il  sera  trop 
desplaisant,  s'il  n'en  est  promptement  adverty.  Par  Dieu, 
Madame,  respondit  le  Nain,  j'en  feray  toute  diligence, 
et  mon   devoir.    Puis,    sans  plus    séjourner,   donna  du 

10  fouet  au  cheval,  et  s'en  partit  à  grand  haste,  suyvant  le 
chemin  qu'il  avoit  veu  prendre  à  Amadis.  Mais  mainte- 
nant le  laisserons  courre,  pour  vous  reciter  ce  qu'à 
mesme  heure  survint  au  roy  Lisuart,  qui  avoit  conduit 
Oriane  jusques  à  l'entrée  de  la  forest,  faisant  retourner 

15  arrière  tous  ceulx  qui  la  vouloient  suyvre,  auquel,  à 
l'heure  que  ce  trouble  estoit,  se  vint  adresser  une  damoy- 
selle  montée  sur  ung  cheval  de  legiere  taille,  qui  porioit 
une  espée  pendue  au  col,  et  une  lance  au  poing  ayant 
le  fer  doré,  et  la  hante  paincte    richement  :  laquelle  le 

20  salua,  disant  :  Sire,  Dieu  vous  doint  joye,  et  volunté  de 
parfaire  ce  que  dernièrement  vous  me  promistes  à  Vin- 
dilisora,  en  la  présence  de  voz  chevaliers.  Lors  le  Roy 
la  recogneust,  et  luy  souvint  que  c'estoit  celle  à  qui  il 
il   dit,  que   à  l'espreuve   elle   cognoistroit  le  bon  cueur 

25  qu'il  avoit:  et  à  ceste  cause  luy  respondit  :  En  bonne 
fo}",  damoyselle,  j'aurois  maintenant  bien  besoing  de 
plus  de  joye  que  n'ay  :  mais  nonobstant  je  suis  tout 
prest  d'accomplir  ce  que  vous  ay  promis.  Sire,  dit  elle, 
c'est  ce  qui  [v°]   m'a   fait   retourner   vers   vous,  comme 

30  au  plus  loyal  Roy  du  monde.  Pourtant  je  vous  supplie 
présentement  me  venger  d'ung  chevalier  qui  passe  par 
ceste  forest,  lequel  tua  (n'a  pas  long  temps)  mon  père,  par 
la  plus  grand  trahison  du  monde,  et  non  content  de  ce, 

Amadis  de  Gaule,  I,  .  25 

le  meschant  me  ravit,  faisant  sa  volunté  de  moy,  par 
force.  Mais  il  est  telement  enchanté  qu'il  ne  peut  mourir, 
si  le  plus  vertueux  personnaige  du  royaulme  de  la  grand 
Bretai[g]ne  ne  luy  donne  ung  coup  de  ceste  lance,  et  ung 

5  auhre  de  l'espée  que  voicy,  qu'il  avoit  baillée  en  garde  à 
une  damoysclle,  de  laquelle  il  pense  estre  aymé.  Toutes- 
fois  il  est  bien  deceu,  car  elle  le  hait  sur  tout  rien,  au 
moyen  de  quoy  j'ay  trouvé  moyen  qu'elle  m'en  a  fait 
présent,  à  ce  que  plus  aiséement  elle  et  moy  nous  soyons 

10  vengées  de  luy.  Ce  que  ne  povons  estre  sans  vous  :  car 
vous  estes  le  premier,  et  le  plus  vertueux  à  mon  advisde 
tout  ce  pays.  Pourtant,  Sire,  suyvant  ce  que  vous  me 
promistes  devant  tant  de  preudhommes,  il  vous  plaira 
faire   ceste    juste  vengeance.  Et  pource  que  je  luy  ay  dit 

15  maintesfois  que  dans  le  jourdhuy  je  luy  bailleray  cheva- 
lier qui  le  combatra,  il  est  venu  seul  en  ceste  forest,  oii 
il  vous  attend.  Parquoy  il  vous  y  fault  aussi  aller  sans 
auhre  compaignie  que  de  moy  :  car  ne  se  doubtant  que 
j'aye   l'espée  et  la  lance  qui  luy  sont  tant  dommageables, 

20  nous  avons  tel  convenant  ensemble,  que  s'il  demeure 
vaincqucur,  je  luv  pardonne  mon  injure,  et  aussi  s'il  est 
vaincu,  il  doit  faire  ma  volunté.  Et  bien,  respondit  le  Roy, 
allons  quand  il  vous  plaira.  Lors  feit  apporter  ses  armes, 
et  s'arma  légèrement,  puis  monta  sur  ung  gentil  cheval, 

25  et  ceignit  l'espée  que  la  damoyselle  lu)'  avoit  apportée, 
laissant  la  sienne  qui  estoit  l'une  des  meilleures  du 
monde.  Et  sans  auhre  compaignie  s'en  alla  avec  elle, 
tenant  la  lance  au  poing,  et  elle  luy  portoit  son  armet. 
Mais  ilz  n'eurent  cheminé  longuement,  qu'elle  le  feit  des- 

}o  tourner  du  grand  chemin,  le  conduisant  par  ung  sentier 
le  long  des  arbrisseaulx,  par  où  estoient  passez  (n'avoit 
pas  long  temps)  ceulx  qui  emmenoient  Oriane.  Lors  la 
damoyselle  luy  monstra  ung  grand  chevalier  armé,  che- 

vauchant  ung  cheval  fort  noir,  ayant  au  col  ungescuvert 
et  le  heaulme  semblable,  et  luy  dit  :  Sire,  prenez  vostre 
armet,  car  voilà  celuy  duquel  je  vous  ay  parlé.  Ce  que 
feit  le  Roy,  et  s'approchant  du  chevalier  luy  cria  :  Gardez 

5  vous  de  moy,  chevalier  superbe,  et  de  maulvais  vouloir. 
Adonc  le  chevalier,  qui  l'entendit,  coucha  la  lance  qu'il 
avoit  au  poing,  contre  le  Roy,  et  le  Roy  contre  luy, 
puis,  donnant  des  espérons  à  leurs  chevaulx,  rompirent 
dans  leurs  escus.  Mais  il  fut  advis  au  Roy  que  la  lance 

10  paincte  que  luy  avoit  baillé  la  damoyselle,  feust  conver- 
tie en  une  chenevote,  tant  se  brisa  aiséement  :  au  moyen 
dequoy  il  meit  la  main  à  l'espée,  et  vint  charger  le  che- 
valier, mais  du  premier  coup  qu'il  en  rua,  elle  se  rompit 
joignant  la  poingnée.    Lors  cogneut  qu'il   estoit  trahy  : 

15  car  le  chevalier  le  vint  joindre  à  son  plaisir.  Et  ainsi  qu'il 
se  baissoit  pour  donner  dans  les  flans  de  son  cheval,  le 
Roy  qui  estoit  hnrdy,  prompt  et  adextre,  le  saisit  [CXX] 
au  collet,  et  tirèrent  tant  l'ung  l'aultre,  qu'ilz  tombèrent 
tous  deux  sur  le  champ,  le  chevalier  dessoubz,  et  le  Roy 

20  dessus  luy,  au  moyen  dequoy  il  saisit  l'espée  qui  estoit 
eschappée  des  poings  de  son  ennemy.  Et  ainsi  qu'il 
essayoit  à  le  desarmer  pour  luy  trencher  la  teste,  la  da- 
moyselle qui  les  regardoit  cria  tant  qu'elle  peult  :  Sei- 
gneur Arcalaus,    secourez    tost   vostre  cousin,  ou  il  est 

35  mort.  Q.uand  le  Roy  entendit  parler  d'Arcalaus,  il  haulça 
sa  veue,  et  advisa  dix  chevaliers  qui  accouroient  à  luy, 
l'ung  desquelz  disoit  à  haulte  voix  :  Roy  Lisuart,  laisse 
le  chevalier,  aultrement  c'est  fait  de  toy,  et  ne  régneras 
de  ta  vie  ung  seul  jour.  Je  ne  sçay  qu'il  en  sera,  respon- 

^o  dit  le  Roy,  mais  si  je  meurs,  aussi  ferez  vous  tous  pour 
moy  comme  trahistres,  et  meschans  que  vous  estes.  A 
peine  eut  achevé  la  parole  que  l'ung  des  dix  chevaliers 
arriva,  et  donna  au  Roy  si  grand  coup  de  lance,  qu'il  luy 

feit  donner  du  nez  à  terre,  et  le  navra,  Toutesfois  il  se 
releva  promptement,  comme  celuy  qui  se  vouloit  def- 
fendre  jusques  à  la  mort,  qui  luy  sembloit  estre  pro- 
chaine, et  tenant  l'espée  du  chevalier  qu'il  avoit  abbatu, 

5  en  tira  ung  si  grand  coup  au  cheval  de  celuy  qui  l'avoit 
frappé,  qu'il  luy  couppa  les  jarretz.  Lors  survindrent  les 
aultres  qui  tous  se  meirent  à  l'oultraiger.  Et  combien 
qu'il  se  deffendit  bravement,  sa  deffensc  peu  luy  proffita, 
car  il  fut  renversé,  et  tant  pétillé  aux  piedz  des  chevaulx, 

xo  qu'il  ne  se  peull  relever  :  parquoy  les  deux  chevaliers  qui 
estoient  à  pied,  le  saisirent  au  corps,  et  par  force  luy 
tirèrent  l'espée  du  poing,  l'escu  du  col,  et  le  hcaulme  de 
la  teste,  puis  l'enchesnerent  d'une  double  chesne.Ce  fait, 
le  feirent   monter  sur  ung  meschant  cheval,  et  les  deux 

15  chevaliers  prindrent  chascunl'ung  des  boutz  de  son  lien, 
et  le  menèrent  au  fonds  d'une  vallée,  où  ilz  trouvèrent 
Arcalaus  avec  Orianc,  et  la  damoyscllc  de  Dannemarc. 
Et  ainsi  qu'ilz  approchèrent  près,  le  chevalier  contre  qui 
le  Roy  avoit  combattu  au  premier,  donna  carrière  à  son 

-o  cheval,  et  tenant  le  bras  droit  hault  eslevé,  remuant  son 
gantelet,  escria  :  Cousin,  Cousin,  voicy  le  roy  Lisuart 
qui  est  nostre.  Certes,  respondit  Arcalaus,  c'est  une  très- 
bonne  prinse,  car  je  fera)'  que  désormais  ses  ennemys 
n'auront  cause  de  le  doubter.  Paillard,  respondit  le  Roy, 

25  je  sçay  bien  que  tu  ne  seras  jamais  aultre  que  trahistre, 
et  cela  te  prouv[e]ray  je,  tout  navré  que  je  suis,  si  tu  te 
oses  combatre  à  moy.  Par  dieu,  dit  Arcalaus,  je  ne  ni'es- 
timerois  de  gueres  plus,  pour  vaincre  ung  tel  seigneur 
que  vous  estes.  Et   ce  disant  le  feirent  passer  oultre,  et 

)<>  suyvirent  leur  chemin,  tant  qu'ilz  arrivèrent  en  une  voye 
fourchée.  Lors  Arcalaus  s'arresta,  et  dit  à  ung  sien  paige  : 
Picques  diligemment  à  Londres,  et  diz  à  monseigneur 
Barsinan  qu'il  exécute  ce  que  je  luy  ay  dit,  et  que  j'ay 

desja  bien  commencé  s'il  sçait  bien  parachever.  Adonc  le 
paige  tourna  bride,  et  print  le  chemin  de  la  ville.  Ce 
pendant  Arcalaus  s'advisa  d'envoyer  le  Roy  d'un  costé, 
et  Oriane  d'aultre  :  parquoy  il  dit  à  son  cousin  :  Prenez 

5  avec  vous  dix  chevaliers,  et  conduisez  Lisuart  jusquesen 
mes  prisons  de  Dagnanel,  et  ces  quatre  aul[î^°]tres  me 
feront  compaignie  pour  mener  Oriane  au  mont  Aldin, 
où  je  luy  monstreray  les  plus  singulières  choses  qui  y 
sont.  Ce  mont  Aldin   estoit  la  maison  où  plus  commu- 

10  néement  il  residoit,  l'ung  des  plus  fors  et  plaisans  lieux 
du  monde.  Lors  les  dix  chevaliers  emmenèrent  le  Roy 
par  ung  costé,  et  les  quatre  aultres  avec  Arcalaus  prin- 
drent  aultre  chemin,  conduisans  les  damoyselles.  Certes 
qui  bien  considérera  en  cest  endroit  les  tours  de  fortune, 

15  il  pourra  aiséement  juger  qu'elle  est  aussi  muable  (voire 
plus)  envers  les  grandz  princes  et  seigneurs,  que  les 
moindres,  comme  elle  feit  cognoistre  au  roy  Lisuart,  au 
temps  qu'il  pensoit  avoir  plus  vent  en  poupe,  et  le  povoir 
de   luy    commander  :  car   en    ung   instant  il  se  veid  es 

20  mains  de  ses  plus  grans  ennemys,  sa  fille  (héritière  de 
ses  pays)  hors  de  sa  puissance,  et  ses  estatz  ballancer  en 
ruine,  luy,  qui  souloit  estre  honoré  de  tous,  maintenant 
vilipendé  et  injurié,  prins,  et  lié  comme  ung  larron,  par 
ung   paillard    enchanteur,   simple  gentilhomme,  et  sans 

2)  espoir  d'avoir  jamais  mieulx  que  la  mort.  N'esse  pas 
donc  bel  exemple  pour  ceulx  qui  sont  aujourdhuy  appel- 
iez aux  plus  haulx  honneurs  du  monde  ?  ausquelz  ils 
s'aveuglent  tant  que  (peult  estre)  ilz  en  oublient  Dieu. 
Ce  roy  Lisuart  estoit  tresbon,  vertueux,  et  saige  prince  : 

30  neantmoins  nostre  Seigneur  permist  le  faire  tomber  en 
tous  ces  dangers,  à  ce  qu'il  eust  souvenance  que  luy  seul 
dispose  des  créatures  comme  il  luy  plaist,  et  bien  luy  en 
donna  cognoissance,  car  il  le  meit  en  peu  d'heure  au  plus 

bas  qu'il  eust  peu  estre  :  mais  il  le  releva  aussi  tost  par 
le  mérite  d'aulcun[e]s  de  ses  bonnes  œuvres,  ainsi  que 
pourrez  présentement  entendre. 


Comme  Amadis  et  Galaor  sceurent  que  l'on   avoit 
î     amené   le  roy    Lisuart   prisonnier,  et  sa  fille,  par- 
Q.UOY  ilz  se  diligenterent  de  les  aller  secourir. 

CHAPITRE  XXXVI 

Nous  avons  cy  devant  recité  par  quel  moyen  Amadis 
et  Galaor  s'eschapperent  de  Madasima  dame  de  Gantasi, 
qui   les  eust  fait  mourir  s'ilz  eussent  esté  cogneuz,  aussi 

lo  comme  ilz  reprindrcnt  le  chemin  de  Londres,  joyeulx 
d'avoir  évité  si  grande  fortune.  Mais  ainsi  qu'ilz  appro- 
chèrent près  de  la  ville,  ilz  apperceurent  d'assez  près 
Ardan  le  Nain,  courant  tant  que  son  cheval  povoit  aller, 
parquoy  Amadis  dit  à  Galaor  :  Mon  frère,  ne  me  croyez 

iS  jamais,  si  Ardan  ne  vient  vers  nous,  pour  quelque  affaire 
d'importance  :  ne  voyez  vous  la  diligence  qu'il  fait  ?  Et 
comme  il  achevoit  son  propos,  Ardan  survint,  qui  leur 
recita  tout  ce  qui  estoit  survenu  depuis  leur  partement. 
Mais  quand  il  dit  que  la  princesse  Oriane  avoit  estéenle- 

20  vée  de  la  court  oultre  son  gré,  et  les  regretz  qu'elle 
faisoit,  Amadis  entra  en  telle  fureur  qu'il  cuida  désespé- 
rer, et  luy  demanda  quel  chemin  avoient  prins  ceulx  qui 
l'emmenoient.  Par  dieu,  monseigneur,  respondit  Ardan, 
ilz  sont  entrez  dans  la  forcst,  qui  regarde  de  l'aultre  part 

25  de  la  ville.  Lors  Amadis,  sans  plus  s'enquérir,  donna  des 
espérons  à  son  cheval,  et  s'en  court  tant  qu'il  peult  vers 
Londres,  tant  estonné  qu'il   ne  sceut  seulement  dire  ung 

mot  à  Galaor,  lequel  le  suyvoit  de  près.  Et  ainsi  cou- 
rans  passèrent  au  travers  de  la  ville,  sans  regarder  ne  çà 
ne  là  :  mais  à  tous  ceulx  que  Amadis  rencontroit,  s'en- 
queroit  quel  chemin   tenoient    ceulx  qui   enlevoient  la 

5  princesse,  et  chascun  le  Iny  monstroit.  Or  alloit  Ganda- 
lin  près,  lequel  de  fortune  passa  vis  à  vis  du  logis  de  la 
Royne,  qui  estoit  lors  en  une  fenestre,  tant  pleine  d'en- 
nuy  que  rien  plus  :  et,  ainsi  qu'elle  pensoit  à  son  mal, 
apperceut  venir  Gandalin,  lequel  elle  appella,  luy  deman- 

10  dant  où  il  avoit  laissé  son  maistre.  Madame,  respondit 
il,  il  s'en  va  tant  qu'il  peult  après  ceulx  qui  emmeinent 
madame  Oriane.  Mon  amy,  dit  elle,  attendez  ung  petit. 
Lors  envoya  quérir  l'espée  du  Roy  (qui  estoit  l'une  des 
meilleures    du    monde)  puis   la   bailla  à  Gandalin,    luy 

15  disant  :  Je  te  prie  portes  ceste  espée  à  Amadis,  et  luy 
diz  que  c'est  celle  du  Roy  qu'il  a  laissée  ce  matin,  pource 
qu'une  damoyselle  l'est  venu  quérir  pour  faire  quelque 
combat,  et  luy  en  a  oaillé  une  aultre  :  toutesfois  il  n'est 
point  depuis  retourné,  et  si   n'en  avons  ouy  nulles  nou- 

20  velles,  et  ne  sçavons  qu'il  est  devenu.  Bien,  madame, 
respondit  Gandalin,  qui  print  l'espée.  Et  courut  après 
son  maistre,  lequel  estoit  ja  fort  eslongiié,  car  il  alloit 
sans  sçavoir  quel  chemin  il  tenoit,  pour  la  trop  grande 
fascherie  où  il  estoit  entré    Au   moyen  dequoy  resvant, 

25  sans  prendre  garde  à  soy,  meit  son  cheval  dans  ung 
bourbier  si  avant,  qu'il  ne  l'en  peult  retirer  sans  mettre 
pied  à  terre,  parquoy  il  fut  contraint  de  descendre  et  le 
tirer  hors  par  le  frain.  Et  fut  cest  arrest  cause  que  Galaor 
et  Gandelin   l'attaignirent,  lequel  luy  recita  entièrement 

30  ce  que  la  Royne  luy  mandoit  :  puis  luy  bailla  l'espée 
qu'elle  luy  envoyoit.  Quand  il  entendit  parler  que  le  Roy 
mesme  estoit  perdu,  l'envie  luy  augmenta  d'user  de 
diligence  pour  les  secourir  :  toutesfois  il  avoit  son  cheval 

tant  rc[t'°]crcu  qu'il  fut  contraint  prendre  celuy  de  Gan- 
dalin,  qui  valoit  (peult  estre)  pis  :  neantmoins,  à  force 
de  coups  d'esperon,  il  le  faisoit  cheminer.  Ainsi  chemi- 
nèrent ensemble  tant    qu'ilz   apperceurent  le   train  des 

S  chevaulx,  qui  avoient  nagueres  passé  par  là  (qui  estoient 
ceulx  qui  emmenoient  le  Roy  et  sa  fille)  au  moyen 
dequoy  ilz  se  meirent  à  suyvre  le  trac,  et  trouvèrent  peu 
après  aulcuns  baucherons,  ausquelz  ils  s'enquirent  s'ilz 
avoient  veu  passer  nul  par  ce   chemin.  Ouy  bien,  sei- 

lo  gneur,  respondirent  ilz.  Lors  leur  comptèrent  comme 
ilz  avoient  veu  prendre  ung  chevalier,  et  emmener  deux 
damoyselles.  Toutesfois  nous  ne  nous  sommes  osémons- 
trer,  ains  avons  quasi  tousjours  esté  cachez  au  plus  espes 
de  ce  bois,  car  sans  doubte  ce  sont  meschans  gens.  Puis 

15  leur  declairerent  par  tant  de  moyens  les  gestes  des  pri- 
sonniers, qu'ilz  cogneurent  aiscement  quec'estoit  le  Roy 
et  Oriane  qui  estoient  trahis.  Mes  amys,  dit  Amadis, 
cognoissez  vous  nul  de  ceulx  qui  les  emmènent  ?  car 
c'est  le  Roy  et  sa  fille.  Non,  respondirent  ilz,  mais  nous 

20  entendismcs  bien  qu'ung  d'culx  qui  tenoit  les  resnes  du 
cheval  de  la  plus  belle  damoyselle,  appclla  plusieurs  fois 
Arcalaus.  Par  dieu,  dit  Amadis,  c'est  mon  enchanteur. 
Lors  levant  les  mains  au  ciel,  dit  :  Seigneur  Dieu,  vous 
plairoit   il  me  taire   tant  de  grâce  que  je  les  peusse  au- 

2,  jourdhuy  rencontrer.  Seigneurs,  dirent  les  baucherons, 
dix  de  ces  brigans  prindrent  le  chemin  à  main  droicte, 
avec  le  chevalier  prisonnier,  les  cinq  celuy  à  gauche 
avec  les  damoyselles.  Mon  frère,  dit  Amadis  à  Galaor,je 
vous  supplie  suyvre  le  Roy,  et  Dieu  vous  vueille  guider, 

30  et  moy  aussi  qui  vois  après  Oriane.  Kt  ce  disant,  donna 
des  espérons  à  son  cheval,  et  s'en  alla  au  plus  roide  qu'il 
peult  après  la  princesse,  et  Galaor  d'aultre  costé.  Mais 
après  que  Amadis  eut  longuement  cheminé,  estant  desja 

soleil  couchant,  il  trouva  son  cheval  si  recrcu,  que  pour 
coup  d'esperon  qu'il  luy  donnast,  ne  l'eust  sceu  faire 
aller  aultrement  que  le  pas.  Et  ainsi  qu'il  le  talonnoit, 
advisa    à  main   dextre  joignant  le  chemin  ung  chevalier 

î  mort,  et  tout  au  près  de  luy  ung  Escuyer  qui  tenoit  ung 
cheval  par  la  bride  :  parquoy  Amadis  s'approcha,  et  luy 
demanda  qui  avoit  occis  ce  chevalier.  Ce  a  lait,  respon- 
dit  l'Escuyer,  ung  trahistre,  lequel  s'en  va  cy  devant,  et 
mené  quand  et  luy  par  force  les  deux  plus  belles  damoy- 

10  selles  du  monde,  et  ne  l'a  tué  pour  aultre  raison,  sinon 
pource  qu'il  luy  demandoit  qui  elles  estoient.  Et  bien, 
dit  Amadis,  qu'as  tu  délibéré  de  faire  ?  Seigneur,  res- 
pondit  il,  si  j'avois  trouvé  quelqu'ung  qui  m'aidast  à 
conduire    le  corps  de  mon  maistre,  jusques  en  quelque 

15  cimetière  où  je  l'enterrerois,  je  chercherois  après  ma  for- 
tune. Si  tu  me  veulx  donner  ce  cheval  que  tu  tiens,  dit 
Amadis,  je  te  laisseray  le  mien  et  mon  Escuyer  pour  te 
secourir,  et  si  t'en  donneray  quelque  jour  deux  meilleurs 
qu'il   n'est.    L'Escuyer   s'y    accorda,  au  moyen  dequoy 

2o  Amadis  monta  dessus,  et  commanda  à  Gandalin  ayder  à 
mettre  le  corps  du  chevalier  en  terre,  et  que  aussi  tost  il 
retournast  à  luy  le  chemin  qu'il  alloit.  Ce  disant,  donna 
des  [CXXI]  espérons  au  cheval,  courant  au  plustost  qu'il 
peult,  et  tant  qu'au    point    du  jour  il   se  trouva  tout  au 

2)  plus  près  d'ung  Hermitaige,  dedans  lequel  il  entra,  pour 
sçavoir  si  nul  y  demeuroit,  où  il  trouva  ung  Hermite,  à 
qui  il  demanda  s'il  avoit  point  veu  passer  par  là  cinq 
chevaliers  qui  conduisoient  deuxdamoyselles.  Noncertes, 
respondit  le  preudhomme,  mais  ne  vous  en  estes  vous 

}o  point  enquis  en  ung  chasteau  qui  est  icy  joignant  ?  Non, 
dit  Amadis,  pourquoy  ?  Pour  autant,  respondit  l'Her- 
mite,  qu'ung  mien  nepveu,  qui  en  vient,  m'a  dit,  que  le 
bruict  y  estoit,  que  Arcalaus  l'enchanteur  y  devoit  tan- 

îost  arriver,  et  deux  damoyselles  qu'il  mené  avec  luy  par 
force.  Haa,  dit  Amadis,  c'est  le  trahistre  que  je  cherche. 
Sans  fauhe,  respondit  l'Hermite,  il  a  fait  maintz  grans 
maulx  en   ces   contrées.  Et  Dieu  l'en    vueille  bien  test 

5  oster,  ou  luy  donner  grâce  d'amender  sa  vie.  Mais  n'avez 
vous  ayde  de  nul  pour  vous  secourir  ?  Non,  dit  Amadis, 
sinon  celle  de  nostre  Seigneur.  Comment  ?  chevalier,  res- 
pondit l'Hermite,  vousdites  qu'ilzsont  cinq,  et  vous  seul, 
et  Arcalaus  est  l'ungdes  meilleurs  chevaliers  du  monde, 

lo  voire  des  plus  asseurez  que  l'on  sçache.  Soit  tel  qu'il 
pourra  estre,  dit  Amadis,  toutesfois  il  est  trahistre  et 
meschant,  etceulx  aussi  qui  l'accompaignent  :  parquoy  je 
ne  les  dois  craindre,  car  Dieu,  qui  est  ju^te,  m'aidera  si 
luy  plaist.  Cognoissez   vous   les  damoyselles  ?  respondit 

15  le  bon  homme.  Certes,  dit  Amadis,  l'une  est  la  princesse 
Oriane,  fille  aisnéedu  Roy  Lisuart,  et  l'aultre  l'une  de  ses 
damoyselles.  Helas,  respondit  l'Hermite,  je  prie  à  la 
doulce  vierge  Marie  qu'elle  vous  soit  en  ayde,  et  que  si 
bonne  princesse  ne  soit  longuement  au  povoir  desimes- 

20  chant  homme.  Je  vous  prie,  dit  Amadis,  si  avez  de  l'a- 
voyne,  en  donner  quelque  peu  à  mon  cheval.  Volontiers, 
respondit  il.  Et  tandis  qu'il  repaissoit,  Amadis  demanda 
à  l'Hermite  à  qui  appartcnoit  la  forteresse.  Elle  est,  res- 
pondit il,  à  ung  chevalier  nommé  Grumen,  cousin  ger- 

25  main  de  Dardan,  celuy  qui  fut  occis  en  la  maison  du  Roy 
Lisuart,  qui  me  fait  estimer  que  plus  voluntiers  il  logera 
ceulx  qui  portent  hayne  à  si  bon  prince.  Mon  père,  dit 
Amadis,  je  vous  prie  avoir  souvenance  de  moy  en  voz 
oraisons,  et  memonstrez  le  plus  court  chemin  pour  aller 

^o  où  vous  dites.  Ce  que  feit  le  bon  homme.  Lors  Amadis, 
le  commandant  à  Dieu,  monta  à  cheval,  et  suyvit  l'a- 
dresse que  l'on  luy  avoit  enseignée.  Et  peu  après  il 
advisa  le  chasteau  environné  de  plusieurs  grosses  tours, 

et  de  murailles  haultes  :  parquoy,  le  plus  couvertement 
qu'il  peult,  il  approcha  tout  joignant,  et  entendit  le 
grand  bruict  que  l'on  y  faisoit  pour  l'arrivée  d'Arcalaus 
(qui  y  estoit  nagueres   entré).  Au  moyen    dequoy  il  se 

,  retira,  tournoyant  à  l'entour  pour  veoir  quelle  yssue  il  y 
avoit,  et  n'en  trouva  qu'une  seule  :  parquoy  il  s'alla  em- 
buscher  dans  une  montaigne  assez  prochaine,  et  vis  à  vis, 
puis  descendit  et  attacha  son  cheval  pour  le  faire  paistre, 
attendant  que  le  jour  vint,  ou  que  Arcalaus  et  ceulx  qu'il 

10  conduisoit  saillissent.  Et  tant  y  demeura  que  l'aube  du 
jour  s'apparut  :  au  moyen  dequoy  doutant  que  la  guette 
du  chasteau  le  des[x;o]couvrist,  se  retira  plus  avant  dans 
la  montaigne,  et  monta  au  hault  d'une  coste,  pleine  de 
taillis  fors  [et]  espais.  Lors  advisa  sortir  ung  aultre  che- 

15  valier  qui  s'en  alla  au  sommet  d'une  longue  roche,  pour 
découvrir  de  toutes  part  s'il  verroit  quelque  embusche  : 
ce  fait,  se  retira.  Et  ne  tarda  longuement  que  Arcalaus 
saillit  hors  avec  ses  quatre  compaignons  tresbien  armez, 
conduisans  les  deux  damoyselles,  lesquelles  Amadis  co- 

20  gneut  aussi  tost  :  parquoy,  voyant  qu'ilz  venoient  droit 
à  luy,  se  meit  à  genoulx,  et  faisant  son  oraison,  dit  ainsi  : 
Dieu  tout  puissant,  je  vous  supplie  qu'il  vous  plaise  estrc 
en  mon  ayde.  Et  vous,  Marie  vierge  glorieuse,  priez 
maintenant  vostre  filz  (qui  est   vostre  père)  de  me  gui- 

2)  der  et  adresser.  Puis  s'accoustra  de  ses  armes,  et  regarda 
si  son  cheval  estoit  bien  sanglé,  monta  dessus,  print  sa 
lance  et  son  armet,  attendant  ses  gens  au  passaige  :  mais 
pource  que  le  lieu  où  il  s'embuschoit  estoit  mal  à  propos 
pour  combatre,  délibéra  de  les  laisser  passer  et  gaigner 

30  la  plaine,  et  de  fait  se  retira  au  plus  espais  du  taillis. 
Adonc  passa  Arcalaus  et  sa  compaignie  si  près  d'Amadis, 
qu'il  entendit  la  princesse  Oriane,  qui  disoit  :  Las, 
mon    amy,   vous    aviez  bien   raison  de  me  dire  à  Dieu, 

quand  je  vous  permis  d'aller  secourir  celle  qui  me  sem- 
bloit  la  plus  triste  du  monde,  car  je  croy  que  ce  sera  le 
dernier  congé,  et  que  jamais  plus  ne  me  verrez,  pource 
que  la  mort  me  tient  desja  assiégée,    et   me   suyt  de  si 

5  près,  qu'il  me  scroit  impossible  la  fuyr.  Geste  com- 
plaincte  eut  tant  de  vertu,  que  encores  que  Amadis  ne  se 
peult  contenir  de  pleurer,  si  luy  enflamma  elle  le  cueur, 
de  sorte  qu'aussi  tost  qu'il  veid  ses  gens  en  campaigne  il 
lessuyvit  de  si  près,  que  devant  qu'ih  s'en  apperceussent, 

10  il  entra  pesle  mesle,  criant  :  Trahistres,  traliistres,  par 
dieu  vous  mentirez,  car  les  dames  ne  passeront  pas 
plus  oultre.  La  voix  d'Amadis  fut  incontinent  cogneue 
par  Oriane  et  la  danioyselle  de  Dannemarc,  au  moyen 
dcquoy  se  sentant  (ce   leur  sembloit)  desja  recousses,  le 

I)  cueur  leur  commença  à  esjouyr,  et  celuy  des  gens 
d'armes  à  douter.  Toutesfois,  voyant  Arcalaus  que  Ama- 
dis essayoit  à  oultrager  ses  gens,  s'adressa  à  luy,  et  Ama- 
dis, qui  le  cogneut,  le  choisit  si  à  propos,  qu'il  le  désar- 
çonna d'ung  coup  de  lance  [sans]  qu'elle  rompist  :  puis 

2o  entra  sur  les  quatre  aultres,  et  chargea  Grumen,  le  sei- 
gneur du  chasteau  où  ilz  avoient  logé,  et  l'attaignit  de  si 
droit  fil,  que  le  fer  et  la  hante  luy  traversèrent  les  costes, 
et  tomba  mort,  luy  demeurant  le  tronçon  dans  le  corps. 
Parquoy  Amadis  meit  la  main  à  l'espée  que  la  Royne  luy 

25  avoit  envoyée,  avec  laquelle  il  feit  tant  d'effort,  que 
nonobstant  que  ses  cnnemys  se  meissent  en  leur  devoir, 
si  craignoient  ilz  par  trop  les  pesans  coups  quil  donnoit. 
Gar  la  présence  de  celle,  de  laquelle  il  estimoit  toute  sa 
fortune  despendre,  luy  doubloit  telement  ses  forces,  qu'il 

îo  luy  estoit  advis  que  tout  le  monde  ensemble  ne  l'eust 
peu  vaincre,  ainsi  que  luy  seul  estoit  suffisant  pour 
rompre  une  armée  :  au  moyen  dequoy  en  peu  d'heure 
deffeit  ccste   canaille.  Mais  ainsi  qu'il  estoit  au  fort  du 

combat,  la  damoyselle  de  Dannemarc[CXXIII]  voyant 
que  les  gens  d'Arcalaus  branloient,  et  que  luy  mesme  ne 
se  povoit  relever,  dit  à  Oriane  :  Madame,  Dieu  nous 
ayde,   car  vostre   Amadis    se  monstre  (pour  l'amour  de 

5  vous)  plus  que  homme.  Ne  voyez  vous  la  sorte  qu'il  a 
desja  traicté  Arcalaus  et  notre  [h]ostc  ?  Croyez  moy  que 
nous  sommes  secourues,  car  le  reste  ne  luy  pourra  plus 
gueres  résister.  M'amye,  dit  Oriane,  je  croy  que  vous 
dites  vray.  Puis  jectant  un  hault  souspir,  dit  :  Ha,  heu- 

10  reux  Amadis,  mirouer  de  toute  vertu  et  chevalerie,  je  prie 
nostre  Seigneur  qu'il  vous  doint  grâce  de  parachever 
nostre  secours,  et  la  victoire  sur  ces  trahistres.  Quand 
l'Escuyer  qui  tenoit  Oriane  (ainsi  qu'il  vous  a  esté  recité) 
entendit  parler  d'Amadis,  eut  telle  peur,  qu'il  la  descen- 

15  dit  à  terre,  disant  à  soy  mesmes  :  Par  dieu  je  serois  bien 
sot  d'attendre  à  recevoir  sur  ma  teste  les  coups  qu'il 
donne  sur  ces  aultres.  Puis  donnant  des  espérons  à  son 
cheval  s'en  fiij'st  le  plus  tost  qu'il  peult.  Mais  il  ne  sceut 
tant  se  diligenter,  qu'il  ne  veid  avant  son  partement  Amadis 
20  donner  si  grand  coup  d'espée  sur  le  bras  d'ung  des  che- 
valiers contre  qui  il  combatoit,  qu'il  le  luy  feit  tomber  à 
terre,  au  moyen  dequoy  ce  malheureux  sentant  angoisse 
mortelle  se  print  à  crier  et  à  courir  ensemble.  Or  ne  le 
chassa    longuement  Amadis,  car  il    tourna  visaige   aux 

25  aultres,  entre  lesquelz  l'ung  d'eulx  mal  armé  par  la  teste 
fut  attaint  à  descouvert,  par  si  grand  force  que  de  là  en 
avant  il  n'eut  que  faire  de  bonnet  de  nuict,  pource  qu'il 
eut  la  teste  fendue  jusques  aux  yeulx.  Et  pourtant  n'en 
restoit  plus  qu'ung,  lequel  voyant  le  sort  estre  tombé 

30  sur  ses  compaignons,  tourna  dos  et  le  gaigna  à  fuyr.  Et 
ainsi  que  Amadis  le  poursuyvoit,  il  entendit  crier  la  prin- 
cesse :  parquoy  regardant  vers  elle,  advisa  Arcalaus  qui 
l'avoit  desja  chargée  devant  soy,  et  l'emmenoit  au  plustost 

que  le  cheval  povoit  fuyr.  Et  à  ceste  cause  Amadis  laissa 
la  poursuyte  du  fuyart  pour  secourir  Oriane,  et  quelque 
diligence  que  feist  Arcalaus,  Amadis  l'attaignit  tost 
après.  Mais,  ainsi  qu'il  avoit  haulcé  le  bras  pour  le  frap- 
5  per,  il  eut  crainte  de  blesser  Oriane,  au  moyen  dequoy 
il  faingnit  son  coup  :  toutesfois  il  estoit  desja  tant 
esbranlé,  qu'il  ne  le  peult  du  tout  retenir  qu'il  ne  cheut 
sur  les  espaules  d'Arcalaus,  et  luy  avalla  une  pièce  de  sa 
cotte  de  maille,   et   de  la  chair  vive  ensemble,  dont,  de 

10  douleur  qu'il  sentit,  laissa  tomber  à  terre  la  princesse, 
pour  fuyr  encores  plus  légèrement  :  car  il  sçavoit  que  si 
Amadis  l'attrapoit,  que  tout  l'avoir  du  monde  ne  le  saul- 
veroit.  Toutesfois  il  le  poursuyvit  assez  loing,  et  luy 
disoit  Amadis  en  le  suyvant  :   Tourne,  Arcalaus,  tourne, 

i)  et  tu  verras  si  Amadis  est  mort,  ainsi  que  tu  as  dit  ces 
jours  passez.  Mais  Arcalaus  n'avoit  pas  loisir  de  luy 
obeyr,  et  ayma  mieulx  oster  son  escu  du  col,  et  le  jecter  à 
terre  pour  n'avoir  chose  qui  empeschast  son  cheval  à  cou- 
rir. Et  ainsi  qu'il  s'amusoit  à  le  jecter,  Amadis  l'attaignit, 

20  et  luy  donna  d'assez  loing  ungcoup  du  bout  de  l'espée,  de 
laquelle  il  luy  fendit  le  haulbert  tout  le  long  des  reins, 
et  descendit  l'espée  sur  l'arçon  de  derrière,  de  telle  roi- 
deur  qu'il  le  couppa  [v°]  oultre  jusques  dans  la  crouppe 
du  cheval,  lequel  se   sentant  blessé,  se  print  plus  fort  à 

25  courir  que  devant,  et  s'eslongna  en  peu  de  temps  d'Ama- 
dis,  qui  vouloit  mal  de  mort  à  Arcalaus.  Neantmoins  ne 
le  voulut  poursuyvre  plus  avant,  craignant  qu'il  survint 
quelqu'ung  pour  faire  desplaisir  à  Oriane,  au  moyen 
dequoy  il  perdroit(par  sa  faultc)cc  qu'il  avoit  recouvert 

30  par  son  effort.  Et  pourtant  retourna  à  elle,  puis  descendit 
de  cheval,  et  se  mettant  à  genoulx  luy  baisa  les  mains, 
disant  :  Madame,  nostre  Seigneur  m'a  fait  plus  degrace, 
par  le  secours  qu'il  vous  a  donné,  qu'il  ne  feit  oncques  à 

chevalier,  car  je  ne  m'attendois  plus  vousveoir  de  ma  vie. 
Or  estoit  elle  encor  si  esperdue  (tant  pour  le  mal  qu'elle 
avoit  souffert,  que  pour  la  crainte  qu'elle  avoit  d'estre  à 
l'entour  de  tant  de  gens  mors)  qu'elle  ne  luy  sceut  nulle- 

5  ment  respondre,  mais  l'embrassa  pour  s'asseurer  de  la 
grand  frayeur  où  elle  estoit.  Ce  pendant  la  damoyselle  de 
Dannemarc  courut  prendre  le  cheval  d'Amadis,  et  en  y 
allant  advisa  l'espée  d'Arcalaus  sur  la  terre,  laquelle  elle 
leva,  et  l'apporta  à  Amadis,  luy  disant  :  Seigneur,  voyez 

10  ceste  belle  espée.  Amadis  la  print,  et  cogneut  que  c'es- 
toit  celle  qu'il  avoit  quand  il  fut  trouvé  en  la  mer,  la- 
quelle depuis  Arcalaus  luy  robba  quand  il  l'enchanta,  et 
fut  tresaise  de  l'avoir  recouverte.  Or  entendez,  que  tant 
pour  le  travail  qu'avoit  receu  Oriane,   que  pour  refl"roy 

is  où  elle  estoit,  ne  s'estoit  peu  relever  du  lieu  où  l'avoit 
mise  Arcalaus  :  parquoy  Amadis  fut  tousjours  à  genoulx 
parlant  à  elle,  tant  que  Gandalin  y  arriva,  lequel  avoit 
cheminé  toute  nuict  pour  attaindre  son  maistre,  après 
qu'il  eut  laissé  le  corps  du  chevalier  mort  en  ung  hermi- 

20  taige.  Amadis  fut  tresaise  de  son  retour,  et  Gandalin 
encores  plus,  voyant  comme  ce  combat  avoit  esté 
demeslé.  Apres  que  Oriane  se  fut  ung  peu  asseurée,  elle 
pria  Amadis  de  Toster  de  ce  lieu  :  parquoy  il  commanda 
à  Gandalin  qu'il   montast   la  damoyselle  de  Dannemarc 

2$  sur  l'ung  des  chevaulx  eschappez,  et  que  Oriane  auroit 
celuy  de  la  Damoyselle.  Et  ainsi  s'equipperent,  et  s'en 
partirent  avec  autant  de  plaisir  que  l'on  sçauroit  estimer. 
Amadis  conduisoit  son  Oriane  tenant  les  resnes  de  son 
pallefroy,    et  elle   luy    recitoit    en    cheminant  la  peur 

30  qu'elle  avoit  eue  des  chevaliers  qui  gisoient  mors.  Et 
telle,  disoit  elle,  que  je  ne  me  puis  encores  asseurer, 
Madame,  respondit  Amadis,  trop  plus  grande  a  esté  la 
peine  que  j'ay  receue  d'une    personne   vive,    et  moins 

espoventable  que  les  mortz,  lesquelz  ne  peuvent  faire 
mal,  mais  ceste  là,  pour  sa  beaulté,  me  fait  mourir. 
Encores  que  Oriane  l'entendist  bien,  elle  luy  demanda  : 
Et  qui  est  ceste  personne  ?  Vous,  Madame,  dit  il,  qui  me 

5  tenez  en  telle  vie,  qui  est  plus  pénible  que  la  mort.  Mon 
amy,  dit  elle,  jamais  de  mon  consentement  vous  n'eustes 
mal,  et  serois  bien  marrie  de  le  vous  avoir  prochassé  : 
car  plustost  y  remedirois,  si  j'avois  le  povoir.  Madame, 
vous  seule  sans    le   prochasser   le   m'avez  fait,    et  vous 

ïo  seule  en  avez  le  remède,  que  je  prochasse,  et  n'est  incon- 
vénient que  de  si  grande  perfection,  soit  causée  si 
extrême  passion.  Mais  si  en  vous  [CXXIIIlJy  a  la  pitié 
que  promet  le  reste  de  voz  excellences,  vous  ne  vouldrez 
veoir  en   moy  ce  qui  vous  a  despieu  en  voz  ennemys  : 

15  c'est  la  mort,  laquelle  je  n'eusse  peu  tant  différer  en  si 
grand  tourment,  n'eust  esté  la  cognoissance  que  j'avois 
que  vous  n'aviez  encores  nulle  opportunité  d'y  pourvoir, 
et  délivrer  ensemble  vous  de  vostre  promesse,  et  moy  de 
ce  travail.  Mais  puis  que   l'occasion   s'y  offre,  et  que  la 

2o  fortune  nous  a  eslongné  tout  ce  qui  povoit  empescher 
nostre  contentement,  je  vous  supplie.  Madame,  ne  nous 
estre  plus  contraire  qu'elle,  et  vouloir  user  de  sa  libéra- 
lité, sçachant  que  l'occasion  est  chaulve,  et  qu'estant  pas- 
sée,  on   ne  treuve   pas   tousjours  par  où  la  reprendre. 

25  Oriane  (non  tant  pour  ses  raisons,  que  pource  qu'elle 
estoit  en  aussi  grande  peine  que  luy,  et  que  s'il  n'eust 
commencé,  elle  eust  voluntiers  fait  l'office  de  requérir) 
luy  dit  ainsi  :  Grande  est  la  force  de  voz  persuasions  : 
mais  plus  grande  est  celle  de  l'amour  que  je  vous  porte, 

30  qui  me  tient  si  esprise,  que  quand  bien  vous  auriez 
moindre  occasion  de  demander,  si  suis  je  contente  et 
contraincte  de  vous  obéir,  et  de  me  fier  en  vous  de  la 
chose  que  à  grand  peine  je   tenois  seure  en  ma  pensée. 

Bien  vous  prie  je,  que  puis  que  vous  me  voyez  si  des- 
pourveue  d'entendement,  vous  preniez  la  cure  de  con- 
duire nostre  fait,  si  prudemment  qu'il  -soit  incogneu,  et 
que  au  moins  ce  qui  aux  hommes  sembleroit  mal  fait,  ne 

5  le  soit  devant  Dieu.  Assez  de  protestations  et  remons- 
trances  feit  là  dessus  Amadis  ;  mais  il  ne  falloit  grande 
batterie  à  ville  rendue.  Ainsi  sur  ce  propos  arrivèrent  en 
ung  lieu  assez  près  de  la  ville,  où  il  y  avoit  ungbois  fort 
espes  d'arbre.   A  l'endroici  duquel  grand  sommeil  print 

10  à  Oriane,  comme  à  celle  qui  n'avoit  oncques  dormy  la 
nuict  précédente,  et  dit  à  Amadis  ;  Je  vous  asseure,  mon 
amy,  que  l'envie  de  dormir  me  prend  si  fort  que  je  ne 
me  puis  plus  tenir.  Madame,  respondit  il,  descendons  en 
ceste  vallée  où  vous  reposerez.  Et  laissans  le  grand  che- 

15  min,  trouvèrent  ung  petit  ruisseau  bruyant  doulcement, 
joignant  l'herbe  et  les  arbrisseaulx  tout  à  l'cntour,  qui 
donnoient  grand  umbraige  au  lieu.  Là  descendirent,  et 
dit  Amadis  à  la  princesse:  Madame,  s'il  vous  plaist,  nous 
passerons  icy  la  chaleur,  et  dormirez  tandis  que  la  frais- 

20  cheur  viendra  -.  et  ce  pendant  j'envoiray  Gandalin  en  la 
ville  pour  nous  apporter  vivres.  Vous  dites  bien,  res- 
pondit Oriane,  mais  qui  luy  en  baillera  ?  Il  en  emprun- 
tera, dit  Amadis,  sur  ce  cheval  qu'il  mènera,  et  retournera 
à  pied.  En  bonne   foy,  respondit  elle,   nous  luy  ferons 

25  mieulx.  Il  vendra  cest  anneau,  lequel  jamais  ne  nous 
servira  si  bien  qu'il  fora  maintenant.  Et  le  tirant  de  son 
doit  le  bailla  à  Gandalin,  qui  s'en  partit,  et  passant  près 
d'Amadis,  luy  dit  :  Q.ui  a  temps  à  propos  et  le  perd,  tard 
le  recouvre.  Amadis  entendis  assez  pourquoy  il  le  disoit, 

30  combien  qu'il  n'en  feit  semblant,  mais  se  print  à  desar- 
mer. Et  tandis,  Oriane  faisoit  estendre  le  manteau  de  la 
damoyselle  de  Dannemarc  sur  l'herbe,  et  se  coucha  des- 
sus :  puis  se  retira  la  damoyselle  ung  peu  après  dans  le 

taillis,  et  s'tndormit  comme  celle  qui  en  avoir  gran[z;o]de 
envie.  Ainsi  demeura  Amadis  seul  avec  sa  dame,  tant 
plein  de  grand  aise  (pour  le  bien  qu'elle  luy  avoit 
octroyé,  qui  estoitla  perfection  de  ce  qu'il  eust  sceu  desi- 

5  rer)  qu'il  ne  povoit  oster  l'œil  de  dessus  elle  en  se  desar- 
mant, qui  le  faisoit  faillir,  et  tant  plus  il  avoit  de  haste,et 
moins  il  s'avançoit.  Mais  en  fin  estant  en  pourpoinct,  et  à 
son  aise,  si  ses  mains  avoient  esté  lentes  en  leur  office  de 
le  desarmer,   tout   le    reste    de    ses   membres  ne  l'estoit 

lo  poinct  :  car  il  n'y  avoit  celuy  qui  ne  fust  en  son  devoir. 
Le  cueur  estoit  ravy  en  pensées,  l'oeil  en  contemplation 
de  l'infinie  beaulté,  la  bouche  au  baiser,  et  le[s]  bras  à 
l'embrasser  :  et  de  tous  n'en  y  avoit  ung  seul  mal  content, 
sinon  les  yeulx  qui  eussent  voulu   estre  en    aussi  grand 

15  nombre  qu'il  y  a  d'estoilles  au  ciel  pour  mieulx  la  regar- 
der :  car  ilz  ne  pensoient  suffire  à  assez  clerement  veoir 
chose  si  divine.  Hz  estoient  en  peine  aussi  de  ce  qu'ilz 
ne  voyoient  poinct  leur  lumière  :  car  la  princesse  les 
tenoit   clos,    tant   pour  ne    sembler    avoir,  sans  raison, 

20  parlé  de  dormir,  que  pour  la  discrète  honte  que  son 
grand  plaisir  luy  apportoit,  ne  luy  permettant  oser  veoir 
hardiement  ce  qu'elle  aymoit  le  plus  en  ce  monde.  Et 
pour  ceste  mesme  occasion,  tenoit  les  bras  négligem- 
ment estendus  comme  endormie,  et  avoit  pour  le  chault 

21  laissé  sa  gorge  descouverte,  et  monstroit  deux  petites 
boules  d'albastre  vif,  le  plus  blanc  et  le  plus  doulccment 
respirant  que  nature  feit  jamais.  Lors  oublia  Amadis  son 
accoustumée  discrétion,  et  [à]  la  charge  d'cstre  impor- 
tun, il  lascha  la   bride  à  ses  désirs,  si    avantageusement, 

30  que  quelque  prière  et  foible  résistance  que  fcist  Oriane, 
elle  ne  se  sceut  exempter  de  sçavoir  par  esprcuve,  le  bien 
et  le  mal    joinct  ensemble  qui   rend  les  filles  femmes. 

Grande  fut  l'astuce  et  bonne  grâce  que  eut  la  princesse  de 
sçavoir  si  bien  tempérer  son  grand  plaisir  receu  avecques 
une  délicate  et  féminine  plaincte  de  l'audace  d'Ama- 
dis,  et  au  visaige  monstroit   ensemble  ung  si  gratieulx 

5  courroux,  et  ung  si  content  desplaisir,  qu'en  lieu  de  con- 
sumer le  temps  en  excuses,  Amadis  print  encores  la  har- 
diesse de  la  rebaiser,  et  de  luy  donner  nouvelle  cause  de 
le  tenser.  Ce  que  pourtant  (voyant  que  c'estoit  peine 
perdue,  et  qu'il   estoit  obstiné)  elle  ne  feit  poinct,  mais 

10  convertit  tout  son  propos  à  se  rappaiser,  et  par  leur 
advis  donner  ordre  à  povoir,  le  temps  à  venir,  continuer 
leur  jouyssance,  si  saigement  que  nulle  partie  du  plaisir 
fust  troublée  par  ennuy  et  empeschement.  Dequoy  ilz 
devisèrent  grande  pièce,  entremeslant  leurs  paroles  d'in- 

15  finis  baisers,  et  de[sj  plus  délicates  caresses  dequoy 
amour  se  peult  adviser.  Ha,  combien  de  comptes  luy 
feit  lors  Oriane  des  peines  qu'elle  avoit  souffertes  atten- 
dant ce  jour,  luv  confessant  des  particularitez  que  aultre 
qu'elle  et  son  désir  n'avoit  encores  entendues.  Combien 

20  aussi  de  choses  luy  dit  Amadis  pour  luy  tesmoigner  son 
contentement,  et  rasseure[r]  de  sa  perpétuelle  foy,  tenant 
tous  les  travaulx  qu'il  avoit  souffers  pour  bien  heureulx, 
et  trop  bien  recompensez.  Et  bien  qu'en  ce  discours  et 
plaisirs  ilz  eussent  consumé  la  plus  grande  par[CXXV]- 

25  tie  du  jour,  et  qu'il  devint  tard,  si  estoient  ilz  si  disiraictz 
de  tout  aultre  souvenir,  qu'ilz  n'en  sentoient  point  le 
temps,  ny  ne  leur  souvenoit  de  jour  ne  de  nuict,  ne  à 
peine  d'eulx  mesmes.  Et  quand  Gandalin  ne  fust  jamais 
survenu,  ne  la  demoyselle   esveillée,  ilz  ne  s'en  fussent 

30  souciez  ne  advisez  :  assez  de  vivres  leur  sembloit  avoir 
de  la  jouyssance  l'ung  de  l'aultre,  qui  les  paissoit  plus 
délicieusement  que   n'eust   sceu  faire  tout  le  Nectar  et 

l'Ambrosie  de  Juppiter,  et  assez  bien  servie  estoit  la 
princesse  d'Amadis,  sans  sa  damoyselle.  Neantmoins 
l'ung  et  l'aultre  survindrent,  presque  à  mesme  heure, 
qui  fut  cause  que  les  deux  amans  se  levèrent,  et  se  pre- 

5  nant  par  les  bras,  se  nieirent  à  promener  le  long  d'une 
couverte  allée  qui  estoit  en  ce  bois.  Et  ce  pendant  Gan- 
dalin  et  la  damoyselle  de  Dannemarc  meirent  ordre  à 
leur  menger  sur  une  petite  levée,  tapissée  de  menue 
herbe,  assez  commode  pour  le  lieu.   Et  combien  que  là 

10  n'y  eust  buffet  d'or  ne  d'argent,  comme  chez  les  Roys 
Lisuart,  et  Perion,  ny  solennité  de  grans  services,  si 
s'estimèrent  ilz  mieulx  traictez  que  oncques  paravant 
n'avoient  esté.  Et  durant  leur  repas,  voyant  l'aménité  de 
ce   bois,    et  des  fontaines,  commencèrent   à  ne  trouver 

I)  estrange  que  les  Dieux  eussent  aultresfois  habandonné 
le  ciel  pour  venir  habiter  les  forestz,  et  tindrent  Juppiter 
saige  pour  avoir  suivy  Europa,  lo,  et  ses  aultres  amyes, 
et  Appollo  avoir  eu  raison  de  devenir  pasteur  pour  l'a- 
mour de  Daphne,  et  de  la    fille    d'Ametus.    Et    eussent 

20  voulu  à  l'exemple  d'eulx  demeurer  là,  sans  jamais  retour- 
ner à  leurs  pallais,  et  royallcs  pompes,  estimant  les 
nymphes  des  bois  plus  heureuses  déesses,  que  celles  qui 
sur  les  autelz  de  marbre  demeurent  aux  superbes  temples 
des   grandes   villes.    En  telz   propos  passèrent  le  temps 

25  qu'ilz  furent  à  table  :  puis  estans  Gandalin  et  la  damoy- 
selle retirez,  les  deux  amans  recommencèrent  leurs  plus 
agréables  devis,  provoyant  bien  par  doulx  effectz  et 
paroles,  que  nulle  minute  de  temps  fust  perdue.  Puis 
doncques  qu'ilz   sont   si  à  leurs  aises,   nous  ne  les  des- 

^o  tourberons  poinct,  mais  les  y  laisserons,  et  viendrons  à 
parler  de  ce  qui  advint  à  Galaor,  estant  en  la  queste  du 
Roy. 

Comme  dos    Galaor   délivra  le    Roy  Lisuart   de  la 
prisok,  en  laquelle  on  le  menoit. 

CHAPITRE   XXXVII 

Estant   don    Galaor   part}'   d'avec   son    frère  Amadis, 

5  ainsi  que  vous  avez  peu  entendre,  il  suyvit  le  chemin, 
par  lequel  l'on  emmenoit  le  Roy  prisonnier,  et  faisoit 
diligence  si  extrême,  pour  le  grand  désir  qu'il  avoit  de 
l'attaindre,  qu'il  ne  pensoit  en  cheminant  à  chose  qu'il 
rencontrast  en  savoye.  Et  courut  tant  qu'environ  l'heure 

10  de  vespres  il  entra  en  une  vallée,  où  il  s'apperceut  que 
quelques  gens  de  cheval  y  avoient  reposé  la  nuict,  et 
pourtant  suyvit  le  trac  au  plustost  qu'il  peult,  présumant 
que  c'estoient  ceulx  qu'il  cherchoit,  et  qu'ilz  ne  povoient 
estre  encores  loing.  Mais  ainsi  qu'il  alloit,  advisa  ung 

:5  chevalier  armé  de  toutes  pièces,  et  bien  monté,  qui 
venoit  contre  luy,  lequel  s'approchant  près,  luy  dit  : 
Chevalier,  demeurez,  et  me  dites  quelle  affaire  vous 
presse  d'ainsi  fuyr.  Je  vous  prie,  respondit  Galaor, 
déportez  vous,  car  pour  m'arrester  il  en  pourroit  venir 

ao  trop  d'inconvénient.  Par  dieu,  dit  le  chevalier,  vous  ne 
m'eschapperez  pas  ainsi  :  car  vous  me  le  direz,  vueillez, 
ou  non.  Pour  cela  Galaor  ne  s'arresta,  ains  donnant  des 
espérons  à  son  cheval,  passa  oultre  :  ce  que  voyant 
l'aultre  luy  cria  :   Ha  gallant,  vous  fuyez,  je  vous  feray 

25  tantost  arrester  à  voz  despens.  Ce  disant,  courut  et  l'at- 
laignit  incontinent,  pource  que  son  cheval  estoit  plus 
frais  que  celuy  de  Galaor,  qui  estoit  desja  lassé,  pour  le 
grand  chemin  qu'il  avoit  fait  tout  le  jour.  Quand  Galaor 
cogneut  que  l'aultre  le  pourchassoit  ainsi,  et  qu'il  estoit 

si  près  qu'il  ne  povoit  plus  aller  qu'il  ne  fu[s]t  attainct, 
il  luy  tourna  visaige  jectant  son  escu  derrière  le  doz  : 
parquoy  le  chevalier  coucha  sa  lance  pour  l'attaindre, 
mais  Galaor  se  tira  à  costé,  telement   que  l'aultre  passa 

5  oultre  de  grand  roideur,  et  cognoissant  la  ruze  que 
Galaor  luy  avoit  faite,  et  qu'il  s'en  fuyoit,  trencha  che- 
min, et  le  vint  devancer  à  ung  destroit,  luy  criant  :  Çà, 
maistre  couart,  çà,  ou  nous  nous  combatrons  mainte- 
nant, ou  vous  me  direz   qui  vous  meut   de   fuyr  ainsi. 

10  Puis  de  rechef  coucha  contre  Galaor,  lequel,  faignant 
de  le  recevoir,  se  tira  à  costé  et  passa  oulire  sans  s'ar- 
rester,  courant  au  plus  tost  que  son  cheval  povoit  aller, 
tandis  que  le  chevalier  parachevoit  sa  carrière,  car  il  ne 
sçavoit  arrester  le  sien.  Et  à  ceste  cause  en  peu  de  temps 

15  Galaor  s'eslongna  grandement  de  luy,  dont  le  chevalier 
fut  trop  dépité,  et  dit  en  soy  mesmes  :  11  ne  sera  pas 
vray,  vous  n'eschapperez  ainsi.  Or  sçavoit  il  les  adresses 
de  la  forest,  au  moyen  dequoy  tost  après  il  l'attaignit, 
et  s'approchant  luy  dit  :  Paillard   infâme  et   sans  cueur, 

20  choisis  maintenant  de  trois  choses  la  meilleure  pour  toy, 
ou  combatre,  ou  retourner,  ou  me  dire  ce  que  je  t'ay 
demandé.  Par  dieu,  respondit  Galaor,  la  plus  aisée  de 
ces  trois  oftres  m'est  difficile,  et  si  ne  faites  courtoise- 
ment, car  je  ne  retourneray,  et  si  je  me  combatz,  ce  sera 

25  maulgré  moy.  Toutesfois,  si  vous  desirez  sçavoir  qui  me 
presse  tant,  suyvez  moy,  et  vous  le  verrez,  car  j'arreste- 
rois  trop  à  vous  le  faire  entendre,  et  peult  estre  aussi 
que  après  vous  ne  me  croyriez,  tant  est  grand  et  mal- 
heureux le  fait,  pour  lequel  je  suis  ainsi  pressé.  Vraye- 

?o  ment,  dit  le  [CXX\' 1]  clievalier,  je  vous  suyviray  avant 
trois  jours  entiers  que  je  ne  sçache  si  vous  mentez.  Lors 
Galaor  passa  oultre  continuant  sa  diligence,  et  le  cheva- 
lier le  suyvit  :  puis  ayant  cheminé  environ  demye  lieue. 

ilz  apperceurent  deux  chevaliers,  l'ung  à  pied  courant 
après  son  cheval,  et  l'aultre  qui  fuyoit  tant  qu'il  povoit. 
Or  estoit  celuy  de  pied  cousin  germain  du  chevalier  qui 
suyvoit  Galaor  (lequel   avoit  esté  abatu  d'ung  coup   de 

5  lance,  que  luy  avoit  donné  l'aultre  qui  s'en  couroit) 
toutesfois  il  ne  le  cognent  de  prime  face,  mais  luy 
demanda  comme  ce  luy  estoit  advenu.  Adonc  l'aultre 
qui  l'advisa  le  courut  embrasser,  luy  disant  :  Sur  ma 
foy,  cousin,  mon  amy,  je  m'en  allois  resvant   si  fort  à 

10  celle  que  vous  sçavez,  que  je  ne  prenois  garde  à  moy 
ny  à  aultre,  quand  je  sentis  ung  coup  de  lance  que  me 
donna  ce  chevalier  qui  va  devant  de  si  grand  roideur 
qu'il  a  renversé  moy  et  mon  cheval  ensemble.  Toutes- 
fois  je  me  suis  relevé  promptement,  et  l'ay  appelle  au 

15  combat  :  mais  il  a  refuzé,  et  m'a  seulement  respondu 
que  je  fusse  une  aultresfois  plus  prompt  à  respondre 
quand  on  m'appelleroit.  A  ceste  cause  je  vous  supplie 
allons  après,  et  vous  pourrez  veoir  comme  je  me  sçauray 
venger  de  luy.  Ce  ne  peult  estre,  dit   l'aultre,   premier 

20  que  j'aye  suivy  trois  jours  entiers  ce  chevalier  que  vous 
voyez.  Puis  luy  recita  tout  ce  qu'il  luy  estoit  advenu 
avec  Galaor,  Certes,  respondit  le  chevalier,  à  ce  que 
vous  dites,  c'est  bien  le  plus  couart  du  monde,  ou  il  se 
contregarde  ainsi   pour  exécuter  quelque  grande  entre- 

2)  prise  :  pourtant  je  suis  content  de  différer  la  vengence 
de  mon  injure,  et  vous  suyvre  à  ce  que  je  sçache  quelle 
sera  la  fin  de  vostre  entreprise.  Et  ainsi  que  ilz  devi- 
soient  apperceurent  que  Galaor  estoit  fort  eslongné,  et 
encores  pressoit  son  cheval  tant  qu'il    povoit,    parquoy 

30  ilz  coururent  après  luy.  Toutesfois,  ainsi  que  Galaor 
entroit  dens  l'espesseur  de  la  forest,  la  nuict  le  surprint, 
qui  luy  feit  perdre  le  trac  qu'il  suyvoit,  telement  qu'il 
ne  sçavoit  quel  chemin  il   devoit  tenir  :  lors,  se  recom- 

mandant  à  Dieu,  le  supplia  de  le  radresser,  et  permettre 
qu'il  fust  le  premier  à  secourir  le  Roy.  Et  pourcc  qu'il 
estima  que  ceulx  qui  le  conduisoient  se  fussent  desja 
retirez,  et  que  son  cheval  estoit  hors  d'aleinc,  il  se  meit 
5  au  pas,  escoutant  puis  çà,  puis  là,  s'il  en  orroit  nouvelles 
ou  bruict  de  gens.  Ce  pendant  les  deux  aultres  chevaliers 
qui  le  suyvoient,  pensant  qu'il  eust  prins  le  chemin  à 
droict,  traversèrent  la  forest,  et  arrivans  en  la  plaine 
(voyant    qu'il    l'avoient   ainsi  perdu)   eurent  soupeçon 

}o  qu'il  se  fust  caché  :  parquoy  ilz  s'en  allèrent  descendre 
au  logis  d'une  dame  veufve  qui  estoit  joignant  de  là. 
Mais  Galaor,  qui  n'avoit  envie  de  dormir,  ne  faisoit  que 
traverser  le  boys,  escoutant  s'il  entendroit  quelque  bruict 
de  gens,  et  voyant  qu'il   n'y  proffitoit  riens,  s'advisa  de 

15  monter  au  hault  d'une  montaigne  pour  regarder  de 
toutes  pars  s'il  en  appercevroit  quelque  chose.  Toutes- 
fois  il  perdit  ses  pas,  parquoy  reprint  l'adresse  du  che- 
min qu'il  avoit  laissée,  et  tant  chemina,  qu'il  entra  en  la 
plaine.  Lors  apperceut  ung  petit  feu   au  [v°]  bas  d'une 

20  vallée  et  cheminant  ceste  part  trouva  quelques  gardes  de 
haras,  Icsquelz  le  voyant  armé,  de  craincte  qu'ilz  en 
eurent,  prindrent  leurs  javelines,  et  vindrent  encontre  : 
mais  il  leur  dit  qu'ilz  fussent  asseurez,  et  qu'il  les  prioit 
seulement  de  donner  ung  petit  d'avoyne  à  son  cheval,  ce 

7-,  qu'ilz  fcircnt.  Adonc  meit  pied  à  terre,  et  le  débrida, 
puis  ces  pasteurs  luy  demandèrent  si  luy  mesmcs  vouloit 
menger.  Non,  respondit  Galaor,  mais  je  suis  content  de 
dormir  quelque  peu,  pourveu  que  me  faites  ce  plaisir  de 
m'esveiller  .au  poinct  du  jour.  A  l'heure  les  deux  pars  de 

30  la  nuict  povoient  estre  passées,  et  s'apparut  peu  après 
l'aube  du  jour,  au  moyen  dequoy  Galaor,  qui  ne  dormoit 
qu'en  transe,  s'esveilla  promptement,  print  ses  armes, 
monta  à  cheval,  et  commandant  [à  DieuJ  ces  pasteurs, 

s'en  alla  au  plus  hault  de  la  montaigne.  Puis  estendit  sa 
vcue  de  toutes  pars,  pour  veoir  s'il  pourroit  avoir  nou- 
velles de  ce  qu'il  cherchoit,  mais  il  descouvrit  seulement 
les  deux  chevaliers  qui  l'avoient    suivy  le  jour   precc- 

5  dent,  lesquelz  sortoient  du  logis  où  ilz  avoient  couché. 
Desja  le  soleil  commençoit  à  rayonner  :  parquoy  ces 
chevaliers  l'adviserent  de  loing,  et  le  cogneurent  à  l'escu 
qu'il  portoit,  et  à  mesme  instant  le  vcirent  descendre  de 
la  coste,  au  plustost  que  son  cheval  povoit  courre.  Lois 

10  le  chevalier  qui  avoit  esté  abbatu,  dit  à  son  cousin  :  Le 
gallant  nous  a  apperceu  et  s'cnfuyt.  Certes  je  croy  qu'il 
court  ainsi  pour  quelque  meschanceté  qu'il  a  laite,  qui 
le  contrainct  aller  couvert  :  parquoy  je  fais  voeu  à  Dieu 
que  si  je  le  puis  attaindre,  je  sçauray  qui   le  meut,   et 

15  peult  estre  à  son  dommaige.  A  ccste  cause  je  vous  prie 
allons  après.  Mais  Galaor  (qui  pensoit  bien  à  aultre 
chose)  avoit  desja  vcu  passer  les  dix  chevaliers  qui  con- 
duisoient  le  Roy  par  ung  destroict,  et  marchoient  cinq 
devant  et  cinq  derrière  :  le  Roy  estant  au  meilleu.  Lors 

20  Galaor  délibéra  de  plustost  mourir  qu'il  ne  le  delivrast, 
et  en  ceste  délibération  s'approcha  d'eulx,  bessa  sa 
visière,  et  vint  charger  les  cinq  premiers  :  car  il  fut 
si  ennimé  de  veoir  le  Roy  enchesné,  qu'il  luy  sem- 
bloit  estre  luy  seul  trop  fort  pour  defFaire  les  dix,  et 

25  dix  aultres  s'ilz  y  eussent  esté.  Lors  leur  cria:  Tra- 
histres,  avez  vous  osé  mettre  la  main  sur  le  meilleur 
Roy  du  monde  ?  Et  ce  disant  chargea  le  premier  qu'il 
rencontra,  et  l'attaignit  de  sorte  qu'il  luy  meit  la  lance 
dans  le  corps  plus   d'une  brasse   oultre,  dont  il  tumba 

30  mort.  Ce  que  voyant  les  quatre  aultres  environnèrent 
Galaor,  et  se  meirent  à  l'assaillir  de  toutes  pars,  et  si 
rudement  que  son  cheval  fut  contrainct  donner  du 
genoil  à  terre.  Adonc  l'ung  d'eulx  pensant  bien  jectcr  bas 

Galaor,  coucha  sa  lance  contre  luy  :  mais  le  coup  glissa, 
et  Galaor  qui  estoit  fort  adroict  la  luy  arracha  des  poings 
en  passant,  et  pressant  son  cheval  en  donna  si  grand 
coup  à  ung  qu'il  rencontra,  qu'il   luy  traversa  les  deux 

5  cuisses,  et  le  corps  du  cheval  ensemble,  lequel  cheut 
mort  sans  plus  marcher  ung  seul  pas  :  parquoy  Galaor 
meit  la  main  à  l'espée,  mais  les  cinq  aultres  chevaliers, 
voyans  le  combat  tant  durer,  vindrent  au  secours  de 
leurs    compaignons.     Lors     Ga[CXXVn]laor    cognois- 

lo  sant  l'extrémité  où  il  estoit,  délibéra  de  venger  sa  mort, 
et  le  Roy  ensemble,  et  à  ceste  cause  entra  pesle  mesle, 
fendant  et  renversant  ceulx  qu'il  rencontroit,  telement 
que  les  plus  hardis  ne  s'osoient  quasi  trouver  devant  luy. 
Or  povoient  veoir  les   deux  cousins  (qui   le  suyvoient) 

15  l'effort  qu'il  faisoit,  dont  ilz  furent  si  esmerveillcz,  qu'ilz 
disoient  l'ung  à  l'aultre  :  Par  dieu  nous  avons  eu  tort  de 
l'estimer  couart,  car  c'est  le  plus  hardy  chevalier  que  je 
cogneuz  oncques.  Ne  voyez  vous  les  coups  qu'il  donne 
et  ce  qu'il  fait  contre    tant.   Je    vous   supplie  allons  le 

20  secourir,  et  ne  le  laissons  ainsi  malheureusement  tuer. 
Qui  voudrait  faire  aultrement,  respondit  il,  sinon  aider 
au  meilleur  chevalier  du  monde  ?  Et  ne  croyez  qu'il  ne 
s'est  point  adressé  à  tant  de  gens  si  n'est  pour  quelque 
grand  cas.  Lors  coururent  le  plus  tost  qu'ilz  peurent  le 

25  secourir,  et  entrèrent  dens  les  gens  d'Arcalaus  frappant 
sur  eux  à  dextre  et  senesire,  telement  que  Galaor  se 
sentit  incontinent  secouru  :  car  ilz  les  feircnt  escarter  de 
sorte  qu'il  eut  loisir  de  reprendre  aleine  pource  que  les 
deux  nouvellement  arrivez  escarmoucherent  les  aultres, 

30  de  sorte  que  leur  résistance  commença  à  affoiblir.  Tou- 
tesfois  ilz  soustindrcnt  longuement  l'assault,  et  jusques 
à  ce  que  Galaor  s'csbahissant  d'où  telle  aydc  lui  venoit, 
rentra  en  la  presse,   ce  qui  meit  les  aultres  entièrement 

hors  d'espoir,  car  ilz  estimèrent  que  le  secours  fust  plus 
grand,  au  moyen  dequoy  ilz  recommencèrent  à  bransler. 
Quand  le  cousin  d'Arcalaus  apperceut  que  la  ruine  tum- 
boit  de  son  costé,  et    que  desja  tous  ses  gens  estoient 

5  recreuz,  mortz,  ou  deffaitz,  il  proposa  de  tuer  le  Roy, 
lequel  avoit  paravant  trouvé  moyen  de  se  descendre  du 
cheval,  et  de  prendre  l'escu  et  l'espée  de  l'ung  des  che- 
valiers mors  :  parquoy,  quand  l'aultre  s'approcha  pour  le 
frapper,  le  Roy  haulsa  l'escu,   et    fut  le  coup  si  grand, 

10  que  l'espée  entra  bien  une  paulme  dedens,  et  de  la 
poincte  luy  entama  le  chef  jusques  à  l'os.  Toutesfois  il 
ne  s'estonna,  car  il  donna  sur  le  muffle  du  cheval  de  son 
ennemy  de  sorte  qu'il  l'cstourdit,  et  se  renversa  avec 
celuy  qui  le  chevauchoit.  Or  s'estoit  Galaor  mis  à  pied, 

15  pource  que  son  cheval  n'en  povoit  plus  :  et  voyant  ce 
chevalier  assaillir  le  Roy,  courut  le  secourir.  Mais  le 
Roy  s'estoit  jecté  dessus  quand  il  le  veid  renversé  :  au 
moyen  dequoy  Galaor  luy  arracha  l'armet  de  la  teste 
pour  la  luy  coupper,  ce  que  le  Roy  luy  pria  de  différer: 

20  Car  il  fault,  disoit-il,  qu'il  meure  en  larron  comme  il 
mérite.  En  ces  entrefaites  don  Guilan  et  Ladasin  pour- 
suyvoient  ung  aultre  chevalier  qu'ilz  occirent,  puis 
vindrent  où  estoit  le  R05',  lequel  ilz  cogneurent  aussi 
tost  :  mais  oncques  gens  ne  furent  plus  esbahiz,  pource 

25  qu'ilz  ne  sçavoient  rien  de  son  infortune.  Lors  meirent 
pied  à  terre,  et  luy  feirent  la  reverance,  puis  osterent 
leurs  heaulmes,  au  moyen  dequoy  il  les  cognent  incon- 
tinent, et  les  vint  embrasser,  leur  disant  :  Mes  amys, 
vous  m'avez  secouru  en  bonne  saison,  et  telle  que  j'ap- 

50  perçoys  bien  maintenant  que  vostre  amye,  disoit  il  à 
Guilan,  me  fait  grand  tort  de  vous  distraire  si  souvent 
de  ma  com[i'°]paignie  :  car  par  elle  je  vous  per[d]s,  et 
vous   aussi,   Ladasin,  pour  l'amour  de    luy.    Guilan  fut 

tout  honteux,  et  rougit  de  ceste  parole,  non  pourtant 
qu'il  ne  continua[st]  depuis  à  aymer  celle  dont  le  Roy 
parloit,  qui  estoit  la  duchesse  de  Bristoye  :  laquelle  ne 
luy  portoit  moins  d'affection  que  luy  à  elle,  comme  elle 

5  luy  en  avoit  donné  asseurance  par  le  bon  traictement 
qu'elle  luy  avoit  fait,  goustans  ensemble  du  fruict  qui 
cause  contentement  à  ceulx  qui  ayment.  Dont  le  Duc  se 
doubta  et  en  eut  tousjours  souspeçon,  qui  fut  cause  de 
l'ennuy  que  eut  Galaor,  lors  que  le  Nain  le  cuyda  sur- 

10  prendre  au  sortir  du  jardin,  où  il  estoit  entré  pour  aller 
coucher  avec  Aldenc,  et  que  la  damoyselle  qui  l'y  mena 
cuyda  depuis  estre  bruslée,  ainsi  que  l'histoire  vous  a 
recité  nagueres.  Mais  entendez,  que  durant  que  le  Roy 
devisoit  avec  Guilan,  Galaor  tira  le  nepveu   d'Arcalaus 

1 5  de  dessoubz  son  cheval,  puis  luy  meit  au  col  la  chesne 
que  le  Roy  avoit.  Ce  fait,  prindrent  les  meilleurs  che- 
vaulx  des  chevaliers  mors,  sur  lesquelz  ilz  montèrent,  et 
se  meirent  au  chemin  de  Londres.  Et  en  cheminant, 
Ladasin   conta   au  Roy   tout    ce    qui    estoit    advenu  à 

2o  Galaor,  dequoy  il  l'estima  grandement,  mesmes  pour 
s'estre  tant  bien  contregardé,  en  s'espargnant  pour  l'exé- 
cution de  son  entreprise.  Mais,  Sire,  dit  Guilan,  il  fut 
bon,  car  pensant  à  celle  qui  souvent  me  fait  oublyer 
moy  mesmes,  ung  chevalier  me  surprint,   et  d'un  coup 

25  de  lance  me  désarçonna.  Dequoy  le  Roy  et  les  aultres  se 
prindrent  fort  à  rire.  Vrayement,  rcspondit  le  Roy,  j'ay 
ouy  parler  de  maintz  amoureulx,  et  de  ce  qu'ilz  font 
pour  leurs  amyes,  mais  oncques  je  ne  fuz  desjcuné  d'un 
fait  semblable  au  vostre.   Et  certes,  Guilan,  à  ce  que  je 

îo  voy,  ce  n'est  sans  cause  si  l'on  vous  nomme  le  pensif  : 
car  vous  estes  le  plus  grand  resveur  du  monde.  Ainsi 
alloient  devisans  de  plusieurs  propos,  tant  qu'ilz  arri- 
vèrent en  la  maison  de  Ladasin,  qui  n'estoit  loing  de  là, 

OÙ  tost  après  arriva  l'Escuyer  de  Galaor,  et  Ardaa  le 
Nain  d'Amadis,  lequel  pensoit  que  son  maistre  eut  prins 
ce  chemin.  A  l'heure  Galaor  recita  au  Roy  la  manière 
comme  Amadis  et  luy  s'estoient  séparez,  luy  conseillant 

5  d'envoyer  à  Londres  :  Pource,  dit-il,  que  les  boucherons 
qui  nous  dirent  nouvelles  de  vostre  prinse,  n'auront 
failly  à  l'aller  publier  en  la  ville,  qui  sera  cause  de  faire 
entièrement  esmouvoir  le  peuple.  Sur  ma  foy,  respondit 
le  Roy,  puis   que  vostre   frère  Amadis  a  entreprins  le 

10  secours  de  ma  fille,  je  ne  la  tiens  encores  perdue,  si  ce 
trahistre  Arcalaus  ne  fait  quelque  nouvelle  tromperie  par 
enchantement.  Et  croy  que  ce  soit  le  meilleur  que  la 
Roync  sçache  de  mes  nouvelles.  Parquoy  Ladasin  feit 
appeller  un  Escuyer  que  le  Roy  depescha  pour  aller  vers 

15  elle,  suyvant  l'advis  de  Galaor.  Or  estoit  il  ja  tard  : 
parquoy  après  le  bon  traictement  que  leur  feit  Ladasin, 
le  Roy  se  voulut  retirer  attendant  le  jour  que  chascuu 
se  leva,  puis  s'armèrent  et  reprindrent  leur  chemin,  sur 
lequel   le  Roy  prenoit  plaisir   à  interroger    le    nepveu 

20  d'Arcalaus  de  l'entreprinsede  sononcle,  quiluy  racompta 
au  long-  toute  leur  délibération,  et  comme  Barsinan 
[CXXVIII]  esperoit  se  faire  Roy  de  la  grand  Bretaigne. 
Et  à  ceste  cause  le  Roy  se  diligenta  plus  fort,  espérant 
le  trouver  encores  à  Londres,  et  le  punir. 


Comme  les  nouvelles  vindrent  a  la  Royne    de  la 

PRINSE  DU  ROY,    ET  QUE    B.ARSINAN    s'eSFORÇOIT    d'uSURPER 
LA  VILLE  DE   LoNDRES, 

CHAPITRE   XXXVIII 
Si  vous  avez  bien  entendu  le  discours  qui  vous  a  esté 

fait  nagueres,  il  vous  pourra  souvenir  que  les  bouche- 
rons (ne  cognoissant  le  Roy  ne  Oriane)  veirent  le  traic- 
tement  que  leur  feirent  Arcalaus  et  ses  gens  qui  estoient 
en:ibuschez  dans  le  bois,  et  comme  depuis  par  Amadis  et 

5  Galaor  ilz  sceurent  que  c'estoient  le  Roy  Lisuart  et  sa 
fille.  Au  moyen  dequoy,  aussi  tost  que  les  deux  cheva- 
liers se  furent  partiz  d'eux,  ilz  coururent  le  dire  à 
Londres,  qui  fut  cause  d'esmouvoir  entièrement  la  ville, 
especialement  les  chevaliers,  lesquelz  incontinent  prin- 

10  drent  leurs  armes,  et  montèrent  à  cheval  en  si  grand 
nombre,  que  les  champs  estoient  couvers  d'hommes  et 
de  chevaulx.  A  l'heure  estoit  Arban  Roy  de  Norgales 
devisant  avec  la  Royne  qui  ne  sçavoit  aulcune  chose  de 
ceste   infortune,    quand  l'ung    de   ses    Escuyers  luy  fut 

15  porter  son  harnois  et  mener  son  cheval,  lequel  luy  dit  : 
Sire,  vous  faites  icy  trop  de  séjour,  armez  vous  s'il  vous 
plaist,  et  suyvez  les  aultrts  qui  sont  desja  quasi  tous 
dens  la  forcst.  Et  pourquoy?  respondit  Arban.  Pour 
autant,  dit   il,  que  nouvelks  sont  venues,  que  aulcuns 

20  paillards  tiennent  le  Roy  prisonnier.  Prisonnier?  res- 
pondit le  Roy  Arban.  Sire,  respondit  l'aultre,  il  estvray. 
Quand  la  Royne,  qui  estoit  présente,  l'entendit,  elle  fut 
si  esperdue  que,  sans  avoir  le  povoir  de  résister  à  si 
grand  inconvénient,  elle  tumba  esvanouye  :  neantmoins 

25  le  Roy  Arban  se  voyant  pressé  d'ailleurs,  la  laissa  entre 
les  bras  de  ses  femmes,  et  diligemment  s'arma  prest  de 
monter  à  cheval.  Mais  ainsi  qu'il  avoit  le  pied  en  l'es- 
trier,  il  entendit  crier  l'allarme,  et  le  bruict  de  l'assault 
que  Barsinan  donnoit  au  chasteau.  Lors  dit  Arban  :  Par 

30  dieu  nous  sommes  trahis.  Et  à  ceste  cause  soudainement 
feit  re[m]parer  le  logis  de  la  Royne.  Ce  pendant  la 
révolte  et  esmotion  fut  grande  par  la  ville,  car  chascun 
estoit  en  armes  :  parquoy  le  Roy  Arban  ralia  tous  ceulx 

qu'il  peut,  et  feit  tant  de  diligence  que  il  retira  jusques 
à  deux  cens  chevaliers  avec  quelque  peuple.  Puis  envoya 
deux  des  plus  apparens  vers  le  chasteau  sçavoir  dont 
venoit  l'allarme,  lesquelz  rapportèrent  aussi  tost  que 
S  Barsinan  avoit  forcé  la  place  et  qu'il  cstoit  entré  dedens 
avec  grand  nombre  de  ses  gens,  lesquelz  avoient  deffait, 
mis  à  mort,  et  jecté  par  les  murailles  tous  ceulx  qu'il 
avoit  rencontré[s].  Et  ce  avoit  il  fait  (suyvant  ce  que  luy 
avoit  mandé  Arcalaus  par  le  paige)  [v°]  aussi  avec  le  peu 

10  de  résistance  qu'il  y  trouva  :  car  la  plus  grand  part  de  la 
chevalerie  et  gens  de  deffense  estoient  allez  au  secours 
du  roy,  et  puis  il  avoit  avec  luy  bien  six  cens,  que  che- 
valiers, que  aultres  armez  et  équipez.  Trop  fut  desplai- 
sant le  Roy  Arban  de  ces  nouvelles,    et  tint  lors  pour 

15  tout  seur  que  le  Roy  avoit  esté  trahy  :  parquoy  voulant 
pourveoir  aux  inconvénients  qui  pourroient  survenir, 
feit  mettre  ses  gens  en  bataille  et  asseoir  guet  tout  au 
tour  du  logis  de  la  Royne,  vers  lequel  peu  après  arriva 
Barsinan  pour  le  cuyder  surprendre,  comme  il  avoit  fait 

20  le  chasteau  :  mais  il  y  trouva  plus  de  contredisans  qu'il 
ne  pensoit.  Parquoy  se  dressa  l'escarmouche  d'une  part 
et  d'aultre,  durant  laquelle  Barsinan  print  ung  prisonnier, 
duquel  il  fut  adverty  que  le  Roy  Arban  de  Norgales  estoit 
délibéré  de   luy  résister  jusques  à   la   mort.    Et    à  ceste 

25  cause,  le  cuydant  avoir  par  tromperie,  et  belles  paroles, 
demanda  à  parlementer  à  luy.  Ce  que  Arban  luy  accorda. 
Ce  pendant  trefves  d'une  part  et  d'aultre  furent  criées. 
Lors  Barsinan  luy  dit  :  Vrayement,  monsieur,  j'ay  creu 
jusques    à  maintenant   que   vous    estiez  l'ung  des   plus 

^îo  saiges  et  advisez  chevaliers  du  monde.  Mais  je  cognois 
par  espreuve  tout  le  contraire,  bien  que  j'estime  que  ce 
que  vous  faites  soit  pensant  saulver  vostre  honneur.  C'est 
trop  mal  advisé  veu  qu'à  la  fin  vous  n'en  sçauriez  rece- 

voir  que  perle  de  vous  et  de  voz  gens,  car  il  est  tout 
seur  que  le  Roy  Lisuart  est  mort,  et  qu'ainsi  soit,  celuy 
qui  l'a  occis  m'en  envoyraen  brief  la  teste.  Puis  doncques 
que  la  fortune  luy  est  advenue,  et  que  je  suis  à  présent 

5  le  plus  fort  et  plus  grand  seigneur  de  tout  ce  pays, 
osez  vous  contredire  que  je  me  fasse  Roy  ?  Non,  non, 
vous  vous  abuzez,  le  meilleur  sera  que  venez  à  moi  par 
amour,  et  je  vous  traicteray  autant  bien  que  prince  de 
mon   royaulme,    d'autant    que  des    à   présent    je    vous 

jo  remetz  la  terre  de  Norgales,  et  si  vous  feray  particuliè- 
rement tant  de  biens  que  vous  aurez  causé  d'cstre  con- 
tent. Par  dieu,  paillard,  respondit  le  Roy  Arban,  tu 
manifestes  bien  ta  grande  trahison  :  car  oultre  la  mes- 
chanceté  que  tu  as  faite,  pourchassant  la  mort  de  mon 

15  seigneur,  tu  me  persuades  et  conseilles  que  je  soyc 
trahistre  aux  siens,  comme  tu  luy  as  esté.  Rien,  rien, 
fais  du  tout  du  pis  que  tu  pourras,  ta  meschanceté 
seule  prendra  sur  toy  la  vengeance  que  tu  mérites,  avec 
l'ayde  que  nous  luy  ferons.  Comment,    dit  Barsinan,  tu 

20  penses  donc  me  garder  que  je  ne  soyc  roy  de  Londres  ? 
Roy  de  Londres,  respondit  Arban,  jamais  trahistre  ne  le 
sera,  si  Dieu  plaist,  tant  que  vivra  le  plus  loyal  Roy  du 
monde.  Je  t'avois,  dit  Barsinan,  au  premier  advisé  de 
ton  proffit,  plus  qu'à  nul  aultre,  pensant  que  tu  fusses  le 

25  plus  saige  de  tous.  Mais,  comme  je  t'ay  ja  dit,  je  me  suis 
trouvé  deceu,  parquoy  c'est  raison  que  ton  oultrecui- 
dance  te  face  succomber  :  car  maulgré  toy  je  demeurerai 
Roy  régnant  sur  la  grand  Bretaigne.  Asseure  toy,  res- 
pondit Arban,  que  je  t'en  garderay,  tout  ainsi  que  si  le 

}o  Roy  mon  seigneur  y  estoit  maintenant  en  prospérité. 
Je  verray  qu'il  en  adviendra,  dit  Barsinan.  Et  à  l'instant 
commanda  à  ses  gens  recommencer  l'assault.  Adonc  le 
bon  Roy  Arban  se  retira  avec  [CXXIX]  sa  trouppe  pour 

reces'oir  les  aultres,  tant  irrité  de  ce  que  luy  avoit  dit 
Barsinan,  que  rien  plus.  Lors  s'il  fut  bien  assailly,  il  se 
deffendit  encores  mieulx,  parquoy  maintz  y  furent  occis 
et  navrez  :  toutesfois  il  fut  tousjours    premier   à  com- 

î  batre,  et  dernier  à  la  retraicte,  laquelle  l'obscurité  de  la 
nuict  moyenna.  Et  ne  fault  douter  que,  veu  la  puissance 
de  Barsinan,  et  le  peu  qu'estoient  les  aultres,  le  Roy 
Arban  n'eust  sceu  tant  résister  sans  la  commodité  du 
lieu  où   se  donnoit  l'assault  :  car   les  rues  estoient  si 

îo  estroictes,  que  trois  ou  quatre  hommes  n'y  eussent  peu 
combatre  de  front.  Et  à  ceste  cause  Barsinan  se  trouva 
plus  endommagé  que  ne  furent  ses  ennemys,  pour  le 
bon  ordre  qu'avoit  donné  le  prince  Arban,  tant  à  rem- 
parer  le  lieu,  que  à  ennimer  ceulx  de  sa  trouppe  :  ainsi 

15  se  retirèrent  d'une  part  et  d'aultre.  Lors  le  Roy  Arban 
voyant  ses  souldars  las,  et  estonnez  du  grand  effort 
qu'ilz  avoient  tout  le  jour  soustenu,  faisant  office  de 
vray  chef  et  bon  capitaine,  vint  à  les  reconforter  et 
asseurer,  leur  disant  :  Mes  compaignons  et  amys,  vous 

20  avez  aujourd'huy  tant  bien  combatu,  qu'il  n'y  a  celuy 
de  vous  qui  ne  mérite  estre  estimé  entre  les  plus  gentilz 
compaignons  de  tout  le  monde.  Mais  si  vous  avez  bien 
commencé,  j'espère  que  nous  yrons  tousjours  de  mieulx 
en  mieul.K,  et  vous  souvienne  que  vous  vous  deffendez, 

25  tant  pour  maintenir  vostre  bon  prince,  que  pour  vostre 
liberté  mesmes,  contre  ung  tiran  trahistre  et  meschant, 
qui,  sans  craincte  de  Dieu,  veut  usurper  et  se  paistre  du 
sang  de  vous  et  de  voz  enfans.  Ne  voyez  vous  comme 
il  a  traicté  ceulx  du  chasteau  qu'il  a  surprins  ?  ne  voyez 

30  vous  la  fin  oia  il  tend  ?  qui  n'est  qu'à  ruyner  ce  noble 
royaulme  et  subjectz,  qui  ont  esté  par  si  long  temps 
conservez  (par  la  grâce  de  nostre  Seigneur)  et  tousjours 
vescu  en    réputation    d'estre   loyaulx    subjectz    à    leur 

prince.  Ne  cognoissez  vous  les  persuasions,  desquelles 
ce  paillard  a  usé  devant  l'assault  qu'il  nous  a  donné, 
pensant  nous  abatre  par  sa  langue  dorée  ?  Non,  non,  il 
est  trop  mal  arrivé,  je  suis  seur  qu'il  n'y  a  celuy  de  nous 

5  tous  qui  ne  choisi[s]t  plustost  mourir  de  mille  mors  : 
n'est  il  pas  vray  ?  Certes  )e  voy  à  voz  bon  visaiges,  que 
si  je  pensois  ou  disois  autrement,  que  je  mentirois,  et 
s'ilz  sont  plus  de  gens  que  nous,  nous  avons  plus  de 
cueur  et  de  droict  que  eulx.   Ainsi  nous    ne   les  devons 

lo  craindre  :  mais  postposer  toute  double  pour  vivre  désor- 
mais en  la  réputation  que  nous  méritons,  vous  asseu- 
rant,  mes  amys,  qu'ilz  se  sont  retirez  (si  vous  y  avez 
prins  garde)  avec  contenance  de  gens  peu  affectionnez 
de  nous  venir   reveoir.   Et   quelque  chose  qu'ayt  dit  ce 

i^  trahistre  Barsinan,  nostre  Roy  n'est  point  mort  :  car  il 
nous  viendra  bien  tost  secourir.  Ce  pendant  je  vous  prie 
mes  compagnons,  que  nul  de  vous  ne  s'ennuye,  mais 
face  et  continue  comme  il  a  commencé,  aj'ant  devant 
les  yeulx  qu'il  vault  trop  mieux  mourir   pour  la  liberté 

20  que  de  vivre  ung  bien  long  temps  en  captivité  et  misère, 
mesmes  soubzung  misérable  prince.  Quand  leRoyArban 
eut  achevé  sa  harangue,  il  n'y  eut  celuy  de  la  trouppe, 
quelque  mal  qu'il  eust,  qui  ne  deliberast  non  seulement 
attandre  la  puissance  de  Barsinan,  mais  de  l'aller  assail- 

25  lir  [v°]  le  lendemain  dens  le  chasteau.  Et  à  ceste  bonne 
opinion  se  retira  le  Roy  Arban  au  logis  de  la  Royne, 
ayant  le  visaige  tout  pouldreux,  et  son  harnois  couvert 
de  sang  tout  figé,  à  l'occasion  des  cinq  playes  qu'il 
avoit,  partie  au  corps,  partie  au  chef  et    en  la  gorge. 

30  Adonc  les  dames,  le  voyant  en  si  piteux  estât,  furent 
merveilleusement  esbahies,  mesmes  la  Royne  qui  estoit 
presque  morte  d'ennuy  et  de  paour  ensemble.  Et  comme 
si  desja  tout  eust  esté    perdu,  luy  escria  :  Mon  nepveu, 

que  ferons  nous  ?  nous  sommes  ruynez.  Madam.e,  res- 
pondit  Arban,  tout  yra  bien,  si  Dieu  plaist.  Il  n'est 
besoingdevous  desconforter  ainsi,  car  j'espère  que  nous 
aurons  bonnes  nouvelles  du  Roy,   et   que  les  trahistres 

5  qui  veulent  entreprendre  sur  son  royaulme,  à  la  fin  en 
seront  puniz,  par  l'ayde  de  voz  bons  et  loyaulx  subjectz. 
Hée  Dieu  le  vueille,  dit  elle  :  mais  je  vous  voy  si  navré 
qu'il  me  semble  qu'il  vous  sera  impossible  de  vous 
trouver  demain  à  l'assault,  si  Barsinan  retourne,  et  si  ne 

10  sçay  que  pourront  faire  voz  gens  sans  vous.  Madame, 
respondit  Arban,  ne  vous  en  soulciez,  car  tant  que 
j'auray  l'ame  au  corps,  je  n'abandonneray  les  armes.  Et 
ce  disant  donna  le  bon  soir  à  la  Royne.  Et  après  avoir 
fait  medeciner  ses  playes,  retourna  où  il  avoit  laissé  ses 

15  gens  d'armes,  avec  lesquelz  il  passa  la  nuict.  Barsinan 
d'aultre  part  estoit  au  chasteau  qu'il  avoit  forcé,  lequel 
après  que  ses  gens  s'y  furent  retirez,  cogneut  bien 
qu'il  en  avoit  beaucoup  perdu  le  jour  :  toutesfois,  de 
paour  de  les  effrayer,  il  n'en  feit  aulcun  semblant,  ains 

20  leur  monstrant  bon  visaige,  leur  dit  :  Mes  amys,  ce 
m'est  assez  d'avoir  donné  à  cognoistre  à  noz  ennemys 
qu'ilz  sont,  si  bon  me  semble,  à  ma  mercy  :  parquoy  je 
suis  deliberé(sans  perdre  plus  nul  de  vous)  différer  en- 
cores  pour  cinq  ou  six  jours,  que  Arcalaus  m'envoyra  la 

25  teste  du  Roy  Lisuart  :  lors  je  croy  que  la  leur  monstrant, 
ne  seront  plus  osez  de  me  contredire,  et  les  pourrons 
attraire  à  nous  par  amour.  Pourtant  chascun  de  vous  se 
resjouysse,  et  face  bonne  chère,  car  estant  Roy,  comme 
j'espère,  je    vous  feray  tous  riches.   Ainsi  s'en   allèrent 

50  reposer  jusques  au  lendemain  matin,  que  Barsinan 
s'arma  et  monta  à  cheval  avec  vingt  chevaliers  seule- 
ment :  puis  vint  au  fort  que  gardoit  ung  gentil  homme 
maistre    d'hostel  du    Roy   Arban,    lequel  voyant  venir 

ceste  trouppe  feit  sonner  l'allarme.  Mais  Barsinan  luy 
envoya  dire  qu'il  vouloit  parlementer  seulement,  et 
demandoit  d'advantaigc  Irefve  pour  six  heures,  dont  l'on 
advertit  incontinent    le  Roy   Arban,   avec  lequel  trefve 

5  fut  arrestée,  comme  Barsinan  la  requeroit,  et  pour  cinq 
jours  d'advantagc,  soubz  condition,  toutesfois,  qu'il  ne 
feroit  aukun  effort  en  nulle  maison  de  la  ville  pour  y 
entrer,  et  que  si  le  Roy  retournoit  avant  les  cinq  jours 
expirez,  que  le  Roy  Arban  et  les  siens  obeyroient  à  son 

lo  commandement.  Ce  que  Barsinan  octroya  facilement, 
pource  qu'il  tenoit  la  mort  du  Roy  Lisuart  si  certaine, 
qu'il  dit  au  Roy  Arban  :  J'espère  bien  que  ceste  petite 
trefve  sera  commencement  de  perpétuelle  paix  entre 
vous  et  nous  :  car   je  vous  asseure  que  vosire  Roy  est 

15  mort,  et  que  sa  fille  sera  ma  [CXXX]  femme  :  et  cela 
pourrez  vous  veoir  dans  les  cinq  jours  prochains.  Com- 
ment, respondit  Arban,  tu  l'as  donc  fait  mourir  et  pour- 
chassé si  grande  trahison  envers  celuy  qui  t'a  fait  si  bon 
recueil  en  sa  maison  ?    j'aymerois    mieulx    mourir  pre- 

3o  sentement,  que  d'avoir  jamais  une  seule  heure  de  paix 
avec  toy,  et  te  hastes  de  retourner,  aultrement  je  te  feray 
mettre  en  pièces.  Est  il  vray,  dit  Barsinan,  vous  me 
menassez  ?  mais  c'est  à  moy  à  vous  en  faire  repentir. 
Et  de  fait   se  retira  avec   ses   gens,  ausquelz  il  dcclaira 

i^  l'honnestetc  dont  il  avoit  usé  envers  Arban,  et  les  termes 
audacieux  que  l'aullre  luy  .ivoittenuz. 


Comme     Amadis    vint    au    secours    de    la   ville    de 
Londres. 

CHAPITRE  XXXIX 
}o      Nous    avons   nagueres  laissé  Amadis  devisant  dens  le 

bois  avec  la  princesse  Oriane,  tant  à  leur  aise  qu'il  ne 
leur  souvenoit  d'aultre  chose  sinon  de  leur  plaisir.  Et  luy 
prioit  Amadis  qu'elle  luy  rccitast  ce  que  Arcalaus  luy 
disoit  en  la  conduisant.  Sur  ma  foy,  respondit  elle,  mon 

5  amy,  il  me  rompoit  la  teste  à  force  de  me  persuader  à 
me  resjouir,  et  me  disoit  que  devant  qu'il  feust  cinq 
jours,  il  me  feroit  Royne  de  la  grand  Bretaigne,  Barsi- 
nan,mon  mary,  et  luy  son  premier  gouverneur  et  grand 
maistre    d'hostel,  en    recompense   des  services  qu'il  luy 

10  avoit  faitz,  luy  donnant  la  teste  de  mon  père,  et  moy 
pour  sa  femme.  Mon  dieu,  respondit  Amadis,  quelle 
trahison  de  Barsinan  qui  se  monstroit  tant  amy  du  Roy  ? 
je  doubte  qu'il  face  quelque  grand  ennuy  à  la  Royne. 
Mon  amy,  dit  Oriane,  je  vous  supplie  allons  la  secourir. 

i>  Ce  qu'il  vous  plaira,  respondit  Amadis,  mais  il  m'en 
fasche  bien  de  partir  si  tost  de  ce  plaisant  lieu,  car 
j'avois  délibéré  de  n'en  sortir  de  huit  jours,  non  pas  de 
noz  vies,  si  vous  l'eussiez  trouvé  bon.  Bon  ?  dit  elle,  en 
faictes  vous  doubte  ?  Certes  j'en  serois  plus  contente  que 

2o  vous,  n'estoit  qu'il  en  pourroit  venir,  pour  nostre  retar- 
dement, trop  de  mal  au  pays,  qui  sera,  si  Dieu  plaist, 
quelque  jour  vostre  et  mien.  Et  bien,  respondit  Amadis, 
nous  partirons  demain  matin.  Et  donnant  fin  à  ce  propos 
entrèrent  en  plus  plaisans  devis  entremeslez,  quand  bon 

25  leur  sembloit,  du  plaisir  que  Amadis  avoit  nouvellement 
fait  esprouver  à  la  princesse  :  et  croyez  qu'ilz  en  feirent 
grandement  leur  devoir,  sçachant  bien  que  de  longtemps 
ilz  n'auroient  lieu  si  opportun.  Puis  le  jour  ensuyvant 
montèrent    à   cheval,    et  tenoit  Amadis  les  resnes  de  la 

}o  hacquenée  d'Oriane,  cheminans  droit  à  Londres.  Adonc 
rencontrèrent  maintz  chevaliers  qui  alloient  après  le  Roy, 
ausquelz  Amadis  monstra  le  chemin  qu'ilz  dévoient 
tenir,  et   leur  dit  que  [v°]  Galaor  estoit  devant.  Et  ainsi 

qu'ilz  passoient  oultre,  Oriane  advisa  don  Grumedan,  le 
bon  vieillard  chevalier  d'honneur  de  la  Royne,  et  avccq 
luy  vingt  chevaliers,  lesquelz  avoicnt  esté  toute  la  nuict 
au  travers  de  la  forest  cerchans   le   Roy   de  toutes  pars. 

5  Lors  Oriane  l'appella.  Et  quand  il  la  cogneut,  les  larmes 
luy  vindrent  aux  yeulx,  et  luy  dit  :  Madame,  vous  soyez 
la  tresbien  retournée.  Pour  Dieu,  quelles  nouvelles  sça- 
vez  vous  du  Roy  vostre  père.  Certes,  mon  amy,  respon- 
dit    la    princesse,  l'on   me  sépara  d'avecques  luy,  estant 

10  encores  auprès  de  la  ville,  et  depuis  Dieu  m'a  tant  voulu 
de  bien,  que  Amadis  m'a  secourue  et  délivrée  de  ceulx 
qui  m'emmenoient,  faisant  tant  d'armes  qu'il  les  a  quasi 
tous  mis  à  mort.  C'est  folie,  dit  Grumedan,  à  nul  d'en- 
treprendre ce  à  quoy  Amadis   ne  met  fin.  Et  s'adressant 

15  à  Amadis,  luy  demanda  qu'estoit  devenu  son  frère.  Au 
lieu  mesmes,  respondit  il,  où  se  feist  la  séparation  du 
Roy  et  de  sa  fille,  nous  nous  separasmes,  luy  allant 
après  le  Roy,  et  moi  suyvant  Arcalaus  qui  enimenoit 
Madame    Oriane.    Or  ay    je    meilleure  espérance  à  son 

20  secours  que  je  n'avois,  dit  Grumedan,  puis  que  si  bon 
chevalier  que  Galaor  est  après.  Lors  Amadis  luy  recita  la 
grande  trahison  d'Arcalaus  et  de  Barsinan.  Et  pourtant, 
dit  il,  conduisez  madame  au  pas,  et  je  m'en  yra)'  le  plus- 
tost  que  je  pourray  au  secours  de  la  Royne,  car  je  crains 

25  que  ce  trahistre  luy  fice  quelque  desplaisir.  Et  ce  me 
semble  pour  le  mieulx,  que  devez  faire  retourner  tous 
les  chevaliers  que  vous  trouverez,  pource  que  si  le  Roy 
doit  avoir  secours  par  nombre  de  gens,  il  en  a  desja  plus 
devant  qu'il  n'est  besoing.  Or  allez,  respondit  Grumedan, 

30  lequel  print  Oriane  en  sa  garde,  suyvant  tousjours  au  pas  le 
chemin  de  Londres,  faisant  tourner  tous  ceulx  qu'ilz 
rencontroient.  Adonc  Amadis  donnant  des  espérons  à  son 
cheval,  feist  tant  que  tost  après  il  arriva  en  la  ville.  Tou- 

tesfois,  devant  que  d'y  entrer,  il  attaignit  l'Escuyer  que 
le  Roy  avoit  depesché  vers  la  Royne  pour  luy  faire 
entendre  les  nouvelles  de  sa  délivrance,  lequel  luy 
déclara  comme  le  tout  estoit  passé.   Dont  Amadis  rendit 

5  grâces  à  Dieu,  pour  la  bonne  fortune  qu'il  avoit  donnée 
à  Galaor  son  frère.  Or  avoit  il  esté  paravant  adverty  de 
tout  ce  que  Barsinan  avoit  fait  à  Londres,  parquoy  il  y 
entra  le  plus  couvertement  qu'il  peut.  Mais  quand  le 
roy  Arban  et  ses  gens  l'adviserent,  leur  doubte  fut  con- 

10  venie  en  asseurance  et  hardiesse,  et  le  vint  le  Roy 
Arban  accoller,  luy  disant  :  Monseigneur,  quelles  nou- 
velles nous  apportez  vous  ?  Bonnes,  bonnes,  respondit 
Amadis,  et  toutes  telles  que  vous  les  desirez.  Et  pource 
que  je  croy  que  la  royne  est  en  estrange  peine,  je  vous 

15  prie  allons  la  veoir  et  elle  aura  dequoy  s'esjouir.  Lors 
marchèrent  ensemble  et  Amadis  tenoit  tousjours  l'Escuyer 
qu'il  avoit  rencontré  en  chemin,  puis  estant  devant  la 
royne,  Amadis  se  meit  à  genoulx,  et  luy  dit  :  Madame, 
ce  gentil  homme  a  laissé   ce  jourdhuy  le  roy  sain,  et  en 

20  liberté.  C'est  ce  qu'il  vous  mande  par  luy.  Aussi  ay  je 
mis  nagueres  madame  vostre  iille  es  mains  de  don  Gru- 
medan,  laquelle  sera  tantost  avec  vous.  Et  pource  que 
j'ay  sceu  que  Barsi[CXXXIJnan  a  envie  de  combatre,  je 
vous  supplie  permettre   que  nous  l'allions  veoir.  Quand 

25  la  Royne  entendit  tant  bonnes  nouvelles,  elle  fut  si  aise 
qu'elle  ne  peut  de  long  temps  parler,  et  ne  faisoit  que 
joindre  les  mains,  et  lever  les  yeulx  au  ciel.  Puis, 
quelque  peu  après,  elle  jecta  ung  hault  souspir,  disant  : 
Seigneur    Dieu,   vostre   sainct   nom   soit   loué,  et  vous 

30  Amadis  grandement  remercié.  Et  ainsi  qu'elle  luy  vou- 
loit  demander  des  nouvelles,  l'allarme  sonna  :  parquoy 
Amadis  et  le  Roy  Arban  coururent  hastivement  aux  bar- 
rières, où  ilz  trouvèrent  que  les  gens  de  Barsinan  com- 

batoient  fort  contre  ceulx  du  Roy  Arb;in,  esperans  les 
emporter.  Lors  Amadis  se  mist  en  avant,  et  faisant  lever 
la  barrière,  fendit  la  presse  et  commença  à  entrer  dans 
ses  ennemys  avec  le  Roy  Arban.  Ce    que  voyant    leurs 

5  gens  prindrent  cueur  et  les  suyvirent.  Au  moyen  dequoy 
le  combat  fut  aspre  et  périlleux,  tant  que  d'une  part  et 
d'aultre  maintz  y  furent  occis.  Ce  que  voyant  Barsinan, 
qui  se  fioit  en  sa  trouppe,  grosse  au  pris  de  l'aultre,  se 
meit  avant,  cuydant  (puis  que  les  barrières  estoient  haul- 

10  cées)  enfoncer  ceulx  de  dedens,  mais  il  rencontra  Ama- 
dis en  équipage  de  bien  simple  souldard,  car  il  avoit 
prins  un  armet  enrouillé,  et  ung  escu  tout  despainct. 
Toutesfois  il  luy  donna  si  grand  coup  de  lance,  qu'il  luy 
fauça  l'escu   et    le   harnoys,  et    entra  le  fer  bien   avant 

15  dedens  la  chair,  volant  le  fust  en  esclatz.  Puis  meit  l'es- 
pée  au  poing,  et  retournant,  luy  donna  sur  l'armet  si 
rudement,  qu'il  couppa  tout  ce  qu'il  rencontra  jusques 
au  cuir  de  la  teste,  dont  Barsinan  fut  tout  estourdy. 
Neantmoins  l'espée  passa  si  légèrement  que  Amadis  pcn- 

20  soit  ne  luy  avoir  fait  aulcun  mal,  mais  il  le  rechargea  de 
toute  sa  puissance,  et  tumba  le  coup  sur  le  bras,  duquel 
il  tenoit  l'espée,  et  luy  avalla  tout  au  plus  près  de  l'es- 
pauUe,  puis  descendant  le  coup,  luy  entama  la  jambe 
presque  à  moytié.  Et  ainsi  que  Barsinan  se  cuidoit  saul- 

25  ver  à  course  de  cheval,  il  cheut  csvanouy,  parquoy  Ama- 
dis le  laissa  là,  et  courut  poursuyvre  les  aultres,  tuant  et 
renversant  ceulx  qu'il  rencontroit.  Ce  que  voyant  les 
gens  de  Barsinan  (mesmes  la  mort  de  leur  maistre)  com- 
mencèrent tous  à  fuyr,  pour  garantir  leur  vie.  Ce  nonob- 

îo  stant  ilz  furent  suyviz  de  si  près,  que  la  plus  grand  part 
demourerent  sur  le  champ.  Et  quelque  peu  des  aultres 
entrèrent  au  chasteau,  faisans  lever  hastivement  le  pont. 
Parquoy  Amadis  et  les  siens  retournèrent  oij  il?:  avoient 

laissé  Barsinan.  Et  pource  qu'il  n'estoit  encores  mort, 
commanda  que  l'on  l'emportast  au  logis  de  la  royne,  et 
qu'on  le  gardast  jusques  au  retour  du  roy.  Ainsi  fut 
departy  le  débat,  comme  avez  entendu,    demourans  les 

s  ungs  mors  et  les  auitres  encloz  en  la  forteresse.  Lors 
Amadis,  voulant  mettre  son  espée  au  fourreau,  s'apper- 
ceut  qu'elle  estoit  toute  taincte  de  sang,  et  commença  à 
dire  :  Ha  bonne  espée,  en  bonne  heure  naquit  le  cheva- 
lier à  qui  vous  estes.  Certes,  comme  l'une  des  meilleures 

10  du  monde,  estes  vous  au  meilleur  prince  qui  y  soit 
vivant.  Et  ce  disoit  il  pour  le  Roy  Lisuart  à  qui  elle 
estoit,  et  l'avoit  la  Royne  envoyée  à  Amadis  par  Ganda- 
lin,  comme  cy  devant  [v°]  je  vous  ay  declairé.  A  l'heure 
mesme  Amadis  s'en  alla  au  logis  de  la  Royne,  laquelle 

1)  estoit  attendant  nouvelles  du  Roy  qui  faisoit  toute  dili- 
gence de  venir  à  Londres,  et  donnoit  ordre  de  faire 
retourner  tous  les  chevaliexi^^qu'il  rencontroit,  et  d'ad- 
vantaige  envoya  gens  exprès  pour  en  advenir  ceulx  qui 
estoient  devant.  Mais  entendez  que  les  princes  que  le  Roy 

20  congneut  de  ceulx  de  saqueste  furent  Agraies,  Galvanes, 
Solivan,  Galdan,  Dinadaus  et  Bernas.  Ces  six  chemi- 
noient  faisans  grand  dueil,  ne  sçachans  rien  du  secours 
du  Roy,  quand  ilz  le  veirent  venir  de  loing  vers  eulx, 
dont  leur  mal  aise  fut  convertie   en    plus  grand  plaisir. 

2)  Lors  le  Roy  les  fut  embrasser,  leur  disant  :  Mes  amys, 
vous  m'avez  quasi  perdu,  mais,  Dieu  mercy,  vous 
m'avez  maintenant  recouvert,  par  l'ayde  de  ces  trois 
bons  chevaliers,  Galaor,  Guillan  et  Ladasin.  Puis  leur 
recita  la  manière.  Certes,  Sire,  respondit  Dinadaus,  aussi 

50  tost  que  l'on  a  sceu  en  la  ville  vostre  infortune,  chascun 
s'est  mis  en  devoir  de  vous  secourir.  Mon  nepveu,  dit  le 
Roy,  d'autant  je  suis  tenu  à  vous  tous,  je  vous  prie,  pre- 
nez  avec    vous  quelque    nombre    de  ces   chevaliers,  et 

allez  diligemment  secourir  la  Roync,  car  je  me  double 
qu'elle  a  beaucoup  daffiiircs.  Ce  Dinadaus  csloit  l'ung  des 
meilleurs  chevaliers  du  lignage  du  Roy,  et  fort  estimé 
entre  les  bons,  tant  pour  ses  vertuz,  que  pour  les  grandes 
5  chevaleries,  et  faitz  d'armes,  qu'il  avoit  faitz,  lequel  s'en 
partit  aussi  test  avec  bonne  trouppe.  Et  le  Roy  suyvoit 
son  chemin,  avec  gros  renfort,  pour  soustenir  son  nep- 
veu  s'il  estoit  besoing,  mais  il  n'eut  gueres  cheminé, 
qu'il  attaignit  le  bon  vieillard  don  Grumedan  conduisant 

10  Oriane.  Je  vous  puis  bien  asseurer  que  le  plaisir  que  ilz 
eurent  ensemble  à  ceste  rencontre  fut  d'autant  grand, 
que  leur  séparation  ennuyeuse,  quand  Arcalaus  les  des- 
partit. Lors  Grumedan  conta  au  Roy,  comme  Amadis 
luy  avoit  baillé  en  garde  la  princesse,  et  qu'il  estoit  allé 

15  en  la  ville  pour  secourir  la  Royne.  Et  continuant  leurs 
propos  arrivèrent  à  Londres,  où  il  fut  adverty  quelle  fin 
avoit  eue  l'entreprise  de  Barsinan,  et  la  résistance,  que  le 
RoyArban  avoit  fait  contre  luy,  puis  comme  Amadis  le 
tenoit  prisonnier,    et  qu'il   l'avoit    deffaict  avec  tous  ses 

20  gens  excepté  aulcuns  qui  estoient  encorcs  dcns  le  chas- 
teau.  Or  fut  la  Royne  incontinent  advcrtie  du  retour  du 
Roy  et  qu'il  arrivoit  en  son  logis,  au  moyen  dequoy  elle 
s'en  alla  au  devant  de  luy.  Mais  qui  vous  sçauroit  dire 
ne  reciter  la  joye  qui  fut  entre  eulx  ?  je  croy  qu'il  seroit 

25  impossible.  Et  après  maintz  gratieux  propos  qu'ilz 
eurent  ensemble,  la  Royne  luy  feit  entendre  l'effroy 
qu'elle  avoit  eu,  et  comme  le  chastcau  avoit  esté  prms  : 
dens  lequel,  dit  elle,  aulcuns  de  ces  trahistres  se  sont 
saulvez.  Parquoy  le  Roy  voulant  que  l'on  l'assicgeast,  et 

30  pour  donner  plus  de  craincte  à  ceulx  de  dedens,  feit 
amener  Barsinan  et  le  cousin  d'Arcalaus,  Icsquclz  en  la 
présence  de  tout  le  peuple,  confessèrent  la  trahyson 
comme  elle  avoit  esté  conduicte.  Ce  fait,  fut  allumé  ung 

grand  feu  où  ilz  furent  bruslez  tous  vifz.  Dequoy  ceulx 
du  chasteau  advertiz,  mesmes  que  les  vivres  leur 
[CXXXII]  failloient,  se  meirent  tous  en  la  mercy  du 
Roy  cinq  jours  après,  desquelz  la  pluspart  furent  penduz 

5  aux  carneaulx,  et  les  aultres  mis  en  liberté.  Pourtant  sera 
mis  fin  au  propos,  tant  y  a  que  long  temps  depuis,  il  y 
eut  grande  inymitié,  à  cause  de  ceste  mort,  entre  ceulx 
de  la  grand  Bretaigne,  et  de  Sausuegua.  Car  ung  filz  de 
ce  Barsinan,  qui  fut  gentil  chevalier,  mena  grand  guerre 

10  contre  le  Roy  Lisuart,  comme  cy  après  l'histoire  fera 
mention.  Or  estant  le  Roy  eschappé  de  celles  infortunes, 
se  recommencèrent  joyes  et  aultres  passetemps,  ainsi 
qu'ilz  avoient  esté  commencez,  durant  lesquelz  arriva  à 
[la  court]  la  dame    messagère  de  Madasima,  et  ses  deux 

15  enfans  qui  avoient  esté  presens  quand  Amadis  et  Galaor 
promirent  d'eulx  départir  du  service  du  Roy  Lisuart. 
Dequoy  Galaor  fut  incontinent  adverty,  et  vint  la  rece- 
voir avec  Amadis  et  leur  firent  bonne  chère,  puis  elle 
leur  dit  :  Mes  amys,   je  suis    venue   céans   pour  ce  que 

20  sçavez,  estes  vous  délibérez  accomplir  vostre  promesse  ? 
Ouy  vrayement,  respondirent  ilz,  nous  tiendrons  le  con- 
venant que  nous  avons  promis  à  Madasima,  et  tout  pré- 
sentement, si  vous  voulez  venir  devant  le  Roy.  Allons 
donc  je  vous   en   prie,    dit  la  dame.   Adonc  Amadis    et 

25  Galaor  la  conduirent  avec  ses  deux  filz.  Lors  la  dame  se 
vint  jecter  à  genoulx,  et  dit  au  Roy  :  Sire,  je  suis  venue 
en  vostre  court  pour  veoir  si  ces  deux  chevaliers  tien- 
dront ung  convenant,  qu'ilz  ont  fait  à  une  dame.  Q.ael 
est  il  ?  lespondit  le   Roy.  Sur  ma  foy,  dit  elle,  je  croy 

30  qu'il  vous  sera  peu  agréable,  et  à  tous  ceulx  qui  les 
ayment.  Puis  luy  declaira.  Quand  le  Roy  l'entendit,  il 
fut  trop  marry  et  dit  :  Seigneur  Galaor,  vous  me  faites 
tort.  Sire,  respondit  il,   il  valloit   mieulx   que   feissions 

ainsi  que  d'estre  malheureusement  occis  :  car  si  nous 
eussions  esté  cogneuz,  tout  le  monde  ensemble  ne  nous 
eust  peu  saulver  les  vies.  Mais  ne  vous  en  ennuyez,  s'il 
vous  plaist,  car  le  remède  sera  plus  prompt  que   n'espe- 

5  rez.  Puis  s'adressant  à  Amadis,  luy  dit  :  Monsieur,  vous 
m'avez  promis  que  vous  ferez  en  cecy  tout  ainsi  que 
moy.  Il  est  vray,  respondit  Amadis.  Lors  Galaor,  pour- 
suyvant  son  dire,  recita  devant  tous,  par  quelle  trahison 
ilz  furent  prins,    dont    il    n'y   eut  celuy   qui  n'en  feust 

10  esmerveillé.  Toutesfois,  dit  Galaor,  j'espère  que  la  dame 
mesmes  se  trouvera  trompée,  ainsi  que  vous  verrez  pré- 
sentement. Et  parlant  au  Roy,  dit  si  hault  que  tous  l'en- 
tendirent :  Sire,  en  accomplissant  ce  que  j'ay  promis  à 
Madasime  dame  de  Gantasi,  je  prens  congé  de  vous,  me 

is  départant  entièrement  de  vostre  service,  vous  advisant 
qu'elle  treuve  bon  vous  faire  cest  ennuy,  et  pis  encores 
si  elle  peut,  pour  le  grand  mal  qu'elle  vous  veult.  Puis 
Amadis  s'avança,  qui  dit  le  semblable.  Lors  Galaor  s'a- 
dressa à  la  dame  et  à  ses  deux  enfans,  leur  disant  :  Vous 

20  semble  il  que  nous  ayons  accomply  nostre  promesse  ? 
Ouy  certes,  respondit  la  dame,  vous  avez  fait  vostre 
devoir  en  tout  ce  qu'avez  promis.  Vous  en  povez  donc 
retourner  quand  il  vous  plaira,  dit  Galaor.  Mais  dites  à 
Madasime    qu'elle   n'a   fait  si  finement  qu'elle  pcnsoit, 

2;  comme  vous  cognoistrez  présentement  par  eflect.  Adonc 
dit  au  Roy  :  Sire,  nous  avons  entièrement  accomply  ce 
qu'avions  promis  à  Madasime.  Et  pource  [v°]  qu'en  luy 
faisant  ceste  promesse,  le  temps  que  nous  serons  hors  de 
vostre  service  n'a  esté  nullement  limité,  il  est   en   nous 

ju  d'y  rentrer  quand  il  vous  plaira,  et  que  le  commanderez  : 
pourtant.  Sire,  nous  sommes  vostres  pres[tz]  de  vous 
obeyr.  Quand  le  Roy  et  ceulx  qui  estoient  presens  l'en- 
tendirent, ilz  furent  tous  esjouiz,  et  estimèrent  Galaor  et 

Amadis  tresadvisez,  et  pourtant  le  Roy  dit  à  la  dame  : 
Vrayement,  selon  la  grande  trahison  qui  leur  fut  faite 
soubz  umbre  de  si  bonne  foy,  ilz  ne  sont  obligez  à  plus 
qu'ilz   ont  accomply  :  car    il   est    juste   que    ceulx   qui 

s  veuUent  tromper  soient  deceuz.  Et  dites  à  Madasime, 
que  puis  qu'elle  me  hait  si  fort,  qu'elle  avoit  en  son  po- 
voir  assez  dequoy  me  faire  triste  tout  le  temps  de  ma  vie, 
mais  Dieu  qui  en  aultres  lieux  les  a  délivrez  de  maintz 
grandz  perilz,  n'a  pas  voulu  qu'ilz  périssent  es  mains  de 

10  telle  personne  qu'elle  est.  Sire,  rcspondit  la  dame,  vous 
me  direz,  s'il  vous  plaist,  qu'ilz  sont.  C'est,  dit  il,  Ama- 
dis et  don  Galaor  son  frère.  Comment,  respondit  elle, 
est-il  possible  que  Madasime  ait  tenu  Amadis  en  son 
povoir  ?  Ouy   vrayement,    dit  le  Roy.    Dieu  soit  loué, 

ïS  respondit  la  dame,  car  ilz  ne  feussent  de  leur  vie  eschap- 
pez,  s'ilz  eussent  esté  cogneuz.  Et  certes  ce  eust  esté 
grand  dommaige  si  deux  telz  personnaiges  feussent  esté 
perilz  ainsi,  Toutesfois  je  croy  que  le  sçachant,  [elle  se 
donnera  la   mesme  mort  qu'ilz  eussent  receuë  par  elle. 

io  Sur  ma  foy],  dit  le  Roy,  c'est  le  plus  justement  qu'elle 
sçauroit  faire.  Adonc  la  dame  print  congé,  et  s'en 
retourna  le  chemin  qu'elle  estoit  venue. 


Co.MME  LE  Roy  Lisuart  tint  court  en  la  ville  de 
Londres  plusieurs    jours,    durant    lesquelz   furent 
25  festoyez    .maintz   grans    personnaiges    qui    s'y   trou- 
vèrent,    LA     PLUSPART     DESQUELZ    Y    SEJOURNERENT    BIEN 
LONG   TEMPS   APRES. 

CHAPITRE     XL 

Douze  jours  entiers  le   Roy  Lisuart,   après  ses  infor- 
30   tunes  passées,  continua  sa  court  en  toute    magnificence. 

en  laquelle  s'estoient  assemblez  plusieurs  grans  person- 
nages, tant  eslrangcs  que  aultres,  esperans  y  faire  peu 
de  séjour,  et  promptement  retourner  en  leurs  maisons. 
Neantmoins  la  plus  grand  part  demoura  avec  le  Roy,  et 

5  en  si  grand  nombre  que  c'estoit  merveilles,  mesmes  des 
dames  et  damoyselles  que  la  Royne  retint  en  sa  compai- 
gnie.  Entre  aultres  chevaliers  que  le  Roy  arresta,  furent 
Guillan  le  pensif  et  Ladasin  son  cousin,  lesquels,  comme 
j'ay    dit,  estoient   tresbon[sJ    chevaliers  :    mais   Guillan 

10  l'estoittrop  meilleur  que  son  cousin,  car  il  s'en  trouvoit 
peu  en  tout  le  royaulme  de  la  grand  Bretaigne  qui  le 
passast  en  faitz  d'armes.  Et  si  estoit  pourveu  de  toutes 
aultres  grâces  que  bon  chevalier  doit  cstre,  hors  ce 
grand   pensement   et    resverie  qu'il  avoit,  lequel   estoit 

I)  moyen  que  nul  [CXXXIIP  ne  povoit  joyr  de  sa  per- 
sonne, et  moins  de  sa  parole,  ou  compaignie  :  mais 
amour  en  estoit  cause,  qui  le  rendoit  tant  aymant  sa 
dame,  qu'il  ne  povoit  vouloir  bien  à  aultre  chose,  non 
pas  à  sov  mesmes.  Geste  dont  je  vous  parle  estoit  tres- 

2o  belle,  et  se  nommoit  Brandalise,  sœur  de  la  femme  du 
roy  de  Sobradisa,  et  mariée  avec  le  Duc  de  Bristoya  qui 
arriva  lors  à  la  court  pour  respondre  à  l'accusation 
qu'avoit  faictc  contre  luy  Olivas.  Le  roy  luy  feit  tresbon 
recueil.    Puis,    le  lendemain,  le  Duc  luy  dit  en  la  pre- 

25  sence  de  maintz  grans  seigneurs  :  Sire,  vous  m'avez  faict 
adjourner  à  ce  jour  pour  me  justifier  devant  vostre  ma- 
jesté de  ce  que  Olivas  m'a  mis  sus,  ce  que  jespere  faire 
et  demeurer  absoubz,  selon  le  droict  et  jugement  que 
vous    en  donnerez,   et  luy  vilipendé  (comme  meschanl 

30  qu'il  est)  :  car  je  suis  prest  de  luy  prouver,  ou  à  aultre 
qu'il  voudra,  que  oncques  je  ne  commis  trahison  ou 
lasche  tour.  Adonc  se  leva  Olivas,  et  avec  luy  grand 
nombre  de  chevaliers  errans,  tous  délibérez  de  soustenir 

ceste  querelle  contre  le  Duc.  Quand  le  roy  les  advisa 
en  telle  trouppe,  il  fut  tout  esbahy  qu'ilz  demandoient. 
Lors  Grumedan  print  la  parole  pour  tous  les  aultres,  et 
dit  :  Sire,  pour  autant  que  le  Duc  de  Bristoya  a  menasse 

■;  et  deffié  tous  chevaliers  errans,  nous  sommes  presens 
pour  luy  re^pondre  à  ceste  deffiance.  En  bonne  foy,  res- 
pondit  le  Roy,  s'il  est  ainsi,  il  a  entrepris  une  folle 
guerre  :  car  je  croy  qu'il  n'y  a  si  puissant  Roy  au  monde 
qui    en   peust  aiséement  venir  à  bout.  Mais  pour  ceste 

10  heure  vous  vous  déporterez,  et  ne  luy  ferez  aulcun  des- 
plaisir, pource  qu'il  est  icy  pour  avoir  justice,  laquelle 
iuy  sera  faicte  suyvant  l'advis  et  conseil  que  m'en  don- 
neront ces  princes  et  seigneurs  presens,  sans  favoriser 
aulcun.  Adonc  Olivas  se  meit  à  genoulz  devant  le  Roy,  et 

is  luy  dit  :  Sire,  le  Duc  qui  est  devant  vostre  majesté  a  occis 
ung  mien  cousin  germain,  sans  qu'il  luy  eust  oncques 
faictoultraige  :  pourtant  je  luy  maintiens  qu'il  est  trahistre 
et  meschant,  et  ce  luy  feray  je  confesser  par  sa  bouche 
mesmes,  ou  je  le  tueray  et  jecteray  hors    du  camp.  Le 

20  Duc  luy  respondit  qu'il  mentoit,  et  qu'il  estoit  prest 
d'accomplir  ce  que  le  Roy  et  sa  court  en  ordonn[er]oient: 
et  à  ceste  cause  fut  dit  que  ceste  preuve  se  vuyderoit 
par  combat.  Ce  que  le  Duc  accepta,  suppliant  le  roy  per- 
mettre qu'il   eust  avec  soy  deux  de  ses  nepveux  contre 

25  deux  aultres,  telz  que  vouldroit  eslire  Olivas:  ce  qui  luy 
fut  accordé.  Dont  le  Duc  eut  grand  plaisir,  car  il  les 
estimoit  telz  qu'il  s'asseuroit  que  Olivas  n'en  recouvre- 
roit  jamais  de  si  bons.  Toutesfois  le  tout  fut  différé 
jusques  au  lendemain.  Ce  pendant  don  Galvanes  demanda 

30  au  prince  Agraies  son  nepveu,  s'il  vouloit  pas  ayder 
à  Olivas  contre  le  Duc.  Ouy  vrayement,  respondit  il. 
Et  à  ceste  cause  Galvanes  vint  à  Olivas,  et  luy  dit  :  Sei- 
gneur Olivas,  puis  que  le  Duc  a  envie  de  combatre  luy 

troisiesme  contre  vous,  et  deux  aultres,  mon  nepveu  et 
moy  sommes  délibérez  de  vous  ayder.  Ce  que  entendu 
par  le  Duc,  il  se  souvint  que  c'estoient  ceulx  qu'il  avoit 
deffiez  en  sa  maison,  lors  que  Agraies  combatit  le  nepveu 

5  du  Nain,  et  que  la  dame  que  l'on  vouloit  [i">]  brusler 
fut  secourue  ;  parquoy  il  devint  fort  pensif.  Car  encores 
qu'il  estimast  ses  nepveux  plus  que  nulz  aultres  cheva- 
liers, si  se  repentit  il  de  s'estre  mis  de  la  partie,  et  s'en 
feust  voluntiers  (lors)   excusé,     s'il    eust    peu,    ayant 

lo  esprouvé  ce  que  sçavoient  faire  Galvanes  et  Agraies. 
Mais  ce  luy  fut  force  de  parachever  ce  qu'il  avoit  accordé 
devant  le  roy,  et  tant  de  grans  personnaiges  :  parquoy  le 
lendemain  matin  se  trouva  sur  les  rencz  avec  ses  aides, 
et    Olivas  et  les  siens  aussi.    Or  estoient  les  dames  aux 

15  fenestres  pour  veoir  l'yssue  de  ceste  querelle,  entre  les 
aultres  la  belle  Olinde,  amye  d' Agraies,  laquelle  le 
voyant  prest  d'entrer  en  tel  péril  se  trouva  si  esperdue, 
qu'elle  ne  sçavoit  quelle  contenance  tenir  :  et  joignant 
d'elle  estoit  Mabile  qui  n'estoit  en  moindre  peine  de  son 

20  oncle,  et  de  son  frère  ensemble.  D'aultre  part,  Orianc 
qui  les  aymoit  tous  deux,  pour  les  raisons  qu'avez  cy 
devant  peu  entendre,  estoit  morne  et  pensive,  craignant 
de  veoir  ce  qu'elle  n'eust  voulu.  Mais  estans  ces  cheva- 
liers prestz  à  combatre,  le  roy  feit  crier  par  ung  hcrault 

25  qu'ilz  fissent  leur  debvoir.  Adonc  coururent  l'ung  contre 
Taultre  de  si  droict  fil  qu'ilz  se  donnèrent  tous  attaincte. 
Agraies  et  don  Galvanes,  qui  s'adressèrent  aux  deux  nep- 
veux du  Duc,  les  desarsonnerent  brisans  leurs  lances.  Et 
combien  que  Olivas  receust  ung  grand  coup  en  l'esto- 

30  mach  par  le  Duc,  dont  il  fut  tresnavré  :  neantmoins  si  le 
Duc  n'eust  embrassé  le  col  de  son  cheval,  il  fust  tumbé 
comme  ses  nepveux,  dont  l'ung  d'eulx  se  releva  legiere- 
ment.  Ce  pendant  Agraies  s'adressa  au  Duc  (comme  à  la 

personne  du  monde  qu'il  hayoit  le  plus)  et  de  première 
charge  luy  donna  tant  de  coups  d'espée,  qu'il  luy  faisoit 
sortir  le  pur  sang  du  corps.  Lors  celuy  qui  estoit  relevé, 
voyant  le  péril  de  son  oncle,  courut  le  secourir,  et  mist 

)  son  espée  dedens  les  flans  du  cheval  de  son  ennemy.  A 
quoy  Agraies  ne  prenoit  garde  :  car  il  n'essayoit  qu'à 
defFaire  le  Duc,  et  l'avoit  desja  mis  à  telle  raison,  qu'il 
estoit  prest  d'y  perdre  la  teste.  Mais  le  cheval  d'Agraies 
cheut  soubz  luy,  où  il   se  trouva  fort  empesché.  Ce  que 

10  Galvanes  voyoit  bien  :  toutesfois  il  avoit  tant  aff"aire 
contre  l'aultre  qu'il  n'eust  peu  secourir  son  nepveu,  com- 
bien que  celuy  qui  avoit  occis  son  cheval  essayast  de  luy 
arracher  l'armet.  Ce  pendant  le  Duc  cherchoitles  endroictz 
pour  luy  donner  de  l'espée  dens  le  ventre  :  mais  il  estoit 

15  si  bien  armé  et  de  si  grand  cueur,  qu'il  trouva  moyen  de 
se  deff"aire  de  tous  deux.  Vous  povez  penser  que  ses  amys, 
le  voyans  en  tel  danger,  estoient  en  estrange  peine, 
mesme  les  dames  :  car  les  trois  (dont  nous  avons  cy 
dessus  parlé)    faisoient  ruysseaulx   de  larmes,  qui    leur 

-o  tumboient  des  yeulx,  entre  aultres  la  triste  Olinde  qui 
paroissoit  plus  morte  que  vifve,  et  ne  fault  doubler,  que 
si  Agraies  eust  longuement  esté  en  ce  péril,  qu'elle  ne 
fust  trespassée.  Mais  il  se  releva  (et  comme  si  tout  le 
jour  il  n'eust  combatu)  commencea  à  charger  sur  le  Duc 

25  et  son  nepveu,  par  telle  promptitude,  qu'il  n'y  avoit 
celuy  qui  ne  l'estimast  hardy  et  tresgentil  chevalier.  Et 
pourceque  depuis  que  Olivaseut  esté  [CXXXIIII]  navré 
du  coup  de  lance  que  luy  donna  le  Duc,  il  ne  s'estoit 
mis   en  nul    debvoir  d'assaillir  ne  deffendre,  Galaor  dit 

30  assez  hault  :  Par  dieu  Olivas  a  grand  tort  de  laisser  ainsi 
ses  amys  au  besoing.  Ne  luy  eust  il  esté  meilleur  n'avoir 
oncques  porté  cuyrasse  en  dos  que  de  faire  à  prcsent  si 
grand    lascheté  ?  Vrayement,   s"il   eust  sceu   la  vérité,  il 

l'eust  plustost  excusé,  car  il  estoit  si  navré,  que  c'estoit 
chose  estrange,  comme  il  se  povoit  tenir  à  cheval.  Ce 
nonobstant,  voj'ant  Agraies  en  tel  péril,  le  cueur  luj' 
soubzleva  de  sorte  qu'il   meit  la  main   à  l'espée,  et  vint 

5  s'adresser  au  Duc,  lequel  le  repoulsa  vertement  :  au  moyen 
dequoy  Olivas  entra  en  colère,  qui  l'enflamba  si  fort, 
qu'il  oublia  son  mal,  et  recouvra  nouvelle  force,  et  telle 
qu'à  l'opinion  de  tous,  il  ne  combatoit  moins  rudement 
que  s'il  n'eust  esté  blecé.  Ce  pendant  Agraies  qui  n'avoit 

10  plus  affaire  qu'à  ung,  faisoit  grand  debvoir  d'en  venir  à 
bout.  Et  advisaà  l'heure  la  princesse  Olinde  qui  le  reguar- 
doit,  au  moyen  dequoy  il  luy  sembla  aise,  non  seule- 
ment de  le  deffaire,  mais  luy  seul  estre  suffisant  pour  en 
combatre  ung   cent  de  teiz.   Adonc  se  meit  à  faire  tant 

15  d'armes  que  l'aultre  s'en  fouyt  :  toutesfois  il  ne  courut 
pas  loing,  car  Agraies  luy  donna  sur  l'armet  si  grand 
coup  qu'il  l'abbatit  à  terre,  puis  luy  trencha  la  teste.  Lors 
sans  s'arrestcr  courut  sus  au  Duc  qui  combatoit  contre 
Olivas,   lequel  estoit  si   vuyde  de  sang  que,  à  l'instant 

20  mesmes  que  Agraies  le  fut  secourir,  il  tumba  sur  le 
champ  esvanouy.  Et  ainsi  que  le  Duc  le  vouloit  tuer, 
Agraies  se  meit  entre  deux,  et  commencea  à  donner  tant 
d'affaires  à  son  ennemy,  et  à  le  poursuyvrc  si  vivement, 
que  la  pluspart  voyans   l'aspreté  de  luy  doubterent  qu'il 

25  ne  peust  durer.  Mais  ilz  le  cognoissoient  mal,  car  il  se 
trouvoit  tousjours  plus  rude  à  la  fin  d'ung  affaire  que  au 
commencement,  de  sorte  que  si  la  force  luy  eust  esté 
autant  à  commandement  que  le  cueur,  il  n'eust  esté  à 
aulcun  second.  Et  ainsi  qu'il  continua  ses  effors,  il  ren- 

30  contra  l'aultre  nepveu  du  Duc,  ei  luy  donna  sur  les  !az 
de  son  armet,  de  sorte  qu'il  le  luy  feit  voiler  de  la  teste. 
Adonc  Galvanes  (qui  estoit  tout  joignant)  estendit  le 
bras,  et  la  luy  sépara  en  deux.  Lors  enveloppèrent    eulx 

deux  le  Duc  de  toutes  pars,  mais  il  se  meit  à  la  fuyte  ; 
toutesfois  Agraies  le  poursuyvit  de  si  près,  que  d'ung 
coup  d'espée  il  luy  avalla  le  bras,  dont  il  eut  telle 
angoysse  qu'il  se  laissa  tumber,  ayant  encores  ung  pied 

5  en  l'estrier.  Lors  le  cheval  estant  en  liberté,  sentant  ce 
fardeau  pendant,  se  print  à  fouyr,  à  ruer,  et  à  courre.  Et 
ne  peulton  donner  si  prompt  secours  au  Duc  qu'il  n'eust 
la  teste  effondrée,  et  la  cervelle  tirée  hors  :  au  moyen 
dequoy  Agraies  le   laissa  là,  et  retourna  vers  son  oncle 

10  pour  sçavoir  de  luy  comme  il  se  portoit.  Bien,  Dieu 
mercy,  respondit  Galvanes,  mais  je  suis  tresdesplaisant 
de  Olivas  qui  est  mort  (comme  je  croy).  Sur  ma  foy,  dit 
Agraies,  j'en  suis  tresmarry,  et  pource  je  vous  prie,  tan- 
dis que  je  jecteray  ces  rustres  hors  du  champ,  allez  veoir 

iS  ce  qu'il  faict.  Et  [v°]  trouva  qu'il  parloit  encores,  et 
demandoit  confession.  Vra^ement,  respondit  Galvanes, 
vous  l'aurez  [tout  maintenant],  mais  il  vous  fault  prendre 
cueur.  Et  ce  disant,  apperceut  sa  playe,  laquelle  hastive- 
ment   il  benda,   et  veid  bien    qu'elle    n'estoit  mortelle  : 

20  parquoy  il  luy  dit  :  Olivas  mon  amy,  prenez  couraige, 
car  ayant  recouvert  vostre  sang  perdu,  vous  aurez  recou- 
vert aussi  vostre  santé,  et  n'est  vostre  playe  en  lieu  dan- 
gereux. Ha  Dieu,  respondit  Olivas,  le  cueur  me  fault,  et 
combien  que  j'aye  aultresfois  esté   fort   navré,    je    n'euz 

25  jamais  telle  deffaillance.  Ce  n'est  rien,  dit  Galvanes,  pre- 
nez bon  couraige.  Adonc  le  Roy  voulut  sçavoir  s'il 
estoit  mort  ou  non,  et  quand  on  luy  dit  qu'il  se  porteroit 
bien  s'il  estoit  médecine,  il  commanda  que  promplement 
on  le  portast  en  la  ville  le   plus  doulcement  qu'il  seroit 

50  possible,  et  que  ses  chirurgiens  prinsent  guarde  de  luy, 
comme  de  sa  personne  propre.  Ce  qu'ilz  feirent,  et  don- 
nèrent asseurance  de  le  rendre  sain  en  peu  de  jours  avec 
l'ayde  de  Dieu.   Ainsi  chascun  se  retira  devisans  diverse- 

ment  de  la  fin  du  combat,  et  selon  les  particulières 
affections,  telement  que  peu  après,  la  Royne  qui  estoit 
l'une  des  meilleures  dames  du  monde,  s'advisa  de  faire 
venir  à  la  court  la  vefve  du  feu  Duc  pour  passer  partie  de 
5  sa  melencolie.  Et  à  ceste  cause  envoya  vers  elle  don 
Grumcdan,  par  lequel  elle  la  prioit  de  la  venir  veoir,  et 
d'amener  Aldena  sa  nicpce.  Dequoy  Galaor  fut  tresaise, 
mesmes  don  Guilan  qui  estoit  (comme  je  vous  ay  dict) 
amy  et  aymé  de  ceste  duchesse  :  laquelle  peu   de  temps 

10  après  arriva  à  la  court  avec  sa  niepce,  qui  furent  les  très- 
bien  receues,  et  grandement  festoyées.  Ainsi  le  roy  pas- 
soit  le  temps  en  sa  ville  de  Londres,  accompaigné  de 
maintzgrans  seigneurs,  chevaliers,  dames  et  damoyselles. 
Et  pource  que  le  bruict  courut  par  tout  le  monde  du  bon 

15  traictemcnt,  honneur,  et  grand  recueil  qu'il  faisoit  aux 
chevaliers  cstranges,  peu  de  temps  [après]  il  en  vint  ung 
tresgrand  nombre  en  la  court,  ausquelz  le  Roy  feit  de 
grans  biens,  esperans  par  leur  moyen  (non  seulement 
deff"endre  et  maintenir  en  paix  ses  pays)  mais  conquester 

i')  les  aultres,  qui  aultresfois  avoient  esté  subjectz  et  tribu- 
taires à  sa  couronne,  lesquelz,  par  la  pusillanimité  et 
négligence  de  ses  antecesseurs  Roys,  s'estoient  distraictz 
de  leur  obéissance. 


COMMI-    AmADIS    DHLIBIÎRA     d'aLI.ER     COMBATRE    AbISEOS, 
^5    ET    SES    DEUX    FILZ    POUR    VENGER    LA    MORT    DU    ROY    PERE 
DE    LA    BELLE    BrIOLANIA,   ET    DE    CE    Qu'iL    EN    ADVINT. 

CHAPITRE   XLI 

[CXXXV]  Ci  devant  vous  a  esté  recité,  comme  estant 
Amadis  avec  Briolania,  il  luy  promist  de  venger  la  mort 

du  roy  son  peie  contre  Abiseos,  et  ses  deux  filz,  et  estre 
dens  ung  an  après  accompaigné  de  deux  aultres  cheva- 
liers pu  elle  seroit,  aussi  comme  en  prenant  congé  d'elle, 
elle  luy  donna  une   espée,  pource   que   la  sienne  estoit 

s  rompue,  luy  priant  qu'il  la  guardast  pour  l'amour  d'elle, 
et  comme  depuis  ceste  espée  fut  rompue  au  chasteau  de 
l'amye  de  Angriote  d'Estravaux  par  Amadis,  ainsi  qu'il  se 
combatoit  contre  Gasinan,  et  en  feit  songneusement  em- 
porter   les  pièces   par    Gandalin,    dont  grand   mal  luy 

10  advint  depuis  (comme  vous  sera  recité  cy  après)  non 
par  sa  faulte,  mais  par  l'indiscrétion  d"Ardan  le  Nain, 
lequel  pensoit  que  son  maistre  aymast  ardemment  la 
belle  Briolania,  saichant  qu'il  s'estoit  offert  à  estre  son 
chevalier.  Ung  jour  doncques  estant  Amadis  avec  le  roy 

15  Lisuart,  voyant  continuellement  sa  dame  Oriane  au 
grand  contentement  d'eulx  deux,  Amour,  qui  esguillonne 
souvent  ses  subjectz,  ne  les  voulut  plus  entretenir  en  si 
grand  aise,  mais  leur  donna  ung  fort  ennuy  pour  leur 
faire  recevoir  après  plus   de  plaisir  :  et  à  ceste  cause  le 

20  feit  souvenir  de  la  promesse  qu'il  avoit  faicte  à  Briolania 
de  combatre  Abiseos  dens  ung  an,  duquel  le  terme  appro- 
choit.  Parquoy,  ne  voulant  faillir  de  sa  promesse,  va 
songer  tous  les  moyens  du  monde  à  faire  trouver  bon 
son  congé  à  la  princesse  Oriane,  et  tant  qu'il  se  délibéra 

25  de  luy  dire  et  remonstrer  la  pitié  de  la  princesse,  à  si 
grand  tort  déshéritée  d'ung  royaulme  qui  luy  deut  appar- 
tenir. Et  de  fait  sceut  si  bien  palier  ses  remonstrances, 
que  nonobstant  que  Oriane  n'eust  aulcun  désir  de 
luy    octroyer  ce  qu'il    demandoit,  ne    qu'il    s'absentast 

50  d'elle,  si  fut  elle  tant  surprise  de  compassion,  qu'elle 
força  sa  volunté,  et  faisant  tous  les  regretz  du  monde 
luy  respondit  :  Mon  amy,  je  sçay  bien  que  ce  que  vous 
dictes  est  raisonnable,   mais  le  tort  que  vous  me  faictes 

VOUS  est  inexcusable:  toutesfois  pource  que  je  vous  ayme 
(comme  vous  estes  asscuré)  il  est  convenable  que  j'a3-me 
aussi  vostre  honneur  plus  que  mon  plaisir.  Vous  avez 
promis    (à  ce  que  vous    m'avez    faict    entendre)  à    une 

5  damoyselle  déshéritée  de  l'aller  secourir,  j'en  suis  con- 
tente, puis  que  aultrement  ne  peult  estre.  Neantmoins  je 
vous  prometz  que  c'est  avec  plus  grand  regret  que  vous 
ne  pensez,  car  le  cueur  me  menasse  de  quelque  meschef 
qui  nous  pourra  advenir  durant  vostre  voyaige.  Madame, 

10  respondit  Amadis,  ja  [à]  Dieu  ne  plaise  que  je  face  de 
ma  vie  chose  qui  vous  cause  ennuy,  ou  qui  soit  contre 
vostre  vouloir,  et  aym.erois  mieulx  n'avoir  jamais  esté 
nay.  Pourtant  treuve  bon  Briolania  mon  retardement,  je 
m'en  tiens  moy  mesmes  pour  tout  excusé,  puis  qu'il  ne 

15  vous  est  agréable.  Non,  non,  mon  amy,  je  veulx  que 
vous  y  alUz,  dit  Oriane  :  mais  faictes  brief  retour,  je 
vous  en  prie.  Puis  luy  donnant  congé,  le  baisa,  le  priant 
aussi  qu'il  en  parlast  à  la  royne,  à  ce  qu'elle  estimast  que 
par  son  commandement  seul  il  entreprenoit  ce  voyaige. 

20  Ce  qu'il  feit.  Et  le  lendemain  matin  [t'°]  s'en  partit  avec 
Galaor  et  Agraies.  Mais,  ayant  cheminé  environ  demye 
lieue,  il  s'advisa  de  demandera  Gandalin  s'il  ne  porioit 
pas  les  trois  pièces  de  l'espée  que  la  belle  Briolania  luy 
avoit  donnée.  Non,  respondit  Gandalin.  Or  les  retourne 

25  quérir,  dit  il  au  Nain,  et  faiz  diligence  de  nous  attaindre. 
En  bonne  foy,  s'il  eust  sceu  le  mal  qui  depuis  luy  en 
advint,  il  n'eust  envoyé  ung  tel  messager,  car  il  cuyda 
estre  cause  (pour  parler  trop  legierement)  de  la  mort 
d'Amadis,  et  de  Oriane  ensemble,    ainsi  comme   après 

30  sera  deduict.  Ainsi  s'en  alla  le  Nain  au  logis  d'Amadis, 
et  y  trouva  les  pièces  de  l'espée,  au  lieu  que  Gandalin 
luy  avoit  enseigné.  Et  retournant  hastivement  vers  son 
maistre,  de  fortune  passa  joignant  le  logis  de  la  Royne, 

OÙ  il  entendit  que  on  l'appelloit,  et  haulsant  la  teste, 
apperceut  la  princesse  Oriane  et  Mabile,  qui  luy  deman- 
dèrent pourquoy  il  avoit  laissé  Amadis.  Madame,  res- 
pondit  il,  je  ne  l'ay  laissé  de  si  loing,  que  je  ne  le 
s  retreuve  bien  tost,  car  ce  que  je  luy  porte  sera  cause  qu'il 
ne  se  hastera  que  je  ne  l'aye  ratainct.  Et  qu'est  ce  ?  dit 
Oriane.  Voyez,  dit  il.  Lors  luy  monstra  l'espée  rompue. 
Et  qu'en  veult  il  faire  ?  dit  Oriane.  Q.uoy  ?  respondii  le 
Nain.  Je  vous  asseure  (madame)  qu'il  la  prise  plus  (telle 

10  qu'elle  est)  pour  l'amour  de  celle  qui  la  luy  donna,  que 
les  deux  meilleures  du  monde.  Ht  qui  est  elle  ?  dit 
Oriane.  C'est  respondit  le  Nain,  la  damoyselle  mesmes 
pour  laquelle  il  va  combatre.  Et  combien  que  vous  soyez 
fille  du  meilleur  Roy   du   monde,  et   plus   belle   à  mon 

15  advis  que  nulle  aultre  dame,  si  debvriez  vous  vouloir 
plustost  avoir  gaigné  ce  qu'elle  a  conquis,  que  tout  l'a- 
voir de  ce  royaulme.  Je  ne  sçay  pas  comme  tu  l'entendz, 
dit  elle,  c'est,  peult  estre,  ton  maistre  qui  s'est  donné  à 
elle.  Vous  dictes  vray,  respondit  le  Nain,  car  il  est  tant 

20  à  son  commandement  qu'il  s'estime  heureux  d'estre  son 
chevalier.  Et  ce  disant  donna  du  fouet  à  .son  cheval  pour 
attaindre  Amadis,  lequel  ne  pensoit  à  l'heure  à  ceste 
mensongère  parole.  Mais  Oriane  l'ayant  entendu,  entra 
en   telle  jalousie,    que    sans   avoir  esgard  à  chose  quel- 

25  conque,  cuyda  se  jccter  du  hault  de  la  fenestre  en  bas, 
sans  Mabile  et  la  damoyselle  de  Dannemarc  qui  Tenguar- 
derent.  Lors  commencea  à  blesmir  et  à  changer  couleur 
sans  sçavoir  tenir  contenance  asseurée,  puis  de  grand 
collere  se  print  à  groumeller  contre  celuy  qui  ne  pensoit 

30  à  aultre  chose  qu'à  luy  faire  service.  Destordant  ses 
mains,  et  serrant  ses  doidz,  se  va  souvenir  de  quelle 
affection    il    luy    avoit    demandé  congé   d'aller  en   tel 

vo3'aige,  qui  luy  augmenta  la  suspition  de  ce  que  le 
Nain  liiy  disoit.  Dont  elle  sentit  son  cueur  si  oppressé, 
qu'il  luy  fut  impossible  jecter  larme  de  l'œil,  au  moyen 
que  le  pleur  s'estoit  retiré  au  plus  digne  lieu  d'elle,  qui 

5  luy  redoubloit  son  tourment  en  telle  extrémité,  que 
oncques  Dido  pour  la  tromperie  que  luy  feit  Eneas,  ou 
la  triste  Medée,  se  voyant  délaissée  de  son  amy  Jason, 
ne  sentirent  pareille  angoysse.  Et  n'eust  failly  à  les 
suyvre  par  la  fureur  du  glaive,  sans  celles  qui  estoient  au 

lo  tour  d'elle,  qui  trouvèrent  moyen  de  l'en  garantir. 
[CXXXVI]  Ce  pendant  le  Nain  suyvit  son  chemin 
jusques  à  ce  qu'il  attaignit  Amadis  et  ses  compaignons, 
lesquelz  cheminoient  le  pas  en  l'attendant.  Mais  aussi 
tost  qu'il  fut  arrivé,  ilz  feirent  meilleure  diligence,  sans 

ij  ce  que  Amadis  s'enquist  à  luy  d'aulcune  chose,  ne  que 
le  Nain  luy  recitast  ce  qu'il  avoit  dit  à  la  princesse, 
seulement  luy  monstra  les  pièces  de  l'espée  qu'il  portoit. 
Or  n'eurent  ilz  guieres  passé  oultre,  qu'ilz  rencontrèrent 
une  damoysellc,  laquelle,   après   les    avoir  saluez,   leur 

20  demanda  quelle  voye  ilz  tenoient.  Nous  suyvons  ce  che- 
min, respondirent  ilz.  Sur  ma  foy,  dit  elle,  je  vous  con- 
seille de  le  laisser.  Pourquoy  ?  respondit  Amadis.  Pour 
autant,  dit  la  damoyselle,  que  depuis  quinze  jours  il 
n'y  passa  chevalier  errant  qui  nait  esté  navré,  ou  occis. 

25  Et  qui  leur  faict  ce  desplaisir  ?  respondit  Amadis. 
C'est,  dit  la  damoysellc,  ung  chevalier  qui  est  le  plus 
adroict  aux  armes  que  l'on  sçauroit  trouver.  Damoyselle 
m'amye,  dit  Agraies,  je  vous  prie  nous  le  faire  veoir. 
Certes,  respondit  elle,  vous  n'aurez  passé  la  forest  devant 

30  qu'il  ne  se  monstre  à  vous.  Adonc  continuèrent  leur 
chemin  avec  la  damoyselle,  mais  ilz  furent  bien  long 
temps  sans    en  ouyr  nouvelles,    parquoy    ilz  pensèrent 

qu'elle  leur  vouloit  seulement  donner  craincte.  Toute[s]- 
foys  peu  après  Amadis  advisa  le  chevalier,  et  luy  sembla 
de  fort  belle  taille  et  en  poinct  pour  combatre  :  lors  le 
monstra  à  ses  compaignons.  Et  ainsi  qu'ilz  le  reguar- 
5  dolent,  veirent  qu'il  parloit  à  un  escuyer  qui  arrangeoit 
quatre  lances  contre  ung  arbre,  lequel  vint  incontinent  à 
eulx  leur  dire  :  Seigneurs,  ce  chevalier  vous  mande 
qu'il  avoitentreprins  de  guarder  la  forest  contre  tous  che- 
valiers   errantz    quinze  jours  durant,   et  que  pendant  ce 

10  temps  il  a  esté  tant  fortuné,  qu'il  n'en  a  trouvé  aulcun 
qu'il  n'ayt  vaincu.  Et  si  a  jour  et  demy  que  son  terme 
est  accomply  :  toutesfois  il  s'y  est  tenu  jusques  à  présent 
pour  le  plaisir  qu'il  prent  à  jouster.  Mais,  ainsi  qu'il  s'en 
vouloit  retourner,    il  vous  a  advisez  :  parquoy  il    vous 

I)  faict  sçavoir  que,  s'il  vous  plaist  rompre  chascun  une 
lance,  qu'il  en  est  encores  content,  pourvcu  que  puis 
après  le  combat  de  l'espée  cesse,  pource  que  peu  souvent 
il  entre  en  ces  termes  sans  faire  plus  de  mal  qu'il  ne 
vouldroit.  Quand  Agraies  l'entendit  parler,  il  print  hasti- 

20  vement  ses  armes,  et  respondit  pour  les  aultres  :  Amy, 
va  dire  à  ton  maistre  qu'il  se  guarde,  et  que  la  jouste  ne 
luy  fauldra  par  moy.  Et  ce  disant  donna  des  espérons  à 
son  cheval.  Ce  que  voyant  le  chevalier  en  fist  autant. 
Au  moyen  dequoy  ilz  se  donnèrent  si  rude  attaincte  que 

25  leurs  lances  volèrent  en  esclatz.  Mais  Agraies  fut  desar- 
sonné  si  legierement,  qu'il  en  eut  grand  honte,  car  en 
combatant  il  perdit  les  resnes  de  son  cheval  qui  s'en  fuyt. 
Quand  Galaor  veit  son  cousin  renversé,  il  se  délibéra  de 
le  venger,  et  cria  au  chevalier  de  la  forest  qu'il  se  guar- 

30  dast,  lequel  print  une  aultre  lance,  et  courut  contre 
Galaor  de  si  grand  roideur,  que  leur  boys  se  brisa  en 
pièces,  et    se   rencontrèrent  d'escuz  et  de  corps  si  rude- 

ment,  que  le  cheval  de  Galaor  qui  estoit  plus  foible  que 
celluy  de  Taultre  fut  renversé  et  son  maistre  dessoubz. 
Toutesfois  le  cheval  se  leva  promptement  [v°'\  et  s'en 
fuyt  commele  premier.  Lors  Amadisesbahy  de  ceste  for- 

5  tune  print  ses  armes,  puis  dit  au  chevalier  :  Je  ne  sçay 
qui  tu  es,  mais  tu  te  peux  vanter  que  tu  as  abbatu  les 
deux  plus  gentilz  chevaliers  du  monde.  Puis  coucha  sa 
lance  en  l'arrest.  Mais  ainsi  qu'il  vouloit  donner  des 
espérons  à  son   cheval,    Galaor  s'estoit  desja  relevé,  et 

10  appelloit  l'aultre  au  combat  de  l'espée,  lequel  s'en  rioit 
sans  rien  luy  respondre.  Parquoy  Amadisdist  à  son  trere  : 
Ne  vous  plaignez  de  luy,  car  devant  que  de  jouxter,  il 
nous  a  mandé  qu'il  ne  se  combatroit  à  l'espée,  mais  je 
vous  en  sçauray  bien  venger.  Lors  picqua  son  cheval,  et 

15  courut  la  lance  baissée  contre  le  chevalier,  et  luy  au  sem- 
blable, de  sorte  qu'ilz  se  donnèrent  dens  les  escuz  si 
rudement,  que  leur  boys  se  brisa  tout  contre  le  poignet, 
se  rencontrans  d'escuz,  de  corps  et  de  testes  (par  si 
grande  vigueur)  que  Amadis  et  son  cheval  tombèrent  en 

20  terre,  et  en  eut  le  cheval  l'espaule  rompue.  Toutesfoys 
le  chevalier  fut  desarsonné  comme  luy,  neantmoins  il  ne 
perdit  pour  cela  les  resnes  du  destrier,  au  moyen  dequoy 
il  remonta  legierement.  Lors  luy  dit  Amadis  :  Par  dieu, 
il  nous  fauldra  essayer  encore  ung  coup,  si  voulez  avoir 

25  l'honneur,  car  il  ne  vous  est  pas  encores  acquis,  puisque 
nous  sommes  tous  deux  tombez.  Je  n'ay  maintenant  plus 
d'envye  de  jouxter,  respondit  le  chevalier.  Vous  me  ferez 
donc  tort,  dit  Amadis.  Or  le  redressez,  si  vous  pouvez, 
respondit  l'aultre  :  car,  selon   que  je  vous  feis  entendre 

30  avant  que  de  courre,  je  ne  suis  plus  obligé  qu'à  ce 
que  j'ay  faict.  Et  ce  disant,  donna  [des]  espérons  à  son 
cheval,  courant    tant    qu'il  peult  au  travers  de  laforest. 

Quand  Amadis  et  ses  compaignons,  qui  estoient  à  pied, 
le  veirent  fuyr.  ilz  demourerent  tous  honteux,  car  ilz  ne 
sçavoient  présumer  qui  povoit  estre  celuy  qui  les  avoit 
ainsi  traictez.  Parquoy  Amadis   monta  sur  le    cheval  de 

s  Gandalin,  et  dit  à  ses  compaignons  :  Suyvez  moy,  s'il 
vous  plaist,  car  je  serois  trop  desplaisant,  si  je  ne  sçavois 
le  nom  de  ce  chevalier.  Certes,  respondit  ladamoyselle, 
ce  seroit  à  vous  (voire  à  tous  les  aultres  chevaliers  du 
Roy  Lisuart)  la  plus  grand  follie  du  monde  de  le  penser 

10  trouver  d'ung  an  pour  travail  qu'ilz  y  missent,  si  vous 
n'estiez  guydé.  Damoyselle  m'amye,  dit  Galaor,  peult 
estre  sçavez  vous  qu'il  est,  et  le  lieu  où  il  se  tient.  Sur 
ma  foy,  respondit  elle,  si  j'en  sçay  quelque  chose,  je  ne 
la   vous   diray    pourtant,    car  pour  riens  je  ne  vouldrois 

is  fascher  ung  tant  bon  chevalier.  Ha  damoyselle,  dit  Ga- 
laor, par  la  foy  que  vous  devez  à  Dieu  et  à  la  chose  que 
plus  vous  aymez  en  ce  monde,  dictes  nous,  je  vous  prie, 
ce  que  vous  en  sçavez.  Vous  me  conjurez  en  vain,  res- 
pondit   elle,   car   jamais   je    ne    descouvriray    tant    ses 

20  affaires,  si  ce  n'est  que  me  voulsissiez  faire  quelque  bon 
présent.  Demandez  tout  ce  que  vous  vouldrez,  dit  Ama- 
dis, et  vous  l'aurez,  si  nous  povons,  pourveu  que  vous 
nous  donnez  moyen  de  trouver  le  chevalier.  \'rayement, 
respondit  la  damoyselle,  j'en   suis    contente,  par  tel  si, 

25  que  vous  me  direz  premier  voz  noms,  et  que  me  don- 
nerez après  chascun  de  vous  ung  don,  quand  je  le  vous 
demanderay.  Nous  le  voulons  tresbien,  dit  Amadis. 
[CXXXVII]  Cestuy  est  Galaor,  l'aultre  Agraies,  et  moy 
Amadis.    Quand    la  damoyselle  congneut    que   Amadis 

30  parloit  à  elle,  elle  fut  tresaise,  et  luy  respondit  :  Certes, 
monseigneur,  à  ce  qiie  je  voy,  mon  voyage  est  acoursy, 
car  je  vous  cerchoys.  Vous  m'avez  doncques  trouvé,  dit 

Amadis,  avez  vous  tant  affaire  à  moy  ?  En  bonne  foy, 
dit  elle,  je  le  vous  diray  quand  il  sera  temps  :  mais  vous 
souvient  il  plus  du  combat  que  vous  promistcs  faire 
pour  la  fille  du  roy  de  Sobradisa,  quand  elle  vous  secou- 

5  rut  par  le  moyen  des  Lyons  ?  Ouy  bien,  respondit 
Amadis,  je  suis  en  chemin  pour  aller  vers  elle.  Com- 
ment ?  voulez  vous  doncques  suyvir  ce  chevalier  si  mal 
aisé  à  trouver  ?dit  la  damoyselle,  et  le  terme  est  si  près 
du  combat  que  vous  sçavez.  Monsieur,   dit  Galaor,  elle 

lu  dit  vray.  Pourtant  vous  et  Agraies  yrez,  s'il  vous  plaist, 
à  l'assignation  promise,  et  je  cercheray  le  chevalier  avec 
ceste  damoyselle,  car  jamais  je  ne  seray  aise  que  je  ne 
l'aye  trouvé,  et,  si  je  puys,  je  vous  rcprendray  devant 
qu'ayez  combatu  Abiseos.   De  par  dieu  soit,  dit  Amadis, 

i>  mais  elle  nous  a  promis  nous  dire  son  nom,  et  où  nous 
le  pourrons  trouver.  Son  nom,  respondit  elle,  ne  vous 
puis  je  dire,  car  je  ne  le  sçay,  encores  que  j'aye  esté  ung 
moys  avec  luy,  durant  lequel  je  luy  ay  tant  veu  faire 
d'armes,  qu'à  grand  peine  les  pourriez  vous  croire,  sans 

20  les  avoir  veues.  Mais,  où  il  est  présentement,  je  y  con- 
duyray  celuy  qui  y  vouldra  venir  avec  moy.  C'est  ce  que 
je  demande,  dist  Galaor.  Or  me  suyvez  donc,  dit  elle. 
Et  commandant  les  autres  à  Dieu,  se  séparèrent.  Lors 
Amadis  et    Agraies  suyvirent  leur    chemin,   et  quelques 

2;  jours  depuis,  ilz  arrivèrent  au  chasteau  de  Torin  où  ilz 
trouvèrent  la  belle  Briolania  et  Grovenesa,  lesquelles 
advertics  de  leur  venue,  vindrent  les  reccpvoir.  Mais 
quand  Amadis  l'advisa,  il  la  trouva  toute  changée  ;  car 
si  elle  estoit  belle  quand  il  la  veit  au  premier,  elle  avoit 

50  depuis  acquis  tant  d'excellence  qu'il  l'estimoit  (sans 
Orianc)  la  plus  belle  dame  du  monde.  Et  dit  à  Agraies  : 
Certes,  si  Dieu  a  eu  envye  de  faire  une  personne  belle, 

il  a  bien  accomply  sa  volunté  en  ceste  dame.  Et  cecy 
disoit  il  en  approchant  d'elle.  Lors  Briolania  dit  à  Ama- 
dis  :  Mon  seigneur,  nous  attendions  vostre  venue  en 
bonne  dévotion,  car  en  vous  gist  tout  mon  bien  et  espe- 

5  rance  :  vous  soyez  les  tresbien  venuz.  En  bonne  foy,  ma 
dame,  respondit  Amadis,  j'espère  avec  l'ayde  de  Dieu 
que  nous  vous  ferons  recouvrer  vostre  perte  :  pour  le 
moins  nous  y  ferons  tout  nostre  povoir.  Et  ainsi  qu'ilz 
devisoient,  entrèrent  en  une   belle  chambre.   Or    vous 

ao  rafrescbissez,  s'il  vous  plaist,  dit  Briolania.  Adonc 
vindrent  varletz,  qui  leur  apportèrent  chascun  ung  man- 
teau. Et  la  belle  Briolania  aydoit  à  Amadis  à  se  desar- 
mer, car  elle  ne  se  povoit  rassasier  de  le  reguarder,  et 
luy  sembloit  le  plus  beau  chevalier  qu'elle  eust  oncques 

35  veu.  Aussi  estoit  il,  et  aagé  seulement  de  vingt  ans.  Et 
de  tel  œil  le  reguarda  qu'elle  en  fut  depuis  fort  long 
temps  si  amoureuse,  qu'après  qu'elle  eut  recouvert  son 
royaulme,  il  ne  tint  qu'à  luy  qu'il  ne  feust  seigneur  de 
la  personne  d'elle  et  de  ses  pays  ensemble,  ainsi  que  cy 

:2o  après  vous  sera  declairé.  [v°]  Mais  Amadis  s'estoit  donné 
ailleurs,  et  luy  fit  bien  cognoistre  que  les  angoysses  et 
douleur[s]  qu'il  enduroit  pour  son  Oriane,  n'estoient 
souffertes  sans  grande  loyaulté.  Toutesfois  le  seigneur 
Infant  de   Portugal,  ayant  pitié  de  ceste  belle  Briolania, 

25  a  voulu  desguyser  l'histoire,  descripvant  tout  aultrement 
les  amours  d'elle  et  d'Amadis  :  à  quoy  il  ne  se  doibt 
donner  foy.  Car  il  dit  qu'estant  Briolania  restituée  en 
son  royaulme,  faisant  guérir  Amadis  et  Agraies  qui 
estoient  navrez,  elle  tousjours  tant  amoureuse  d'Amadis, 

îo  voyant  que  par  nulle  manière  ne  le  j'ovoit  faire  condes- 
cendre à  la  traicter  comme  amye,  retira  à  part  la  damoy- 
sclle,  à  laquelle  Amadis,  Galaor  et  Agraies  avoient  pro- 

rais  ung  don  (quand  elle  conduict  Galaor  au  lieu  où 
estoit  le  chevalier  de  la  Forest)  et  luy  descouvrant  le 
secret  de  son  cucur  avec  grande  abondance  de  larmes  et 
affectionnez  souspirs,   luy  demanda  conseil  et  remède  à 

5  ses  amoureuses  passions.  La  damoyselle  conipassionnée 
du  mal  de  sa  maistresse,  luy  promist  d'y  pourveoir,  et, 
pour  ce  faire,  dit  à  Amadis,  que  le  don  qu'elle  vouloit 
avoir  de  luy,  estoit,  qu'il  entrast  en  une  tour,  de  laquelle 
il  ne  partiroit  jusques  à  ce  qu'il  eust  engendré  à  Briola- 

lo  nia  filz  et  fille.  Parquoy  Amadis,  pour  ne  faillir  de 
promesse,  obéit  à  la  damoyselle  sans  toutesfoys  vouloir 
par  nulle  manière  toucher  à  Briolania.  Au  moyen  dequoy 
il  se  merencolia  tant,  qu'il  en  perdit  non  seulement  le 
boyre  et  le  manger,  mais  tumba  en  si  grand  danger  de  sa 

15  personne,  qu'il  cuyda  mourir.  Ce  quentendu  en  la  court 
du  roy  Lisuart,  et  l'extrémité  où  il  estoit,  Orianc  (pour 
ne  le  perdre)  luy  manda  qu'il  feist  ce  que  la  damoyselle 
vouloit,  et  qu'à  ceste  cause  Amadis,  considérant  ne 
povoir   aultremcnt    sortir,    ne    sa    parolle   estre    vraye, 

20  engendra  filz  et  fille  à  Briolania,  lesquelz  elle  eut  d'une 
ventrée.  Mais  ceste  histoire  est  faincte  et  mensongère.  Il 
peut  bien  estre  possible  que  Amadis  fut  prisonnier  en  la 
tour,  et  que  Briolania  voyant  qu'il  deffinoit  peu  à  peu, 
pria  à  la  damoyselle  de  luy  remettre  ce  don,  soubz  telle 

25  condition  qu'il  ne  partiroit  jusques  à  ce  que  don  Galaor 
feust  de  retour,  voulant  que  ses  yeulx  (pour  le  moins) 
jo[u]yssent  de  la  veue  de  luy  attendant  l'arrivée  de  son 
frère:  car  depuis  Galaor  l'espousa,  comme  je  vous  feray 
entendre  au  quatriesme  livre.  Parquoy  pour  ceste  heure  il 

30  vous  suffira  d'entendre  que  Amadis  et  Agraies  séjournèrent 
quelques  jours  en  ce  chasteau,  attendantz  que  les  choses 
nécessaires  pour  leur  combat  fussent  appareillées. 

Comme  don  Galaor  s'en  alla  avec  la  dame  après 
LE    chevalier   qui  avoit    abbatu   luy  et   ses  compai- 

GNONS,    LEQUEL    IL    TROUVA.     Et    COMBATIRENT     ENSEMBLE, 
PUIS  AU   PLUS   FORT  DU   COMBAT  s'eNTRECOGNEURENT. 

5  CHAPITRE   XLII 

Quatre  jours  entiers  chemina  Galaor  avec  la  damoy- 
selle,  qui  le  guydoit  vers  le  chevalier  de  la  Forest.  Mais 
il  estoit  tant  marry  de  ce  qu'il  avoit  esté  abbatu  si  aisée- 
ment,  qu'il  ne  se  combatit  sur  le  chemin  à  chevalier  qui 

10  ne  portast  tesmoignage  de  sa  collere,  telement  que  plu- 
sieurs en  receurent  mort.  Et  au  quatriesme  jour  advi- 
serent  une  tresbelle  forteresse  sur  le  hault  d'une  mon- 
taigne.  Lors  dit  la  damoyselle  à  Galaor  :  Seigneur,  il  n'y 
a  lieu   en  ce  cartier    où  nous   puissions   héberger  que 

T5  leans  :  s'il  vous  plaist,  nous  y  en  yrons.  Et  bien,  res- 
pondit  Galaor.  Ainsi  arrivèrent  en  ce  chasteau,  où  ilz 
trouvèrent  à  l'entrée  maintz  gentilz  hommes,  dames  et 
damoyselles  qui  s'esbatoient  ensemble,  et  sembloit  bien 
que  ce  fust  le  logis  de  quelque  grand    seigneur.  Entre 

20  lesquez  estoit  ung  chevalier  aagé,  peult  estre,  de  soixante 
ans,  qui  les  vint  recepvoir,  priant  Galaor  de  se  mettre 
à  pied,  et  que  leans  luy  seroit  faict  tout  l'honneur  et  bon 
traictement  dont  ilz  se  pourroient  adviser.  Seigneur, 
respondit  Galaor,  vous  nous  faictes  si  bon  visaige  qu'en- 

25  cores  que  nous  eussions  envie  de  passer  oultre,  nous 
demourerions  céans  pour  l'amour  de  vous.  Adonc 
vindrent  varletz  prendre  les  chevaulx .  Et  furent  Galaor 
et  la  damoyselle  conduictz  en  une  belle  chambre  tandis 
que   l'on    couvroit   pour  le   souper   où   ilz   furent   bien 

festoiez.  Et  quand  vint  le  temps  de  se  retirer,  le  Cheva- 
lier demanda  à  Galaor  s'il  coucheroit  avec  la  damoyselle. 
Non,  dit  il.  Parquoy  il  fist  appeller  deux  aultres  femmes 
qui  la  menèrent  avec  elles.  Et  demeura  Galaor  seul  avec 

5  son  hoste,  tant  qu'il  luy  donna  le  bon  soir,  luy  disant  : 
Je  vous  prie  reposez  à  vostre  aise,  et  n'espargnez  chose 
qui  soit  céans  :  car  Dieu  sçait  quel  plaisir  j'ay  à  vous 
traicter,  non  vous  seulement,  mais  tous  chevaliers  errans 
qui  passent  par  cy,   pource  que    l'ay  esté   comme  vous 

10  estes,  et  si  ay  encores  deux  filz  qui  le  sont,  et  qui  ne 
prennent  plaisir  qu'à  cercher  adventures.  Mais  mainte- 
nant ilz  gisent  au  lict  malades  de  coups  qu'ilz  ont  receuz 
par  ung  chevalier,  contre  lequel  ilz  se  combatirent  hyer, 
pource  qu'il  les  avoit  abatuz  tous  deux  d'une  seule  lance. 

15  Dont  ilz  eurent  si  grand  honte,  qu'ilz  remontèrent  à  che- 
val, coururent  après  luy,  et  l'ataignirent  ainsi  qu'il  vou- 
loit  entrer  en  une  barque  pour  passer  l'eaue.  Lors  mes 
enfans  luy  dirent  que  puis  qu'il  avoit  tant  bien  jousté, 
qu'ilz  verroient  comment  il  sçavoit  combatre  de  l'espée. 

20  Mais  le  chevalier,  qui  estoit  hastc  d'aller  (comme  il 
disoit)  n'y  vouloit  entendre.  Ce  non  obstant  mes  enfans 
le  pressèrent  tant  qu'ilz  luy  dirent  qu'ilz  ne  pcrmcttroient 
aultrement  qu'il  entrast  en  la  barque.  Adonc  une  damoy- 
selle qui  estoit  présente  leur  respondit  :  Chevaliers,  vous 

2)  nous  faictes  tort  de  vouloir  si  audacieusement  arrester 
nostre  chevalier.  Toutesfoys  ilz  luy  dirent  qu'il  ne  par- 
tiroit  d'eulx  que  premier  ilz  ne  se  feussent  combatuz  à 
l'espée.  Puis  qu  ainsi  est,  respondit  la  damoyselle,  il  se 
combatra  au  meilleur  de  vous  deux,   par  tel  convenant 

50  que  s'il  en  vient  au  dessus,  le  combat  de  l'aultre  cessera. 
Et  il[zi  luy  dirent  qu'il  falloit,  si  l'ung  estoit  vaincu, 
que  [v°]  l'aultre  le  vengeast.  Ce  que  entendu  par  le  che- 
valier, tut  si  marry,  qu'il  leur  dist  :  Or  venez  tous  deux 

ensemble,  puis  qu'aultrement  je  ne  me  puys  eschapper 
de  vous  importuns.  Et  ce  disant,  rua  sur  eux.  Lors  l'ung 
de  mes  filz  s'avança,  mais  il  ne  peut  longuernent  durer, 
Parquoy  son  frère  voyant  qu'il   estoit  en  péril  de  mort 

-,  voulut  le  secourir.  Toutesfois  tel  secours  servit  de  peu  : 
car  le  chevalier  en  peu  d'heure  les  traicta  si  rudement, 
qu'il  les  feit  cheoir  en  la  place  tous  estourdiz,  puis  entra 
en  la  barque  et  s'en  alla.  Adonc  je  fuz  adverty  de  ceste 
infortune  et  envoyay  quérir  mes  enfans  que  Ton  trouva 

lo  quasi  mors.  Et  affin  que  vous  croyez  mieulx  ce  que  je 
vous  ay  dit,  je  vous  prie  venez  veoir  leurs  harnoys  rom- 
puz  et  froissez  par  les  plus  grans  coups  d'espée  qu'oncqucs 
furent  ruez  de  main  d'homme.  Puis  les  luy  monstra 
encores  toutes  tainctes  et  plaines  de  sang  et   brisées  en 

I,  maintz  endroictz.  Dont  Galaor  fut  tout  esbahy,  et  luy 
demanda  quelles  armes  portoit  celuy  qui  avoit  faict  tel 
effort.  Ung  escu  vermeil,  et  deux  Lyons  noirs,  respon- 
dit  il,  et  autant  en  a  sur  son  armet,  et  chevaulche  ung 
cheval  rouen.    A   ces    enseignes    Galaor    congneut   que 

20  c'estoit  celuy  qu'il  cerchoit,  et  respondit  à  son  hoste  : 
Ne  sçavez  vous  aultrement  de  ses  affaires  ?  Non,  dit  il. 
Or  Dieu  vous  doint  le  bon  soir,  respondit  Galaor,  je 
m'en  voys  pour  meshuy  dormir.  Et  demain  j"essayeray 
de  trouver  celluy  duquel  nous  avons  parlé  :  car  il  y  a 

2--,  desja  quatre  jours  entiers  que  je  le  quiers.  Mais  si  je  le 
puis  trouver,  j'espère  de  venger  voz  enfans,  et  d'aultres 
qu'il  a  aussi  oultragez,  ou  je  mourray  en  la  peine.  En 
bonne  foy,  seigneur,  dit  il,  je  loueroys  que  laissant  ceste 
entreprinse  tant  périlleuse,  vous  prinssiez  aultre  chemin, 

50  veu  que  si  mes  deux  enfans  ont  esté  mal  traictez,  leur 
oultrecuydance  en  est  cause.  Et  ce  disant  se  retira  et 
laissa  Galaor.  Puis  s'en  alla  reposer  jusques  au  lende- 
main  de   grand  matin  qu'il  demanda  ses  armes,  et  pre- 

liant  congé  de  son  hoste,  s'en  alla  avec  la  damoyselle 
qui  le  conduict  si  longuement,  qu'ilz  arrivèrent  le  long 
d'une  rivière  où  ilz  trouvèrent  la  barque,  dont  nagueres 
il  a  esté  parlé,  en  laquelle   ilz   entrèrent,  puis  passèrent 

5  oultre.  Et  ayans  cheminé  environ  cinq  lieues,  ilz  advi- 
serent  ung  tresbeau  chasteau.  Lors  luydit  la  damoyselle  : 
Attendez  moy,  s'il  vous  plaist,  en  ce  lieu,  et  je  retour- 
neray  promptement.  Puis  s  en  alla  vers  la  forteresse. 
Mais  elle  séjourna  peu  qu'elle  ne  revint  avec  une  aultre 

lo  damoyselle  belle  par  excellence  (accompaignée  de  dix 
hommes  à  cheval)  laquelle,  après  avoir  salué  Galaor,  luy 
dist  :  Seigneur,  la  damoyselle  qui  est  venue  avecq  vous 
m'a  dit,  que  vous  cerchez  ung  chevalier  qui  portes  unes 
armes  vermeilles  aux  lyons  noirs,  pour  sçavoir  son  nom. 

15  Je  vous  advise,  que  vous,  ne  aultres,  ne  le  sçauroient 
trouver  de  trois  ans,  si  n'est  par  force  d'armes  (chose 
qui  vous  sera  malaisée  à  faire)  car  soyez  scur  que  son 
semblable  ne  se  trouvera  en  toutes  les  isles  de  la  grand 
Bretaigne,  Damoyselle,  respondit  Galaor,  je  ne  laisseray 

20  de  le  chercher,  encores  qu'il  se  cœuvre  comme  il  faict  : 
et  si  je  le  puis  trouver,  [CXXXIX]  il  me  sera  plus 
agréable  de  combatrc  contre  luy,  que  de  sçavoir  ce  que 
je  demande  par  aultre  manière.  Puis  doncques,  dit  la 
damoyselle,  que  vous  avez  tant  d'envie  de  ce  faite,  je  le 

25  vous  monstreray  dedans  le  troisiesme  jour  suyvant,  pour 
l'amour  de  ceste  mienne  cousine  qui  le  vous  a  promis, 
et  qui  m'en  a  fort  prié.  Je  vous  remercie  de  bon  cueur, 
respondit  Galaor.  Ainsi  continuèrent  leur  chemin.  Et 
environ  vespres  arrivèrent  le  longd'ung  bras  de  mer,  qui 

30  environnoit  une  isle  prochaine,  lelement  qu'il  falloit 
naviger  environ  trois  lieues  avant  que  d'y  aborder  : 
parquoy  entrèrent  en  une  barque,  où  estoient  aulcuns 
mariniers,  qui   les   feirent  tous  jurer  s'il  y  avoit  en  leur 

trouppe  plus  d'ung  chevalier.  Non,  dit  la  damoyselle. 
Au  moyen  dequoy  ilz  firent  voille.  Lors  Galaor  demanda 
à  la  damoyselle  pour  quelle  raison  ilzavoient  prins  d'elle 
ce  serment.  Pour  autant,  respondit   la  damoyselle,  que 

5  la  dame  de  l'isle  où  nous  allons  l'a  ainsi  ordonné,  et 
commandé  par  exprès,  qu'ilz  ne  passassent  plus  d'ung 
chevalier  à  la  fois,  encores,  quand  ilz  l'auront  passé,  ilz 
n'en  passent  d'aultre  tant  qu'il  soit  retourné,  ou  qu'il 
demeure  mort.    Ht  qui  est  celuy  qui  les   vainc  ou  tue  ? 

lu  dit  Galaor.  Ce  chevalier  mesmes  que  vous  cherchez, 
respondit  la  damoyselle,  lequel  ceste  dame  (dont  je 
vous  parle)  tient  avec  elle,  il  y  a  desja  plus  de  demy 
an,  et  l'ayme  de  grande  amour.  Et  la  cause  de  ceste 
amytié  est,  pource  qu'il  y  eut  nagueres  ung  tournoy  en 

15  ceste  contrée,  pour  l'amour  d'elle  et  d'une  aultre  bien 
belle  dame,  lequel  ce  chevalier  (qui  est  venu  de  pays 
estrange)  vaincquit.  Et  estoit  de  la  part  de  celle,  avec 
laquelle  il  est  de  présent  :  car  elle  luy  a  tousjours  depuis 
porté  telle  affection,  qu'elle  feust  morte,  s'il  ne  luy  eust 
20  octroyé  son  amour,  et  ainsi  le  tient  tousjours  auprès 
d'elle,  l'aymant  si  ardemment,  qu'elle  ne  le  veoit  pas  à 
demy.  Et  pour  autant  que  quelque  fois  il  a  voulu  aller 
chercher  les  adventuresestranges,  la  dame,  pour  le  déte- 
nir en  ce  lieu,  y  fait  passer  les  chevaliers  qui  y  veulent 

2$  venir  l'ung  après  l'aultre,  contre  lesquelz  il  se  combat, 
et  n'en  est  encores  retourné  ung  qui  ne  soit  mort  ou 
vaincu.  Les  mors  sont  enterrez,  et  les  vaincus  renvoyez, 
après  que  l'on  leur  a  osté  armes  et  chevaulx,  lesquelz  le 
chevalier  présente  à  s'amye,  qui  est  l'une  des  plus  belles 
30  dames  du  monde,  nommée  Corisande,  et  l'isle  Bravi- 
sande.  Ne  me  sçauriez  vous  faire  entendre,  dit  Galaor, 
pourquoy  le  chevalier  s'en  alla  ces  jours  passez  en  une 
forest  où  je    le    trouvay,   et   l'a  gardée   (ainsi    que  j'ay 

entendu)  quinze  jours  entiers,  conlre  tous  ceulx  qui  y 
passoient  ?  Ouy  bien,  respondit  elle.  Il  avoit  promis  ung 
don  à  une  damoyselle  avant  qu'il  arrivast  par  deçà,  par- 
quoy  elle  le  pria  qu'il  gardast    la  forest  durant   quinze 

5  jours  (ainsi  que  vous  dites).  Mais  à  toute  peine  a  il  eu 
congé  de  s'amye,  laquelle  par  importun ité  le  luy  donna 
d'ung  moys,  tant  pour  aller  séjourner  que  retourner.  Et 
ainsi  qu'ilz  devisoient,  prindrent  port  en  l'isle.  Desja  la 
plus  part  de   la  nuict  estoit  passée  :    toutesfois  la   lune 

10  estoit  claire,  au  moyen  dcquoy  ilz  se  desembarquerent, 
et  se  vindrent  refraischir  à  la  [v°]  rive  d'ung  petit  ruys- 
seau,  où  la  damoyselle  feit  tendre  deux  pavillons.  Et 
pource  qu'elle  estoit  tresbelle  (comme  j'ay  dit)  Galaor 
la  pria  de  coucher  avec  luy,  mais  elle  ne  voulut  consen- 

1)  tir  :  parquoy  ilz  se  dormirent  jusques  au  lende  mai 
matin  que  Galaor  se  leva.  Puis  s'arma  et  monta  achevai 
avec  les  damoyselles  qui  le  conduisoient,  devisans  tous- 
jours  du  chevalier,  duquel  Galaor  desiroit  (sur  tout) 
sçavoir  le  nom.  Mais  elles   luy  disoient   qu'il  n'y  avoit 

20  homme  ne  femme  en  la  contrée  qui  le  sceust,  fors 
Corisande,  parquoy  il  eut  encores  plus  d'envie  de  le 
cognoistrc,  d'autant  qu'il  s'alloit  ainsi  celant,  estant  si  bon 
chevalier.  Durant  ces  propos  ilz  entrèrent  en  ung  lieu 
descouvert,  au  dessus  duquel  ilz  adviscrcnt  ung  tresbeau 

25  chasteau,  assis  sur  une  montaigne,  environnée  d'une 
grande  plaine.  Lors  l'une  des  damovscUes  dit  à  Galaor  : 
Seigneur,  voilà  le  chasteau  011  est  le  chevalier  que  vous 
demandez.  \'raycnient,  respondit  il,  j'en  suis  tresaise,  cl 
seray  encores  plus,  si  je  puis  parler  à    luy.   Or  estoient 

?o  ilz  joignant  ung  perron  de  marbre,  auquel  pendoit  ung 
cor,  que  la  damoyselle  luy  monstra,  disant  en  riant  : 
Seigneur,  sonnez  ce  cor,  car  aussi  tost  que  le  chevalier 
l'entendra,  il  ne  fauldra  à  venir  à  vous.  Lors  le  print  et 

le  sonna.  Et  puis  après  adviserent  valletz  sortir  du  chas- 
teau,  qui  vinrent  tendre  ung  pavillon  au  meillicu  de  la 
prarie  :  et  les  suyvoient  dix  damoj-selles,  entre  lesquelles 
estoit  une,  laquelle    en   contenance   et    accoustrement 

S  monstroit  bien  estre  la  niaistresse  des  aultres,  qui  entra 
avec  sa  suyte  dedans  le  pavillon.  Cependant  il  ennuyoit 
fort  à  Galaor,  et  demanda  aux  damoysellcs  si  le  chevalier 
tarderoit  cncores  longuement.  Vous  le  verrez,  dirent 
elles,  incontinent  que  celle   qui  est  la  première  entrée 

lo  dans  le  pavillon  le  luy  envo)Ta  dire,  et  non  plus  tost. 
Je  vous  supplie,  dit  Galaor,  que  l'une  de  vous  aille  à 
elle  la  prier  pour  moy  de  le  faire  avancer  :  car  j'ay 
ailleurs  si  affaire,  que  je  ne  puis  longuement  tarder  icy. 
Ce  qu'elles  fcirent.  Comment  ?  respondit  Corisande,  fait 

15  il  si  peu  de  cas  de  nostre  chevalier?  pense  il  si  aisee- 
ment  eschapper  de  luy?  Fait  il  desja  son  estât  d'aller  à 
ses  aultres  affaires  ?  Vrayemcnt  je  croy  bien  qu'il  s'en 
retournera  plustost  encores  qu'il  ne  dit,  mais  ce  sera 
(peult  estre)  à  son  grand  desadvantaige.    Puis   appella 

20  ung  paige,  et  luy  dit  :  ^'^a,  et  diz  au  chevalier  estrange 
qu'il  vienne.  Lors  y  courut  le  paige,  et  tost  après  le 
chevalier  sortit  du  chasteau  à  pied,  et  armé  de  toutes 
pièces  hors  l'armet,  que  ses  gens  luy  apportoient  avec  la 
lance  et  l'escu,   et  les  aultres  qui   luy  amenoient  son 

J5  cheval  en  main.  Adonc  se  vint  présenter  à  la  dame, 
laquelle  luy  dit  :  Mon  amy,  voilà  un  brave  chevalier  qui 
fait  estât  de  se  deffaire  de  vous  aussi  légèrement  que  je 
suis  seure  que  vous  viendrez  à  bout  de  luy  :  pourtant  je 
vous  prie  luy  faire  cognoistre  tost  sa  follie.   Et  ce  disant 

30  le  vint  baiser  et  embrasser.  Or  voyoit  Galaor  tous  ces 
misteres,  qui  le  faisoit  entrer  en  plus  de  colère,  car  ce 
chevalier  tarda  ung  long  temps  depuis  à  monter  à  cheval. 
Puis  sans  se  haster  print  ses  armes,   et  descendit  de   la 

coste  au  pe[CXL]tit  pas,  le  long  d'ung  sentier,  pour 
aller  trouver  Galaor,  lequel  le  voyant  approcher,  laça 
son  heaulme,  print  son  escu  et  sa  lance,  et  vint  au 
devant.   Puis    estant  en    la   plaine   s'escrierent  l'ung    à 

<)  l'aultre  de  se  garder  :  et  donnant  des  espérons  à  leurs 
chevaulx,  se  vindrent  rencontrer  de  leurs  lances  si  rude- 
ment, qu'ilz  faulcerent  leurs  harnoys,  et  furent  navrez, 
volans  les  boys  en  esclatz.  Adonc  Galaor  voulut  mettre 
la  main  à  l'espée  :  mais  le  chevalier  le  pria  par  la  chose 

10  qu'il  aymoit  le  mieulx  en  ce  monde  de  jouster  encorts 
ung  coup.  \'ous  m'avez  tant  conjuré,  respondit  Galaor, 
que  je  le  feray  :  toutesfois  il  me  desplaist  fort  que  je 
n'ay  ung  aussi  bon  cheval  que  le  vostre,  car  si  le  mien 
fust  tel,  je  serois  content  de  ne  cesser  tant  que  l'ung  de 

15  nous  deux  feust  tombé,  ou  que  nous  eussions  rompu 
toutes  les  lances  que  sçauriez  recouvrer.  Le  chevalier 
ne  respondit  rien,  et  cria  à  ung  aultre  Escuyer  qu'il  luy 
portast  deux  aultrcs  lances,  dont  il  print  l'une  et  envoya 
l'aultre    à    Galaor.    Puis    recommencèrent    leur   jouste, 

20  courans  l'ung  contre  l'aultre  de  si  droit  fïl,  que  de  ceste 
rencontre  le  cheval  de  Galaor  cuida  donner  du  genoil  à 
terre,  mais  le  chevalier  perdit  les  deux  estriers,  et  fut 
contraint  de  se  tenir  aux  crins  du  sien.  Parquoy  Galaor 
meist  la  main  à  l'espée,  et    le  chevalier  semblahlcment, 

25  lequel  estoit  encores  si  honteux  de  ce  qui  luy  estoit 
advenu,  qu'il  dit  à  Galaor  :  Vous  desirez  le  combat  de 
l'espée,  lequel  j'avois  difteré  (non  pour  doute  que  j'aye) 
ains  pour  vous  espargner  seulement,  mais  maintenant 
vous  verrez  comme  il  vous  en  adviendra.  Faites  ce  que 

30  vous  pourrez,  respondit  Galaor,  car  je  vengeray  (si  je 
puis)  les  derniers  que  vous  abbatistesen  la  lorest.  Quand 
le  chevalier  l'entendit,  il  le  recogneut,  et  que  c'estoit 
celuy  (lequel  estant   à  pied)   l'avoit  appelle  au  combat. 

Parquoy  luy  dit,  comme  par  despit  :  Or  les  vengez 
doncques  si  vous  povez  :  toutesfois  je  croy  que  devant 
que  m'eschappez,  que  vous  accumulerez  une  ip.jure  sur 
l'aultre.  Lors  se  joignirent,  et  commença  le  combat  entre 

5  eulx  deux  si  cruel  que  merveille.  Or  des  [le]  commen- 
cement, les  dames  qui  les  regardoient  avoient  estimé 
que  Galaor  ne  pourroii  longuement  résister  à  leur  che- 
valier, mais  quand  ilz  les  veirent  au  combat  si  aspre,  ilz 
changèrent    toutes    d'opinion,    jugeans   en  leur   esperit 

10  qu'il  scroit  impossible  que  l'ung  d'eulx  n'y  terminastses 
jours,  et  peult  estre  tous  deux  par  mesme  moyen.  Car 
ilz  se  chargeoient  si  menu,  et  tant  continuellement,  que 
bien  souvent  l'ung  et  l'aultre  donnoient  du  nez  sur  les 
arsons,  rompans,  taillans,  et   effondrans    leurs  heaulmes 

15  et  harnois,  desquelz  ilz  faisoient  sortir  maintes  estin- 
celles  de  feu,  et  le  sang  pur  de  leurs  corps,  dont  le 
champs  estoit  taint,  et  couvert,  aussi,  des  pièces  de  leurs 
escuz,  et  des  mailles  de  leurs  harnois.  En  telle  sorte  se 
maintindrent  si  longuement,  que   eulx  mesmes  estoient 

20  esbahis  comme  ilz  povoient  tant  durer.  Adonc  le  cheval 
de  Galaor  se  trouva  si  recreu,  qu'il  ne  povoit  quasi 
avancer  ung  pied  devant  l'aultre.  dequoy  il  estoit  trop 
desplaisant  :  car  il  doutoit  que  sa  victoire  en  retardoit. 
Ce  pendant  le  che[y°]valier  estrange  faisoit  grand  devoir 

25  de  venir  au  dessus  de  Galaor,  lequel  pour  lasseté  que 
eust  son  cheval  ne  laissoit  l'aultre  gueres  en  repos  : 
toutesfois  il  voyoit  bien  qu'à  la  longue,  s'il  ne  mettoit  les 
piedz  à  terre,  que  son  cheval  le  luy  feroit  mettre  par 
force,  et  à  son  desadvantaige.  Au  moyen  dequoy  il  eut 

30  crainte  de  mourir  plus  que  oncques  il  n'avoit  eu,  hors  le 
jour  qu'il  cognent  son  frère  Amadis,  après  lequel  il  esti- 
moit  celuy  à  qui  il  se  combatoit,  meilleur  chevalier  que 
nul  aultre  à  qui   il  eust  eu    jamais    aflaire  :  parquoy  se 

voyant  en  telle  nécessité,  il  dit  au  chevalier  :  Je  vous 
prie  coin  bâtons  à  pied,  ou  me  faites  donner  ung  aultre 
cheval,  sinon  je  tueray  le  vostre,  et  serez  cause  de  cestc 
villainie.  Taites  tout  ce  que  vous  pourrez,  respondit  le 
5  chevalier,  car  nostre  bataille  se  parachèvera,  comme  elle 
a  esté  commencée  :  toutesibis  j'ay  grand  honte  de  ce 
qu'elle  dure  tant.  Ce  disant,  se  lança  sur  Galaor  pensant 
le  jecter  bas,  mais  Galaor  l'empoigna  par  le  corps,  et  le 
tira  si  rudement  à  soy  qu'ilz  tombèrent  à  terre  quant  et 

10  l'aultre,  sans  (toutesfois)  lascher  leurs  espées.  Lors  se 
relevèrent  légèrement,  et  recommencèrent  leur  combat 
plus  aspremcnt  qu'ilz  n'avoient  encores  fait  :  car  ilz 
esloient  tous  deux  si  ennimez  qu'ilz  eussent  esté  con- 
tens  de  mourir  pour    avoir  chascun  d'eulx  la  victoire, 

15  especialement  Galaor,  lequel  jusques  adonc  n'avoit  peu 
se  joindre  à  l'aultre  (comme  il  desiroit)  à  cause  de  la 
lasseté  de  son  cheval.  Parquoy  baissant  la  teste,  com- 
mença à  le  charger,  de  sorte  qu'il  ne  luy  donnoit  quasi 
le  loisir  de  prendre  aleine.  Ce  nonobstant  il  se  defFen- 

20  doit  bravement,  mais  à  la  fin  il  commença  à  affbiblir. 
Ce  que  cognoissant  Galaor,  luy  dit  :  Mon  compaignon, 
voulez  vous  que  nous  prenons  ung  peu  le  vent  ?  L'aultre 
qui  en  avoit  tant  de  besoing  ne  s'en  feit  gueres  prier,  et 
se  retira.  Puis  luy  dit  Galaor  :   Or  ça,  vous  povez  veoir 

2;  que  j'ay  le  meilleur  du  combat  :  toutesfois  s'il  vous  plai- 
soit  me  dire  vostre  nom,  et  pourquoy  ainsi  vous  celez, 
vous  me  feriez  grand  plaisir,  et  demourer[i]ons  amys, 
aultrement  je  vous  feray  le  pis  que  je  pourray.  Asseurez 
vous,  respondit  le  chevalier,  que  j'ay  bien  intention  que 

30  nostre  débat  ne  se  desmellera  si  aiséement,  car  je  ne 
suis  encores  si  aisé  à  vaincre  que  vous  estimez.  Et  qui 
plus  est,  je  n'euz  oncques  plus  de  désir  de  combatre  que 
j'ay  à   présent,    pour  autant  que  de    ma  vie  ne  trouvay 

chevalier  qui  mo  donnast  tant  d'affaires  que  vous  faites. 
Mais,  si  Dieu  plaist,  par  vous  ne  aultre  je  ne  seray 
cncores  cogneu  de  mon  gré,  si  n'est  par  ung  seul  che- 
valier qui  a  puissance  de  me  commander.  Ne  vous  opi- 

5  niastrez  point  tant,  dit  Galaor,  car  je  vous  jure  par  la 
foy  que  je  tiens  de  Dieu,  de  ne  vous  laisser  jusques  àce 
que  je  sçache  qui  vous  estes,  et  pourquoy  ainsi  vous 
celez.  Et  je  vous  jure,  respondit  le  chevalier,  que  par 
moy  ne  le  sçaureztant  que  j'aye  la  vie  au  corps,  etayme 

lo  mieulx  mourir  présentement  que  de  le  vous  dire,  ny  à 
aultre,  que  à  deux  seulz,  lesquelz  je  ne  cognois  encores, 
mais  à  eulx  je  ne  vouldrois  (feust  par  force  ou  de  gré) 
le  leur  taire,  s'ilz  le  vouloient  sçavoir.  Et  qui  sont  ceulx 
que  tant  [CXLI]  vous    estimez  ?   dit    Galaor.    Vous  le 

I-,  sçaurez  encores  moins,  respondit  il.  Par  dieu,  dit  Galaor, 
si  feray,  et  ce  que  je  vous  demande  aussi,  ou  l'ung  de 
nous  mourra,  et  peult  estre  tous  deux  ensemble.  Je  ne 
demande  aultre  chose,  respondit  le  chevalier.  Lors  ren- 
forcèrent leur  combat  si  asprc,  que  (oublians  les  coups 

20  passez)  recommencèrent  nouvelles  charges,  comme  s'ilz 
eussent  recouvert  nouvelles  forces.  Mais,  à  la  longue, 
l'effort  ne  le  bon  couraige  du  chevalier  cstrange  luy 
proffitoient  peu  :  car  Galaor  le  pressa  tant,  qu'à  grans 
coups  d'espéc  il  luy  rompit  son  harnoys,  le  navrant  en 

2)  plusieurs  lieux  du  corps,  telemcnt  que  le  camp  estoit 
tout  rouge  de  son  sang.  Ce  que  vo3Mnt  la  dame  amye 
du  chevalier,  considérant  l'extrême  péril  de  sa  vie,  ne 
peult  plus  souffrir  l'oultraige  que  luy  faisoit  Galaor,  au 
moyen  dequoy  elle  s'en  courut  vers  eulx,  criant  à  Galaor: 

30  Arrestez  vous  chevalier,  arrestez  vous  :  que  pleust  à 
Dieu  que  la  barque  eust  esté  effondrée,  et  le  marinier 
qui  vous  a  passé  icy.  Lors  se  retirèrent  les  deuxcomba- 
tans,  et  respondit  Galaor:  Dame,  vous  ne  me  devez  blas- 

mer  pour  faire  mon  devoir  contre  ce  chevalier  qui  m'a 
tant  oultraigé  et  maintz  aultres  aussi,  lesquelz,  si  Dieu 
plaist,  je  vengeray  ce  jourd'huy.  Cessez,  dit  la  dame,  de 
plus  luy  mal    faire,   aultrement  vous   demeurerez    pour 

;>  luy  es  mains  de  tel  qui  n'aura  mercy  de  vous.  Je  ne  sçay 
qu'il  en  adviendra,  respondit  Galaor,  mais  je  ne  [le] 
laisseray  en  nulle  manière,  que  premier  il  ne  m'ait  dit 
ce  que  je  luy  demande.  Et  que  luy  demandez  vous  ? 
dit  elle.    Qu'il   me   die  son  nom,   respondit  Galaor,   et 

10  pourquoy  il  se  celle  ainsi,  et  qui  sont  les  deux  chevaliers 
desquelz  il  m'a  nagueres  parlé.  De  Dieu  soit  il  mauldit, 
dit  la  damoyselle,  qui  vous  a  si  bien  apprins  à  frapper, 
et  vous  aussi  d'en  avoir  tant  retenu.  Or  le  quittez,  et  je 
vous  diray  ce  que  vous  desirez  sçavoir  de  luy.  Je  vous 

15  advise  qu'il  se  nomme  don  Florestan,  qui  se  cache  ainsi 
pour  deux  chevaliers  ses  frères,  qui  sont  en  ce  pays  tant 
estimez  aux  armes  que  (encores  qu'il  soit  tel  que  vous 
l'avez  esprouvé)  il  ne  veult  se  faire  cognoistre,  que  pre- 
mier il  n'ait  fait  tant  de  chevalerie|s]  que  par  icelles  il  se 

20  puisse  à  peu  près  esgaller  à  eulx.  Et  me  seinble  qu'il  a, 
selon  le  grand  cueur  de  luy,  et  la  bonne  réputation  des 
aultres,  lesquelz  sont  de  présent  en  la  maison  du  Roy 
Lisuart,  l'ung  nommé  Amadis,  et  l'aultre  don  Galaor,  et 
sont  eulx  trois  cnfans  du  Roy  Perion  de  Gaule.  O  Dieu, 

25  dit  Galaor,  qu'ay  je  fait?  Et  ce  disant  tendit  son  espée  à 
Florestan.  Tenez,  mon  frère,  prenez  mon  espée,  et  rece- 
vez l'honneur  de  la  bataille,  car  je  vous  ay  trop  offensé. 
Comment?  respondit  il,  suis  je  donc  vostre  frère?  Ouy 
certes,  respondit  Galaor,  à  ce  que  dit  ceste  dame,  je  suis 

30  vostre  frère  Galaor.  Lors  don  Florestan,  esbahy  de  telle 
rencontre,  se  meist  incontinent  à  genoux,  et  luy  respon- 
dit :  Monseigneur,  je  vous  supplie  me  pardonner  :  car  si 
j'ay  failly  (me  combatant  avec  vous,  sans  vous  cognoistre) 

ce  n'a  esté  pour  aultre  raison,  que  d'autant  que,  sans  avoir 
honte,  je  ne  m'osoys  nommer  vostre  frère  (comme  je 
suis)  que  premier  je  n'imitasse  vostre  grand  [î'°]  valeur 
en  quelque  chose.  A  l'heure  Galaor  le  print  par  les  mains 

5  et  le  releva,  puis  le  tint  embrassé  ung  bien  long  temps, 
pleurant  de  grand  joj-e  qu'il  eut  lors,  et  de  desplaisir 
pour  les  playes  qu'il  luy  avoit  faites,  dont  il  doutoit  que 
sa  vie  feust  en  danger.  Quand  la  dame  les  veit  tant  amys, 
et  ceste  inimitié  (nagueres  si  grande)   convertie  en  ti.lle 

10  humilité,  elle  fut  tresjoyeuse,  et  dit  à  Galaor  :  Seigneur, 
si  vous  me  mistes  en  grand  tristesse,  vous  m'avez  satis- 
faite pour  trop  plus  grand  joye.  Puis  les  prenant  eulx 
deux  par  les  mains,  les  conduict  en  son  chasteau,  et  les 
feit  coucher  en  riches  lictz,  où  elle   mesme  (qui   sçavoit 

i)  l'art  de  chirurgie)  les  medecina  par  grande  diligence. 
Ainsi  demeurèrent  les  deux  frères  en  la  garde  de  ceste 
riche  et  belle  dame  Corisande,  laquelle  desiroit  autant 
leur  bonne  santé  que  la  sienne  propre. 


Comme   do\    Florestak  fut  engendré  du  Roy  Perion 

ET    LA   BELLE    FILLE    DU    COMTE    DE    SaLENDRIE. 

CHAPITRE    XLIII 

Au  temps  que  le  roy  Perion  cherchoit  les  adventures 
estranges,  il  arriva  au  pays  d'Allemaigne,  où  il  séjourna 
l'espace  de  deux  ans,  faisant  maint[z|  haulx  faitz  d'armes, 
au  moyen  dequoy  sa  renommée  est  perpétuée  jusques  au 
jourd'huy  :  ettelement  qu'il  en  est  fait  encores  mention 
par  toute  la  contrée.  Advint  qu'ainsi  qu'il  retournoit  en 
ses  pays,  logea  en  la  iTiaison  du  comte  de  Salendrie,  où 
il  fut  tresbien  receu,  tant  pour  la   bonne  réputation  de 

luy,  que  aussi  pource  que  le  comte  mesmes  avoit  esté 
aultresfois  chevalier  errant,  au  moyen  dequoy  il  aymoit 
et  lionoroit  voluntiers  tous  ceulx  qui  suyvoientles  armes 
(comme  il  avoit  fait).  Et  après  plusieurs  festimens  faitz 

5  par  le  comte,  chascun  se  retira  :  et  le  roy  Perion  fut 
conduit  en  une  chambre,  en  laquelle  il  trouva  tout  ce 
qui  luy  fut  nécessaire  pour  passer  la  nuict,  et  se  coucha 
peu  après  dans  ung  lict  de  parement  où  il  s'endormit 
aussi  tost  (comme  celuy  qui  estoit  las  du  long    chemin 

10  qu'il  avoit  fait).  Mais  estant  au  plus  fort  de  son  somme, 
il  se  sentit  embrassé  et  baisé  d'une  personne  (sans  sça- 
voir  qui).  Lors  en  sursault  s'esveilla  et  cuyda  se  lever  : 
toutesfois  il  fut  détenu  si  ferme,  qu'il  ne  peult  quasi  se 
mouvoir,  et  luy  dit  celle  qui  le  tenoit  :  Comment?  Sire, 

15  ne  prendrez  vous  pas  plus  de  plaisir  avec  moy  (me 
tenant  vostrc)  qu'à  estre  seul.  Lors  le  Roy  ouvrit  les 
yculx,  et  à  cause  de  la  lumière  qui  ardoit  en  la  chambre, 
cogneut  [CXLlIjque  c'estoit  lune  des  plus  belles  damoy- 
selles  qu'il  eust  oncques  veue,  parquoy  il  luy  respondit: 

30  Je  vous  prie,  ma  grande  amye,  me  dire  doncques  qui 
vous  estes.  Tout[e]  telle  que  je  suis,  dit  la  damoyselle, 
je  vous  ayme  trop  affectueusement,  et  comme  celle  qui 
se  donne  du  tout  à  vous.  En  bonne  foy,  respondit  le 
Roy,  je  sçauray  premier  vostre  nom,  s'il  vous  plaist.  Ha, 

2^  dist  elle,  que  vous  me  faschez  de  ceste  importunité  : 
toutesfois  Dieu  sçait  qu'il  n'est  en  mon  povoir  d'user  de 
plus  de  continence  que  je  faiz.  Si  convient  il,  respondit 
le  Roy,  que  je  vous  cognoisse,  si  vous  voulez  estre 
m'amye.  Et  bien,  dist  elle,  puis  que  c'est   force,  je  suis 

30  fille  seule  du  comte  qui  vous  a  tant  bien  receu.  Par  dieu, 
madame,  respondit  le  Roy,  vous  me  pardonnerez.  Car 
j'aymeroys  mieulx  mourir  que  de  faire  ce  tort  à  person- 
nage à  qui  je   suis  tant  tenu.  Comment  ?  dit  la  damoy- 

selle,  vous  me  reffusez  donc  ?  Vrayement  vous  este<î 
bien  le  prince  du  monde  le  plus  mal  aprins,  chassant 
de  vous  ce  que  devriez  tout  le  temps  de  voslrc  vie  tra- 
vailler   pour  avoir.    Et    croy    que    vostre  entendement 

s  esblouy  ne  mérite  que  vostre  corps  ayt  le  bien  que  je 
luy  désire.  Vous  direz  ce  qu'il  vous  plaira,  respondit  le 
Roy  Perion.  Mais  je  feray  ce  qui  sera  convenant  à  vostre 
honneur  et  au  mien,  non  pas  chose  tant  à  vostre  desa- 
vantaigc,   que  pourchassez.  Ouy?   dit    elle.  Et  je  feray 

10  que  mon  père  aura  plus  de  desplaisir  de  vous,  que  si 
vous  me  satisfaisiez  comme  je  vous  prie.  Lors  se  leva  et 
print  l'espée  du  Roy  qui  pendoit  joignant  son  escu,  et 
estoit  celle  que  depuis  l'on  meist  avec  Amadis  dens  le 
coffret,  quanJ  il  fust  jecté  en  la  mer,  laquelle  elle  des- 

I)  guyna,  puis  joignit  la  poincte  nue  auprès  de  son  cueur, 
disant  :  Or  sçay  je  bien  que  mon  père  mourra  par  la 
mort  que  vous  me  moyennez.  Et  ce  disant,  faignit  d'es- 
tendre  le  bras  pour  se  tuer.  Ce  que  voyant  le  Roy  fut 
trop  esmerveillé,  et  se  levant  promptement  saisit  l'espée, 

20  puis  luy  dist  :  Ma  damoyselle,  je  vous  prie  ne  vous  fas- 
cher,  car  je  feray  tout  ce  que  vous  vouldrez.  Adonc  la 
baisa  et  embrassa  doulcement,  et  couchèrent  ceste  nuict 
ensemble,  en  sorte  qu'il  satisfis:  à  l'affection  de  la  damoy- 
selle, et  avec  tant  de  plaisir,  qu'à  l'instant  mesmes  elle 

25  devint  grosse  d'enfant,  sans  que  le  Roy  la  veist  oncques 
puis,  car  le  lendemain  du  grand  matin  il  print  congé 
d'elle  et  du  comte  pour  se  retirer  en  Gaule.  Mais  venant 
le  temps  que  l'enfant  faisoit  enfler  le  ventre  de  ceste 
amante,  elle  s'advisa  pour  mieulx  celer  son  affaire,  d'aller 

50  veoir  une  sienne  tante  qui  se  tenoit  à  deux  ou  trois 
lieues  d'elle,  avec  laquelle  elleavoit  coustumede  fréquen- 
ter souvent.  Et  de  fait  elle  se  mist  en  chemin  avec  une 
sienne   damoyselle,  sans  aulcune   compaignie.  Et  ainsi 

qu'elle  traversoit  dens  la  forest,  la  douleur  d'enfant  la 
pressa  tant  qu'elle  lut  contraincte  de  descendre  de  son 
palefroy.  Et  peu  après  acoucha  d'ung  beau  filz.  Lors  la 
damoyselle  qui   estoit  avec  elle,  voyant  l'inconvénient, 

5  s'advisa  de  prendre  Tenfant  et  de  le  mettre  entre  les  bras 
de  la  mère.  A  laquelle  elle  dit  :  Ma  dame,  il  fault  que  le 
cueur  que  vous  eustes  pour  faire  la  faulte,  vous  serve 
mainte[i^°]nant  pour  vous  donner  remède,  attendant  que 
je  soye  de  retour  de  là  où  je  m'en  vo3^s.    Et  sans    luy 

10  tenir  aultre  procès,  remonta  à  cheval  et  s'en  alla  au 
plustost  qu'elle  peust  vers  ceste  tante,  à  laquelle  elle 
declaira  comme  le  tout  s'estoit  passé.  Quand  la  bonne 
vieille  l'entendit,  elle  devint  fort  triste.  Toutesfois  elle 
ne  différa  le  secours  de  sa   niepce,  car    aussi  tost    feist 

15  partir  quant  et  elle  une  lictiere  pour  l'apporter  et  son 
enfant.  Et  arrivez  où  ilz  estoient,  [descendit,  puis]  les 
fist  [coucher  dans  la  lictiere,  et]  conduire  secrètement 
en  son  chasteau.  Parquoy  peu  de  gens  s'en  apperceurent, 
et  fut   le  cas   [tenu]   si    secrètement,  que  le  comte  n'en 

20  sceut  rien.  Finablement  la  damoyselle  estant  relevée,  et 
retournée  en  la  maison  de  son  père,  laissa  son  enfant  en 
la  garde  de  la  tante,  qui  le  feist  nourrir  jusques  en  l'aage 
de  dixhuyt  ans  [Lors  il  se  trouva  grand,  fort,  et  de  belle 
taille,   voire  plus  que  nul  autre  de   la  contrée,]  durant 

25  lequel  temps  luy  furent  baillez  Escuyers  et  gentilz 
hommes  pour  l'adextrer  aux  armes.  Et  à  ceste  cause  ung 
jour  la  bonne  vieille  le  mena  à  la  court  du  comte  son 
ayeul  pour  le  faire  chevalier.  Ce  qu'il  feit  sans  le 
cognoistre.  Mais  après  y  avoir  séjourné  quelques  jours, 

îo  sa  tante  le  ramena  en  son  chasteau,  et  en  cheminant, 
elle  luy  dit  telles  paroles  :  Mon  amy,  vous  necognoissez 
(comme  je  croy)  vostre  parentaige,  mais  je  veulx  que 
vous  sçachez  que  vous  estes  filz  du  Roy  Perion  de  Gaule, 

et  de  la  fille  de  celuy  qui  vous  a  fait  chevalier  :  à  ceste 
cause  je  vous  prie  d'imiter  vostre  père,  qui  est  l'ungdes 
meilleurs  chevaliers  du  monde.  Madame,  respondit  il, 
j'ay  aultresfois  ouy  parler  de   sa  bonté,    mais   jamais  je 

S  n'eusse  cuydé  estre  son  filz.  Et  pourtant,  par  la  foy  que 
je  dois  à  Dieu  et  à  vous,  qui  m'avez  nourry,  je  m'en  par- 
tiray  pour  l'aller  trouver,  sans  me  faire  cognoistre  à  nul, 
tant  que  mes  faitz  tesmoignent  que  je  soye  digne  d'estre 
filz  de  tant    preudhomme.    Et  de  fait   peu   après    print 

10  congé  d'elle  et  emmena  quant  et  soy  deux  Escuyers, 
prenant  la  voye  de  Constantinople,  où  pour  lors  y  avoit 
une  forte  et  rude  guerre,  en  laquelle  il  séjourna  l'espace 
de  quatre  ans  entiers,  et  y  feit  tant  d'armes,  qu'il  fut  tenu 
pour  le  meilleur   chevalier  qui  eust  oncques   entré   au 

15  pays.  Lors  se  voyant  en  telle  réputation,  délibéra  de  s'en 
partir  et  aller  en  Gaule  pour  trouver  son  père  et  se 
monstrer  àluy.  Mais  en  approchant  de  la  grand  Bretaigne, 
il  entendit  la  renommée  d'Amadis,  qui  alors  comme^nj- 
çoit  à  faire  merveilles  :  qui  fut  cause  qu'il  s'y  arresta,  et 

20  fut  son  voyage  retardé  pour  se  fau'e  cognoistre  par  armes, 
ainsi  que  ses  deux  frères  faisoient,  tant  qu'ilz  enauroient 
nouvelles.  Et  de  fait  il  n'en  panit  jusques  à  ce  que  don 
Galaor  et  luy  se  combatirent  ainsi  que  vous  avez  entendu  : 
lesquelz  séjournèrent  ensemble  jusques  à  ce  qu'ilz  furent 

25  gueriz.  Mais  pour  n'esloigner  trop  du  propos  d'Amadis 
et  d'Agraies,  entendez  qu'estans  arrivez  au  chasteau,  où 
ilz  trouvèrent  la  belle  Briolanie,  ilz  s'y  tindrent  cinq 
jours  entiers,  durant  lesquelz  ilz  firent  racoustrer  leurs 
armes,  puis   se    meirent  en    chemin   avec    Briolanie,  sa 

30  tante,  et  quelques  aultres  djmoyselles  accompaignées  Je 
quelques  Escuyers  [CXLIII]  pour  les  servir.  Toutesfois 
ilz  n'eurent  cheminé  environ  une  lieue,  que  Briolanie 
demanda  ung  don  à  Amadis,   et    sa  tante  ung  aultre  à 

Agraies  :  Icsquelz  ilz  leur  octroyèrent.  Sçavez  vous,  dit 
Briolanie,  que  vous  nous  avez  donné?  Non,  respon- 
dirent  ilz.  C'est,  dirent  les  dames,  que  vous  ne  vous 
desvoyrez  ne  sortirez  de  nostre  chemin,  pour  chose  que 

5  vous  voyez,  sans  nostre  congé.  Ce  qu'ilz  promirent 
faire,  combien  que  depuis  ilz  en  furent  dcsplaisans  :  car 
ilz  passèrent  quelque  fois  au  plus  près  de  telz  qui  avoient 
bien  besoing  de  leur  ayde,  laquelle  justement  ilz 
n'eussent   reffusée,    sans   ce   qu'ilz    avoient  promis  au.'c 

10  dames.  Et  depuis  ilz  feirent  telle  diligence,  qu'au  dou- 
ziesme  jour  arrivèrent  à  l'entrée  du  pays  de  Sobradise. 
Lors  laissant  le  grand  chemin  prindrent  une  santé,  par 
laquelle  ilz  cheminèrent  bien  longuement,  et  tant,  et 
tant,  qu'estant  la  plus  grand  part  de  la  nuict  passée,  ilz 

15  trouvèrent  ung  petit  chasteau  appartenant  à  une  damoy- 
selle  fort  vie[i]lle  et  [saige  1540  discrète  1548J  nommée 
Galumbe,  laquelle  avoit  tousjours  esté  nourrie  en  la 
maison  du  père  de  Briolanie.  Adonc  hurterent  à  la  porte, 
et  quand  elle  les  cogneut,  elle  leur  fit  tresgrand  recueil, 

20  et  tost  apprester  le  soupper,  puis  s'en  allèrent  reposer 
jusques  au  lendemain  que  Galumbe  demanda  à  Grovc- 
nese,  la  tante  de  Briolanie,  quel  chemin  elle  prenoit  avec 
ceste  compaignée.  Lors  elle  luy  recita  comme  Amadis 
estoit  l'ung  des  meilleurs  chevaliers   du  monde,  et  qu'il 

2$  avoit  promis  venger  la  mort  du  père  de  Briolanie,  et 
comme  il  avoit  combatu  les  gardes  de  la  charette,  et 
depuis  ceulx  de  son  chasteau,  lors  que  les  Lyons  eschap- 
perent.  La  dame  s'esbahit  fort  de  tant  de  prouesse,  et 
luy  respondit  :    Puis  qu'il   est  tel  que    vous  dites,  il  ne 

îo  peult  estre  que  son  compaignon  ne  vaille  quelque  chose, 
et  pourront  donner  fin  à  vostre  afïaire  avec  le  grand 
droict  que  vous  y  avez.  Toutesfois  je  crains  que  ce  tra- 
histre  Roy  leur  face  quelque  mcschanceté,  ou  les  tue  en 

trahison.  C'est,  dit  elle,  la  cause  pour  laquelle  je  suis 
venue  vers  vous  à  ce  que  me  conseillez  que  je  dois 
faire.  Or  vous  en  reposez  sur  moy,  respondit  elle.  Lors 
escripvit  une  lettre,  laquelle  elle  scella  du  seau  de  Brio- 
5  lanie,  puis  appella  une  sienne  damoyselle,  et  la  luy 
bailla,  l'advisant  de  ce  qu'elle  avoit  à  faire.  Laquelle 
monta  à  cheval,  et  fist  telle  diligence,  que  peu  après 
elle  arriva  en  la  grand  ville  de  Sobradise,  de  laquelle 
tout  le  royaulme  avoit  prins  le  nom.  Là  estoit  Abiseos 

10  avec  ses  deux  filz  Darison,  et  Dramis.  Ces  trois  estoient 
ceulx  contre  lesquelz  Amadis  devoit  combatre.  Car 
Abiseos  avoit  occis  le  père  de  Briolanie,  qui  estoit  son 
frère  aisné,  et  ce  pour  la  grand  convoitise  d'avoir  le 
royaulme  qu'il  tenoit,  lequel  il  usurpa  et  en  jouyt  depuis, 

15  plus  par  tyrannie  que  du  gré  dessubjectz.  La  damoyselle 
arrivée  en  la  ville,  vint  au  palays,  [et  y]  entra  à  cheval. 
Adonc  vindrent  aulcuns  chevaliers  la  recevoir,  la  priant 
descendre,  mais  elle  leur  dist  qu'elle  se  liendroit  à  cheva! 
tant  que  le  Roy  l'eust  veue,  et  qu'il  luy  eust  commandé 

20  de  se  mettre  à  pied.  Parquoy  le  furent  dire  au  Roy, 
lequel  l'envoya  quérir,  et  le  trouva  en  une  salle  accom- 
pagné [v°]  de  ses  deux  filz,  et  de  plusieurs  princes  et 
seigneurs.  Lors  elle  les  salua  humblement,  et  luy  dit  le 
Roy,  qu'elle  dit  hardiment  ce  qu'elle  vouldroit  dire.  Sire, 

•2'>  respondit  la  damoyselle,  je  le  feray  puis  qu'il  vous  plaist, 
par  condition,  toutesfois,  que  je  seray  en  vostrc  protec- 
tion, et  que  pour  chose  que  je  die,  soit  contre  vous,  ou 
aultre,  je  n'auray  aulcun  desplaisir.  Je  le  vous  prometz 
sur  ma  couronne,  dit  le  Roy.  Puis  la  damoyselle  com- 

50  mença  son  propos  :  Sire,  puis  qu'il  faut  que  je  vous  die 
en  la  présence  des  plus  grans  princes  et  seigneurs  de 
vostre  royaulme  mon  message,  je  vous  supplie  les  man- 
der venir  à  vous  à  ce  qu'ilz  en  soyent  tous  tesmoings. 

Amadis  de  Gaulf,  I.  50 

Damoyselle,  dit  le  Roy,  vous  les  povez  veoir  icy  quasi 
tous.  Car  il  y  a  bien  six  jours  que  je  les  ay  fait  venir 
pour  quelques  affaires.  Lors  dit  la  damoyselle  :  Sire, 
madame  Briolanie,  que  vous  avez  déshéritée,  vous  envoyé 

5  caste  lettre,  laquelle  vous  ferez  lire  présentement  devant 
l'assistance,  puis  m'en  donnerez  response  pour  ma  des- 
charge. Quand  le  Roy  entendit  nommer  celle  dont  elle 
parloit,  remors  de  conscience  se  vint  présenter,  avec  le 
tort  qu'il  luy  faisoit  :  toutesfois  il  ne  différa  la  lecture  de 

10  la  lettre,  qui  ne  portoit  sinon  créance  sur  la  damoyselle. 
Adonc  la  pluspart  des  presens  qui  estoient  naturelz  du 
pays,  et  vassaulx  du  bon  Roy  occis,  voyans  la  messagère 
de  leur  dame,  eurent  grand  pitié  en  leurs  coeurs  de  la 
sentir  si    injustement  déshéritée,    et   prioyent    en   eulx 

15  mesmes  à  Dieu,  qu'il  luy  donnast  remède  et  moyen  de 
venger  la  grande  trahison  qui  avoit  esté  faite  à  son  père. 
Or  bien,  respondit  le  Roy,  dites  doncques  vostre  charge. 
Sire,  dit  la  Damoyselle,  vousoccistes  le  père  de  madame 
en    trahison,   et  contre   raison    l'avez   malheureusement 

20  déshéritée.  A  ceste  cause,  suyvant  ce  que  vous  avez  dit 
maintesfois,  que  vous  et  voz  deux  filz  soustiendrez  par 
armes  le  droict  que  vous  prétendez  en  ce  royaulme,  elle 
vous  mande  par  moy,  que  si  vous  estes  encores  en  tel 
propos,  qu'elle  amènera  icy  deux  chevaliers,   qui  pren- 

2)  dront  la  querelle  pour  elle,  et  vous  combatront,  vous 
faisant  cognoistre  la  grande  desloyaulté  et  trahison  que 
vous  avez  commise.  Quand  Darison,  filz  aisné  du  Roy, 
entendit  injurier  son  père,  la  colère  luy  monta  au  visaige, 
et  par  grand  despit  se  leva,  et  sans  le  consentement  du 

3"  Roy,  dit  à  la  damoyselle  :  Damoyselle,  si  vostre  mais- 
tresse  Briolanie  a  avec  elle  deux  chevaliers  voulantz 
combatre  sur  ce  que  vous  dites,  desmaintenant  je  reçoys 
le   combat  pour   mon    seigneur  et    père,    et  pour  mon 

frère  aussi,  et  se  j'y  faulx,  je  prometz  en  la  présence  de 
tous  ces  chevaliers,  luy  envoyer  ma  teste  pour  celle  de 
son  père  occis  par  raison.  Vrayement,  respondit  la 
damoyselle,   seigneur  Darison,  vous  parler  comme  che- 

5  valier  de  grand  cueur,  toutesfois  je  ne  sçay  si  c'est  par 
colère,  car  je  vous  voy  changer  visaige.  Mais  si  vous 
faites  advouer  par  le  Roy  de  ce  que  vous  prometez,  j'esti- 
mcray  lors  que  vostre  bon  cueur  vous  fait  dire  ce  que 
vous  proferez,   Damoyselle,   dit  il,  c'est  la  response  que 

10  ferez  à  celle  qui  vous  a  envoyé[e]  vers  luy.  Faites  donc, 
dit  la  Damoyselle,  qu'il  donne  seureté  aux  chevaliers 
[CXLIIII]  de  madame,  et  que  pour  mal  qui  vous  advienne 
de  ce  combat,  ilz  ne  recevront  desplaisir,  si  ce  n'est  de 
vous  trois,  si  vous  leur  en  faites,  et  si  vous  leur  donnez 

15  tel  saufconduit,  vous  les  aurez  icy  pour  le  plus  tard 
dedens  les  trois  prochains  jours.  Lors  Darison  se  meist  à 
genoulx  devant  le  Roy,  auquel  il  dit  :  Sire,  vous  avez 
entendu  ce  que  demande  la  damoyselle  et  la  promesse 
que  i'ay  faite  devant  vostre  majesté,  et  en  la  présence  de 

20  tous  ces  princes  et  seigneurs  :  pourtant  je  vous  supplie, 
puis  que  mon  honneur  est  le  vostre,  que  sa  requeste 
luy  soit  accordée  par  vous  et  les  aultres  semblablement. 
Aultrement,  et  à  nostre  grand  desavantaige,  ces  cheva- 
liers téméraires,  qui  veullent  soustenir  cette  folle  Brio- 

■25  lanie,  se  tiendront  pour  vainqueurs,  et  vous  et  nous 
lasches  et  couars,  ayans  tousjours  publié  que  si  on  vou- 
loit  mettre  quelque  charge  sur  vostre  illustre  renommée 
pour  les  choses  passées,  que  par  le  combat  de  nous  tros 
vous  estiez  prest  de  vous  purger.  Et  encores  que  vous  ne 

30  l'eussiez  ainsi  promis,  si  ne  le  devons  nous  reffuser  :  car, 
ainsi  que  j'ay  entendu,  ilz  sont  de  ces  folz  chevaliers  de 
la  maison  du  Roy  Lisuart,  lesquelz,  par  leur  oultrecuy- 
dance,  et  peu  de  sens,  font  grand  estime  de  leurs  faitz, 

et  contempiient  ceulx  des  aultres.  Le  Roy,  qui  aymoit 
Darison  plus  que  soymesmes  (encores  que  la  mort  de 
son  frcre  le  rendist  coupable,  et  qu'il  doutast  fort  le 
combat)  octroya  le  saufconduit,   ainsi  que  la  damoyselle 

5  Favoit  requis  pour  les  deux  chevaliers,  et  ceulx  de  leur 
compaignie.  Et  fault  estimer  que  le  période  de  la  fortune 
de  ce  trahistre  estoit  terminé,  et  que  le  Seigneur  tout- 
puissant  vouloit  que  luy  et  ses  enfans  receussent  puni- 
tion de  ceste  grande  trahison,  ainsi  que  cy  après  il  sera 

If»  deduict.  La  damoyselle  voyant  qne  son  message  avoit 
sorty  l'eftect  tel  qu'elle  desiroit,  dit  haultement  :  Or  vous 
tenez  doncques  prestz  :  car  vous  aurez  demain,  sans 
faulte,  ceulx  à  qui  avez  affaire.  Puis  remonta  sur  son 
pallefroy,  prenant  le  chemin  du  chasteau,  où  elle  arrivée, 

15  fist  entendre  aux  dames  et  aux  chevaliers,  comme  elle 
avoit  entièrement  obtenu  ce  qu'elle  avoit  demandé  à 
Abiseos.  Mais  quand  elle  leur  dit  que  Darison  reputoit 
folz  les  chevaliers  du  Roy  Lisuart,  ilz  furent  fort  despi- 
tez,  mesmes  Amadis  qui  respondit  :  Par  dieu,  il  y  en  a 

20  tel  en  la  compaignie  de  ce  bon  Roy,  qui  se  soucyeroit 
peu  d'abatre  à  Darison  son  grand  orgueil,  et  la  teste 
ensemble  :  mais  j'estime  que  la  colère  le  maistrisoit,  lors 
qu'il  disoit  telles  paroles.  Certes,  monseigneur,  respondit 
Briolanie,  vous  ne  sçauriez  tant  dire  ne  faire  contre  ces 
25  trahistres,  qu'ilz  ne  méritent  d'avantaige  :  car  vous  sça- 
vez  ce  qu'ilz  ont  commis  en  la  personne  du  Roy  mon 
père,  et  le  long  temps  qu'ilz  m'ont  desherité[e].  Pour- 
tant je  vous  supplie  avoir  pitié  de  moy,  veu  qu'en  Dieu 
et  vous  je  remetz  tout  mon  affaire,  et  espère  que  je  seray 

50  vengée.  Amadis  qui  avoit  le  cueur  soubzmis  à  la  vertu, 
et  en  toute  doulceur,  eut  grand  compassion  d'elle,  et  luy 
dit  :  Ma  damoyselle,  si  Dieu  plaist,  devant  qu'il  soit 
demain    nuict,  vostrc  tristesse  amere  tournera  en  grand 

aise  et  plaisir.  Lors  Briolanie  se  jectaàses  piedz  etlesluy 
baisa,  [v°]  mais  il  en  eut  honte,  et  se  recula  arrière,  et 
Agraies  la  vint  embrasser,  la  relevant  doulcement.  A 
l'heure  conclurent  de  partir  le  jour  suyvant  au  poinct  du 

5  jour,  et  aller  ouyr  messe  en  l'hermitaige  des  troys  fon- 
taines, qui  n'estoit  qu'à  demye  lieue  près  de  Sobradisc. 
Pourtant  chascun  se  retira  pour  aller  dormir,  fors  Brio- 
lanie, qui  demeura  arrière,  devisant  de  maintes  choses 
avec  Amadis,  et  tant   qu'en   continuant    leurs    propos, 

10  elle  luy  cuyda  plusieurs  foys  parler  du  mariage  de  luy  et 
d'elle.  Toutesfois  souspeçonnant  que  les  pensemens  tant 
continuelz,  et  les  pleurs  qu'elle  luy  voyoit  quelques  foys 
sur  la  face  feussent  causez,  non  de  faulte  de  grand  cueur, 
mais  pour  estrc  tourmenté,  soubzmis  et  affligé  de  l'amour 

^5  de  quelque  aultre  dame  (pour  laquelle  il  avoit  tant  de 
passion)  s'en  déporta,  et  luy  donnant  le  bon  soir,  se 
retira  à  ce  qu'il  reposast  pour  partir  à  l'heure  qu'ilz 
avoient  conclud.  Parquoy  le  lendemain  au  plus  matin, 
les  chevaliers   s'armèrent,    et    avec  leur   compaignie  se 

20  meirent  en  chemin.  Et  une  heure  après  arrivèrent  en 
l'hermitaige,  où  ilz  descendirent,  et  furent  ouyr  la  messe 
d'ung  dévot  Hermite,  durant  laquelle  les  deux  chevaliers 
firent  leur  requeste  à  Dieu  que,  ainsi  qu'il  sçavoit  que 
pour  juste  occasion  ilz  alloient  combatre   Briolanie,  il 

2;  luy  pleust  leur  estre  aydant.  La  messe  célébrée,  les  che- 
valiers prindrent  le  reste  de  leurs  armes  hors  l'armet  et 
les  ganteletz,  puis  montans  à  cheval,  continuèrent  leur 
chemin  tant  qu'ilz  arrivèrent  en  la  grand  ville  de  Sobra- 
dise.  Au  dehors  de  laquelle,  ilz  trouvèrent  le  Roy  Abi- 

30  seos  et  ses  deux  filz,  avec  grande  compaignie  de  gens, 
lesquelz  advertiz  de  leur  venue,  les  altendo5'ent.  Lors  la 
pluspart  voyant  leur  dame  naturelle,  que  Amadis  condui- 
soit  par  les  resnes  de  son  palefroy,   furent   tresjoyeulx, 

car  ilz  l'aymoient  de  singulière  amour.  Et  ainsi  que 
Amadis  traversa  au  mcill[i]eu  de  la  presse  avec  la  prin- 
cesse, qui  avoit  tout  le  visaige  descouvert,  à  ce  que  le 
peuple  la  peust  veoir  plus  aiséement,  de  pitié  maintz  se 

5  prindrent  à  plorer,  prians  Dieu  pour  elle,  que  par  sa 
bonté  il  luy  pleust  luy  donner  secours.  A  l'heure  Abiseos 
considérant  le  tort  qu'il  luy  faisoit,  et  la  trahison  qu'il 
avoit  si  laschement  commise,  ne  peult  tenir  si  bonne 
contenance  que  l'on  ne    s'apperceust  qu'il  eust  honte  et 

10  remors  de  conscience.  Toutesfois,  ayant  esté  si  long 
temps  obstiné  et  endurcy  en  son  mal,  pensoit  encores 
que  la  fortune  ne  fust  ennuyée  de  le  maintenir  en  Testât 
auquel  elle  l'avoit  eslevé,  parquoy  entendant  que  le 
peuple  parloit  contre  luy,  s'escria  contre  eulx  :  O  gens 

15  chetifz  et  malheureux,  j'apperçoy  bien  l'aise  que  vous 
donne  la  présence  de  ceste  garse,  et  que  le  sens  vous 
fault  au  besoing,  car,  à  ce  que  je  cognois,  vous  l'ayme- 
riez  mieulx  pour  dame  (encores  que  ce  soit  une  femme 
flasque  et  débile  à  vous  défendre)  que  moy  qui  suis  che- 

20  valier  preux  et  hardy,  combien  que  vous  voyez  son 
impuissance,  et  que  en  si  long  temps  elle  n'a  peu  recou- 
vrer que  deux  chevaliers,  qui  sont  venuz  pour  recevoir 
leur  mort  ignominieusement,  dont  j'ay  grand  pitié. 
Q.uand  Amadis  l'entendit  ainsi  causer,  il   fut  si  remply 

25  [CXLV]  d'ire,  qu'il  sembloit  que  le  sang  luy  sortist  des 
yeulx  :  et  se  levant  sur  ses  estriers,  respondit  si  hault 
que  chascun  le  peult  entendre  :  Abiseos,  il  est  aysé  à 
cognoistre  que  la  venue  de  ceste  princesse  t'est  fort 
desplaisante,   pour  la  grande  trahison  que    tu  commis, 

30  faisant  mourir  son  père,  ton  seigneur  et  frerc  aisné.  Et 
si  tu  avois  tant  de  cognoissance  et  de  vertu,  qu'en  te 
repentant  de  ceste  lascheté,  voulsisse[s]  rendre  ce  que 
tu  as  tant  injustement  usurpé,  je  te  quicterois  le  combat. 

pourveu  que  tu  requisses  à  Dieu  merc}',  faisant  péni- 
tence, telle  que  tu  doibz  faire  pour  ton  péché,  à  ce  que 
ayant  perdu  l'honneur  de  ce  monde,  tu  puisses  (ncant- 
moins)  cy  après  moyenner  la  salvation  de  ton  ame.  Lors 
5  Darison,  trop  marry  de  ces  propos,  s'avança,  et  devant 
que  son  père  cust  loysir  de  respondre,  print  la  parole, 
disant  à  Amadis  :  Fol  chevalier  de  la  maison  du  roy 
Lisuart,  je  n'eusse  jamais  pensé  que  j'eusse  peu  souffrir 
les  injures  que  tu  as  dictes  au  Roy  en  ma  présence:  mais 

10  j'ayesté  content  de  différer  jusques  à  ce  que  nous  soyons 
à  l'effect  de  ce  que  tu  nous  as  demandé.  Lors  j'auray 
moyen  d'en  prendre  telle  vengeance  que  je  désire  :  car 
encores  que  le  cueur  te  faillist  au  besoing,  pensant  saul- 
ver  ta  vie  pour  fuyr,  si  ne  courras  tu  si  royde  que  je  ne 

15  t'arreste,  pour  te  faire  chastier,  de  sorte  que  chascun 
aura  pitié  de  toy.  C'est  trop  causé,  respondit  Agraies. 
Puis  que  tu  veulx  maintenir  la  trahison  de  ton  père,  va 
présentement  t'armcr,  et  viens  au  combat  ainsi  que  tu  as 
promis.  Lors  tu  verras  si  fortune  te  sera  tant   favorable 

20  de  te  donner  la  victoire  que  tu  tiens  desja  seure,  car  si 
elle  est  aultre,  asseure  toy  que  toy  et  les  tiens  recepvrez 
le  chastimcnt  de  vos  meschantes  œuvres.  Dictz  ce  que 
tu  vouldras,  respondit  Darison,  car  il  ne  tardera  guieres 
que  ta  langue  injurieuse  (sans  le  corps)  sera  envoyée  en 

25  la  maison  de  ton  roy  Lisuart,  à  ce  que  ceulx  qui  verront 
la  peine  que  tu  auras  soufferte,  soyent  asseurez  d'en 
avoir  autant,  disant  les  follies  que  tu  dictz.  Et  demanda 
promptement  ses  armes  que  l'on  luy  apporta,  et  s'ar- 
mèrent le  roy  et  ses  deux  filz,   puis  montans  à  cheval, 

50  entrèrent  au  lieu  où  de  toute  antiquité  on  avoit  de  cous- 
tume  faire  telz  combatz.  Lors  Amadis  et  Agraies  lassèrent 
leurs  armetz,  prindrent  leurs  lances  et  escuz,  et  entrèrent 
dedans  le  camp.  Adonc  Dramis  (qui  estoit  le  plus  jeune. 

toutesfois  si  gentil  chevalier,  que  les  deux  meilleurs  du 
pays  ne  l'eussent  osé  attendre  au  combat)  dist  à  son 
père  :  Sire,  là  où  vostre  majesté,  et  la  personne  de  mon 
frère  est,  je  suis  excusé  de  parler  :  mais  maintenant  il 
j.  sera  aultrement  de  l'effect  par  la  force  que  je  tiens  de 
Dieu,  et  de  vous.  Pourtant  je  vous  prie  me  laisser  ce 
chevalier  qui  vous  a  injurié,  et  si  du  premier  coup  de 
lance  ne  le  tue,  je  ne  veulx  jamais  porter  harnois  :  mais 
si  de  fortune  je  ne  ratt[a]ins  de  droict  fil,  sa  mort  sera 

^«  retardée  jusques  au  premier  coup  d'espée  que  je  luy 
donneray.  Maintz  entendirent  la  parole  du  jeune  Dramis, 
et  estimèrent  grandement  son  entreprinse,  de  laquelle 
ilz  ne  faisoient  doubte,  attendu  les  grandz  faictz  d'armes 
que  [v°\  aultrefois   ilz  luy  avoient  veu  faire.  Mais  ainsi 

15  qu'ilz  estoient  prestz  de  coucher  l'ung  contre  l'aultre, 
Darison  s'apperceust  que  Amadis  et  Agraies  estoient 
seulz  contre  eulx  troys  :  parquoy  escria  à  Amadis  :  Que 
veult  ce  dire  que  vous  n'estes  que  deux,  et  nous  debvons 
estre  esgaulx  en  nombre  ?  Je  croy  que  le  cueur  a  failly 

20  au  tiers  :  appeliez  le  qu'il  vienne  tost,  et  qu'il  ne  nous 
regarde  plus.  Ne  vous  donnez  peine  pour  l'aultre,  res- 
pondit  Amadis,  car  il  y  a  tel  icy  qui  le  tient  pour  excusé, 
et  si  ay  espérance  en  Dieu,  que  devant  qu'il  soit  peu  de 
temps,  vous  vouldriez  que   le   second    fust   dehors  :   et 

^5  gardez  vous,  si  vous  voulez.  Lors  meirent  les  lances  aux 
arretz  se  couvrans  de  leurs  escuz,  et  donnans  des  espé- 
rons à  leurs  chevaulx,  coururent  l'ung  contre  l'aultre  au 
plubtost  qu'ilz  peurent.  Dramis  s'adressa  à  Amadis,  et 
luy  donna  telle  aitaincte  que  la  lance  traversa  l'cscu,  et 

10  parvint  jusques  au  près  des  costes,  se  brisant  en  esclatz. 
Et  Amadis,  qui  courut  de  plus  droict  fil,  l'attaignit  de- 
telle  roydeur,  que  sans  rompre  une  seule  maille  de 
haulbert  luy  creva  le  cueur  au  ventre,  et  tumba  mort  si 

pesantement,  qu'il  sembloit  que  ce  feust  la  cheuie  d'ung 
beuf.  Va  à  tous  les  diables,  dit  Ardan  le  Nain,  mon 
maistre  est  depesché  de  cesiu}-,  et  me  semble  que  cest 
efFect    est  plus   certain    que   la   menasse     qu'il     faisoit 

5  naguieres.  A  l'instant  Agraies  courut  aux  deux  aultres,  et 
rencontra  premier  Darison,  si  que  leurs  lances  furent 
brisées,  mais  Darison  perdit  l'ung  des  estriers  :  toutesfois 
nul  d'eux  ne  tumba  pour  ce  coup,  car  Abiseos  faillit 
d'attaincte.   Et  quand  il  tourna  visaige  et  apperceut  son 

10  filz  Dramis  mort,  il  eut  ung  si  merveilleux  desplaisir 
(encores  qu'il  estimast  qu'il  ne  fust  oultre)  que  de  grand 
colère  coucha  contre  Amadis  pour  le  venger,  et  tenant 
sa  lance  serrée  contre  le  braz,  donna  dedens  l'escu 
d'Amadis  par  si  grand  vigueur,   que  le  fer  passa  oultre, 

ij  et  luy  perça  le  braz,  volant  la  lance  en  esclatz  :  au 
moyen  dequoy  les  assistans  ne  faisoient  doubte  que  de 
là  en  avant  Amadis  eust  plus  de  durée.  Si  lors  la  jeune 
princesse  Briolania  fut  dolente,  il  n'en  fault  doubter, 
car,  sans  mentir,  le  cueur  et  la  lumière   des  yeulx  luy 

2o  faillirent,  et  de  faict,  si  promptement  elle  n'eust  esté 
secourue,  elle  fust  tumbée  de  dessus  son  palefroy.  Mais 
celuy  qui  ne  s'espoventoit  pour  telz  coups,  meist  au 
poing  l'espée  qu'il  avoit  recouverte  d'Arcalaus,  et  se 
joignant  contre  Abiseos,  luy  vint   do[nJner  sur  le  coing 

2-,  de  l'armet  si  grand  coup,  qu'il  luy  entama  la  teste  jus- 
ques  aux  os,  et  descendant  sur  l'espaule  gauche  le  navra 
grandement,  au  moyen  dequoy  Abiseos  se  trouva  tant 
oultragé  et  estourdy,  qu'il  luy  fust  impossible  se  tenir 
plus  à  cheval,  ains  cheut  en  la  place.  Trop  fut  le  peuple 

îo  esmerveillé,  ayant  veu  Amadis  de  deux  coups  abbatre 
deux  si  puissans  chevaliers,  estimez  entre  eulx  les  meil- 
leurs du  monde  :  desquelz  Amadis  se  voyant  depesché, 
retourna  contre  celuy  qui  combatoit  Agraies,  et  se  main- 

tenoient  si  bien  l'ung  envers  l'aultre  que  l'on  n'eust  sceu 
dire  lequel  avoit  le  meilleur  du  combat.  Lors  dist  Amadis 
à  Darison  :  Je  croy  [CXLVI]  bien  maintenant  que  tu 
auroys  plus  grand  plaisir  à  sentir  le  second  hors  de  caste 

5  meslée,  que  d'y  veoir  entrer  le  tiers.  Darison  se  teut 
sans  mot  luy  respondre.  Et  ainsi  qu'il  paroit  son  escu 
au  coup  que  Amadis  luy  vouloit  ruer,  Agraies  se  meit 
entre  deux,  disant  :  Monseigneur,  vous  avez  assez  faict. 
Je    vous    prie    laissez   moy   cestuy   qui    me    menassoit 

10  naguieres,  quand  il  disoit  qu'il  m'arrachcroit  la  langue. 
Mais  Amadis  (qui  estoit  en  trop  de  furie)  ne  l'entendit, 
et  rua  sur  l'escu  de  Darison  tel  coup  qu'il  meit  à  terre 
tout  ce  qu'il  en  rencontra,  et  passant  l'espée  oultre 
attaignit  l'arçon  de  devant,   portant  le  coup  sur  la  teste 

15  du  cheval,  de  sorte  qu'il  la  luv  fendit  jusques  à  la  cer- 
velle. Toutesfois  Darison  eut  tant  de  loisir  qu'il  meit 
son  espce  dans  les  trippcs  de  celuy  d'Amadis  :  adonc  le 
cheval  se  sentant  navré,  se  print  à  fuyr  si  fort,  qu'il  fut 
impossible    à    son    maistre    de   l'arrester,   car  en    tirant 

20  contre,  les  resnes  luy  demourerent  es  mains.  Lors 
voyant  qu'il  n'y  avoit  plus  de  remède,  et  que  son  cheval 
estoit  prest  de  le  jecter  hors  du  camp,  il  luy  donna  de 
l'espée  sur  la  teste,  et  la  Iiiy  fendit  en  deux,  tombant 
mort  à  l'instant  sur  Amadis,   dcquoy    il  se   trouva  tout 

25  brisé  :  neantmoins  il  se  releva  promptenunt,  combien 
que  ce  feustà  grand  peine.  Puis,  tenant  tousjours  l'espée 
au  poing,  vint  contre  Abiseos,  qui  aussi  estoit  sur  bout, 
et  couroit  ayder  à  son  filz  :  car  Agraies  luy  avoit  donné 
tel  coup  sur  l'armet,  que  l'espée  estoit  entrée  dedans  si 

30  avant,  qu'il  ne  l'en  povoit  retirer.  Pourtant  Darison 
usant  de  revenche  l'outrageoit  aisécmcnt  :  et  combien 
que  Agraies  fust  sans  espée,  neantmoins  il  ne  s'en  trou- 
voit  nullement  estonné,   car  il  se   lancea  si  legierement 

sur  Darison,  qu'il  n'eut  moyen  de  le  plus  frapper,  mais 
s'embrassèrent  tirans  l'ung  contre  l'aultre,  de  si  grand 
force  que  eulx  deux  ensemble  tumberent  sur  le  camp. 
LorsAbiseosy  survint,  qui  se  meist  à  chamailler  Agraies, 

>  essayant  par  tous  moyens  de  le  trouver  à  descouvert. 
Quand  Amadis  l'advisa  en  ce  danger,  il  se  avancea  de  le 
venir  secourir,  car  il  voyoit  Abiseosluy  lever  le  haulbert 
pour  luy  mettre  l'espée  au  travers  des  trippes  :  toutes- 
fois,  quand  il  apperceut  Amadis  si  près  de  luy,  de  paour 

lo  laissa  Agraies  et  courut  prendre  son  escu,  et  Amadis  luy 
rua  si  grand  coup  dessus,  qu'il  luy  en  feist  donner 
contre  le  nez  si  ferme,  qu'il  cuyda  se  laisser  cheoir.  A 
l'heure  Agraies  advisant  son  cousin  si  près,  s'esforça 
d'autant  plus  à  se  relever,  et  Darison  semblablement,  si 

lî  que  chascun  fut  content  de  se  deffaire  de  son  ennemy. 
Au  moyen  dequoy  Agraies  (qui  fut  premier  sur  piedz) 
choisit  à  terre  l'espée  de  Darison,  de  laquelle  vistement 
il  se  saisit,  ce  que  voyant  l'aultre,  arracha  par  force  celle 
qui  tenoit  en  son  armet.  Or  estoit  Agraies  navré  en  la 

20  gorge,  et  par  sa  playe  perdoit  telle  quantité  de  sang, 
que  toutes  ses  armes  en  estoient  tainctes,  dont  Amadis 
en  estoit  fort  desplaisant,  car  il  pensoit  qu'il  fust  navré  à 
mort,  et  luy  dit  :  Cousin,  reposez  vous,  et  me  laissez 
traicter  ces  trahistres.  Monseigneur,   respondit  Agraies, 

25  je  n'ay(Dieu  mercy)  playe  qui  me  guarde  de  vous  secou- 
rir, [y^]  comme  vous  pourrez  maintenant  veoir.  Or 
allons  donc,  dit  Amadis.  Et  ce  disant,  s'approchèrent 
d'Abiseos  et  de  son  filz,  ausquelz  [ilz]  donnèrent  maintz 
grans  coups.  Mais  Amadis  (à  qui  il  faschoit,  pensant  que 

50  Agraies  fust  en  danger  pour  sa  playe)  entra  en  plus  grand 
colère  que  devant,  et  pourtant  eust  plus  de  force  :  par- 
quoy  en  peu  d'heure  il  feist  tel  debvoir  que  les  armes  de 
ses    ennemys    furent   deshachées    et    mises   en   pièces, 

esparses  par  le  camp,  telement  qu'il  leur  fust  impossible 
de  plus  soustenir  son  rude  assault.  A  ceste  cause  ilz  se 
meirent  à  tournoyer  d'une  part  et  d'aultre,  evitans  au 
mieulx  qu'ilz  povoyent  le  trenchant  de  l'espée  d'Amadis, 

5  doubtant  la  mort.  Ainsi  se  maintindrent  Abiseos  et 
Darisonjusques  à  l'heure  de  tierce,  que  Abiseos,  cognois- 
sant  que  sa  fin  s'approchoit,  print  son  espée  à  deux 
mains,  et  rua  si  rudement  sur  la  teste  d'Amadis,  que  l'on 
eust  jugé  n'estre  donné  par  homme  aulcunement  navré, 

io  mais  par  personne  sain  et  vigoureux.  Car  il  abbatit 
grand  partie  du  coing  de  l'armet,  et  descendit  sur  l'es- 
paulle  gauche,  rompant  le  harnois,  et  navrant  grande- 
ment Amadis,  lequel  sentant  ceste  douleur,  ne  tarda 
guicres  à  en  rendre  le  payement  à  Abiseos,  car  il  l'attai- 

15  gnit  si  mortellement  sur  le  malheureux  bras,  duquel  il 
avoit  occis  son  frère,  son  Roy,  et  seigneur  naturel,  qu'il 
le  luy  sépara  du  corps,  ne  tenant  plus  qu'au  bout  des 
costez,  et  tumba  mort.  Lors  luy  dit  Amadis  :  Abiseos, 
Abiseos,  c'est  la  punition  du  membre,  par  lequel  tu  me 

2«  mis  aultrefois  en  Testât,  auquel  tu  mourras.  Et  ce 
disant,  tourna  sa  veue  sur  Darison  et  veit  que  Agraies 
luy  avoit  trenché  la  teste,  dont  ceulx  du  pays  furent  tous 
esjouyz,  et  louèrent  gran[de]raent  nostre  Seigneur,  puis 
vindrent  saluer  Briolania,  leur  nouvelle  royne.  Telle  fut 

-2)  la  malheureuse  fin  du  père  et  des  enfans,  servant  au 
jourd'huy  d'exemple  pour  ceulx  qui  sont  coustumiers 
d'usurper  et  prendre  à  tort  le  bien  d'auhruy,  duquel  le 
Seigneur  Dieu  patient  et  misericors  leur  permect  jouyr 
pour  quelque  temps  :  mais  à  la  fin  il  descoche  la  sagette 

îo  contre  culx,  qui  les  faict  tumber  et  entièrement  ruyner. 
Pourtant  chascun  doibt  avoir  devant  les  yeulx  que  nul 
mal  demeure  impuny,  et  qu'à  la  fin  toute  chose  termine, 
fors  la  béatitude    des  âmes  célestes,  et  les  cruciementz 

des  ames  misérables.  Ainsi  vous  voyez  quel  proffit  rap- 
porta Abiseos  et  les  siens,  pour  avoir  occupé  par  tirannie 
et  homicide  qu'il  commist  luy  mesmes  en  la  personne 
de  son  frère   aisné,  le  royaulme  de    Sobradisa  :  certes, 

5  nul  aultre  sinon  mort,  et  fin  misérable  qu'ilz  receurent 
par  Aniadis  et  Agraies,  lesquelz  les  traînèrent  hors  du 
camp.  Puis  s'enquirent  s'il  y  avoit  plus  nul  contredisant 
au  droict  de  la  belle  Briolania  :  et  ilz  furent  asseurez 
que  non,   mesmes  par  l'ung  des  plus   grands  seigneurs. 

To  du  pays,  nommé  Goman,  qui  tesmoigna  avec  centgentilz 
hommes  ses  parens,  que  tout  le  peuple  estoit  prest  de 
de  recepvoir  Briolania  comme  leur  dame,  et  de  luy  faire- 
hommage  comme  ses  feaulx  subjectz  et  vassaulx.  Parquoy 
Amadis   et    Agraies  se    retirèrent  au    palais  royal,    où 

15  [CXLVII]  les  conduict  la  nouvelle  Royne  :  là  se  désar- 
mèrent, et  furent  mandez  chirurgiens  et  médecins  pour 
guarir  leurs  playes.  Et  ce  pendant  vindrent  tous  les  sub- 
jectz du  royaulme  de  Sobradisa  faire  les  hommages,  et 
serment  de  fidélité   à  leur  princesse,  qui  les  receut  avec 

20  bon  visaige.  Mais,  pour  autant  que  les  deux  chevaliers 
avoient  esté  tort  navrez,  et  que  leurs  playes  se  trouvèrent 
dangereuses,  tous  jeux  et  esbatz  que  l'on  a  accoustumé 
de  faire  en  telles  réceptions  et  advenemens,  furent  remis 
jusques  à  ce  que  leur  santé  fu[s]t  recouverte  :  et  pour  ce 

25  faire,  il  fust  advisé  qu'ilz  auroient  chascun  leur  chambre 
séparée,  à  ce  que  nul  ne  parlast  à  eulx,  craignans  qu'ilz 
entrassent  en  fièvre  continue.  Toutesfois  Briolania  (non 
ingratte  du  bien  qu'elle  avoit  receu  par  leur  moyen)  n'en 
partoit  ne  jour  ne  nuict,  sinon  à  l'heure  des   repas,  tele- 

50  ment  que  au  moyen  du  bon  traictement  qui  leur  fut  faict, 
ilz  receurent  tost  après  guerison.  Voilà  la  vrayehistoyre, 
car  le  surplus  qui  se  dict  des  amours  de  ceste  belle  prin- 
cesse et  d'Amadis,   a   esté    inventé  et  augmenté,    ainsi 

que  nous  avons  cy  devant  recité  :  pourtant  nous  nous  en 
tairons,  puis  qu'il  ne  vient  à  propos,  et  que  le  contraire 
se  pourra  cognoistre,  comme  l'histoire  le  déclarera  cy 
après. 


5  Comme  Galaor  et  Florestan  cheminans  vers  le 
royaulme  de  sobradisa,  rencontrerent  trois  damoy- 

SELLES  A    LA   FONTAINE    DES    OlIVIERS. 

CHAPITRE  XLIIII 

Estans  Galaor  et  Florestan  au  chasteau   de  Corisanda 

10  (comme  vous  avez  entendu)  séjournèrent  tant  que  leurs 
playes  furent  guéries.  Lors  se  délibérèrent  de  partir,  et 
d'aller  trouver  Amadis  au  royaulme  de  Sobradisa,  desi- 
rans  sur  toutes  choses  que  le  combat  qu'il  avoit  entre- 
priiis  ne   fut   encores  encommencé,  à  ce  qu'ilz  eussent 

15  part  au  péril  et  à  la  gloire  qu'il  en  pourroit  advenir,  s'il 
plaisoit  à  Dieu.  Mais  quand  Florestan  print  congé  de 
s'amye,  les  angoisses  et  larmes  d'elle  furent  tant  extrêmes, 
qu'ilz  en  eurent  tous  grande  compassion,  encores  que 
don  Florestan  l'asseurast  de  retourner  de  brief  vers  elle- 

20  Ainsi  se  séparèrent,  et  estans  armez  et  montez,  s'embar- 
quèrent avec  leurs  Escuyers,  puisvindrent  à  terre  ferme, 
et  suyvirent  le  chemin  de  Sobradisa.  Lors  Florestan  dit 
à  Galaor:  Monseigneur,  je  vous  supplie  m'octroyer  ung 
don.    Lors   Galaor  [z'»]    se  doublant    qu'il  luy    voulsist 

25  demander  ce  qu'il  luy  demanda,  luy  respondit  :  En 
bonne  foy,  mon  h'crc,  je  crains  que  ne  me  requérez  de 
chose  qui  me  soit  ennuyeuse.  Non  feray  certes,  dit  Flo- 
restan. Demandez  donc,  respondit  Galaor,  ce  que  vous 
vouldrez,et  vous  ne  serez  refuzé.  Je  vous  prie,  dit  Fie- 

restan,  que  vous  ne  combatez  sur  ce  chemin,  pour  chose 
qu'il  nous  advienne,  tant  que  voyez  que  je  n'en  puisse 
plus.  Vrayement,  respondit  Galaor,  vous  ne  me  tenez 
pas  promesse.  Je  vous  prie,  dit  Florestan,  ne  vous   fas- 

5  cher  :  car  si  je  veulx  quelque  chose,  c'est  aussi  bien 
vostre  honneur  que  le  mien.  Et  bien,  respondit  Galaor, 
Ainsi  cheminèrent  ensemble  quatre  jours  durant,  sans 
trouver  adventure  digne  Je  reciter  :  mais,  au  cinquiesme, 
ilz    arrivèrent  environ   soleil    couchant  près  d'une  tour, 

10  assez  près  de  laquelle  rencontrèrent  ung  chevalier  qui 
affectueusement  les  pria  de  loger  chez  luy,  ce  qu'ilz  luy 
accordèrent.  Lors  descendirent,  et  vindrent  valetz  les 
desarmer  :  puis  en  attendant  le  soupper,  le  seigneur  de 
leans  eut  divers  propos  avec   eulx.  Or  estoit  il  de  belle 

15  taille  et  bien  parlant,  mais  il  se  monstroit  tant  triste 
et  pensif  qu'ilz  s'en  esbahissoient,  et  tant  que  don  Ga- 
laor ne  se  pcult  plus  contenir  qu'il  ne  luy  dist  :  Sei- 
gneur, il  nous  semble  que  vous  n'estes  point  si  joveulx 
qu'il  vous  fust  besoing  :  mais  si  vostre  tristesse  se  peult 

20  amoindrir  par  ayde  que  vous  puissions  faire,  dictes  le 
nous,  et  de  bon  cueur  nous  y  employerons.  Moult  de 
mercis,  respondit  le  chevalier,  je  croy  asseuréement  que 
comme  bons  chevaliers,  vous  feriez  ce  que  vous  dictes. 
Tant  y  a  que  ma  mélancolie  procède  de  grand   amour, 

2 y  et  pour  ceste  heure  vous  n'en  sçaurez  d'advantaige,  s'i 
vous  plaist.  Parquoy  meirent  fin  à  ce  propos,  et  s'en 
allèrent  soupper.  Puis  venant  l'heure  de  se  retirer, 
Galaor  et  son  frère  furent  conduictz  en  une  chambre 
assez   belle,  où    ilz    reposèrent    jusques   au   l'endemain, 

30  qu'ilz  s'armèrent  et  montèrent  à  cheval  avec  leur  hoste, 
qui  les  voulut  conduire,  chevaulchant  ung  gentil  cheval 
d'Espaigne,  sans  (toutesfois)  qu'il  eust  nul  harnois  en 
doz.  Et  ce  faisoit  il  pour  veoir  ce  qu'il  leur  adviendroit, 

le  long  du  chemin  qu'il  les  guideroit,  où  il  esperoit  les 
veoir  combatre,  et  s'ilz  estoient  vaincuz  ou  mors,  fuyr 
legierement,  [ou  bien  pour  plus  dcxtrement  donner  car- 
rière et  faire  pennader  son  cheval  :  car  c'estoit  l'un  des 

5  Chevaliers  de  toute  la  contrée  qui  mieux  sçavoit  manier 
un  coursier,  et  s'en  aydcr  au  bcsoing,  de  sorte  que  non 
seulement  il  en  estoit  estimé  sur  tous  autres  Gentilz- 
hommes  ses  compagnons,  mais  estoit  en  bonne  réputa- 
tion envers  les  Princes  et  grands  Seigneurs.  Mesmes  des 

10  Dames  et  Damoyselles,  entre  lesquelles  l'une  l'en  ayma 
si  parfaitement,  que  pour  luy  endura  la  force  et  peine 
que  vous  pourrez  entendre  cy  après.]  Et  tant  chemi- 
nèrent qu'ilz  arrivèrent  en  ung  lieu  nommé  la  fontaine 
des  trois  Oliviers,   pource    qu'elle    estoit  au  millieu  de 

15  trois  Oliviers  haulx  et  droictz,  auprès  desquelz  ilz  advi- 
serent  trois  damoyselles  assez  belles  et  bien  parées,  et 
ung  Nain  assis  au  hault  de  l'ung  des  arbres.  Lors  Flores- 
tan  picqua  devant,  et  s'approchant  des  damoyselles,  les 
salua   courtoisement,   comme  celuy  qui  estoit    saige  et 

2Q  bien  apprins.  L'une  d'elles,  luy  rendant  son  salut,  luy 
dit  :  Seigneur  chevalier,  si  Dieu  a  mis  en  vous  autant 
de  bonté  que  de  beauté,  il  vous  a  faict  beaucoup  de 
grâce.  Damoyselle  m'amye,  respondit  Florestan,  si  vous 
trouvez  en  moy  quelque  beaulté,vous  y  trouverez  mieulx 

2;  la  force,  si  en  avez  besoing.  Vous  parlez  si  bien,  dit 
elle,  que  je  veulx  tout  maintenant  essayer  si  vous  estes 
assez  gentil  compaignon  pour  m'enlevcr  de  ce  lieu. 
[CXLVIII]  Vrayenient,  dit  Florestan,  puisque  vous  en 
voulez  venir,  vous  viendrez  [(s'il  vous  plaist)J  quand  et 

30  moy.  Lors  commanda  à  ses  escuyers,  qu'ilz  la  missent 
sur  ung  palefroy  attaché  à  l'ung  des  Oliviers.  Mais 
quand  le  Nain  s'en  apperceut,  il  se  print  à  crier  à  haultc 
voix:  Sortez, chevalier, sortez, l'en  emmené  vostre  amye. 

A  ce  cry,  saillit  d'une  vallée  ung  chevalier  bien  armé  et 
mieulx  monté,  lequel  dit  à  Florestan  :  Qui  vous  meult, 
beau  sire,  de  toucher  à  ma  dame  ?  Je  ne  croy  pas  qu'elle 
soit  vostre,  respondit  Florestan,   puis  qu'elle  me  prie  de 

5  remmener.  Encore,  dit  le  chevalier,  qu'elle  le  vueille,  il 
ne  m'est  pour  le  présent  agrcable  :  et  si  l'ay  défendue  de 
meilleurs  que  vous  n'estes.  Je  ne  sçay  quelle  défense 
vous  en  avez  faicte,  respondit  Florestan,  mais  elle  vien- 
dra avec  moy  si  je  puis.  Par  dieu,  dit  l'aultre,  vous  sçau- 

10  rcz  devant  quelz  sont  les  chevaliers  de  ce  val,  et  comme 
ilz  sçavent  défendre  celles  qu'ilz  ayment.  Or  avant 
doncques,  respondit  Florestan.  Lors  mettant  les  lances  aux 
ai  restz,  coururent  l'ung  contre  l'aultre,  et  si  donnèrent  si 
rude  attaincte,  que  le  chevalier  brisa  son   boys.  Et  Flo- 

15  resîan  le  poulsa  de  [telle]  sorte,  qu'il  luy  feit  donner  de 
l'escu  si  rudement  contre  l'armet,  qui  les  laz  se  rom- 
pirent, et  le  desarma  de  la  teste,  et,  que  pis  est,  iltumba 
si  lourdement  dessus  son  espée,  qu'il  la  mist  en  deux 
pièces.  Et  Florestan  parfaisant  sa  carrière  passa  oultre, 

20  ayant  encores  sa  lance  entière.  Puis  tourna  visage  au  che- 
vali  r,  mais  il  l'advisa  qu'il  ne  remuoit  ne  pied  ne  main, 
parquoy  s'approcha  de  luy,  et  luy  mist  la  lance  contre 
l'estomach,  luy  criant  :  Paillard,  tu  es  moit,  si  tu  ne  te 
rendz.    Lors  le    chevalier   revint  de   pasmoyson,   et  se 

25  voyant  en  tel  danger,  dit  :  Seigneur,  pour  Dieu  mercy. 
Il  lault,  respondit  Florestan,  que  tu  m'octroye[s]  doncques 
la  damoyselle  mienne.  Tout  ce  qu'il  vous  plaira,  dit  le 
chevalier.  Que  mauldicte  soit  elle,  et  le  jour  qu'oncques 
je  k  veis,  car  elle  m'a  tant  faict  faire  de  foUies  que  j'en 

50  suys  perdu.  Lors  Florestan  le  laissa,  et  retourna  à  la 
damoyselle,  à  laquelle  il  dist  :  Damoyselle  m'amye, 
vous  estes  maintenant  mienne.  Aussi  m'avez  vous  si 
bien  conquise,    respondit  elle,  que  vous  povez  faire  de 

Amadis  de  Gaule,  I.  3^ 

moy  tout  ce  qu'il  vous  plaira.  Allons  donc,  dit  Flores- 
tan.  Adonc  l'une  de  ses  compaignes  commença  à  dire  : 
Ha,  ha  seigneur,  voulez  vous  ainsi  séparer  si  bonne  com- 
paignie  ?  Il  y  a  ung  an  et  plus,  que  nous  n'avons  haban- 

5  donné  Tune  l'aultre,  et  nous  fasche  bien  à  présent  de 
nousdepartir.  S'il  vous  plaist  venir  avec  elle,  respondit 
Florestan,  je  vous  conduiray,  et  ainsi  serez  vous  tousjours 
ensemble.  Et  aultre  chose  ne  vous  puis  faire,  car  je  ne 
laisserois    (pour   rien)    une  si    belle  damoyselle.  Je  ne 

10  m'estime  tant  layde,  dit  l'aultre,  que  quelque  bon  cheva- 
lier ne  voulsist  bien  entreprendre  pour  moy  aulcune 
grande  adventure  :  toutesfois  je  croy  bien  que  vous 
n'estes  de  ceulx  là  qui  ont  tant  de  hardiesse.  Comment, 
respondit    Florestan,  pensez  vous  que  je  vous  laisse  de 

i;  craincte  ?  Je  vous  prometz  ma  foy  (n'estoit  que  je  ne 
vouldroys  vous  enlever  par  force)  vous  en  viendrez 
présentement.  Et  ce  disant,  commanda  à  l'ung  de  ses 
escuyers  qu'il  la  mist  sur  ung  aultre  palefroy,  si  elle 
vouloit.  Adonc  le  Nain  s'escria  comme  au  [v°]  premier. 

20  Parquoy  peu  après  sortit  le  second  chevalier  qui  sem- 
bloit  fort  adroit,  et  après  luy  ung  escuyer  qui  portcit 
deux  lances,  et  dit  à  Florestan  :  Damp  chevalier,  vous 
avez  gaignc  une  damoyselle,  et  non  content,  vous  vou- 
lez encorcs    l'aultre,  mais  il  faudra  que  vous   les  perdez 

25  toutes  deux  à  ung  coup,  et  vostre  teste  ensemble.  Car 
il  n'appartient  à  chevalier  (de  telle  race  que  vous  estes) 
avoir  en  sa  garde  dame  de  si  grand  guise.  Vous  vantez 
beaucoup,  dit  Forestan,  veu  qu'il  y  a  en  mon  lignage 
deux  chevaliers,  le  moindre  desquelz  j'aymeroys  mieulx 

?o  à  mon  ayde  que  vous  et  les  deux  meilleurs  des  vostres. 
Pour  tant  priser  les  tiens,  dit  le  chevalier,  je  ne  t'en 
estime  d'advantnge.  Aussi  n'ay  je  affaire  qu'à  toy  que  je 
réputé  autant  peu    que  rien,  encores  que  tu  ayes  gaigné 

une  damoyselle  de  celuy  qui  mal  l'a  peu  deffendre  : 
laquelle  sera  mienne,  si  je  te  vaincqs.  Et  aussi,  si  je  suis 
vaincu,  tu  les  auras  toutes  deux  ensemble.  Ce  party  me 
contente,  respondit  Florestan.  Or  te  guarde  maintenant, 

S     si  tu  veulx,  dit  le  chevalier. Lors  donnèrent  désespérons 

à  leurs    chevaulx,    lesquels    au    plustost  courir    qu'ilz 

'   peurent,    vindrent    l'ung   contre    l'aultrc.   Le    chevalier 

attaignit    Florestan  en  l'escu   qu'il  faulça,   et    arresta  le 

coup  contre  le  harnoys,  qui    estoit  fort  et  bien  maillé, 

10  volant  la  lance  en  esclatz.  Et  Florestan  passant  oultre 
faillit  d'attaincte,  parquoy  le  chevalier  print  l'aultre  lance 
que  tenoit  son  escuyer.  Mais  Florestan  lut  si  honteux  et 
despité  de  la  faulte  qu'il  avoit  faicte  devant  son  frère, 
qu'il  tourna  promptement  visaige,  et  donna  à  l'aultre,  de 

iS  sorte  qu'il  luy  faulça  l'escu  et  le  bras  ensemble,  donnant 
contre  la  cotte  de  maille,  de  telle  sorte  qu'il  le  desar- 
sonna  et  le  jecta  sur  la  crouppe  de  son  cheval,  et  passant 
oultre,  le  poulsa  des  jambes  si  lourdement  qu'il  le  fist 
cheoir  sur  le  champ  qui  estoit  dur,  dont  il  print  tel  sault, 

20  qu'il  demoura  transi,  sans  auculnement  se  remuer.  Quand 
Florestan  leveid  ainsi,  il  dit  à  la  damoyselle:  Damoyselle, 
vous  estes  mienne,  puis  que  vostre  amy  ne  vous  a  peu 
deffendre,  non  pas  soymesmes.  Il  me  l'est  bien  advis, 
respondit  elle.  Adonc  Florestan  reguarda  l'aultre  damoy- 

35  selle,  qui  demouroit  seulle,  tant  triste  que  merveilles, 
et  Ly  dit  :  Sur  ma  foy,  damoyselle  m'amye,s'il  ne  vous 
desplaisoit,  je  ne  vous  laisseroys.  Quand  la  damoyselle 
l'entendit,  elle  jecta  son  reguard  sur  le  seigneur  de  la 
tour,  et  luy  dit  :  Amy,  je  vous  conseille  que  vous  en 
30  allez  d'icy,  veu  que  vous  sçavez  bien  que  ces  deux  che- 
valiers ne  sont  suffisans  pour  vous  défendre  de  celuy 
qui  viendra  présentement,  et  que  s'il  vous  treuve,  vous 
mourrez.  En  bonne  foy,  ma  damoyselle,  respondit  il,  si 

verray  je  ce  qu'il  en  adviendra,  car  mon  cheval  est  bon 
coureur,  et  ma  tour  forte  est  bien  fermée,  pour  meguar- 
der  de  luy.  Helas,  dit  elle,  guardez  vous  tost.  Vous 
n'estes  que  troys,  encores  estes  vous  desarmez,  et  si  sça- 

>  vez  bien  que  contre  luy,  c'est  autant  que  riens.  Quand 
Florestan  veit  qu'elle  prisoit  tant  celuy  qui  estoit  à  venir, 
il  eut  encore  plus  d'envie  que  devant  d'enlever  la  damoy- 
selle  pour  le  veoir  :  parquoy  la  fist  prendre  par  ung 
escuyer  et  monter  à  cheval  comme  les  autres.   [CXLIX] 

10  Lors  le  Nain  qui  estoit  au  dessus  des  Oliviers,  luy  dit  : 
Par  dieu,  chevalier,  en  malheur  eustcs  vous  tant  de  har- 
diesse, car  présentement  viendra  celluy  qui  sçaura  venger 
ses  compaignons,  et  luy  ensemble.  Puis  ciia  à  haulte 
voix  :  Au  secours,   Seigneur,    vous  tardez  beaucoup.  A 

15  ce  cry  sortit  du  val  ung  chevalier  armé  d'unes  armes  my 
parties  d'or,  monté  sur  ung  cheval  bny,  tant  grand  qu'il 
senibloit  que  le  chevalier  fust  ung  géant  dessus,  et  eust 
on  peu  juger  qu'il  y  avoit  en  luy  beaucoup  de  force.  Or 
estoit  tout  armé  sans  qu'il  y  eust  rien  descouvert.  Et  le 

20  suyvoient  deux  escuyers  armez  de  harnoys  et  cabassetz, 
comme  sergens,  et  portoient  chascun  une  hache  grande 
et  bien  taillante,  desquelles  le  chevalier  se  sçavoit  dex- 
trement  ayder.  Et  aussi  tost  qu'il  fut  près  de  Florestan, 
il  luy  dit  :  Chevalier,  arreste,  et  ne  fuy,   car  ta  fuyte  ne 

25  te  pourra  garder  que  tu  ne  meures,  et  vault  mieulx  que 
ce  soit  comme  gentil  chevalier,  et  non  comme  couart, 
puis  que  par  couardie  ne  peulx  nullement  eschapper. 
Q_uand  Florestan  s'entendit  menasser  de  mort,  et  despri- 
ser  comme  peu  hardy,  il   fut  si  dépit  que  merveilles,  et 

30  luy  respondit  :  Vien,  vien,  personne  chetifve,  et  sans 
raison  :  car,  ainsi  Dieu  m'ayde,  je  te  crains  aussi  peu 
qu  une  lourde  beste,  sans  povoir  et  sans  cueur.  Par  dieu, 
dit  le  chevalier,  je  suis  trop  desplaisant  que  je  ne  pour- 

ray  estre  vengé  par  chose  que  je  te  face,  mais  je  voul- 
droys  que  les  quatre  meilleurs  de  ton  lignage  fussent 
maintenant  avec  toy,  à  ce  que  je  leur  tranchasse  les 
testes,    comme  je    feray  la  tienne  présentement.  Garde 

î  toy  seulement  de  moy,  respondit  Florestan  :  car  j'espère, 
avec  l'ayde  de  Dieu,  que  je  les  pourray  excuser,  et  te 
faire  en  cela  leur  lieutenant.  A  l'heure  coururent  l'ung 
contre  l'auitre,  bien  couvers  et  de  grand  colère,  et  se 
donnèrent  sur  leurs  escuz  telle  attaincte,  qu'ilz  les  faul- 

10  serent,  et  desmaillerent  leurs  harnoys.  Mais  le  grand  che- 
valier perdit  les  estriers,  tellement  que  s'il  n'eust  em- 
brassé le  col  de  son  cheval,  il  fust  tombé  par  terre.  Et 
passant  Florestan  oultre,  rencontra  au  bout  de  la  carrière 
l'ung  des  escuyers,  auquel  il  arracha  la  hache  qu'il  tenoit, 

15  le  poulsant  si  lourdement  qu'il  renversa  luy  et  le  cheval 
emmy  le  champ,  puis  tourna  visaige  contre  le  chevalier 
qui  s'estoit  redressé  et  reprins  ses  estriers  avec  la  hache 
que  portoit  l'auitre  escuyer.  Lors  il  s'approcha  de  Flores- 
tan, et  commença  le  combat  entre  eulx  deux,  se  donnans 

20  si  grans  coups  sur  leurs  heaulmes,  lesquelz,  encore  qu'ilz 
fussent  de  fin  acier,  les  haches  entrèrent  dedens  plus  de 
trois  doig[t]z.  Donc  Florestan  se  trouva  si  chargé,  qu'il 
fut  contrainct  souvent  de  donner  du  menton  contre  l'es- 
tomach,  mais  le  grand  chevalier  eut   encores  pis,   car  il 

25  fut  si  estourdy,  que  laissant  sa  hache  dans  l'armet  de 
Florestan,  demeura  si  failly,  qu'il  mist  sa  teste  sur  le  col 
du  cheval  sans  la  povoir  redresser.  Parquoy  Florestan  le 
voyant  descouvert,  luy  donna  entre  le  heaulme  et  la  bri- 
gandine  tel  coup,  qu'il  luy  mist  la  teste  à  ses  piedz.  Cela 

30  faict,  retourna  vers  les  danioyselles.  Lors  la  première 
conquise  luy  dit  :  Certes,  bon  chevalier,  il  a  esté  telle 
heure  que  je  pensois  que  dix  telz  que  vous  estes  ne  nous 
eussent [z^"]  peu  conquérir  ainsi  que  vous  avez  faict,  par- 

quoy  il  est  bien  raison  que  nous  soyons  vostres.  Adonc 
s'approcha  celluy  qui  les  avoit  logez  la  nuict  précédente, 
lequel  (comme  il  a  esté  nagucres  recité),  estoit  jeune 
chevalier,   beau,  et  très   dispos,  lequel  dit  à  Florestan  : 

)  Seigneur,  j'aymc  tant  ceste  damoyselle,  et  elle  moy,  que 
nous  avons  cuydé  mourir  l'ung  pour  l'aultre  par  trop 
aymer  :  mais  depuis  ungan,  le  grand  chevalier  que  vous 
avez  occis,  la  detenoit  par  force.  Parquoy,  maintenant 
que  je  la  puis  avoir  par  vous,  je  vous  supplie,  seigneur, 

10  en  estre  content  et  me  la  donner.  Vrayement,  mon  hoste, 
respondit  il,  s'il  est  ainsi  que  vous  dictes,  vous  trouve- 
rez en  moy  ung  bon  adjuteur  :  toutesfois  contre  sa 
volunté  je  ne  le  permettroys  à  vous,  ou  à  aultrc.  Helas, 
seigneur,  dist  la  damoyselle,  faictes  moy  ce  bien,  car  je 

15  suis  entièrement  sienne.  J'en  suis  très  content,  dit  Flo- 
restan, je  vous  metz  en  voz  libertez,  pour  faire  ce  que 
vous  vouldrez.  Grand  mercy,  dirent  ilz.  Puis  prinrent 
congé  de  Florestan  et  de  Galaor,  et  emmena  le  chevalier 
quand  et  soy,   son  amye  nouvellement  reconquise,  avec 

20  le  cheval  du  grand  chevalier  que  Galaor  luy  donna, 
pource  qu'il  luy  sembla  l'ung  des  plus  beaulx  qu'il  eust 
oncqucs  veu.  Ainsi  demeurèrent  les  deux  frères  seulz 
avec  les  aultres  deux  damoyselles,  desquelles  Florestan 
print  l'une,  priant  l'aultre  qu'elle  fist  ce  que  son  compai- 

25  gnon  vouldroit.  Comment,  dit  elle,  me  voulez  vous  don- 
ner à  ccUuy  qui  vault  cncores  moins  qu'une  femme,  qui 
nagueres  vous  a  vcu  en  si  grand  danger,  sans  s'estre  mis 
en  effort  de  vous  secourir  ?  En  bonne  foy,  je  croy  que 
les  armes  qu'il  porte  sont  plus  pour  quelque  aultre  que 

\i>  pour  luy,  selon  le  peu  de  cucur  qu'il  a.  Damoyselle 
m'amyc,  dit  Florestan,  asseurez  vous  que  je  vous  donne 
le  meilleur  chevalier  qui  soit  aujourdhuy  au  monde, 
excepte  Amadis  mon    seigneur.    Lors  la   damoyselle  se 

mist  aie  reguarder,  et  le  veit  tant  jeune  et  beau,  qu'elle 
tut  toute  esmerveillée  de  tant  de  bien  que  l'on  disoit  de 
luy,  et  fut  contente  d'estre  sienne.  Par  ce  moyen  elles 
furent  pour  ce  coup  toutes  deux  pourvcues  d'amys,  avec 

s  lesquelz  elles  s'en  allèrent  loger  en  la  maison  d'une 
damoyselle,  sœur  du  gentilhomme  qui  les  avoit  receuz 
la  nuyct  précédente,  laquelle  leur  fist  tout  le  service 
qu'elle  peut,  quand  elle  fut  advertye  de  ce  qui  leur  estoit 
advenu.  Leans  reposèrent  la  nuyct,  puis  [le]  lendemain 

i'^  matin  deslogerent,  et  dirent  aux  damoyselles  :  Mes 
amyes,  nous  sommes  contrainctz  cheminer  par  maintes 
terres,  où  vous  aur[i]ez  trop  de  travail  à  nous  suyvre  : 
pourtant  dictes  nous  où  il  vous  plaist  que  nous  vous 
conduysions.    Puis   qu'ainsi  est,  dirent   elles,   il  y  a  [à] 

15  quatre  journées  d'icy(sur  le  chemin  que  vous  allez)  ung 
chasteau,  appartenant  à  nostre  tante,  où  (s'il  vous  plaist) 
nous  mènerez,  puisfaictes  ce  qu'il  vous  plaira.  Or  allons 
donc.  Et  en  cheminant,  Galaor  demanda  à  sa  damoyselle, 
comme  le  chevalier  les  tenoit  à  la  fontaine.  Je  le  vous 

20  diray,  respondit  elle.  Entendez  que  ce  grand  chevalier, 
qui  mourut  au  combat,  aymoit  grandement  la  damoy- 
selle, que  vostre  hoste  a  emmenée  avec  soy,  et  elle  le 
hayoit  sur  tout  aultre,  et  aymoit  seulement  celuy  [CL]  à 
qui  elle  a  esté  nouvellement  donnée.  Et  pource  que  ce 

25  chevalier  estoit  le  meilleur  de  toute  la  contrée,  il  la  dete- 
noit  par  force,  sans  aulcun  contredit,  encore  que  la 
damoyselle  ne  luy  voulsist  faire  chère.  Ce  nonobstant, 
il  l'aymoit  tousjours,  sans  luy  vouloir  desplaire.  Parquoy, 
ung  jour,  il  luy  dist  :  Ma   grande  amye,   affin    que  par 

30  grand  raison  je  soye  de  vous  aymé,  et  traicté  comme  le 
meilleur  chevalier  du  monde,  je  feray,  pour  l'amour  de 
vous,  ce  que  je  vous  diray.  Il  y  a  ung  chevalier  nommé 
Amadis  de  Gaule,  estimé  par  tout  le   monde  le  meilleur 

chevalier  de  la  terre,  lequel  occist  en  la  court  du  roy 
Lisuart,  ungmien  cousin,  nommé  Dardan  le  superbe.  Je 
le  chercheray,  et  luy  coupperay  la  teste,  tellement  que 
toute   sa    renommée  se  tournera  en  moy.    En  attendant 

5  que  cela  se  face,  je  vous  bailleray  pour  compaignie  deux 
des  plus  belles  damoyselles  de  tout  le  pays,  ausquelz  je 
donneray,  pour  amys,  les  deux  meilleurs  chevaliers  de 
mon  lignage,  et  chascun  jour  je  vous  meneray  à  la  fon- 
taine des   troys   Oliviers,  qui   est  le   grand    chemin  des 

10  chevaliers  errans,  et  s'iiz  vous  cuydent  enlever,  vous  y 
pourrez  veoir  maintes  belles  joustcs,  et  celles  que  j'y 
feray  pour  l'amour  de  vous,  qui  vous  donnera  occasion 
de  m'aymer,  ainsi  que  je  vous  ayme.  Voila  comment 
nous  fusmes  prinses,  et  baillées  aux  deux  premiers  che- 

15  valiers,  qui  ont  esté  vaincuz,  lesquelz  nous  ont  tenues 
ung  an  durant,  faisant[z]  tous  les  jours  maintz  combatz, 
où  vous  les  trouvastes.  Certainement,  ma  grand  amye, 
dist  Galaor,  la  pensée  de  ce  chevalier  estoit  assez  grande, 
s'il    l'eust   exécutée,  comme  il    presumoit,  mais  je  croy 

20  qu'il  se  feust  trouvé  en  autant  de  danger  qu'il  s'est 
trouvé,  s'il  eust  rencontré  cest  Amadis,  qu'il  desiroit 
trouver.  Je  le  croy  bien,  respondit  elle,  veu  que  vous 
l'estimez  encores  plus  que  vous  aultrcs.  Comme  se 
nommoit  il  ?  dit  Galaor.  En  bonne  foy,  respondit  elle, 

25  il  avoit  nom  Alimias.  Et  estimez,  que  si  son  grand 
orgueil  ne  l'eust  abusé,  qu'il  estoit  tresgentil  person- 
nage, et  adroit  aux  armes.  Telz  et  semblables  propos 
eurent  les  chevaliers,  et  damoyselles  ensemble,  jusques 
à  tant  qu'ilz  arrivèrent  au    chasteau  de   la  Tante,  où  ilz 

}o  furent  bien  receuz,  mesmes  quand  on  luy  dit,  que  don 
Florestan  avoit  occis  Alimias,  et  ses  compaignons  qu» 
tenoient  par  force  ses  niepces,  lesquelles  furent  laissées 
avec    elle.  Et  prindrent    les   deux  chevaliers  congé  de 

leurs  amyes,  pour  aller  au  royaulme  de  Sobradisa,  où  Hz 
furent  advertyz  (avant  que  d'entrer  en  la  ville)  comme 
Amadis,  et  Agraies  avoient  occis  Abiseos  et  ses  deux 
filz,    ayantz   rendu    royne  paisible    Briolania.    Dont  ilz 

5  eurent  tresgrand  plaisir,  louans  Dieu  de  ceste  fortune. 
Puis  vindrent  descendre  au  palays,  sans  que  personne 
les  cogneust,  jusques  à  ce  qu'ilz  fussent  devant  Amadis, 
et  Agraies,  lesquelz  estoient  desja  gueriz  de  leurs  playes, 
et  devisoyent  avec   la  belle    royne    Briolania  à  l'heure 

10  qu'ils  se  présentèrent.  Or  entendez,  que  la  damoyselle 
qui  avoit  conduit  Gilaor  où  estoit  Florestan,  les  avoit 
laissez  après  leur  combat,  et  estoit  venue  devant,  vers  sa 
maistresse,  à  laquelle  elle  avoit  conté,  et  à  Amadis  aussi, 
la  cognoissance  de  Galaor,  [î;°]et  de  Florestan,  et  quelle 

15  fin  avoit  eu  leur  meslée.  Parquoy  à  leur  arrivée  Amadis 
les  vint  tous  deux  embrasser,  mais  Florestan  mist  les 
genoulx  à  terre,  pour  luy  baiser  les  mains,  ce  que  Ama- 
dis ne  voulut  perm.ettre,  ains  le  releva,  puis  se  meirent 
à  deviser  de   leurs  adventures   passées.    Mais  ung    jour 

20  entre  les  aultres,  la  nouvelle  ro5-ne  Briolania  (après  maintz 
festiemens  et  bonnes  chères,  qu'elle  leur  fist)  voyant 
que  les  quatre  chevaliers  deliberoient  de  partir,  consi- 
dérant le  bien  qu'elle  avoit  receu  par  Amadis  et  Agraies, 
et  qu'elle  (qui  souloit  estre  pauvre  princesse  déshéritée) 

25  estoit  par  leur  moyen  restituée  en  son  royaulme,  voyant 
la  zone  de  fortune  muée,  et  que  telz  personnages  estoient, 
non  seulement  pour  luy  ayder  à  l'advenir  à  garder  ses 
pays,  mais  assez  puissans  pour  eulx  mesmes  estres  roys 
et  grans  seigneurs,  se  vint  jecter  à  genoulx  devant  eulx, 

50  rendant  premièrement  grâces  à  Dieu,  qui  luy  avoit  faict 
tant  de  bien,  que  de  la  regarder  en  pitié.  Et  continuant 
son  propos,  dit  :  Croyez,  messeigneurs,  que  telles  muta- 
tions sont  des   merveilles  du  Seigneur  tout   puissant  : 

lesquelles  nous  sont  admirables,  et  les  tenons  pour  très- 
grandes,  mais  à  son  regard,  c'est  moins  que  rien.  Voyons 
donc  maintenant  s'il  seroit  bon  de  fuyr,  et  abhorrer  les 
grandes  seigneuries  et  richesses  (pour  lesquelles  acquérir 
i  nous  avons  tant  de  travaulx  et  d'ennuyz,  et  pour  les 
garder  innumerables  angoisses  et  tristesses),  et  comme 
superflues  les  dejecter,  d'autant  qu'elles  sont  tourmentz 
de  corps  et  d'ames,  incertaines,  et  non  permanentes. 
Quant  à  moy,  je  diz  que  non,  mais  j'afferme,  quelles 
lo  estans  loyalment  acquises,  en  [en]  usant  modestement, 
et  dispersant  selon  Dieu,  elles  sont  en  ce  monde  repos, 
plaisir,  joye,  et  chemin  pour  parvenir  en  la  gloire  éter- 
nelle. 

Fin  du  premier  livre  d'Amadis  de  Gaule,  Nouvellement 

Imprimé  à  Paris,  par   Denys  Janot  Libraire  et 

Imprimeur,   demourant  en  la  rue  neufve 

nostre  Dame  à  l'enseigne  sainct 

Jehan  Baptiste  contre  saincte 

Geneviefve  des  Ardens. 


ACUERDO     OLUIDO. 


PKOTAT    FRÈRES,    IMPRIMEURS. 


SOCIÉTÉ   DES  TEXTES    FRANÇAIS  MODERNES 


La  Société  des  Textes  français  modernes  a  pour  but  de 
réimprimer  des  textes  publiés  dans  les  quatre  derniers 
siècles,  et  d'imprimer  des  textes  inédits  appartenant  à  ces 
mêmes  siècles. 

Les  membres  de  la  Société  paient  une  cotisation 
annuelle  de  dix  francs  dont  ils  peuvent  se  libérer  par  un 
versement  de  deux  cents  francs . 

Moyennant  une  cotisation  annuelle  de  vingt  francs,  ou 
un  versement  de  quatre  cents  francs,  ils  peuvent  recevoir  les 
publications  tirées  sur  papier  de  Hollande. 

Les  exemplaires  sur  papier  de  Hollande  ne  sont  pas  mis 
dans  le  commerce. 

Les  sociétaires  ont  droit  à  toutes  les  publications  de  la 
Société,  à  partir  de  l'année  de  leur  adhésion. 

Ils  ont  droit  à  une  remise  de  20  °/o  sur  le  prix  de  chacun 
des  volumes  publiés  antérieurement. 

La  Librairie  Hachette  et  C'%  à  qui  a  été  confié  le 
soin  de  recevoir  les  cotisations,  se  charge  également  de 
transmettre  à  la  Société  les  adhésions  nouvelles. 


PUBLICATIONS   DE    LA    SOCIÉTÉ 

PREMIER  EXERCICE  (1905)  : 

Amyot.  PericUs  et  Fabius  Maximus  (L.  Clément) épuisé 

Des  Masures.  Tragédies  saintes  (Ch.  Comte)    7  fr.  » 

Mairet.  La  Sylvie  ( J .  Marsan) épuisé 

DEUXIÈME  EXERCICE  (1906)  : 

Maistre  Pierre   Pathelin,  fac-similé   de    l'édition    de  Guillaume  Le 

Roy  (E.  Picot) , épuisé 

Le  Festin  de  Pierre  avant  Molière  (G.  de  Bévotte) 8       » 

Bernardin   de    Saint-Pierre.    La    Vie  et    les   Ouvrages  de  J.-J. 

Rousseau  (M.  Souriau) 5      50 

La  Muse  Française,  t.  I  (J .  Marsan) 6       * 


TROISIÈME   EXERCICE   (1907)  : 

Du  Bellay.  Œuvres  Poétiques,  t.  I  (H.  Chamard) 5  50 

J.  DE  ScHELANDRE.  Tyr  et  Sidon  (1608)  (J.  Haraszti) 6  » 

FoNTENELLE.  Histoire  des  Oracles  (L.  Maigron) 6  » 

QUATRIÈME  EXERCICE  (1908): 

Voltaire.  Lettres  Philosophiques  (G.  Lanson),  2  vol 10  * 

La  Muse  Française,  t.  II  (j.  Marsan) 6  » 

CINQUIÈME  EXERCICE  (1909)  : 

Héroet.  Œuvres  Poétiques  (F.  Gohin) 6  » 

Du  Bellay.  Œuvres  Poétiques,  t.  II  (H.  Chamard) 6  » 

Tristan.  Plaintes  d'Acante  (J.  Madeleine) 6  » 

SIXIÈME  EXERCICE  (1910)  : 

Sebillet.  L'Art  Poétique  François  (F.  GaifFe) 6  » 

Correspondance  de  J.-B.  Rousseau  et  de  Broj5«//«,  1. 1  (P.  Bonnefon). . .  6  » 

Sen ANCOUR .  Rêveries,  t .  I  (J .    Merlant) 6  » 

SEPTIÈME  EXERCICE  (1911)  : 

Du  Vair.  Actions  et  Traictei  Oratoires  (R.  Radouant) 6  » 

Bayle.  Pensées  sur  la  Comète,  t.  I  (A.  Prat) 6  » 

Correspondance  de  J.-B.  Rousseau  et  de    Brossette,  t.    II  (P.  Bonne- 

fon) 6  » 

HUITIÈME  EXERCICE  (1912)  : 

Du  Bellay.  Œuvres  Poétiques,  t.  III  (H.  Chamard).    5  50 

Brébeuf.  Entretiens  Solitaires  (R.  Harmand) 6  » 

Bayle.  Pensées  sur  la  Comète,  t.  II  (A.  Prat) 6  » 

Senancour.  Oi<rwia«n,  t.  I  (G.  Michaut) S  » 

NEUVIÈME  EXERCICE  (191 3)  : 

MoNTESCiuiEU.  Lettres  Persanes  (H.  Barckhausen),  2  vol 10  » 

Voltaire.  Candide  (A.  Morize) 6  » 

Senancour.  Obermann,  t.  II  (G.  Michaut) 5  » 

DIXIÈME  EXERCICE  (1914  et  1915)  : 

Ronsard.  Œuvres  complètes,  t.  I  et  II  (P.  Laumonier) 10  » 

Chaque  volume  pris  séparément  :  6  fr. 

Jean  de  Lingendes.  Œuvres  Poétiques  (E.-T.  Griffiths) 6  » 

Alfred  de  Vigny.  Poèmes  Antiques  et  Modernes  (E.  Estève) 5  Jo 

ONZIÈME  EXERCICE  (1916  et  1917)  : 

Maurice  Scêve.  Délie  (E.  Parturier) 12  » 

Tristan.  La  Mariant  (J.  Madeleine) 6  » 


DOUZIÈME  EXERCICE  (1918;: 

Herberay  der  Essarts.   Traduction  à'Amadis  de  Gaule,    livre  I 

(H.   Vaganay),    2  vol 16 

Lamartine  .  Saûl  (J .  des  Cognets) 5 


EN  PRÉPARATION 


Herberat    des   Essarts.   Traduction  d'Amadis  de  Gaule,   livres  II-IV   (H. 
Vaganay). 

Du  Bellay.  Œuvres  poétiques,  t.  IV  et  suiv.  (H.  Chamard). 

Ronsard.  Œuvres  complètes,  t.  III  et  suiv.  (P.   Laumonier). 

Agrippa  d'Aubigné.   Œuvres  complètes ,  à  l'exception  de  l'Histoire  Univer- 
selle (A.  Garnier). 

E.  Pasquier.    Recherches  de  la  France,  livre  VII  (G.  Michaut)  ;  livre  VIII 
(F.  Gohin). 

Hardy.  Didon  se  sacrifiant,  Scédase,  Panthée  (E.  Rigal). 

Ch.  Sorel.  Histoire  comique  de  Francion  (E.  Roy). 
—  Polyandre  (E.  Roy). 

Tristan.  La  Mort  de  Sénèque  (J.  Madeleine). 

ScARRON.  Nouvelles  tragi-comiques  (J.  Caillât). 

BoiLEAU.  Satires  (A.  Cahen). 

Articles     et    brochures    relatifs   aux     Lettres    Philosophiques    de    Voltaire 
(G.   Lanson). 

Senancour.  Rêveries,  t.  II  (J.  Merlant). 

Le  Conservateur  littéraire  (].  MiTsm) . 
Etc.,  etc. 

CLASSEMENT   PAR  ÉPOQUES 

XV'  SIÈCLE 

Maistre  Pierre  Pathelin  (E.  Picot) . 

XVI'  SIÈCLE 

Herberay  des  Essarts.  Traduction  d'Amadis  de  Gaule,  livre  I  (H.  Vaganay). 

Héroet.  Œuvres  Poétiques  (F .  Gohin). 

Maurice  ScÈVE.  Délie  (E.  Parturier). 

Sebillet.  L'Art  Poétique  François  (F.  Gaiffe). 

Du  Bellay.  Œuvres  Poétiques  (H .  Chamard),  t.  I-III. 

Ronsard.  Œuvres  complètes  (P.  Laumonier),  t.  I  et  II. 

Amyot.  Pericles  et  Fabius  Maximus  (L.  Clément). 

Des  Masures.  Tragédies  saintes  (Ch.  Comte). 

Du  Vair.  Actions  et  Traicte:^  Oratoires  (R.  Radouant). 

XVII*    SIÈCLE 

J,  de  Schelandre.   Tyr  et  Sidon  (J.  Haraszti). 

J.  DE  LiNGENDES.  Œuvres  Poétiques  (E.-T.   Griffiths). 

Mairet.  La  Sylvie  (J.  Marsan). 

Tristan.  Les  Plaintes  d'Acanie  (J .  Madeleine). 

—        La  Marianc  (J.  Madeleine). 
Le  Festin  de  Pierre  avant  Molière  (G.  de  Bévotte). 
Brébeuf.  Entretiens  Solitaires  (R.  Harmant). 
FoNTENELLE.  Histoire  des  Oracles  (L.   Maigron) . 
Bayle.  Pensées  sur  la  Comète  (A.  Prat). 

XVIIl'    SIÈCLE 

Correspondance  de  J.-B.  Rousseau  et  de  Brossette  (F.  Bonnefon). 
Montesquieu.  Lettres  Persanes  (H.  Barckhausen). 
Voltaire.  Lettres  Philosophiques  (G.  Lanson). 

—  Candide  (A.  Morizf.)  . 

Bernardin    de  Saint-Pierre.   La  Vie  et   les  Ouvrages   de  J.-J.    Rousseau 
(M.  Souriau). 

xix"  siècle 

Senancour.  Rêveries  (J.  Merlant),  l.  I. 

—  Obermann  (G.  Michaut). 
Lamartine.  Saûl.  (J.  des  Cognets). 
La  Muse  Française  (].  Marsan). 

Alfred  de  Vigny.  Poèmes  Antiques  et  Modernes  (E.  Estève). 

